[Nodyn trawsgrifio: Cafodd y fersiwn hygyrch hwn ei gynhyrchu gan Ganolfan Drawsgrifio Prifysgol Abertawe ym mis Ionawr 2023. Yn y ddogfen hon nodir disgrifiadau o symbolau a lluniau o fewn cromfachau sgwâr. Ceir ffotograffau o amrywaieth eang o fyfyrwyr unigol anhysbys yn y Brifysgol; ni ddisgrifir rhain ym mhob achos. Diwedd nodyn.]
[clawr blaen]
Prifysgol Abertawe: Ôl-raddedig.
[arfbais Prifysgol Abertawe/Swansea University.]
  Cyllid ôl-raddedig ar gael ar draws yr holl feysydd pwnc.
[Ffotograff o fyfyrwyr mewn gynnau graddio yn taflu capiau graddio i’r awyr.]
[tudalen fewnol clawr blaen]
Croeso i Abertawe.
[Ffotograff o’r awyr ar draws cefndir dwy dudalen, yn dangos y goleudy ar drwyn y Mwmbwls gydag arfordir deheuol Penrhyn Gŵyr i’r gorllewin a Bae Abertawe i’r dwyrain.]
  Darganfydda fwy am Brifysgol Abertawe a'n rhaglenni Ôl-raddedig trwy gadw lle ar un o'n diwrnodau agored sydd ar ddod* [serennig].
Cadwa dy le heddiw:
https://www.abertawe.ac.uk/ol-raddedig/diwrnodagored
* [serennig] edrych ar ein gwefan i gael manylion llawn, dyddiadau a fformat y diwrnodau agored sydd ar ddod.

[tudalen 1]

[Nodyn trawsgrifio: gyda’r ffotograff yn gefndir mae bocs yn cynnwys manylion am rhai o’r ffigyrau a chanlyniadau’r Brifysgol o fewn cynghreiriau ac arolygon. Diwedd nodyn.]
•	25 Uchaf yn y DU Ôl-raddedig, WhatUni Student Choice Awards 2022, yn y 25 gorau ôl-radd (WhatUni 2022).
•	86% o’n hansawdd ymchwil yn arwain y byd neu'n rhagorol yn rhyngwladol, REF2021 Fframwaith Rhagoriaeth Ymchwil (Fframwaith Rhagoriaeth Ymchwil 2021).
•	QS World University Rankings wedi'i radio yn fyd-eang ym mhob maes pwnc (QS World University Rankings 2022).
•	FfRhA Aur – Fframwaith Rhagoriaeth Addysgu, Fframwaith Rhagoriaeth & Deilliannau Myfyrwyr (Y dyfarniad uchaf am Ragoriaeth Addysgu ym mhrifysgolion y DU).

[tudalen 2]

Cynnwys.
[Ffotograffau ar draws dwy dudalen o fyfyrwyr a chyfleusterau’r Brifysgol.]
  04. Ymchwil ym Mhrifysgol Abertawe.
08. Graddau ôl-raddedig a addysgir.
10. Graddau ymchwil ôl-raddedig.
18. Israddedig i ôl-raddedig.
20. Ffioedd a chyllid.
24. Ymuna â'n cyn-fyfyrwyr neilltuol.
26. Abertawe a'r rhanbarth.
28. Barn ein myfyrwyr.
30. Storïau myfyrwyr.
32. Mapiau'r campws.
36. Llety.
40. Gyrfaoedd, sgiliau a chyflogadwyedd.
42. Astudio a gweithio dramor.
44. Mainteision [sic] astudio trwy'r Gymraeg.
46. Academi Hywel Teifi.
48. Undeb y Myfyrwyr.
50. Chwaraeon.
52. Cyfleusterau.
56. Lles a chymorth myfyrwyr.
58. Dy ganllaw i'r cyrsiau.
59. Cyrsiau A-Y.
132. Sut i wneud cais.

[tudalen 3]

Croeso: Yr Is-ganghellor, yr Athro Paul Boyle.
[Ffotograff o’r Is-ganghellor, yr Athro Paul Boyle.]
  Ym Mhrifysgol Abertawe, mae ein myfyrwyr a'n staff yn ganolog i'n gweledigaeth a'n pwrpas. Rydym yn falch o ddathlu cyfraniad sylweddol ein cymuned ôl-raddedig sy'n rhoi safbwynt newydd sy'n ysbrydoli ac yn cyfoethogi ein gwaith.
  Gobeithiwn y bydd tithau'n gweld llawer i dy ysbrydoli yn nhudalennau'r prosbectws hwn ac yn ystyried ymuno â'n cymuned ffyniannus fel myfyriwr ac ymchwilydd.
  Mae ymchwil ac arloesi wrth galon profiad Abertawe ac maent yn bwydo'n uniongyrchol i ansawdd ein haddysgu. Yn y prosbectws hwn, cyfeirir yn aml at effaith byd go iawn ein hymchwil, o ddur gwyrddach, mwy clyfar, i frechlynnau di-boen. Mae ein hymchwil yn gyson yn llywio polisïau sy'n effeithio ar Gymru a'r Gymraeg, gydag ymchwil i effaith y twf mewn ail gartrefi yng Nghymru ymhlith y diweddaraf i ddylanwadu ar gynlluniau ein llywodraeth.
  Mae dewis astudio ôl-raddedig yn dangos ymrwymiad a chymhelliant a bydd ein staff addysgu ymroddedig a'n cyfleusterau o safon sy'n arwain yn fyd-eang yn dy helpu di i wireddu dy uchelgeisiau.
  Mae pob un o'n meysydd pwnc wedi'i gynnwys yn QS World University Rankings 2022 fesul pwnc ac rydym wedi ennill y wobr uchaf (aur) am ragoriaeth addysgu mewn prifysgolion yn y Deyrnas Unedig drwy'r Fframwaith Rhagoriaeth Addysgu.
  Rydym yn brifysgol amrywiol a bywiog; yn wir, rydym yn 2il yn y Deyrnas Unedig ar gyfer Amrywiaeth a Chynhwysiant yn ôl Gwobrau WhatUni Student Choice 2021. Rydym hefyd yn darparu amgylchedd cydweithredol a chefnogol i ymchwilwyr ôl-raddedig wneud darganfyddiadau sy'n torri tir newydd. Yn y Fframwaith Rhagoriaeth Ymchwil diweddaraf (2021), dyfarnwyd bod 91% o'n hamgylchedd ymchwil ac 86% o'n heffaith ymchwil yn arwain yn fyd-eang ac yn ardderchog yn rhyngwladol.
  Roedd fy rôl academaidd gyntaf fel darlithydd ifanc ym Mhrifysgol Abertawe a gallaf dystio'n bersonol am ansawdd yr addysg a arweinir gan ymchwil a'r cymorth y byddi di'n ei dderbyn yma.
  Gobeithiaf fod fy malchder yn ein Prifysgol yn glir ond paid â derbyn fy ngair i yn unig - cadwa le ar gyfer un o'n diwrnodau agored i gael rhagor o wybodaeth.
https://www.abertawe.ac.uk/ol-raddedig/diwrnodagored

[tudalen 4]

Sbarduno rhagoriaeth drwy rannu syniadau.
  O greu dur gwyrddach a glanach; troi plastig yn hydrogen; gwella iechyd y boblogaeth; gwarchod henebion hynafol i; herio a llunio polisi ynghylch tegwch a chydraddoldeb a sicrhau diogelwch unigolion a chymunedau ledled y byd, mae ein hymchwil yn helpu i atal gwrthdaro ac yn cynnig atebion i heriau byd-eang y byd modern.
  Gelli helpu i newid y byd a goresgyn heriau byd-eang ym Mhrifysgol Abertawe, drwy weithio gydag academyddion byd-enwog, lle ystyrir 91% o’n hamgylchedd ymchwil yn arwain at gynhyrchu ymchwil sy’n arwain y byd a chyfleusterau ymchwil rhagorol yn rhyngwladol.
Darllen ein cylchgrawn ymchwil - Momentwm a darganfydda fwy am ymchwil Prifysgol Abertawe yma:
https://www.swansea.ac.uk/cy/ymchwil/cylchgrawn-momentwm/
•	86% ansawdd ymchwil gyffredinol yn arwain y byd neu’n rhagorol yn rhyngwladol (Fframwaith Rhagoriaeth Ymchwil 2021, REF 2021).
•	91% o’n hamgylchedd ymchwil yn arwain y byd (Fframwaith Rhagoriaeth Ymchwil 2021, REF 2021).
https://www.abertawe.ac.uk/ymchwil

[tudalen 5]

Rydym yn arloesi mewn diagnosis iechyd, gweithdrefnau a dyfeisiau.
  Mae ein hymchwil yn llywio polisïau iechyd byd-eang ac yn galluogi arloesi dyfeisiau, gwasanaethau a diagnosisau i hybu iechyd a lles da. A chan fod cyfleusterau a staff GIG Cymru mor agos, gall ein hymchwilwyr fanteisio i’r eithaf ar arbenigedd rhyngddisgyblaethol a chyfleusterau o’r radd flaenaf. Mae ein hymchwil yn ymchwil drosi, gan drosglwyddo syniadau a dealltwriaeth o’r fainc ymchwil, i erchwyn gwely cleifion ac yn ôl eto. Rydym yn arloesi ffyrdd newydd o drin ac atal afiechydon, gwrthdroi stigma, a lleihau pwysau ar y GIG.
[Ffotograff o strip papur gyda’r geiriau “self harm”.]
https://www.abertawe.ac.uk/ymchwil/ein-huchafbwyntiau/arloesi-ym-maes-iechyd
Rydym yn creu arloesedd mewn dur a’r broses creu dur.
  Mae ein hymchwil i ddur wedi arwain at ddatblygu dur ysgafnach, gwyrddach, mwy clyfar a phroses gynhyrchu lanach, gan helpu i frwydro yn erbyn newid yn yr hinsawdd.
  Mae ein campws gwerth miliynau o bunnoedd, sy’n gartref i brosiectau fel SPECIFIC, ac yn agos at bartneriaid y diwydiant Tata Steel, wedi ein galluogi i weithio ar draws disgyblaethau i greu a datblygu atebion posibl i’r argyfwng hinsawdd.
[Ffotograff o Ystafell Ddosbarth Actif SPECIFIC ar gampws y Bae.]
https://www.abertawe.ac.uk/ymchwil/ein-huchafbwyntiau/arloesedd-dur

[tudalen 6]

Rydym yn rhoi pobl wrth wraidd datblygiadau digidol.
  Mae ein hymchwil yn rhoi pobl wrth wraidd datblygiadau technolegol.
  Mae ein hymchwil yn cynnwys ffocws ar hygyrchedd ar gyfer defnyddwyr sydd â nam ar y synhwyrau; datblygu llwyfannau digidol i annog ymgysylltiad gwleidyddol; cadw plant yn ddiogel ar-lein a brwydro yn erbyn camddefnydd o'r cyfryngau ar-lein.
https://www.abertawe.ac.uk/ymchwil/ein-huchafbwyntiau/dyfodol-digidol
Rydym yn gwneud gwahaniaeth i gymdeithas, yn diogelu pobl, ac yn sicrhau cydraddoldeb.
  Mae ein hymchwil yn canolbwyntio ar lywodraethu amddiffyn busnesau bach canolig, hawliau dynol a chyfiawnder troseddol.
  Mae ein hymchwil yn cael ei hwyluso gan grwpiau ymchwil a chanolfannau fel y Ganolfan Ymchwil i Seiberfygythiadau, y Sefydliad Cyfraith Llongau a Masnach Ryngwladol, yr Arsyllfa ar Hawliau Dynol Plant a'r Grŵp Ymchwil Llywodraethu a Hawliau Dynol.
https://www.abertawe.ac.uk/ymchwil/ein-huchafbwyntiau/cyfiawnder-a-chydrddoldeb
Rydym yn helpu diwydiant i fod yn fwy cynaliadwy.
  Gan weithio gyda phartneriaid ac arbenigwyr yn eu maes, gall ein hymchwilwyr wneud prosesau gweithgynhyrchu'n fwy effeithlon i wella cynhyrchiant, gan leihau gwastraff ac arbed ynni ac arian.
  Yn gartref i brosiectau fel ASTUTE sy'n galluogi lefelau uwch o arloesedd busnes ym maes gweithgynhyrchu'r dyfodol ac yn datblygu technolegau uwch a chynaliadwy i'r dyfodol a chanolfannau rhagoriaeth byd-enwog fel Canolfan Zienkiewicz ar gyfer Peirianneg Gyfrifiadol, rydym yn helpu diwydiant i fod yn fwy cynaliadwy.
https://www.abertawe.ac.uk/ymchwil/ein-huchafbwyntiau/gweithgynhyrchu-clyfar

[tudalen 7]

Rydym yn dod â phobl at ei gilydd, yn diogelu hanes, ac yn dylanwadu ar bolisi.
  Rydym yn gweithio gyda chymunedau lleol a byd-eang i ddiogelu hanes, dylanwadu ar bolisi ac annog diwylliannau agored a meithringar.
  O ddiogelu safleoedd treftadaeth ddiwylliannol; i lywio a gwella polisi addysg; hyrwyddo dealltwriaeth well o rôl cyfryngau digidol mewn bywyd cyfoes, mae ein hymchwil yn mynd i'r afael â'r materion a'r problemau allweddol.
[Ffotograff o waith copr yr Hafod.]
https://www.abertawe.ac.uk/ymchwil/ein-huchafbwyntiau/diwylliant-cyfathrebu-a-threftadaeth
Rydym yn dod o hyd i ffyrdd o gadw a diogelu’r byd ar gyfer cenedlaethau’r dyfodol.
  Rydym yn cydnabod yr heriau byd-eang yr ydym i gyd yn eu hwynebu.
  O gynnal prosiect adfer morwellt mwyaf y DU, i hedfan yn uchel gyda chondorau yn yr Ariannin gyda SLAM (Labordy Abertawe ar gyfer Symudiad Anifeiliaid) i wella dealltwriaeth o ymrannu mynyddoedd iâ yn Antarctica a chreu adeiladau sy'n harneisio ac yn storio eu hynni eu hunain. Mae'n cymuned academaidd angerddol yn gweithio i frwydro yn erbyn effeithiau'r argyfwng hinsawdd ar gyfer y dyfodol.
[Ffotograff o ddeifiwr tanddwr yn dal creadur yn ei law.]
https://www.abertawe.ac.uk/ymchwil/einhuchafbwyntiau/dyfodol-cynaliadwy

[tudalen 8]

Graddau Ôl-raddedig a Addysgir.
  Mae graddau ôl-raddedig a addysgir yn fwy heriol yn academaidd na rhaglenni israddedig. Mae angen mwy o ddysgu hunangyfeiriedig ac fe'u dyfernir i fyfyrwyr sy'n dangos dealltwriaeth estynedig o bwnc penodol. Caiff graddau meistr eu cyflawni drwy gyfuniad o fodiwlau a addysgir a gwaith cwrs wedi'i asesu, a disgwylir i fyfyrwyr gwblhau prosiect ymchwil neu draethawd hir manwl.
  Mae graddau meistr a addysgir yn gweithredu fel arfer ar sail modiwlau, sy'n golygu bod myfyrwyr yn dilyn cyfres o fodiwlau a addysgir sy'n werth cyfanswm o 180 o gredydau. Gellir ennill 120 o gredydau o fodiwlau a addysgir, a 60 o gredydau o'r traethawd hir.
  Mae rhaglenni meistr a addysgir yn aml yn cynnwys cyrsiau sgiliau ymchwil a methodoleg a chyrsiau hyfforddi adrannol penodol, sy'n hanfodol i fyfyrwyr ar lefel meistr a'r rheini sy'n awyddus i barhau i astudio ar gyfer graddau uwch. Mae cyrsiau hyfforddi arbenigol ychwanegol hefyd ar gael yn ystod y flwyddyn academaidd. Er mwyn bod yn gymwys ar gyfer Diploma Ôl-raddedig, rhaid i fyfyrwyr anelu at 120 o gredydau, neu 60 o gredydau ar gyfer Tystysgrif Ôl-raddedig.
(Mae rheoliadau penodol yn berthnasol - noder nad yw pob rhaglen yn cynnig y cymwysterau ymadael hyn.)
Dewis Rhaglen.
  Mae'r Brifysgol yn cynnig amrywiaeth o raddau ôl-raddedig a addysgir, gan gynnwys MA, MSc ac LLM. Gelli ddilyn cwrs ôl-raddedig yn yr un pwnc â dy radd israddedig neu, mewn llawer o achosion, mewn pwnc arall.
[Ffotograff o berson yn gwneud cyflwyniad o flaen grŵp.]

[tudalen 9]

Llwybr Carlam.
  Os wyt ti'n fyfyriwr presennol ym Mhrifysgol Abertawe, gelli di wneud cais i astudio ar gwrs Meistr cymwys drwy lwybr carlam. Mae’n gyflym ac yn hawdd a byddi di'n derbyn penderfyniad o fewn 48 o oriau gwaith!
Cyrsiau Trosi.
  Os wyt ti am newid cyfeiriad dy astudiaethau neu lwybr gyrfa nad yw'n gysylltiedig â dy radd israddedig, rydym ni'n cynnig cyfle i ti astudio cwrs trosi. Mae'r cyrsiau hyn yn caniatáu i raddedigion o unrhyw faes pwnc astudio cwrs meistr ôl-raddedig heb unrhyw gymwysterau perthnasol blaenorol.
  Mae gennym ddetholiad amrywiol o gyrsiau trosi ar gael ym maes cyllid, gwyddoniaeth, peirianneg, gwyddor iechyd, meddygaeth, y gyfraith, rheoli busnes a'r celfyddydau a'r dyniaethau.
A allaf astudio'n rhan amser?
  Fel arfer, gellir astudio ar gyfer rhaglenni Meistr, Diplomâu Ôl-raddedig a Thystysgrifau Ôl-raddedig yn llawn amser neu'n rhan amser mewn amrywiaeth eang o feysydd pwnc. Fe dy anogir i gysylltu â'r adran academaidd dan sylw cyn gwneud cais. Cadwa lygad am y symbol RhA ar ein tudalennau cyrsiau.
Ai gradd ôl-raddedig a addysgir yw’r dewis priodol i mi?
  Ie, os wyt am wneud y canlynol:
•	Gwella dy ragolygon gyrfa.
•	Meithrin sgiliau newydd ac arbenigol.
•	Paratoi ar gyfer gradd ymchwil.
•	Datblygu dy wybodaeth bwnc o dy radd gyntaf.
•	Astudio pwnc newydd sbon.
Asesiad drwy gyfrwng y Gymraeg.
  Gelli gyflwyno gwaith ymchwil yn y Gymraeg os oruchwylwyr yn gallu goruchwylio gwaith trwy gyfrwng y Gymraeg.
[Dau ffotograff: darlithydd yn defnyddio bwrdd gwyn rhyngweithiol, myfyrwraig wrth y ddesg.]

[tudalen 10]

Graddau Ymchwil Ôl-raddedig.
  Mae graddau ymchwil yn rhaglenni academaidd heriol sy'n gofyn i ti astudio pwnc yn fanwl am gyfnod parhaus o amser. Drwy ddyfarnu doethuriaeth neu radd ymchwil arall, cydnabyddir ymrwymiad ymgeiswyr llwyddiannus, y sgiliau lefel uchel a feithrinwyd ganddynt, a'u gallu i gyflwyno gwaith ymchwil gwreiddiol sy'n datblygu dealltwriaeth o'r pwnc dan sylw.
  Fel myfyriwr ymchwil, byddi di'n ymgymryd â rhywfaint o hyfforddiant mewn dulliau ymchwil cyn dechrau ar dy raglen ymchwil. Bydd gen ti oruchwylydd academaidd a fydd yn llywio ac yn cefnogi cyfeiriad dy waith ymchwil drwy gydol y cwrs gradd, a bydd cyd-oruchwylydd yn cynnig cymorth ychwanegol fel y bo angen.
•	91% o'n hamgylchedd ymchwil yn arwain y byd neu'n rhagorol yn rhyngwladol REF 2021 (Fframwaith Rhagoriaeth Ymchwil 2021).
[Ffotograff o ddau berson mewn labordy.]

[tudalen 11]

Dewis Pwnc Ymchwil.
  Mae graddau ymchwil, yn enwedig ar lefel MPhil a PhD, yn wahanol iawn i raglenni israddedig a rhaglenni meistr a addysgir gan nad oes rhestr ddiffiniedig o gyrsiau i ddewis o'u plith. Gellir astudio graddau MPhil a PhD ar unrhyw bwnc academaidd, ar yr amod bod gan y gyfadran rwyt yn gwneud cais iddi yr arbenigedd i lywio a goruchwylio dy astudiaethau.
  Hyd yn oed os wyt wedi meddwl am gynnig ymchwil mwy datblygedig, rydym yn argymell y dylet gysylltu â'r Tiwtor Derbyn perthnasol er mwyn cael cyngor.
  Caiff darpar ymgeiswyr eu paru â darpar oruchwylwyr ar gam cynnar o'r broses. Mae hyn yn hanfodol er mwyn sicrhau'r canlynol:
•	Dy fod yn cael y cyngor a'r arweiniad sydd eu hangen arnat i benderfynu p'un ai gradd ymchwil ym Mhrifysgol Abertawe yw'r dewis cywir i ti.
•	Bod y goruchwylydd yn frwdfrydig ynghylch y pwnc ac wedi'i gymell ganddo.
•	Dy fod yn symud yn ddidrafferth i grŵp ymchwil priodol (lle y bo'n berthnasol).
•	Dy fod yn cwblhau dy waith ymchwil ac yn ei ysgrifennu o fewn y terfyn amser gofynnol.
[Pedwar ffotograff o fyfyrwyr mewn gwahanol leoliadau.]
https://www.abertawe.ac.uk/ymchwil

[tudalen 12]

  Darganfydda fwy am ein hystod o gymunedau myfyrwyr ymchwil y brifysgol a’r gyfadran y gelli ymwneud â nhw fel myfyriwr ymchwil ôl-raddedig:
https://www.abertawe.ac.uk/ymchwil/gwnewch-ymchwil-gyda-ni/ymchwil-ol-raddedig
Ai gradd ymchwil yw'r dewis priodol i mi?
  Ie, os wyt am wneud y canlynol:
•	Dilyn gyrfa yn y byd academaidd neu ymchwil.
•	Archwilio pwnc unigol yn fanwl.
•	Meithrin sgiliau ymchwil helaeth ac arbenigol.
•	Gwella dy ragolygon gyrfa.
Oes gen ti unrhyw gwestiynau?
  Mae’r Swyddfa Derbyn Ôl-raddedig yn hapus i dy gynghori ynghylch a yw dy gymwysterau’n addas ar gyfer mynediad i’r cwrs yr hoffet eu hastudio. Am ragor o wybodaeth anfona e-bost at: [symbol e-bost] pgradmissions@abertawe.ac.uk
Pa radd ymchwil?
  Mae’r Brifysgol yn cynnig nifer o raddau ymchwil, gan gynnwys:
PhD:
  Mae myfyrwyr PhD yn ymgymryd â gwaith ymchwil wedi’i oruchwylio dros gyfnod rhwng tair a phedair blynedd yn llawn amser neu rhwng chwech a saith mlynedd yn rhan amser. Wedyn, caiff y gwaith ymchwil ei gyflwyno ar ffurf thesis heb fod yn fwy na 100,000 o eiriau. Rhaid i’r thesis ddangos gallu’r myfyriwr i ymdrin â’r cynnig ymchwil gwreiddiol a dylai wneud cyfraniad penodol a sylweddol at y pwnc. Defnyddir y flwyddyn gofrestru gyntaf ar gyfer PhD fel cyfnod prawf swyddogol, a chaiff yr ymgeisydd ei asesu gan yr adran cyn y gall barhau â’r gwaith ymchwil.
MPhil:
  Gellir ei gwblhau drwy astudio am gyfnod rhwng dwy a thair blynedd yn llawn amser (rhwng pedair a phum mlynedd yn rhan amser). Mae’n ofynnol i ymgeiswyr gyflwyno thesis hyd at 60,000 o eiriau a chânt eu hasesu ar ffurf arholiad llafar (viva). Yn amodol ar ofynion academaidd, gall fod cyfleoedd i fyfyrwyr uwchraddio o’r radd MPhil i PhD yn ystod eu hastudiaethau.
MA/MSc drwy Ymchwil:
  Fel arfer, un flwyddyn yn llawn amser, rhwng dwy a thair blynedd yn rhan amser. Prosiect ymchwil unigol yw’r prosiect hwn a gaiff ei ysgrifennu i greu thesis o 30,000 o eiriau.
MRes:
  Nod MRes (Meistr Ymchwil) yw darparu hyfforddiant perthnasol er mwyn meithrin y wybodaeth, y technegau a’r ddealltwriaeth sydd eu hangen ar gyfer gyrfa broffesiynol, neu er mwyn symud ymlaen i astudiaethau academaidd uwch, PhD fel arfer. Cyflawnir MRes drwy gyfuniad o fodiwlau a addysgir (gwerth 60 o gredydau) a thesis ymchwil sy’n cyflwyno canlyniad prosiect ymchwil sylweddol (gwerth 120 o gredydau).
DBA:
  Fel arfer, mae’r cwrs gradd DBA Rheoli yn rhaglen pedair blynedd ar sail ran amser sy’n cynnwys chwe modiwl a thraethawd ymchwil. Mae pob modiwl wedi’i strwythuro ar sail bloc addysgu dwys dros dri diwrnod yn ogystal ag amrywiaeth o gymorth ar-lein gan y timau addysgu a’r goruchwylwyr doethurol.
EdD:
  Mae’r cwrs gradd Doethuriaeth Broffesiynol mewn Addysg (EdD) yn rhoi cyfle i fyfyrwyr ymdrin â materion ym maes addysg mewn ffordd broffesiynol a beirniadol ar lefel ddoethurol. (Am wybodaeth am y cwrs - gweler tudalen 59)
EngD:
  Mae’r Ddoethuriaeth Peirianneg yn arfogi graddedigion â’r sgiliau a’r profiad i fod yn arweinwyr diwydiant ac academaidd ac mae wedi’i chefnogi gan y Cyngor Ymchwil Peirianneg a’r Gwyddorau Ffisegol (EPSRC). Mae’r rhaglen ymchwil ddoethurol pedair blynedd o hyd yn cynnwys prosiect ymchwil a arweinir gan ddiwydiant wedi’i hategu gan fodiwlau sgiliau technegol, ymchwil a phroffesiynol sy’n cael eu hasesu drwy gyfuniad o aseiniadau gwaith cwrs ac arholiadau. Mae 'Peirianwyr Ymchwil’ yn gwneud eu hymchwil mewn cydweithrediad â phartner diwydiannol a Phrifysgol Abertawe a chaiff y prosiect ei ysgrifennu ar ffurf traethawd ymchwil uchafswm o 100,000 gair a'i asesu drwy arholiad llafar (viva voce).

[tudalen 13]

MD:
  Yn ogystal â'r PhD, mae’r Ysgol Feddygaeth yn cynnig gradd ôl-raddedig Doethur mewn Meddygaeth (MD) drwy waith ymchwil wedi'i oruchwylio o fewn grwpiau ymchwil unigol.
DProf:
  Pedair blynedd yn llawn amser, chwe blynedd yn rhan amser fel arfer. Mae Doethuriaeth Broffesiynol yn radd ymchwil wedi'i strwythuro o amgylch maes arfer proffesiynol penodol. Byddi di'n dilyn rhaglen astudio o dan gyfarwyddyd, gan gynnwys cyfnodau o ymarfer a hyfforddiant proffesiynol/diwydiannol cymeradwy, ynghyd â rhaglen ymchwil. Mae'r trefniadau asesu yn cynnwys thesis hyd at 80,000 o eiriau.
  Mae'r radd yn sicrhau bod proffesiwn a gweithle'r ymgeisydd yn rhyng-gysylltu drwy'r rhaglen gyfan, er mwyn sicrhau bod y gwaith ymchwil a gynhelir yn berthnasol i'w ymarfer a'i weithle.
A allaf astudio'n rhan amser?
  Mae astudio'n rhan amser yn bosib i fyfyrwyr y DU a rhyngwladol* [serennig], ond anogwn i ti gysylltu â'r adran academaidd dan sylw i ofyn cyn cyflwyno cais.
  Cadwa lygad am y symbol RhA ar ein tudalennau cyrsiau.
  * [serennig] Edrych ar ein gwefan i ddarllen yr amodau.
Dyfarniad rhagoriaeth ymchwil adnoddau dynol.
  Mae Prifysgol Abertawe yn falch o ddal Dyfarniad Rhagoriaeth Ymchwil AD y Comisiwn Ewropeaidd mewn cydnabyddiaeth o'n hymrwymiad i gefnogi datblygiad gyrfa staff ymchwil.
  Rydym ni'n cydnabod y rôl hanfodol y mae staff ymchwil yn ei chwarae yn ein hymchwil sy'n rhagorol yn rhyngwladol ac yn arwain yn fyd-eang. Mae llwyddiant ein staff ymchwil yn sylfaen i'n huchelgais a fydd yn sbarduno ansawdd ymchwil, yn creu amgylchedd addas er mwyn i ymchwil ffynnu, gan sicrhau y caiff effaith ein hymchwil ei chynyddu i'r eithaf. I'r diben hwn, rydym ni wedi ymrwymo i ddarparu amgylchedd a diwylliant sy'n wirioneddol gefnogol, lle gall ymchwilwyr ffynnu yn broffesiynol ac yn bersonol.
[logo hr - HR Excellence in Research.]
[Ffotograff o berson mewn labordy.]

[tudalen 14]

Dy gymuned ymchwil ôl-raddedig.
  Mae Abertawe'n gartref i gymuned ymchwil ffyniannus sy'n cyfuno ymchwil o safon fyd-eang ag ethos croesawgar, cynhwysol a chydweithredol ynghyd â phwyslais ar ymchwil sy'n cynnig buddion go iawn i'n byd.
  Mae ein swyddfa ymchwil ôl-raddedig yn cydlynu gweithgareddau ôl-raddedig rhyngddisgyblaethol a chymorth ar draws y Brifysgol. Rydym yn gweithio i sicrhau bod myfyrwyr yn cael y profiad gorau posib drwy ddarparu mynediad at gyfleoedd cyllid a datblygu, darparu hyfforddiant ac adnoddau i dy gefnogi i ddatblygu dy sgiliau proffesiynol a dy sgiliau ymchwil a thrwy gefnogi digwyddiadau a gweithgareddau a arweinir gan fyfyrwyr.
Dy gefnogi i ddatblygu.
Rydym yn cynnig rhaglen hyfforddi a datblygu gynhwysfawr i ymchwilwyr ôl-raddedig, gan dy gefnogi i ddatblygu'r sgiliau, yr wybodaeth a'r rhinweddau er mwyn ragori yn dy ymchwil a dy yrfa yn y dyfodol.
Y deg thema hyfforddiant:
•	Addysgu ac Arddangos.
•	Arweinyddiaeth a Gweithio gydag Eraill.
•	Cyflwyno ac Ymgysylltu â'r Cyhoedd.
•	Cynllunio Gyrfa a Chynnydd.
•	Diogelwch, Uniondeb a Moeseg.
•	Dulliau Ymchwil.
•	Effaith a Masnacheiddio.
•	Gwytnwch, Datrys Problemau ac Effeithiolrwydd Personol.
•	Rheoli Gwybodaeth a Data.
•	Ysgrifennu Academaidd.
  Mae pob thema yn cynnwys gweithdai, adnoddau a chyfleoedd ar lefelau gwahanol, yn unol â cham dy ymgeisyddiaeth neu lefel dy brofiad:
Ymgysylltu:
  Cyflwyno myfyrwyr sydd newydd ddechrau eu hymgeisyddiaeth i'r offer angenrheidiol i sicrhau bod eu taith ymchwil yn dechrau yn y ffordd orau bosib.
Archwilio:
  Datblygu sgiliau i'r rhai sydd yng nghanol eu hymgeisyddiaeth, gan gyflwyno technegau ac offer ymchwil newydd, archwilio effaith ymchwil a'u cefnogi i ymgysylltu â'r gymuned ymchwil ehangach.
Ehangu:
  Cefnogi myfyrwyr sy'n agos at ddiwedd eu gradd ymchwil i gwblhau eu hymchwil a chynllunio am eu dyfodol, boed yn y byd academaidd neu ar lwybr arall.
[Ffotograff o archifydd a myfyrwyr yn edrych ar ddogfen.]
Fframwaith Hyfforddiant.
  Mae ein fframwaith hyfforddiant, sy'n cynnwys deg thema wahanol, wedi'i gynllunio i gefnogi dy ddatblygiad fel ymchwilydd a dy ddatblygiad proffesiynol ar bob cam yn ystod dy ymgeisyddiaeth.

[tudalen 15]

Rhaglen Sgiliau a Datblygiad.
  Mae ein rhaglen datblygiad yn cynnwys amrywiaeth o elfennau, o hyfforddiant ffurfiol i weithdai gydag arbenigwyr allanol i gyfleoedd ymdrochi sy'n rhoi cyfle i ti roi dy sgiliau ar waith a myfyrio arnynt. Mae'r tîm ôl-raddedig yn gweithio'n agos gyda thimau arbenigol ar draws y brifysgol i ddarparu cymorth a gweithgareddau lles a gyrfaoedd sydd wedi'u teilwra i anghenion ymchwil ôl-raddedig. Hefyd, gall ymchwilwyr ôl-raddedig fanteisio ar gymorth pwrpasol i unigolion o bob rhan o'r sefydliad ar amrywiaeth o agweddau, gan gynnwys ymchwil, sicrhau grantiau a chyllid, a chyflogadwyedd.
Cyfleoedd.
  Gall myfyrwyr ymchwil ôl-raddedig yn Abertawe fanteisio ar nifer o gyfleoedd sy'n gwella eu sgiliau ymchwil a'u cyflogadwyedd, yn y Brifysgol a chyda phartneriaid allanol, gan gynnwys interniaethau a lleoliadau gwaith.
  Yn ogystal, mae gan y Brifysgol nifer o rolau cynorthwy-ydd addysgu â thâl ar gyfer myfyrwyr ymchwil ôl-raddedig sy'n gweithio dan gyfarwyddyd arweinwyr modiwlau i ddarparu profiadau dysgu rhyngweithiol o safon uchel. Mae'r rolau hyn yn cynnig cyfle ardderchog i fyfyrwyr ymchwil ôl-raddedig i dy alluogi i ddatblygu dy sgiliau addysgu ac ehangu dy wybodaeth am ddysgu ac addysgu mewn Addysg Uwch, gan ddatblygu sgiliau cyflogadwyedd allweddol a dy baratoi am rôl academaidd yn y dyfodol.
  Bydd cyfleoedd eraill i gyfrannu at brosiectau allgymorth, gan rannu dy ymchwil â disgyblion ysgol i'w hysbrydoli am y llwybrau a allai fod ar agor iddynt yn y dyfodol.
Y Gymuned Ymchwil.
  Mae'r Brifysgol yn gartref i gymuned amrywiol a chroesawgar o ymchwilwyr ôl-raddedig lle mae digwyddiadau rheolaidd sy'n cynnwys y brifysgol gyfan yn cynnig cyfle i rwydweithio a meithrin cysylltiadau y tu allan i dy arbenigedd.
  Bydd ymchwilwyr ôl-raddedig hefyd yn ymuno â staff wrth gymryd rhan yn ein cystadleuaeth flynyddol, Ymchwil fel Celf, lle byddi'n cyfleu dy ymchwil mewn un llun a disgrifiad 150 o eiriau, gan ddarparu cyfrwng i esbonio pwysigrwydd dy ymchwil a helpu i ennyn diddordeb eraill mewn ymchwil.
Dathlu Ymchwilwyr Ôl-raddedig.
  Caiff gwaith a chyflawniadau myfyrwyr ymchwil ôl-raddedig eu dathlu yn ein digwyddiad Arddangos Ymchwil Ôl-raddedig. Mae'n rhoi cyfle i ymchwilwyr ôl-raddedig rannu eu gwaith â'r gymuned ymchwil gyfan, trwy ddigwyddiadau dan arweiniad myfyrwyr. Mae'r Digwyddiad Arddangos Ymchwil Ôl-raddedig hefyd yn cynnwys y gystadleuaeth Thesis Tair Munud lle mae ymchwilwyr o bob rhan o'r brifysgol yn cyflwyno eu hymchwil i gynulleidfa amlddisgyblaethol mewn tair munud yn unig. Mae'r digwyddiad hwn hefyd yn cynnig cyfle i ymchwilwyr ôl-raddedig gyflwyno eu hymchwil ar ffurf weledol drwy gymryd rhan yn y Gystadleuaeth Poster Ymchwil Ôl-raddedig, a chynhelir seremoni wobrwyo ar y diwedd.
  Cydnabyddir cyfraniad ein myfyrwyr ymchwil ôl-raddedig gan y brifysgol gyfan. Mae ein Gwobrau Ymchwil ac Arloesi yn cynnwys gwobr ar gyfer ymchwilwyr ôl-raddedig, sef y wobr am Seren Arloesedd Ymchwil y Dyfodol, mae cylchgrawn ymchwil y brifysgol, Momentwm, sy'n cael ei gyhoeddi bob tri mis, yn cynnwys erthygl reolaidd 'Sylw ar Ymchwil Ôl-raddedig', a chaiff ymchwil a chyflawniadau ein hymchwilwyr ôl-raddedig eu hamlygu'n rheolaidd ar draws y brifysgol.
Cyllid.
  Rydym yn cynnig nifer o gyfleoedd ymchwil ôl-raddedig wedi'u hariannu'n llawn i fyfyrwyr sydd am astudio am PhD, MPhil, MRes neu radd Meistr drwy Ymchwil mewn amrywiaeth o ddisgyblaethau.
Darganfydda Fwy:
https://www.abertawe.ac.uk/ymchwil/gwnewch-ymchwil-gyda-ni/ymchwil-ol-raddedig

[tudalen 16]

Ysgoloriaethau a Gwobrau Rhagoriaeth Ymchwil.
  Fel rhan o ymrwymiad Abertawe i gefnogi'r dalent ymchwil gorau rydym yn cynnig nifer o leoedd PhD wedi'u hariannu'n llawn ar draws disgyblaethau trwy ein rhaglenni blaenllaw, Ysgoloriaethau Rhagoriaeth Ymchwil Prifysgol Abertawe (SURES) ac Ysgoloriaethau Ymchwil Partner Strategol Prifysgol Abertawe (SUSPRS).
  Mae'r ddwy ysgoloriaeth yn cynnig nifer o leoedd PhD wedi'u hariannu'n llawn i ymchwilwyr sydd am ddatblygu eu syniadau, ochr yn ochr â darparu goruchwyliaeth ragorol a rhoi'r sgiliau i ymchwilwyr doethurol gwblhau eu traethawd ymchwil o fewn tair blynedd.
  Mae SURES yn cydnabod cyflawniad academaidd rhagorol a'i nod yw denu'r dalent ymchwil orau o bob maes pwnc i Brifysgol Abertawe. Mae SUSPRS yn cynnig PhD partneriaeth ar y cyd gyda'r myfyriwr fel arfer yn treulio 50% o'i amser gyda'r sefydliad partner. Mae'r ysgoloriaethau'n cynnwys ffioedd dysgu a chyflog blynyddol, a lwfans i gefnogi profiadau hyfforddi trochi, ymgysylltu â diwydiant, cyfleoedd cydweithredol rhyngwladol ac adeiladu carfanau. Fel rhan o'n portffolio rhagoriaeth, rydym yn cydnabod ac yn dathlu cyrhaeddiad academaidd drwy wobrau James Callaghan, sy'n darparu cyllid i alluogi myfyrwyr ymchwil yn Abertawe i ddatblygu eu hymchwil.
Partneriaethau a Chanolfannau Hyfforddiant Ddoethurol.
  Trwy gydweithio â phrifysgolion blaenllaw eraill a phartneriaid mewn diwydiant, rydym yn datblygu'r genhedlaeth nesaf o ymchwilwyr arloesol mewn disgyblaethau sy'n rhoi pwyslais ar y dyfodol - o ddeallusrwydd artiffisial a gweithgynhyrchu deunyddiau, i'r gwyddorau cymdeithasol a pholisi.
  Fel un o sefydliadau ymchwil mwyaf blaenllaw'r byd, rydym yn rhan o nifer o fentrau doethurol nodedig a ariennir gan UKRI sy'n dod ag ymchwilwyr ynghyd ac yn cefnogi ein myfyrwyr doethurol i ddod yn ymchwilwyr blaenllaw'r dyfodol, mewn amgylchedd cefnogol sy'n cynnig cyfleoedd datblygu ychwanegol, megis gweithio neu astudio dramor a lleoliadau gwaith gyda phartneriaid diwydiannol.
Partneriaeth Hyfforddiant Doethurol y Cyngor Ymchwil Economaidd a Chymdeithasol.
  Fel rhan o PHD ESRC Cymru, mae Abertawe yn cynnal un lwybr ar ddeg: Astudiaethau Empirig yn y Gyfraith, Daearyddiaeth Ddynol, Dwyieithrwydd, Economeg, Economi a Chymdeithas Ddigidol, Gwyddor Chwaraeon ac Ymarfer Corff, Gwyddor Data, Iechyd a Lles, Ieithyddiaeth, Rheoli a Busnes, Seicoleg, a Throseddeg.
  Mae PHD ESRC Cymru yn recriwtio myfyrwyr mewn dwy ffordd: yr Alwad Gydweithredol, lle gelli wneud cais am brosiectau a bennwyd eisoes sy'n cynnwys partneriaid anacademaidd; yr Alwad Gyffredinol, lle gelli ddatblygu dy gynnig dy hun am ysgoloriaeth PhD.
  Mae ysgoloriaethau cydweithredol a gynhelir gan Brifysgol Abertawe yn cynnwys partneriaid megis yr NSPCC, y GIG, y Sefydliad Gwasanaethau Unedig Brenhinol (RUSI), Llywodraeth Cymru, Parc Cenedlaethol Bannau Brycheiniog, Dŵr Cymru, Oxford University Press a'r Gymdeithas Sglerosis Ymledol.
  Mae'r PHD yn paratoi myfyrwyr doethurol ar gyfer eu gyrfaoedd yn y dyfodol drwy gynnig rhaglen o hyfforddi sgiliau, cyfleoedd ymdrochi a mynediad at ymchwilwyr blaenllaw ar draws prifysgolion. Mae hyn yn galluogi ei myfyrwyr doethurol i fynd i'r afael â heriau hanfodol a newid y ffordd y mae'r gymdeithas, yr amgylchedd a'r economi'n gweithio.
[Ffotograff o siaradwr mewn cynhadledd.]

[tudalen 17]

Canolfan Hyfforddiant Doethurol ar Wella Rhyngweithio Dynol a Chydweithrediadau â Systemau Data a Chudd-Wybodaeth.
  Yn rhan o'r Ffowndri Gyfrifiadol o'r radd flaenaf ym Mhrifysgol Abertawe, a chenhadaeth honno yw newid y byd drwy ymchwil o safon fyd-eang sy'n canolbwyntio ar fwyafu galluoedd dynol drwy ddefnyddio systemau wedi'u llywio gan ddata a'u galluogi gan ddeallusrwydd.
  Caiff ymgeiswyr llwyddiannus eu meithrin gan oruchwylwyr amlddisgyblaethol a byddant yn gweithio ochr yn ochr â chyfres gyfoethog ac amrywiol o bartneriaid - gan gynnwys Facebook, Siemens, Tata, y GIG a Google.
  Mae'r Ganolfan yn dathlu pwysigrwydd safbwyntiau amrywiol wrth greu technolegau deallusrwydd artiffisial a data mawr y dyfodol sy'n gwasanaethu'r gymdeithas yn effeithiol. Mae'n croesawu ceisiadau gan unrhyw un sy'n teimlo y gall helpu â chenhadaeth y Ganolfan.
Canolfan Hyfforddiant Doethurol mewn Deallusrwydd Artiffisial, Dysgu Peirianyddol ac Uwch-Gyfrifiadura (AIMLAC).
  Nod AIMLAC yw meithrin y genhedlaeth nesaf o arloeswyr deallusrwydd artiffisial ar draws ystod eang o ddisgyblaethau STEM gan ganolbwyntio ar dair thema ymchwil: data o gyfleusterau gwyddoniaeth mawr, gwyddorau biolegol, iechyd a chlinigol, a dulliau mathemategol, ffisegol, a chyfrifiadureg newydd.
  Mae cyfnewid gwybodaeth a gweithio amlddisgyblaethol wrth wraidd y Ganolfan Hyfforddiant Doethurol, ac mae pwyslais cryf ar hyfforddi'r garfan, goruchwylio ar y cyd, rhyngweithio rhwng cymheiriaid a mentora myfyrwyr. Mae prosiectau ymchwil wedi'u gwreiddio mewn un o'r themâu, gyda chymorth gan oruchwylwyr ar draws themâu, i ddatblygu synergeddau newydd. Annogir ceisiadau gan ymgeiswyr o gefndiroedd amrywiol sy'n gallu cyfrannu'n gadarnhaol at ddyfodol ein cymdeithas.
[Dau ffotograff: person yn sefyll o flaen poster ymchwil, person gwneud cyflwyniad mewn ystafell ddarlithio.]

[tudalen 18]

Israddedig i Ôl-raddedig.
  Mae llawer iawn o'r pedair mil o'n cymuned ôl-raddedig yn gyn-fyfyrwyr israddedig a wnaeth fwynhau eu hamser yn Abertawe cymaint, gwnaethant benderfynu aros!
  Mae llawer o fanteision i aros gyda ni yn Abertawe i astudio dy radd ôl-raddedig.
1.	Byddi di eisoes yn gyfarwydd â'r Brifysgol, ei champysau a'r ardaloedd o amgylch.
2.	Gan y byddi di eisoes wedi astudio gyda ni, byddi di'n gwybod am y lleoedd gorau i fyw, astudio, bwyta neu ymlacio!
3.	Byddi di'n dal i allu cael mynediad at ystod eang o wasanaethau a gynigir gan adrannau megis Academi Cyflogadwyedd Abertawe, Academi Hywel Teifi, Y Ganolfan Llwyddiant Academaidd a MyUniHub.
4.	Mae nifer o gyfleoedd i ti astudio drwy gyfrwng y Gymraeg ar lefel ôl-raddedig gan roi mantais sylweddol i ti yn ariannol ac o ran dy gyflogadwyedd. Bydd parhau i astudio trwy'r Gymraeg wedi i ti astudio yn yr iaith ar lefel israddedig yn gam naturiol ymlaen i ti ac mae digon o gefnogaeth ar gael i dy alluogi i ddychwelyd at astudio yn y Gymraeg os na wnest ti hynny dros y blynyddoedd diwethaf.
5.	Efallai dy fod eisoes yn adnabod sawl cyn-fyfyriwr ôl-raddedig, ac efallai y byddi di'n gallu parhau i fyw gyda'r bobl rwyt wedi rhannu fflat â nhw.
6.	Mae ystod o gyrsiau trosi Abertawe yn dy alluogi i astudio ar gyfer dy radd ôl-raddedig mewn maes pwnc newydd sbon.
7.	Os wyt yn dewis astudio'r un maes pwnc, gelli barhau i adeiladu ar dy berthynas waith gyda darlithwyr a mentoriaid academaidd, gan ddatblygu dy wybodaeth arbenigol.
8.	Fel myfyriwr presennol yn Abertawe, byddi di'n cwblhau ffurflen gais fyrrach ar gyfer dy gwrs ôl-raddedig dewisedig trwy lwybr carlam.
  Mae rhai o'n myfyrwyr presennol yn rhannu eu profiadau o drosi o astudiaethau israddedig i ôl-raddedig isod:
Elin Jones: TAR Uwchradd gyda SAC: Mathemateg.
[Ffotograff o Elin Jones.]
  "Astudiais radd israddedig Mathemateg ym Mhrifysgol Abertawe a graddio gyda dosbarth cyntaf. Ers i mi fod yn ifanc roeddwn yn gwybod fy mod eisiau bod yn rhan o'r byd addysg. Roeddwn i'n gwybod yn syth mai parhau i astudio ym Mhrifysgol Abertawe oedd y dewis i mi. Mae'r campws yn gartrefol tu hwnt, y cyfleusterau addysgu yn rhagorol, darpariaeth a chefnogaeth addysgiadol ar gael trwy'r Gymraeg, a chymdeithas Gymraeg clos a bywiog. Mae'r cwrs TAR hwn wedi rhoi'r cyfle i mi fod yn rhan o grŵp astudio traws gwricwlaidd Cymraeg, cael gwersi Cymraeg i loywi fy iaith, ond yn bwysicach na dim, i fynychu ysgolion Cymraeg fel rhan o fy hyfforddiant ar leoliad ac i gwblhau ac ysgrifennu fy aseiniadau yn y Gymraeg hefyd. Gan fy mod wedi ennill gradd dosbarth cyntaf mewn Mathemateg, rwyf am dderbyn grant cymhelliant o £20,000 gan Lywodraeth Cymru am hyfforddi i ddysgu Mathemateg yng Nghymru. Mae yna hefyd gyfle i dderbyn £5,000 ychwanegol gyda chynllun cymhelliant laith Athrawon Yfory Llywodraeth Cymru os af i ymlaen i addysgu trwy'r Gymraeg."

[tudalen 19]

Hywel Evans: MPhys, Cyn-fyfyriwr Ffiseg.
[Ffotograff o Hywel Evans.]
  "Gorffennais fy ngradd meistr Ffiseg (MPhys) a phenderfynais aros yn Abertawe ar gyfer PhD yn gweithio mewn labordy gwrthfater. Llwyddais i gael ysgoloriaeth ymchwil o'r Coleg Cymraeg Cenedlaethol a Choleg Gwyddoniaeth Prifysgol Abertawe i ariannu fy astudiaethau. Mwynheais allu trafod fy ngwaith gyda rhwydwaith o fyfyrwyr ac academyddion trwy gyfrwng y Gymraeg, a dysgu am ymchwil eraill. Bues i hefyd yn gweithio fel Arddangoswr Ôl-raddedig ar gyfer profiad addysgu ac arian ychwanegol. Mae bod yn ymchwilydd ôl-raddedig yn debyg i fod mewn swydd, ac felly roedd angen mwy o ymrwymiad amser na gyda fy astudiaethau cynt, ond mae'n baratoad da ar gyfer swydd lawn amser. Dysgais i lawer o sgiliau ymarferol, yn ogystal â chyflwyno i arbenigwyr mewn cynadleddau ledled y byd (Belffast, Dundee, Genefa a Belgrade). Mae hyn wedi gwella fy ngallu ac wedi helpu fi i lwyddo mewn cyfweliadau swydd.
  Roedd gan Brifysgol Abertawe yr holl adnoddau yr oeddwn eu hangen i lwyddo'n academaidd, ac mae wedi'i lleoli mor agos at barciau a thraethau gwych - doeddwn i ddim eisiau astudio unrhyw le arall!"
Alpha Evans: PhD - Diwylliant, laith a Gweithrediadau Cyfreithiol: Abertawe a’r Cyffiniau, 1870-1914.
[Ffotograff o Alpha Evans.]
  “Un o'r prif resymau pam gwnes i ddewis dilyn cwrs ôl-raddedig oedd oherwydd yn ystod blwyddyn olaf fy nghwrs israddedig, doeddwn i ddim yn teimlo fel fy mod yn barod i adael addysg eto. Yn ogystal, er fy mod wedi mwynhau gwneud darllen ac ymchwil ychwanegol ar gyfer asesiadau drwy gydol fy nghwrs israddedig, mwynheais y modiwl traethawd estynedig yn y 3edd flwyddyn mas draw. O ganlyniad i hyn, roeddwn yn gwybod mai ymchwil ôl-raddedig oedd yr hyn roeddwn eisiau ei wneud nesaf, a hynny er mwyn datblygu fy sgiliau ymchwil ymhellach a chael y cyfle i ymchwilio'n ddyfnach i faes rwy'n ymddiddori ynddo a gwneud cyfraniad gwreiddiol, a hynny drwy gyfrwng y Gymraeg, i'r maes hwnnw.
  Heb os, roedd y profiad anhygoel cefais fel myfyrwraig israddedig ym Mhrifysgol Abertawe wedi cyfrannu at fy mhenderfyniad i aros yn Abertawe ar gyfer fy nghwrs ôl-raddedig. Derbyniais gyfleoedd a chefnogaeth cyfrwng Cymraeg arbennig drwy gydol fy nghwrs israddedig, ac roeddwn yn gwybod y byddai hynny'n parhau drwy gydol fy nghwrs ôl-raddedig.
  Er nad wyf yn hollol sicr o ran pa fath o yrfa rydw i eisiau ei dilyn, rwyf yn ystyried gyrfa academaidd ac felly bydd medru cyfathrebu ac ysgrifennu'n hyderus yn y Gymraeg yn golygu y bydd modd cyfrannu a chynyddu'r ymchwil cyfrwng Cymraeg sydd eisoes yn bodoli yn y maes.”

[tudalen 20]

Ariannu Dy Astudiaethau.
  Mae Prifysgol Abertawe'n ymrwymedig i wobrwyo rhagoriaeth academaidd ac anacademaidd ac rydym yn cynnig amrywiaeth eang o ysgoloriaethau a bwrsariaethau i helpu tuag at gostau astudio.
  Mae Llywodraeth Cymru wedi cyhoeddi cyllid ychwanegol ar gyfer tri chynllun bwrsariaeth ar gyfer myfyrwyr o Gymru sy'n astudio cyrsiau Meistr cymwys yn Abertawe. Mae Bwrsariaethau ar gael i fyfyrwyr sy'n dewis astudio trwy gyfrwng y Gymraeg, astudio ar gyfer gradd Meistr mewn Gwyddoniaeth, Technoleg, Peirianneg, Mathemateg neu Feddygaeth ac ar gael i fyfyrwyr o Gymru sy'n 60 oed a hŷn.
  Mae bwrsariaethau ar sail incwm ar gael hefyd, ynghyd â chyllid tuag at astudio mewn gwlad arall os rwyt yn dewis gwneud hynny fel rhan o dy raglen gradd.
  Am wybodaeth bellach, i wirio a wyt yn bodloni'r meini prawf cymhwyso neu i wneud cais, gweler: https://www.abertawe.ac.uk/ol-raddedig/ffioedd-ac-ariannu
Sgwrs ar Gyllid - Rhan 1:
https://vimeo.com/686665749
Sgwrs ar Gyllid - Rhan 2:
https://vimeo.com/686666058
Sgwrs ar Gyllid - Rhan 3:
https://vimeo.com/686666058

[tudalen 21]

Cyllid Llywodraeth sydd ar gael ar gyfer rhaglenni meistr a PhD* [serennig].
•	Ariennir yn llawn: Ysgoloriaethau PhD ar gael* [serennig].
•	£1,000: Bwrsariaethau Meistr Cyfrwng Cymraeg Llywodraeth Cymru* [serennig].
•	£2,000: Bwrsariaethau Meistr STEMM Llywodraeth Cymru* [serennig].
•	£4,000: Bwrsariaethau Meistr Llywodraeth Cymru ar gyfer 60+ oed.
•	£2,000: Ysgoloriaeth Rhagoriaeth Chwaraeon* [serennig].
•	£1,000: Ysgoloriaeth Rhagoriaeth Cerddorol* [serennig] (Ar gael i fyfyrwyr meistr a addysgir yn unig).
•	Gweler amodau a thelerau ar:
https://www.abertawe.ac.uk/ol-raddedig/ysgoloriaethau
  * [serennig] Mae'r manylion ar gyfer cyllid 2023-24 i’w gadarnhau.

[tudalen 22]

Ffioedd a Chyllid.
  Rydym yn ymrwymo i fuddsoddiad sylweddol mewn addysg ôl-raddedig. Yn 2020/21 roedd dros £8 miliwn mewn ysgoloriaethau a bwrsariaethau ar gael i astudio cyrsiau ôl-raddedig ym Mhrifysgol Abertawe. Mae ein hysgoloriaethau meistr ar gael ar draws yr holl golegau ac ysgolion academaidd ac yn cael eu hysbysebu trwy gydol y flwyddyn, gan gynnig cyllid i fyfyrwyr y DU, yr UE a Rhyngwladol.
Ffioedd Dysgu.
  Caiff ffioedd dysgu eu pennu yn ôl dy flwyddyn astudio, y math o gwrs rwyt yn ymgymryd ag ef a dy wlad breswyl.
  Gofynnir i ti dalu dy ffioedd, neu ddangos tystiolaeth o nawdd, cyn cofrestru neu yn ystod y broses gofrestru. Gelli ddod o hyd i fanylion am ffioedd dysgu pob cwrs ar ein gwefan:
https://www.abertawe.ac.uk/ol-raddedig
  Mae ffioedd dysgu yn destun codiadau blynyddol a chyhoeddir y cyfraddau newydd ar ein gwefan cyn gynted ag y byddant ar gael.
  Os hoffet gael rhagor o wybodaeth am y ffioedd sy'n daladwy ar gyfer dy raglen benodol, cysyllta â'r Swyddfa Cyllid Myfyrwyr ar:
+44 (0)1792 602700
studentfinance@abertawe.ac.uk
  Edrych ar ein tudalen we Ffioedd a Chyllid cyn gwneud cais i astudio yn Abertawe.
https://www.abertawe.ac.uk/ol-raddedig/ffioedd-ac-ariannu
  Sylwer bod angen talu 'ffi fainc' o £1,000 yn ogystal â'r ffi ddysgu ar gyfer y rhaglen MRes yn y Biowyddorau.
Cyllid.
  Mae sawl ffordd i ariannu dy astudiaethau ôl-raddedig bellach. Yn ogystal â'r ysgoloriaethau a'r bwrsariaethau y mae Prifysgol Abertawe yn eu darparu, gall ôl-raddedigion gael arian gan amrywiaeth o sefydliadau, gan gynnwys Y Cwmni Benthyciadau i Fyfyrwyr, cynghorau ymchwil, diwydiant ac elusennau. Mae llawer o fyfyrwyr ôl-raddedig yn ariannu eu hastudiaethau drwy 'portffolio ariannu', gan gasglu arian o amrywiaeth o ffynonellau. Mae enghreifftiau o'r mathau o arian sydd ar gael yn cynnwys:
Benthyciadau i Ôl-raddedigion.
  Mae cyllid ôl-raddedig y llywodraeth ar gael i bob myfyriwr sy'n byw yn y DU a'r UE sy'n astudio cyrsiau lefel meistr a PhD mewn prifysgol yn y DU. Mae'r dull o gymhwyso a'r swm y gelli ei dderbyn yn dibynnu ar dy wlad breswyl. Gelli ddod o hyd i'r holl wybodaeth ddiweddaraf ar ein gwefan:
https://www.abertawe.ac.uk/ol-raddedig/ffioedd-ac-ariannu/benthyciadau-ol-raddedig
Ysgoloriaethau a Bwrsariaethau Meistr Prifysgol Abertawe.
  Rydym yn hysbysebu ystod o ysgoloriaethau a bwrsariaethau meistr trwy gydol y flwyddyn academaidd. Bydd yr holl gyfleoedd yn cael eu rhestru ar y wefan ganlynol, ac yn cael eu diweddaru'n rheolaidd:
https://www.abertawe.ac.uk/ol-raddedig/ysgoloriaethau/meistr-a-addysgir
Ysgoloriaethau'r Rhaglen Ymchwil.
  Gellir dod o hyd i ysgoloriaethau ymchwil yn Abertawe drwy ddilyn y ddolen isod. (Noder y caiff y dudalen hon o'r wefan ei diweddaru drwy gydol y flwyddyn.)
https://www.abertawe.ac.uk/ol-raddedig/ysgoloriaethau/ysgoloriaethau-ymchwil-/
  Caiff manylion ynghylch sut i gyflwyno cais am ysgoloriaeth eu rhestru ar bob hysbyseb unigol.
Ysgoloriaethau a Bwrsariaethau'r Cyfadrannau.
  Mae llawer o'n cyfadrannau academaidd hefyd yn cynnig ysgoloriaethau a bwrsariaethau ychwanegol ar gyfer rhaglenni a addysgir a rhaglenni ymchwil.
  Caiff ysgoloriaethau a bwrsariaethau eu cynnig drwy gydol y flwyddyn a byddwn yn eu hysbysebu ar ein gwefan. Gelli sicrhau dy fod ymhlith y cyntaf i gael gwybod am y cyfleoedd ariannu a gynigir gennym drwy edrych ar:
https://www.abertawe.ac.uk/ol-raddedig/ysgoloriaethau
Elusennau, Sefydliadau ac Ymddiriedolaethau.
  Mae nifer fawr o elusennau, sefydliadau ac ymddiriedolaethau yn dyfarnu arian i gefnogi astudiaethau ôl-raddedig. Gellir cael manylion yn The Grants Register (a gyhoeddir gan Palgrave Macmillan) a The Directory of Grant Making Trusts (a gyhoeddir gan y Sefydliad o Newid Cymdeithasol), y dylai'r ddau ohonynt fod ar gael o wasanaeth gyrfaoedd dy brifysgol a dy lyfrgell leol.

[tudalen 23]

Ennill tra byddi di’n dysgu.
  Mae digon o swyddi rhan amser ar gael yn Abertawe a'r ardal leol, ac mae gan Academi Cyflogadwyedd Abertawe wybodaeth am amrywiaeth eang o gyfleoedd ar gyfer gwaith dros dro a gwaith rhan amser, yn ogystal â lleoliadau haf ac interniaethau. Am ragor o wybodaeth, gweler:
myuni.abertawe.ac.uk/gyrfaoedd/parth-cyflogaeth
Cynorthwyo unigolion sy’n gadael gofal.
  Rydym yn gweinyddu ac yn darparu'r Pecyn Cynorthwyo i Bobl sy'n Gadael Gofal, sef amrywiaeth gynhwysfawr o fesurau er mwyn helpu pobl sy'n gadael gofal i ymgartrefu ac i ganolbwyntio ar eu hastudiaethau. Gall myfyrwyr ôl-raddedig cymwys dderbyn bwrsariaeth Gadael Gofal ôl-raddedig sy'n daliad untro y cwrs.
Gwobr Cyfle Prifysgol Abertawe.
  Bwriad y gronfa galedi yw cefnogi myfyrwyr trwy unrhyw amgylchiadau ariannol annisgwyl neu anodd tra byddant yn y Brifysgol. Bydd pob cais yn cael ei ystyried a'i asesu ar sail unigol, gyda'r cyfrinachedd llymaf gan ein cynghorwyr arbenigol.
  Am fwy o wybodaeth, cer i:
https://www.abertawe.ac.uk/arian-bywydcampws
Bwrsariaeth Meistr STEMM Llywodraeth Cymru.
  Mae Llywodraeth Cymru wedi cyhoeddi cyllid ychwanegol ar gyfer cynllun bwrsariaeth newydd i ddenu myfyrwyr o Gymru i astudio graddau Meistr yng Nghymru. Mae'r Bwrsariaeth gwerth £2,000 yr un tuag at ffioedd dysgu ar gyfer graddedigion sy'n aros yng Nghymru neu'n dychwelyd i Gymru i astudio ar gyfer gradd Meistr mewn Gwyddoniaeth, Technoleg, Peirianneg, Mathemateg neu Feddygaeth, neu bynciau 'STEMM'.
Bwrsariaeth Meistr Llywodraeth Cymru ar gyfer 60+.
  Mae Llywodraeth Cymru wedi cyhoeddi cyllid ar gyfer cynllun bwrsariaeth newydd i ddenu myfyrwyr o Gymru sy'n 60 oed a hŷn i wneud eu gradd meistr yng Nghymru. Mae pob bwrsariaeth werth £4,000 tuag at y ffioedd dysgu.
Bwrsariaeth Meistr Cyfrwng Cymraeg Llywodraeth Cymru* [serennig].
  Mae Llywodraeth Cymru wedi cyhoeddi cyllid ychwanegol ar gyfer cynllun bwrsariaeth newydd i ddenu myfyrwyr o Gymru i astudio graddau Meistr trwy gyfrwng y Gymraeg. Mae'r Bwrsariaeth gwerth £1,000 yr un ac ar gael ar gyfer myfyrwyr sy'n astudio gradd Meistr a addysgir gwerth 180 credyd llawn ac sy'n dewis astudio 40 credyd neu fwy o'u cwrs trwy gyfrwng y Gymraeg.
Canllaw Amgen i Gyllid Ôl-raddedig.
  Adnodd a ysgrifennwyd gan ddau fyfyriwr ôl-raddedig sydd wedi ennill dros £45,000 rhyngddynt drwy 55 dyfarniad gan elusennau gwahanol.
  Mae The Alternative Guide to Postgraduate Funding yn cynnwys cronfa ddata enfawr o gyfleoedd, arweiniad ac offer o ran cyllid i dy helpu i baratoi cais llwyddiannus am grant. Mae Abertawe wedi talu am drwydded er mwyn iti allu cyrchu'r Canllaw.
  E-bostia alternative.funding.guide@abertawe.ac.uk a byddwn yn anfon e-bost atat gyda chyfarwyddiadau i gyrchu'r Canllaw.* [serennig]
  * [serennig] Sylwer y darperir y canllaw hwn yn Saesneg yn unig.
Cyngor a Chymorth Ariannol.
  Mae'r Tîm Arian@BywydCampws yn cynnig arweiniad ar bob agwedd ar gyllid myfyrwyr, gan gynnwys:
•	Grantiau, benthyciadau, bwrsariaethau a budd-daliadau lles.
•	Dy helpu i reoli dy arian.
•	Gwobr Cyfle.
•	Cynorthwyo unigolion sy'n gadael gofal.
•	Dy helpu i lunio cyllideb realistig.
•	Cyngor ar ddyledion.
[symbol ffôn] +44 (0)1792 606699
[symbol e-bost] money.campuslife@abertawe.ac.uk

[tudalen 24]

Ymuna â'n Cyn-fyfyrwyr Neilltuol.
  Ym Mhrifysgol Abertawe, rydym ni'n hynod o falch o'n graddedigion. Pan fyddi di'n astudio gyda ni, byddi di'n ymuno â miloedd o gyn-fyfyrwyr sydd wedi defnyddio eu profiadau yn Abertawe i osod eu marc ar y byd. Mae llawer ohonynt wedi mynd ati i brofi llwyddiant yn eu gyrfaoedd, gan ddod yn arweinwyr busnes, yn bencampwyr chwaraeon, cynnal ymchwil sy'n torri tir newydd, neu ddod o hyd i'w lle yng ngolwg y cyhoedd. Rydym ni'n rhannu rhai o'u straeon ysbrydoledig yma.
Andrew Teilo.
  MA Cymraeg. Dosbarth 2021. Actor.
[Ffotograff o Andrew Teilo.]
  “Penderfynais astudio am radd Meistr oherwydd roeddwn am ymestyn fy hun! Roeddwn hefyd am 'gymhwyso’, rywfodd, yn y Gymraeg, neu, yn y man lleiaf, ddefnyddio’r Gymraeg fel cerbyd i’m hastudiaethau. Yr holl flynyddoedd hynny yn ôl, roeddwn yn rhy oriog fel disgybl ysgol i benderfynu ar lwybr bywyd i mi fy hun, ac yn fuan wedyn cymerai fy mywyd proffesiynol fy holl egni, a hynny am nifer fawr o flynyddoedd. Er hynny, ro’n i’n ymwybodol iawn ar hyd yr amser fy mod wedi 'gadael rhywbeth ar ei ôl’; gadael hefyd i ryw gyfle amhenodol ddianc trwy’m dwylo, fy mod heb wireddu rhyw 'botensial’. Yn fras, ymgais i unioni hynny oedd fy mhenderfyniad i geisio gradd MA i mi fy hun.
  Mae astudio’n sbort! Dewisa faes sydd yn dy gynhyrfu, tafla dy hun i ganol y gwaith, a phaid â bod ofn arbrofi â syniadau a chyfeiriadau! Cei addysg, gofal a chyngor heb ei ail ym Mhrifysgol Abertawe, a phrofiadau addysgol fydd yn aros gyda ti am byth."
Rawan Taha.
  MSc Iechyd Cyhoeddus a Hybu lechyd. Dosbarth 2018. Deiliad Ysgoloriaeth Eira Francis Davies. Cymrawd Materion Dyngarol. Ymgyrchydd yn erbyn newid hinsawdd.
[Ffotograff o Rawan Taha.]
  "Fel menyw Affricanaidd ysgolheigaidd ifanc, roeddwn i’n chwilio am brifysgol a oedd yn darparu cyfleoedd i arweinwyr ifanc fel fi.
  Fy nghyngor i fyfyrwyr presennol yw i ddefnyddio eu hamser yn y Brifysgol i ddatblygu y tu hwnt i’w gradd, eu traethawd a’u trawsgrifiadau. Dim ond wedyn fyddi di’n gallu ennill swydd a chael bywyd sydd y tu hwnt i dy ddisgwyliadau."
https://www.abertawe.ac.uk/cyn-fyfyrwyr/proffiliau-cyn-fyfyrwyr/rawan-taha

[tudalen 25]

Aneirin Karadog.
  PhD Cymraeg. Dosbarth 2020. Bardd. Darlledwr. Perfformiwr. Ieithydd.
[Ffotograff o Aneirin Karadog.]
  "Roedd y cyfle i fynd yn ôl i’r byd academaidd yn un apelgar iawn ac yn gyfle i ail ddarganfod lot amdanaf i fy hun. Ar ôl 11 mlynedd o fod yn y byd gwaith penderfynais astudio am ddoethuriaeth. Ar ôl gweithio fel ymchwilydd yn y byd teledu, roedd ymchwil yn ei natur o ddiddordeb i fi. Roedd cael ymchwilio’n ddyfnach ac ailddysgu technegau academaidd yn agor nifer o gyfleoedd i mi.
  Maes fy ymchwil oedd barddoniaeth Gymraeg. Edrychais ar y berthynas rhwng y bardd, ei gyfrwng a’i gynulleidfa. Yn y pen draw, ceisiais ganfod a oes y ffasiwn beth â cherdd berffaith, a all drosgynnu’r holl gyfryngau a chynulleidfaoedd. Roedd cael y cyfle i ganolbwyntio ar ysgrifennu creadigol a gorfodaeth i wneud hynny fel rhan o’r radd yn nefoedd i rywun sy’n hoffi ysgrifennu, roedd rhaid englyna bob dydd! Roedd hefyd cyfleoedd i addysgu fel rhan o’r radd ddoethuriaeth - roedd hyn yn gyffrous. Fy nghyngor i ddarpar-fyfyrwyr yw does dim anfanteision i astudio gradd ôl-raddedig. Os nad wyt ti’n siŵr o’r hyn rwyt eisiau ei wneud, gall hyn dy helpu i finiogi dy drywydd gyrfa a sianelu dy egni i elfen a maes penodol."
https://www.abertawe.ac.uk/astudio/ein-storiau-myfyrwyr/aneirin-karadog.php
Kate McMurdo.
  Ymarfer Cyfreithiol LLM a Drafftio Uwch. Dosbarth 2019. Ymgyrch hawliau anabledd, gweithredwraig addysg, goruchwyliaeth.
[Ffotograff o Kate McMurdo mewn gŵn graddio, gyda’i phlant.]
  "Os oeddwn i am newid pethau a herio’r system mewn gwirionedd, sylweddolais i fod angen i mi ddeall y gyfraith a bod yn rhan o’r newid roeddwn i eisiau ei weld. Taswn i’n hyfforddi i fod yn fargyfreithiwr, roeddwn i’n meddwl efallai y gallwn i eirioli dros deuluoedd sy’n wynebu anghyfiawnder a gwahaniaethu.”
https://www.abertawe.ac.uk/cyn-fyfyrwyr/proffiliau-cyn-fyfyrwyr/kate-mcmurdo
  Gweler mwy o storïau cyn-fyfyrwyr ar ein gwefan:
https://www.abertawe.ac.uk/cyn-fyfyrwyr/proffiliau-cyn-fyfyrwyr

[tudalen 26]

Abertawe a’r Rhanbarth.
[Ffotograff o draeth a dau berson mewn siwtiau gwlyb yn cario bwrdd syrffio yr un.]
Ar garreg y drws.
  Ar benrhyn Gŵyr, cei lonydd yn Ardal o Harddwch Naturiol Eithriadol gyntaf y Deyrnas Unedig, ymlacio ar draethau arobryn ac archwilio harddwch naturiol cefn gwlad, ac mae Parc Cenedlaethol Bannau Brycheiniog 30 munud i ffwrdd yn unig yn y car. Mae’r rhanbarth yn cynnig rhai o leoliadau gorau’r DU ar gyfer cerdded ar lwybrau arfordirol, syrffio, beicio, chwaraeon dŵr, dringo creigiau a golff; i’r rhai sy’n mwynhau chwaraeon antur, neu os yw’n well gennyt dro hamddenol ar y traeth, mae rhywbeth at ddant pawb.
[Ffotograff o ddau fyfyriwr yn gwisgo sbectol haul ger pier y Mwmbwls.]
Y Mwmbwls.
  Man geni Catherine Zeta Jones, mae pentref pert y Mwmbwls yn cynnig amrywiaeth wych o siopau, caffis, bariau gwin, tafarnau a bwytai. Cer am dro a mwynhau hufen iâ yn un o’r parlyrau niferus ar hyd y promenâd, neu beth am alw yn un o’r bwytai a chaffis glan môr newydd â golygfeydd dros Fae Abertawe.
Siopa.
  Gelli di ddewis o siopau a brandiau mawr y stryd fawr a siopau bach annibynnol, siopau arbenigol ac arcedau traddodiadol. Gelli ymweld â siopau dillad dylunwyr yn y Mwmbwls, siopa am ddillad yr oes a fu yn Uplands, neu fachu bargen ym marchnad dan do fwyaf Cymru yng nghanol y ddinas.

[tudalen 27]

Archwilia.
[Ffotograff o berson mewn dillad diogelwch yn plymio i raeadr. Testun llun: ‘Bannau Brycheiniog, Cymru’.]
Diwylliant.
Y Celfyddydau.
  Mae Abertawe’n ganolfan fywiog ar gyfer celf ac mae Oriel Glynn Vivian yn cael ei chydnabod yn eang fel prif leoliad arddangosfeydd celf yn y ddinas. Mae mynediad am ddim i holl amgueddfeydd ac orielau celf cenedlaethol Cymru, felly gelli ymdrochi yn ein hanes, neu gymryd rhan yn un o’r teithiau niferus sy’n cael eu trefnu gan Undeb Myfyrwyr Prifysgol Abertawe.
Canolfan y Celfyddydau Taliesin.
  Mae Canolfan y Celfyddydau Taliesin yng nghanol Campws Parc Singleton yn dangos ffilmiau’n rheolaidd, rhai poblogaidd a rhai mwy amgen eu natur. Mae ganddi gaffi a bar ac yma ceir y Ganolfan Eifftaidd arobryn sy’n gartref i gasgliad o dros 5,000 o arteffactau o’r Hen Aifft.
Adloniant: Cerddoriaeth a gwyliau.
[Ffotograff o Arena Abertawe wedi’i oleuo yn y nos.]
  Mae Cymru’n enwog fel ‘gwlad y gân’ ac fel myfyriwr ym Mhrifysgol Abertawe, chei di ddim dy siomi gan y dewis o gerddoriaeth sydd ar gael yn y ddinas! Mae gan Abertawe amrywiaeth enfawr o leoliadau cerddoriaeth ac mae nifer o wyliau a digwyddiadau cerddorol yn cael eu cynnal yma drwy gydol y flwyddyn.
  Agorodd Arena newydd Abertawe gyda lle i 3,500 o bobl ym mis Mawrth 2022 a bydd yn cynnal amrywiaeth o berfformiadau cerddorol, comedi, theatr ac e-chwaraeon.
  “Dwi wrth fy modd gyda marchnad dda ac wrth lwc, dwi’n byw yn Uplands sydd â marchnad fisol, lle mae tyfwyr, cynhyrchwyr, ffermwyr ac arlwywyr lleol yn gwerthu eu nwyddau. Mae hon yn farchnad fach hyfryd, felly os wyt yn dwlu ar fwyd a phethau tlws fel fi, mae’n werth ymweld â hi!”
  Joanna Wolton, myfyriwr PhD.
Cartref i Dylan Thomas.
  Mae gan y ddinas ger y lli ei llais barddonol ei hun. Fel y dywedodd mab enwocaf Abertawe, Dylan Thomas: “Abertawe yw'r gorau o hyd", a gelli di ddilyn olion traed y bardd ledled y ddinas, o gaffis i dafarnau a pharciau.
[Ffotograff o gerflun Dylan Thomas yn ardal y marina.]

[tudalen 28]

#EinHabertawe.
  Dilyn ni: [logo Facebook] PrifysgolAbertawe, [logo Twitter logo] Prif_Abertawe, [logo Instagram] PrifAbertawe, [logo YouTube] (@) PrifAbertawe
[Nodyn trawsgrifio: yma ceir 12 delwedd gyda hashnodau a symbolau @ (at). Dyma restr o’r hashnodau a dolenni. Diwedd nodyn.]
•	[ffotograff o berson yn cerdded ar draeth Abertawe @shellfinder #BywydPrifAbertawe
•	[ffotograff o berson yn cerdded i’r mor trwy'r twyni] @withmimii
•	[ffotograff o fachlud ar Gŵyr] @abishemiltx
•	[ffotograff o berson yn dal tywod yn eu dwylo] @bearvisuals
•	[ffotograff o berson ger y môr adeg machlud] @_hannahdavies_
•	[ffotograff o berson ar draeth Abertawe gyda golau Mwmbwls yn y cefndir] @cristian_gram_ #PrifAbertawe
•	[ffotograff o berson ar y promenâd] @bearvisuals
•	[ffotograff o berson yn gwenu ar y traeth] @bearvisuals
•	[ffotograff o berson ar fynydd Cilfái yn edrych dros ddociau Abertawe] @greta.nele #SwanseaUniGlobal
•	[ffotograff o berson yn neidio gyda thraeth Rhosili yn gefndir.] @abishemiltx
•	[ffotograff o berson gyda chefndir o dai cyfagos a phen y Mwmbwls yn y pellter] @ewanhigh
[Nodyn trawsgrifio: yng nghanol y dudalen mae delwedd o sgrin Instagram ajhollamby yn dangos aelod o glwb deifio Prifysgol Abertawe yn sefyll ar bwys cwch yn Oxwich, a morlo llwyd yn ei chyffwrdd. Diwedd nodyn.]

[tudalen 29]

Barn Ein Myfyrwyr.
  Dysga fwy gan ein myfyrwyr ôl-raddedig presennol a'n myfyrwyr ôl-raddedig sydd newydd raddio a fydd yn rhannu eu profiadau eu hunain am fywyd academaidd a bywyd myfyriwr yma ym Mhrifysgol Abertawe.
  Gwylia ein fideos i fyfyrwyr, gwrando ar ein podlediadau a dilyn ein sianeli cyfryngau cymdeithasol i gael awgrymiadau ar bopeth o fywyd ar ôl graddio, i'r Thesis Tair Munud, a'r hyn ydyw i fyw yn Abertawe.
Flogiau Myfyriwr Prifysgol Abertawe.
[Delwedd o 5 myfyriwr gyda’r testun “student vlogs myfyrwyr”.]
Podlediadau.
Gwrando ar beth sydd gan ein myfyrwyr i’w ddweud spoti.fi/2PDfDeu 
[Ffotograff o berson yn gwisgo clustffonau ar fws, gyda logo Spotify uwch y llun.]
@PrifAbertawe
[logo YouTube].Sganio i’w wylio:
[Nodyn trawsgrifio: isod ceir 4 pennawd ar gyfer fideos yn y fersiwn flippingbook o’r Prosbectws, sydd i’w weld ar-lein: https://www.swansea.ac.uk/cy/ol-raddedig/prosbectws-olraddedig/. Diwedd nodyn.]

[tudalen 30]

Storïau Myfyrwyr.
  Mae llu o fyfyrwyr fel ti ym Mhrifysgol Abertawe. Ymweld â'n Storïau Myfyrwyr ar ein gwefan a chael blas ar brofiad myfyriwr.
https://www.abertawe.ac.uk/astudio/ein-storiau-myfyrwyr
[Delwedd o sgrin ffôn yn dangos y dudalen Storïau Myfyrwyr, gyda’r gallu i fireinio yn ôl pwnc, gwlad a lefel.]
Vincent Zhang, Cyfraith Forwrol Ryngwladol, LLM.
[Ffotograff o Vincent Zhang.]
  Beth yw dy 3 hoff beth am Abertawe?
•	Parodrwydd athrawon i gael eu hamgylchynu gan fyfyrwyr ac ateb llu o gwestiynau ar ôl pob dosbarth.
•	Gwaith cwrs byr sy’n hynod heriol i’w gwblhau mewn 24 awr.
•	Bae Rhosili.
  Sut gwnaeth dy radd dy baratoi ar gyfer dy yrfa?
  Rhoddodd wybodaeth graidd i mi o gyfraith morgludiant Lloegr, y gallu i weithio dan bwysau a datblygu fy sgiliau ysgrifennu cyfreithlon.
  Pa gyngor byddi di’n ei roi i fyfyrwyr sydd am ddilyn dy yrfa?
  Dyma’r penderfyniad cywir i ddod i’r DU i astudio cyfraith morgludiant ryngwladol, gan ei bod yn seiliedig ar gyfraith morgludiant Lloegr yn sylweddol. Mae Prifysgol Abertawe’n lle da iawn i’w dysgu.
  Os wyt am fod yn gyfreithiwr morgludiant o fri yn y dyfodol, fe dy gynghorir i ddysgu mwy am longau, eu strwythur, eu hanes a gwybodaeth dechnegol. Byddai’n wych dod o hyd i ffrindiau sy’n gapteiniaid er mwyn iddynt adrodd am eu hanturiaethau ar y môr hefyd!
Caitlin Bellamy, Astudiaethau Meddygol a Gofal Iechyd, MSc.
[Ffotograff o Caitlin Bellamy.]
  Beth yw dy hoff beth am dy gwrs?
  Mae’n debyg mai fy nhîm goruchwylio (SWIRL). Maen nhw wedi bod yn anhygoel trwy gydol fy ngradd ôl-raddedig, yn enwedig o ran gwneud addasiadau oherwydd y pandemig. Maen nhw wedi rhoi’r offer i mi ddatblygu sgiliau gweithio’n annibynnol ac wedi rhoi mwy o gyfrifoldeb i mi yn y labordy. Mae hyn yn beth braf gan dy fod ti’n teimlo fel pe bait ti’n gydweithiwr yn y gweithle ac nid yn fyfyriwr yn unig. Maent wedi gwerthfawrogi fy ngwaith yn fawr ac wedi fy nghefnogi i ddod yn wyddonydd ar ddechrau fy ngyrfa ble yr wyf heddiw.
  Beth wyt ti’n bwriadu ei wneud ar ôl i ti raddio?
  Rwyf ar hyn o bryd yn ysgrifennu fy nhraethawd ymchwil. Roeddwn i wrth fy modd yn gwneud gradd Meistr trwy Ymchwil ac rwy’n angerddol am ymchwil; er hynny, rydw i wir eisiau gyrfa mewn lleoliad mwy clinigol, mewn fferylliaeth gobeithio, neu efallai hyd yn oed datblygu cyffuriau. Rwy’n dechrau swydd mewn histoleg yn Ysbyty Singleton yn hwyrach y mis hwn, ac rwy’n gyffrous iawn i fod yn ôl mewn amgylchedd labordy! Rwy’n gwneud hyn gyda’r bwriad o ennill rhywfaint o brofiad gwerthfawr mewn lleoliad clinigol a gwneud cais am raglen hyfforddi gwyddonwyr y GIG y flwyddyn nesaf. Gobeithiaf gadw mewn cysylltiad â’r tîm yn Labordy Ymchwil Integreiddiol Mwydod Abertawe (SWIRL), mae fy amser gyda nhw wedi bod yn rhan enfawr o fy addysg ac wedi cael effaith enfawr ar y gwyddonydd ydw i heddiw. Ni allaf aros i weld lle mae eu hymchwil yn eu tywys!

[tudalen 31]

Sophie Mahoney, Marchnata Strategol, MSc.
[Ffotograff o Sophie Mahoney.]
  Beth yw dy 3 hoff beth am Abertawe?
•	Y traethau.
•	Y gymuned.
•	Bwyd!
  Pam dewisaist di astudio dy radd yn Abertawe?
  Astudiais fy ngradd israddedig mewn Rheoli Busnes yma. Roeddwn i’n gwybod y byddai’r darlithwyr yn gallu dysgu’r wybodaeth a’r sgiliau angenrheidiol i mi y byddwn yn mynd â nhw gyda mi yn y pen draw i’r byd gwaith. Er efallai nad yw’r darlithwyr sy’n addysgu’r radd Meistr yr un fath â’r rhai a’m dysgodd i ar lefel israddedig, roeddwn i’n gwybod bod ansawdd yr addysgu yn gyson drwy’r Ysgol Reolaeth. Hefyd, y timau cyflogadwyedd/gyrfaoedd yn y brifysgol yw’r bobl orau i fynd atynt pan fyddi di’n cyflwyno cais am leoliadau gwaith neu gynlluniau i raddedigion; maen nhw’n rhagori ar ddisgwyliadau!
  Beth yw dy hoff beth am dy gwrs?
  Amrywiaeth y modiwlau. Mae’r rhan fwyaf o bobl yn gul eu meddyliau o ran Marchnata, maent yn credu mai hysbysebu yn unig ydyw ond mae’n gymaint mwy na hynny ac mae’r cwrs Marchnata Strategol wedi tynnu sylw at hynny; rydym yn ymdrin â phopeth fel ymchwil marchnata, dulliau ymchwil, segmentu, cyfathrebu marchnata a marchnata digidol.
  Beth wyt ti’n bwriadu/gobeithio ei wneud ar ôl i ti raddio?
  Byddwn wrth fy modd yn gweithio i sefydliad dielw, gan godi ymwybyddiaeth ac yn y pen draw helpu’r rhai mewn angen.
Eric Wen, Peirianneg Electronig a Thrydanol, PhD.
[Ffotograff o Eric Wen.]
  Pam dewisaist di astudio MSc mewn Peirianneg Electronig a Thrydanol?
  Mae peirianwyr trydanol ac electronig yn gweithio i achub y blaen ym maes technoleg ymarferol, gan wella’r dyfeisiau a’r systemau rydym ni’n eu defnyddio bob dydd. Rydw i’n gwybod y bydd y radd hon yn fy rhoi mewn safle cryf ar gyfer fy nyfodol, pa bynnag lwybr gyrfa y bydda i’n penderfynu arno.
  Pam penderfynaist di astudio am radd ym Mhrifysgol Abertawe?
  Ar ôl i mi orffen fy ngradd Meistr ym Mhrifysgol Abertawe, penderfynais ddilyn gradd PhD. Fel myfyriwr presennol, rydw i’n gyfarwydd â’r darlithwyr a rhai o’r myfyrwyr PhD. Rydw i’n gwybod eu bod nhw’n garedig iawn ac yn gymwynasgar iawn. Rydw i’n credu bod goruchwyliwr perffaith, cyfathrebu da a gwaith tîm yn allweddol wrth astudio am PhD yn llwyddiannus. Hefyd, mae’r Coleg Peirianneg yn symud o Gampws Singleton i Gampws newydd sbon y Bae, sydd â labordai penodol â chyfarpar da. Yn y cyfamser, mae enw da rhagorol Prifysgol Abertawe ar gyfer ymchwil hefyd yn rheswm pwysig dros barhau â’m PhD yn Abertawe.
  Beth wyt ti'n cynllunio/gobeithio ei wneud ar ôl cwblhau dy Ymchwil Ôl-raddedig?
  Rydw i’n edrych ymlaen at gyfle i ddechrau fy ngyrfa mewn peirianneg systemau pŵer go iawn, a defnyddio fy arbenigedd proffesiynol i’r eithaf.
https://www.abertawe.ac.uk/astudio/ein-storiau-myfyrwyr

[tudalennau 32 a 33]

Campws Singleton.
  10 Uchaf y DU Cynghrair Prifysgol People and Planet 2021.
  Gwobr y Faner Werdd/Green Flag Award (2021/22).
  Traeth sy’n ymestyn dros bum milltir, tafliad carreg o’r campws.
  10 munud ar y bws o ganol y ddinas, 3.5km.
  [symbol saeth gradd 360] Taith Rhithwir 360: https://www.abertawe.ac.uk/rhith-daith
[Ffotograff o’r awyr o Gampws Singleton, Parc Singleton a Bae Abertawe i gyfeiriad y Mwmbwls ar draws 2 dudalen. Ffynhonnell: aeroviews.co.uk. Defnyddir symbolau gwahanol i gyfeirio at adrannau ac adeiladau gwahanol a restrir isod.]
  [symbol swigen siarad] Academi Hywel Teifi
[symbol masgiau theatr] Canolfan Taliesin a’r Ganolfan Eifftaidd.
[symbol swigod siarad] Cyfadran y Dyniaethau a’r Gwyddorau Cymdeithasol.
[symbol tŷ] Llety Myfyrwyr.
[symbol llyfr] Llyfrgell Parc Singleton.
[symbol “i” gwybodaeth] MyUniHub. Cynnig gwybodaeth, ac arweiniaid [sic] ar unrhyw agwedd ar fywyd myfyrwyr; o arian i ymholiadau cwrs i dai.
[symbol person yn nofio] Parc Chwaraeon Bae Abertawe.
[symbol adeilad] Tŷ Fulton. Bar Undeb y Myfyrwyr, Clwb nos, siopau, archfarchnad, Siop Dim Gwastraff, llefydd bwyd (gan gynnwys fegan).
[symbol calon gyda llinellau curiad y galon] Y Gyfadran Meddygaeth, Gwyddorau Iechyd a Bywyd.
[symbol atom] Y Gyfadran Peirianneg a Gwyddoniaeth (Biowyddorau, Cemeg, Daearyddiaeth, Ffiseg).
[symbol “U”] Undeb y Myfyrwyr.
[symbol bws] Bws 24 Awr (yn ystod y tymor). Tua 20 munud i Gampws y Bae, 10 munud i ganol y ddinas.
Cyfleusterau Arall:
•	Caplaniaeth.
•	Doctor/Deintydd.
•	Golchdy.
•	Mosg.
[logo Costcutter], [logo Costa Coffee], [logo Starbucks].

[tudalennau 34 a 35]

Campws y Bae.
  10 Uchaf y DU Cynghrair Prifysgol People and Planet 2021.
  Gwobr y Faner Werdd/Green Flag Award (2021/22).
  Lleoliad glan môr.
  15 munud ar y bws o ganol y ddinas, 5km.
  [symbol saeth gradd 360] Taith Rhithwir 360: https://www.abertawe.ac.uk/rhith-daith 
[Ffotograff o’r awyr o Gampws y Bae, y traeth a’r mynyddoedd yn y cefndir ar draws 2 dudalen. Ffynhonnell: aeroviews.co.uk. Defnyddir symbolau gwahanol i gyfeirio at adrannau ac adeiladau gwahanol a restrir isod.]
  [symbol codi pwysau] Campfa a chyfleusterau chwaraeon.
[symbol cwpan coffi] Cwrt Bwyd, The Core.
[symbol bag dogfennau] Cyfadran y Dyniaethau a’r Gwyddorau Cymdeithasol (Yr Ysgol Reolaeth).
[symbol tŷ] Llety Myfyrwyr.
[symbol llyfr] Llyfrgell y Bae.
[symbol “U”] Undeb y Myfyrwyr.
[symbol adeilad] Y Coleg.
[symbol cyfrifiadur] Y Gyfadran Peirianneg a Gwyddoniaeth (Ffowndri Gyfrifiadurol - Cyfrifiadureg a Mathemateg).
[symbol atom] Y Gyfadran Peirianneg a Gwyddoniaeth.
[symbol adeilad] Y Neuadd Fawr.
[symbol dwy law yn dal calon] Yr Hafen [sic] (lle tawel i ymlacio, lle i addoli neu gwrdd â ffrindiau).
[symbol bws] Bws 24 Awr (yn ystod y tymor). Tua 20 munud i Gampws Singleton, 15 munud i ganol y ddinas.
[symbol “i” gwybodaeth] MyUniHub. Cynnig gwybodaeth, ac arweiniaid [sic] ar unrhyw agwedd ar fywyd myfyrwyr; o arian i ymholiadau cwrs i dai.
Cyfleusterau Arall:
•	Archfarchnad.
•	Golchdy.
•	Siop Goffi Coffeeopolis.
  [logo Tesco], [logo Costa] [logo Starbucks].

[tudalen 36]

Does Unman yn Debyg i Gartref.
[Ffotograff o fyfyrwyr yn cerdded o flaen bloc llety ar Gampws y Bae wedi’i oleuo yn y nos, gyda lloches beiciau gerllaw.]
  Edrych tu mewn: https://www.abertawe.ac.uk/llety
  Fel myfyriwr ôl-raddedig sy'n ymuno â chymuned Prifysgol Abertawe, hoffem dy helpu ti i ddod o hyd i rywle y gelli ei alw'n gartref.
  Darperir llety i ôl-raddedigion mewn pedair preswylfa: Campws y Bae, Campws Parc Singleton, Tŷ Beck yn ardal gyfagos Uplands, ac ym Mhentref Myfyrwyr Hendrefoelan. Yn gyffredinol, cynigir tenantiaethau ar sail sefydlog o 51 wythnos, ond gallwn hefyd gynnig rhai fflatiau penodol i ôl-raddedigion ar denantiaeth 40 wythnos ym Mhentref y Myfyrwyr ac ar Gampws y Bae.
Pwyntiau Allweddol.
•	Rhyngrwyd diwifr am ddim.
•	Ceir rhwydwaith o fyfyrwyr, ResNet, sy'n byw yn y preswylfeydd ac sy'n dy gynrychioli o'u gwirfodd, sy'n sicrhau bod pob myfyriwr yn cael y profiad gorau posibl.
•	Mae’r ystafelloedd yn ystafelloedd sengl yn unig (ag eithrio fflatiau teuluol Tŷ Beck a nifer cyfyngedig o ystafelloedd â dau wely ar Gampws y Bae).
•	Cyfleusterau golchi
•	Ystafelloedd wedi'u haddasu ar gyfer myfyrwyr ag anghenion arbennig, gan gynnwys defnyddwyr cadeiriau olwyn - cysyllta â'r Swyddfa Anableddau am ragor o wybodaeth.
•	En suite ar gael.
Byw ar y Campws.
  Mae byw yn un o breswylfeydd Campws Parc Singleton neu Gampws y Bae yn golygu dy fod yng nghanol bwrlwm bywyd y brifysgol. Mae llety hunanarlwyo yn cynnwys ystafelloedd wedi'u dodrefnu'n llawn ac en suite gyda chegin ac ardal fwyta wedi'u rhannu..
Byw yn Mhentref y Myfyrwyr* [serennig].
  Mae Pentref Myfyrwyr Hendrefoelan wedi'i leoli tua dwy filltir o'r campws. Mae'r Pentref yn darparu llety hunanarlwyo a chyfleusterau a rennir mewn fflatiau ar gyfer 7. Os byddi di'n dewis byw yn y Pentref, bydd gen ti dy ystafell dy hun ar gyfradd fforddiadwy sy'n cymharu'n ffafriol â llety yn y sector preifat.
  Mae bywyd yn y Pentref yn gymdeithasol, yn gefnogol a bydd y canlynol ar gael:
•	Golchdy ar y safle.
•	Mae parcio ar y safle ar gael i breswylwyr Pentref Myfyrwyr Hendrefoelan a Thŷ Beck.
•	Tocyn bws First Group Unibus am ddim am gytundebau 13 wythnos.
  * [serennig] Mae llety ym Mhentref Myfyrwyr Hendrefoelan ar gael ar gyfer y flwyddyn academaidd 2022/2023.
Lletya â Siaradwyr Cymraeg Eraill.
  Mae’r Brifysgol yn awyddus i gefnogi’r gymuned gref o siaradwyr Cymraeg sy’n fyfyrwyr yma. O ganlyniad, rydym wedi adnabod dwy neuadd ar gyfer darparu cyfle i fyfyrwyr rannu llety â siaradwyr Cymraeg eraill. Darperir llety en suite ac hunanarlwyo gyda gofodau cymdeithasu yn y neuaddau hyn.
Llety i Deuluoedd yn Nhŷ Beck.
  Mae gennym nifer o fflatiau i fyfyrwyr sengl yn ogystal ag i deuluoedd yn ein preswylfa dawel ddynodedig, Tŷ Beck, tua milltir o'r campws yn ardal fyfyrwyr boblogaidd Uplands. Oherwydd y tenantiaethau 51 wythnos, mae'r llety hwn yn fwyaf addas i fyfyrwyr ôl-raddedig a myfyrwyr rhyngwladol.

[tudalen 37]

  10 uchaf yn y DU: y ddinas orau yn y DU i fyfyrwyr fyw ynddi yn ôl pleidlais gan fyfyrwyr.
  Ymysg y 20 prifysgol orau yn y DU 2022 – Abertawe (studentcrowd.com 2021).
Costau Byw Nodweddiadol:
•	£145 - cyfartaledd rhent wythnosol. Yn seiliedig ar werth rhentu cyfartalog: varbes.com/rental-market
•	£14 - pris pryd o fwyd ar gyfartaledd. Yn seiliedig ar brif gwrs mewn bwyty lleol: numbeo.com/cost-of-living/in/Swansea
•	£32 y mis - tocyn bws i fyfyrwyr. Tocyn bws gyda theithio diderfyn.
•	£10 - campws i’r ddinas. Tacsi o Gampws Parc Singleton i ganol y ddinas.
•	£15 y mis - aelodaeth â’r gampfa. Parc Chwaraeon Bae Abertawe.

[tudalen 38]

Dod o hyd i’r Llety Perffaith yn y Sector Preifat.
  Os byddai'n well gen ti fyw oddi ar y campws, byddi di'n falch o wybod bod cyflenwad da o dai a fflatiau o ansawdd i fyfyrwyr yn y sector preifat yn Abertawe. Mae ein hasiantaeth prydlesu, Gwasanaethau Llety Myfyrwyr (SAS), yn rheoli 130 eiddo yn ardaloedd poblogaidd Brynmill, Uplands a Sgeti sy'n gyffredinol o fewn dwy filltir i'r campws ac yn St. Thomas a Phort Tennant, sy'n agos at Gampws y Bae. Mae’r ardaloedd hyn hefyd yn agos at gyfleusterau lleol megis siopau, bariau a siopau tecawê.
  Mae ein cronfa ddata ar-lein, Studentpad, y gellir chwilio drwyddi yn amhrisiadwy. Mae'n dy alluogi i ddod o hyd i dai eraill sydd ar gael yn yr ardal ac yn ei gwneud hi'n haws chwilio am dŷ.
https://www.saslettings.co.uk
  Am fwy o wybodaeth:
https://www.abertawe.ac.uk/llety
[symbol e-bost] llety@abertawe.ac.uk
[symbol ffôn] +44 (0)1792 295101
  Shhh! Mae gennym rai ardaloedd tawel a rhai sy'n ddi-alcohol hefyd.
  [symbol swigen siarad] Mae gennym lety penodol i siaradwyr Cymraeg fyw gyda'i gilydd
  Gelli logi un o'n beiciau Santander. Gyda 100 o orsafoedd docio mewn chwe hyb ar hyd prif lwybr beicio'r ddinas, gelli fynd ar dy feic yn dy amser hamdden. https://www.santandercycles.co.uk/swansea
[Ffotograff o fyfyrwyr yn siarad tu allan i floc llety.]

[tudalen 39]

Costau Llety.
  Bydd y rhent a deli yn dibynnu ar y preswylfa a'r ystafell rwyt ti'n ei dewis:
[Nodyn trawsgrifio: Isod ceir tabl gyda 3 cholofn gyda’r penawdau canlynol: Llety; Math o ystafell; Rhent wythnosol* [serennig]. Rhennir y colofnau yma gan hanner colon. Diwedd nodyn.]
Llety; Math o ystafell; Rhent wythnosol* [serennig].
  Pentref Myfyrwyr Hendrefoelan; Safonol; £95.
Campws Parc Singleton; Safonol (hunanarlwyol); £134.
Campws Parc Singleton; En suite (hunanarlwyol); £139 – £152.
Campws Parc Singleton; Safonol (gyda'r cerdyn arlwyo); £164.
Tŷ Beck; Safonol; £115.
Tŷ Beck; En suite; £133.
Tŷ Beck; Fflat Teuluol; £195.
Campws y Bae; En suite; £161 – £167.
Campws y Bae; En suite â dau wely; £240.
Tai Preifat; Safonol; £82 – £120.
  * [serennig] Mae’r ffioedd yma ar gyfer sesiwn academaidd 2021/2022. Sylwer y bydd graddfa ar gyfer mynediad 2022/2023 yn cael ei chyhoeddi ar ein gwefan cyn gynted ag y byddant wedi’u cadarnhau.
  ** [serennig ddwbl] Gelli di ddefnyddio cerdyn talu am arlywaeth ymlaen llaw ym mannau arlwyo’r Brifysgol a bydd £28.00 yr wythnos ynghlwm wrtho. Mae’r credydau yn cael eu gosod bob tymor felly gelli di ddefnyddio cymaint neu gyn lleied ag y dymuna bob wythnos.
[Diwedd tabl.]
[Nodyn trawsgrifio: ar ochr dde y dudalen ceir rhestrau o gyfleusterau’r ddau gampws, gyda symbolau cyffredin. Diwedd nodyn.]
Campws y Bae.
•	Bar coffi.
•	Cyfleusterau Chwaraeon.
•	Diogelwch 24 awr.
•	Golchdy.
•	Lle i Addoli.
•	Neuadd Fawr.
•	Neuadd Fwyd.
•	Siop Fach.
•	Undeb y Myfyrwyr.
Parc Singleton.
•	Canolfan y Celfyddydau Taliesin.
•	Canolfan iechyd.
•	Cyfleusterau Chwaraeon.
•	Deintyddfa a Meddyg.
•	Diogelwch 24 awr.
•	Golchdy.
•	Lle i Addoli.
•	Neuadd Fwyd.
•	Siop Fach.
•	Undeb y Myfyrwyr.

[tudalen 40]

Meddwl am Dy Ddyfodol.
Cyflogadwyedd: Datblygu Gyrfa ac Entrepreneuriaeth.
  Un o nodau sylfaenol y Brifysgol yw 'paratoi a hyrwyddo cyflogadwyedd ein myfyrwyr'.
  Mae Academi Cyflogadwyedd Abertawe yn darparu swyddogaeth hanfodol sy'n creu cyswllt rhwng busnesau a diwydiant a chreu cyfleoedd rhwydweithio i ti sy'n cael effaith wirioneddol.
  Mae ein rhaglenni academaidd yn darparu cyfleoedd dysgu diddorol sy'n galluogi ein myfyrwyr i ddatblygu'r wybodaeth, sgiliau a dealltwriaeth y mae cyflogwyr a busnesau yn eu gwerthfawrogi. Rydym yn teilwra ein cyrsiau i sicrhau dy fod yn dysgu'r sgiliau proffesiynol, lefel uchel a fydd yn dy alluogi i ffynnu yn y byd cystadleuol sydd ohoni. Lle bynnag y bo modd, mae cyrsiau hefyd wedi'u hachredu gan gyrff proffesiynol.
  Mae ein hanes hir o weithio gyda busnesau, diwydiant, masnach a'r sector cyhoeddus yn golygu y gallwn ychwanegu gwerth gwirioneddol at dy addysg. Rydym yn gweithio gyda chyflogwyr i ddarparu amrywiaeth o gyfleoedd am leoliadau a phrofiadau i helpu ein myfyrwyr i gyflawni'r hynny maent yn chwilio amdano ar ôl graddio.
Y Tîm Mentergarwch.
  Gall y tîm Mentergarwch dy helpu i ddatblygu dy sgiliau, cael profiad gwerthfawr a rhoi dy syniadau ar waith drwy ein hystod o wasanaethau, gan gynnwys: gweithdai, cystadlaethau, cynlluniau a mentora busnes, ar y cyd â phartneriaid busnes â phrofiad helaeth o'r byd masnachol.
[symbol e-bost] enterprise@abertawe.ac.uk
myuni.abertawe.ac.uk/cyflogadwyedd-menter/menter-myfyrwyr
Addysgu a Dysgu Ysbrydoledig.
  Mae'r gwaith ymchwil arloesol a wneir yn yr amrywiol gyfadrannau yn sail i'n haddysgu ardderchog. Mae'r ffaith eu bod yn rhan flaenllaw o unrhyw ddatblygiadau newydd a'u bod wedi'u cysylltu'n agos â diwydiant o fudd i bob un o'n cyrsiau, gan sicrhau bod ein graddedigion wedi'u paratoi'n drylwyr ar gyfer eu gyrfaoedd yn y dyfodol.
Sut gall Prifysgol Abertawe fy helpu i?
Cymorth sydd ar gael i ti:
•	Cyngor ac arweiniad gyrfaoedd un i un a ddarperir gan Ymgynghorwyr Gyrfaoedd â chymwysterau proffesiynol.
•	Gweithdai ysgrifennu CV a pharatoi at gyfweliadau.
•	Interniaethau tymor byr â thâl.
•	Bwrsariaethau tuag at weithgareddau cyflogadwyedd.
•	Cyfleoedd gwaith rhan amser fel y Cynllun Llysgennad Myfyrwyr.
•	Gelli gwblhau ein 'Cwrs Datblygu Gyrfa' ar-lein sy'n dy alluogi i baratoi ar gyfer dy fywyd proffesiynol a gwella dy ragolygon gyrfa.
•	Mentrau cyflogadwyedd sy'n benodol i'r cyfadrannau.
•	Ffair yrfaoedd flynyddol a rhestr o ddigwyddiadau datblygu sgiliau/cyflogwyr.
•	Cymorth cyflogadwyedd 15 mis ar ôl graddio.
•	Rhaglenni cyflogadwyedd penodol ar gyfer myfyrwyr sydd â rhwystrau i recriwtio megis y rhai sy'n gadael gofal a myfyrwyr anabl.
Darganfydda fwy:
https://www.abertawe.ac.uk/astudio/cyflogadwyedd
[Ffotograff o ddau berson yn trafod.]

[tudalen 41]

Lowri Wilkie, PhD mewn Seicoleg.
[Ffotograff o Lowri Wilkie.]
  Mae gan Lowri ei brand a'i busnes lles ei hun, lle mae'n cynnal gweithdai, sesiynau myfyrio a arweinir, yn cynnal sesiynau ymgilio ac yn cynnig ymgynghoriadau a hyfforddiant ar bopeth sy'n ymwneud â lles.
  Ar hyn o bryd, mae'n astudio PhD mewn Seicoleg gyda ffocws ar ymyriadau a rhaglenni lles.
  Mae wedi canfod bod astudio a chael ei busnes ei hun yn wych. Mae'r cymorth gan y brifysgol a'r Tîm Mentergarwch wedi bod yn hynod ddefnyddiol wrth feithrin a gwneud cysylltiadau. Mae'r Brifysgol wedi bod yn llwyfan gwych ar gyfer marchnata ei busnes a chael y cyfle i gwrdd ag eraill sy'n meddu ar eu busnesau eu hunain hefyd. Mae hefyd wedi'i galluogi hi i ledaenu ychydig o'i gwaith ymchwil PhD mewn ffordd fwy ymarferol, drwy ei roi ar waith yn ei modelau busnes a'r hyn mae'n ei wneud.
  Weithiau gall fod yn anodd rheoli'r ddau! Ond mae rheoli amser a chynllunio effeithiol yn bethau da wrth gynnal dy fusnes dy hun.
  Beth wnaeth ysbrydoli Lowri i ddechrau ei busnes oedd ei bod yn dwlu ar bopeth sy'n ymwneud â lles a hunanddatblygiad - mae wir yn angerddol amdanynt! Roedd ei thaith hi o ddarllen a dysgu am les a sut i ddefnyddio hyn i deimlo'n fodlon ac yn hapus wedi'i hysbrydoli hi i raeadru hyn i eraill, gan annog ei bwysigrwydd i bawb.
  Roedd gwybod bod gan y Brifysgol wasanaethau sy'n benodol ar gyfer cefnogi busnesau myfyrwyr wedi bod yn wych. Mae rhywun bob amser ar gael i drafod pethau, hyd yn oed y pethau bychain. Mae'r cyfleoedd i gyflwyno cais ac o ganlyniad, gael yr arian wedi bod yn wych. Mae cwrdd a chydweithio ag entrepreneuriaid eraill sy'n fyfyrwyr wedi bod yn hynod werthfawr.
Darganfydda Fwy:
lowriwilkie.com
Chysylltiadau [sic] â Chyflogwyr:
[Nodyn trawsgrifio: yma ceir logos ar gyfer y cyflogwyr canlynol. Diwedd nodyn.]
•	BBC.
•	Admiral.
•	Airbus.
•	Microsoft.
•	Rolls Royce.
•	Cyfoeth Naturiol Cymru / Natural Resources Wales.
•	Unilever.
•	Novo Nordisk.
•	GSK.
•	Driver & Vehicle Licensing Agency.
•	ReNeuron.
•	Sky.
•	Fujitsu.
•	Swansea City AFC.
•	GIG Cymru / NHS Wales.
•	Nuffield Foundation.
•	Pfizer.
•	Ospreys.
•	TATA Steel.
•	SANOFI.
•	Santander Universities.

[tudalen 42]

Ewch yn Fyd-Eang.
[Ffotograff o’r awyr yn dangos traeth trofannol gyda chychod ar y tywod.]
  Mae Prifysgol Abertawe yn cydnabod bod gwella cyflogadwyedd graddedigion i'r. dyfodol yn bwysicach nag erioed. Wrth i fwy a mwy o fusnesau fynd ati i gyflogi talent o bob cwr o'r byd, mae'n hanfodol dy fod yn sefyll allan gyda sgiliau ychwanegol.
  Mae cyflogwyr yn cydnabod gwerth profiad rhyngwladol yn fawr iawn, ac mae myfyrwyr sy'n treulio amser dramor yn meithrin ac yn dangos y rhinweddau y mae cyflogwyr yn chwilio amdanyn nhw: ymwybyddiaeth o'r byd a diwylliannau eraill, aeddfedrwydd, hyder a'r gallu i addasu at amgylcheddau a heriau newydd.
  Mae astudio a byw dramor yn:
•	Rhoi agwedd a phrofiad rhyngwladol i ti.
•	Dy alluogi fagu hyder a dod yn fwy hunanddibynnol.
•	Dy helpu i ddatblygu annibyniaeth a blaengaredd.
Darganfydda fwy:
https://www.abertawe.ac.uk/mynd-yn-fyd-eang
  #SwanseaUniGlobal
  [logo Twitter] SwanUniGlobal
  [logo Facebook] SwanseaUniGlobal
  [logo Instagram] SwanseaUniGlobal

[tudalen 43]

Profiadau Myfyrwyr.
  Fel myfyriwr Prifysgol Abertawe, mae cyfleoedd i gael profiad rhyngwladol drwy ein hamrywiaeth o raglenni diwylliannol, gwirfoddoli ac astudio nad ydynt yn dwyn credydau yn ystod yr haf:
https://www.abertawe.ac.uk/rhaglenni-haf
  At hynny, gallai rhai myfyrwyr gael cyfle i dreulio cyfnod dramor fel rhan o raglen Meistr Estynedig. Mae manylion am yr opsiynau hyn ar gael ar dudalennau cyrsiau penodol.
  Mae yna ystod o gyfleoedd cyllido ar gael i gefnogi myfyrwyr sy'n dewis mynd dramor - cyfeiria at ein gwefan am y wybodaeth ddiweddaraf:
https://www.abertawe.ac.uk/mynd-yn-fyd-eang/cyfleoedd-byd-eang/cyllid-ac-ariannu
Ulrike Leonhard.
[Ffotograff o Ulrike Leonhard.]
  Fel rhan o'r cwrs gradd MA mewn Cyfieithu a Chyfieithu ar y Pryd Estynedig, treuliodd Ulrike semester yn Katholieke Universiteit Leuven a semester yn Université Catholique de Louvain, y ddwy ohonynt yng Ngwlad Belg.
  “Mae fy mlwyddyn dramor yng Ngwlad Belg wedi bod yn brofiad gwych. Rwyf wedi gwneud ffrindiau newydd o bob cwr o'r byd a ches i gyfle i deithio ledled Gwlad Belg. Mae'r Iseldiroedd, yr Almaen, Lwcsembwrg a Ffrainc oll o fewn pellter agos felly nid oes terfyn ar y cyfle i archwilio! Ni allai fy mhrofiad fel myfyriwr yn y ddwy brifysgol fod yn well.”
Natalie Pittman.
[Ffotograff o Natalie Pittman.]
  Astudiodd Natalie Pittman Radd Meistr Estynedig mewn Cysylltiadau Rhyngwladol a threuliodd semester dramor yn The Bush School ym Mhrifysgol Texas A&M.
  “Roedd astudio ar gyfer y Radd Meistr Estynedig yn gyfle ardderchog, gan gynnwys y cyfle i wneud cais i astudio dramor yn Ysgol Bush, Texas A&M. Bu'n brofiad anhygoel gan fod Ysgol Bush yn cynnig un o'r cyrsiau Cysylltiadau Rhyngwladol gorau gan ysgol gyhoeddus yn America. Yn ogystal ag ehangu fy nghyfleoedd gyrfa, bydd y cyfle hwn yn golygu y gallaf astudio fy nghwrs o safbwynt gwahanol. Rwyf wedi mwynhau pob munud o'm cwrs yn fawr ac rwy'n falch iawn fy mod wedi dewis astudio ymhellach ym Mhrifysgol Abertawe.”

[tudalen 44]

Manteision Astudio trwy’r Gymraeg.
  Mae astudio cwrs trwy gyfrwng y Gymraeg yn y Brifysgol yn gyfle arbennig i ddatblygu dy sgiliau ac i fanteisio ar gyfleoedd a fydd yn helpu agor y drws i ddyfodol disglair.
Mantais Ariannol.
  Gall astudio rhan o dy gwrs trwy gyfrwng y Gymraeg fod o fantais i ti yn ariannol gyda nifer o ysgoloriaethau a bwrsariaethau ar gael i fyfyrwyr sy'n dewis gwneud. Gelli ymgeisio am ysgoloriaethau cyfrwng Cymraeg cyn cofrestru ym Mhrifysgol Abertawe neu ar ôl i ti gyrraedd. Mae ymchwil hefyd yn awgrymu bod modd i unigolion sy'n ddwyieithog ennill cyflog uwch ar gyfartaledd na chyfoedion sydd yn siarad dim ond un iaith.
Rhagolygon Gyrfa.
  Mae cyflogwyr yng Nghymru yn chwilio am unigolion sydd â sgiliau yn yr iaith Gymraeg a gall astudio rhan o dy gwrs trwy gyfrwng y Gymraeg fod yn hynod fanteisiol felly. Bydd nodi'r sgiliau hyn yn ychwanegiad atyniadol iawn ar dy CV ac yn rhoi mantais gystadleuol i ti mewn nifer o achosion. Yn ogystal â hyn mae Prifysgol Abertawe yn cynnig cyfleoedd i ddatblygu sgiliau cyfrwng Cymraeg yn y gweithle ac i ennyn cysylltiadau a phrofiadau gwerthfawr ar gyfer y dyfodol.
Y Gymdeithas Gymraeg (GymGym).
  Mae'r GymGym yn rhoi cyfleoedd amrywiol i ti gymdeithasu â siaradwyr Cymraeg eraill mewn amgylchedd anffurfiol. Mae'n gyfle gwych i wneud ffrindiau newydd. Mae'r Gymdeithas Gymraeg yn cwrdd yn rheolaidd gan drefnu llu o weithgareddau cymdeithasol trwy gyfrwng y Gymraeg gan gynnwys tripiau rygbi, gigs, a crôls, Eisteddfodau Rhyng-gol a llawer mwy. Mae'r Gymdeithas Gymraeg yn gweithio'n glos gyda Changen Abertawe o'r Coleg Cymraeg gan hefyd gefnogi Clwb Rygbi Tawe ac Aelwyd yr Elyrch.
Coleg Cymraeg Cenedlaethol.
Am fwy o wybodaeth a chanllawiau ymgeisio gweler: https://www.colegcymraeg.ac.uk
Tom Kemp, Swyddog Materion Cymraeg, Undeb Myfyrwyr Prifysgol Abertawe.
[Ffotograff o Tom Kemp.]
  “Shwmae! Tom Kemp ydw i a fi yw dy Swyddog Materion Cymraeg ar gyfer y flwyddyn academaidd nesaf. Prif gyfrifoldebau fy swydd yw sicrhau bod gan fyfyrwyr Cymraeg eu hiaith, hawliau cyfartal, a hyrwyddo iaith, diwylliant a hanes Cymraeg a sicrhau dwyieithrwydd yn y Brifysgol.
  Yn ystod y flwyddyn sydd i ddod, byddaf yn sicrhau bod yr iaith Gymraeg, ei diwylliant a'i threftadaeth at graidd popeth y mae'r Brifysgol yn ei wneud trwy gynnal amryw o ddathliadau a digwyddiadau trwy gydol y flwyddyn. Byddaf yn cynnig cyfleodd i fyfyrwyr gyfranogi mewn gweithgareddau Cymraeg, gan gynnwys gwersi Cymraeg am ddim i ddysgwyr.
  Fy nod yw sicrhau bod pob myfyriwr, boed yn siaradwyr Cymraeg neu beidio, yn byw o fewn y Deyrnas Unedig neu dramor, yn cael profiad Cymraeg yn y Brifysgol.”
  Croeso mawr i ti gysylltu â fi: tom.kemp@swansea-union.co.uk
Bwrsariaethau Meistr Cyfrwng Cymraeg Llywodraeth Cymru (£1,000).
  Bwrsariaeth ar gyfer myfyrwyr sy'n astudio gradd Meistr a addysgir gwerth 180 credyd llawn ac sy'n dewis astudio 40 credyd neu fwy o'u cwrs trwy gyfrwng y Gymraeg. Cer i dudalen 21 am fanylion.

[tudalen 45]

Mae Gen i Hawl.
  Mae gen ti hawl gyfreithiol i dderbyn gwasanaethau yn y Gymraeg. Mae r hawliau yma wedi cael eu creu o ganlyniad i osod 'Safonau' ar y Brifysgol.
•	Llythyrau yn y Gymraeg.
•	Gwasanaeth cwnsela yn y Gymraeg.
•	Cais am gymorth ariannol yn y Gymraeg
•	Cyfarfodydd yn y Gymraeg.
•	Llyfryn cais am gymorth ariannol yn y Gymraeg.
•	Tystysgrifau yn y Gymraeg.
•	Prosbectws yn y Gymraeg.
•	Cyflwyno gwaith ysgrifenedig yn y Gymraeg.
•	Tiwtor personol sy'n siarad Cymraeg.
•	Ffurflenni yn y Gymraeg.
Alpha Evans, Enillydd Ysgoloriaeth Goffa Hywel Teifi 2021.
[Ffotograff o Alpha Evans.]
  Alpha Evans, a raddiodd gyda gradd dosbarth cyntaf yn y Gymraeg ym Mhrifysgol Abertawe y llynedd, yw enillydd Ysgoloriaeth Goffa Hywel Teifi sy’n werth £3,000.
  Mae’r Ysgoloriaeth yn helpu Alpha i gyflawni ymchwil ôl-radd sy’n archwilio diwylliant, iaith a gweithrediadau cyfreithiol tref Abertawe a Sir Forgannwg rhwng 1870 a 1914.
  “Roedd hi’n fraint enfawr i dderbyn Ysgoloriaeth Goffa Hywel Teifi; ysgoloriaeth yn enw un o gewri ein cenedl fu mor weithgar ac angerddol dros y Gymraeg, ei diwylliant ac ysgolheictod Cymru yn genedlaethol, ond hefyd ym Mhrifysgol Abertawe ac Adran y Gymraeg yn benodol.
  Drwy gydol fy nghyfnod fel myfyrwraig israddedig yn astudio’r Gymraeg ym Mhrifysgol Abertawe, derbyniais lwyth o gyfleoedd gwerthfawr gan Academi Hywel Teifi ac roedd derbyn yr ysgoloriaeth hon llynedd yn goron ar y cyfan, ac rwy’n ddiolchgar dros ben.”

[tudalen 46]

Academi Hywel Teifi.
Astudio a Chymdeithasu drwy gyfrwng y Gymraeg.
  Mae gan Brifysgol Abertawe nifer o gyfleoedd ar gyfer myfyrwyr sy'n dymuno astudio trwy gyfrwng y Gymraeg ar lefel ôl-raddedig ac mae Academi Hywel Teifi yma i dy gefnogi i wneud hynny trwy gydol dy amser gyda ni. Bydd parhau i astudio trwy'r Gymraeg wedi i ti astudio drwy'r iaith ar lefel israddedig yn gam naturiol ac o fantais sylweddol ac fe gei di gefnogaeth ac anogaeth lawn i wneud hynny er mwyn ychwanegu at dy gyflogadwyedd, i feithrin sgiliau dadansoddi ac i ddangos y gallu i weithio mewn mwy nag un iaith.
  Mae Academi Hywel Teifi yn bwerdy ar gyfer y Gymraeg ym Mhrifysgol Abertawe. Prif nod yr Academi yw cefnogi, cynyddu a chyfoethogi darpariaeth addysg ac ymchwil cyfrwng Cymraeg y Brifysgol er mwyn sicrhau y bydd ein myfyrwyr yn cael y gorau o ddau fyd - profiad Cymraeg a Chymreig mewn prifysgol sydd â chysylltiadau amlddiwylliannol a rhyngwladol heb eu hail.
  Mae'r Academi yn darparu cymuned i’r miloedd o fyfyrwyr sy'n siarad Cymraeg yma, ac i staff cyfrwng Cymraeg y Brifysgol. Drwy gefnogi adrannau'r Brifysgol mae'r Academi wedi galluogi cynnydd sylweddol yn nifer y pynciau sydd yn cael eu dysgu trwy'r Gymraeg yn Abertawe.
  Mae'r ddarpariaeth Gymraeg yn rhan annatod o'r addysgu safon aur a gynigir yma.
Cangen Prifysgol Abertawe, Coleg Cymraeg Cenedlaethol.
  Mae Prifysgol Abertawe yn gweithio mewn partneriaeth â'r Coleg Cymraeg Cenedlaethol ac mae cangen y Brifysgol wedi'i lleoli yn Academi Hywel Teifi. Mae Cynllun Ysgoloriaethau Ymchwil y Coleg Cymraeg Cenedlaethol yn cefnogi myfyrwyr sy'n astudio ar gyfer doethuriaeth trwy gyfrwng y Gymraeg. Mae ysgoloriaethau doethuriaeth diweddar a gyd-ariannwyd gan y Coleg Cymraeg a Phrifysgol Abertawe yn cynnwys meysydd Seicoleg, Cyfieithu, Cymraeg, Cemeg, Cymraeg i Oedolion a Gwyddorau Biofeddygol. Am fwy o wybodaeth cer i:
https://www.abertawe.ac.uk/cangen-abertawe
Ysgoloriaethau a Bwrsariaethau.
  Mae cynllun Ysgoloriaethau a Bwrsariaethau cyfrwng Cymraeg Academi Hywel Teifi yn agored i fyfyrwyr sydd eisoes wedi dewis dod i Brifysgol Abertawe ac sydd yn dewis astudio trwy gyfrwng y Gymraeg lle bo cyfle, yn hytrach na thrwy'r Saesneg. Am fwy o wybodaeth ac i weld y pynciau sy'n gymwys cer i:
https://www.abertawe.ac.uk/academi-hywel-teifi/dysgu/ysg-cym-olradd
[Ffotograff o Tom Kemp a dau fyfyriwr arall ar y Campws.]
[logo Coleg Cymraeg Cenedlaethol.]
[logo] Academi Hywel Teifi, Prifysgol Abertawe / Swansea University.
[logo Facebook] AcademiHywelTeifi
[logo Twitter] @AcademiHTeifi
[logo YouTube] AcademiHywelTeifi
https://www.abertawe.ac.uk/academi-hywel-teifi

[tudalen 47]

Arwain.
[logo Apple AppStore], [logo Google Play]
[Ffotograff o fyfyriwr yn ysgrifennu ger logo melyn y Coleg Cymraeg Cenedlaethol. Delwedd o ap Arwain ar sgrîn ffôn.]
  Lawrlwytha ap Arwain er mwyn derbyn y diweddaraf am ein cyrsiau a’n modiwlau cyfrwng Cymraeg, ynghŷd â gwybodaeth am y gefnogaeth ariannol gan Academi Hywel Teifi a’r Coleg Cymraeg Cenedlaethol. Cei wybodaeth hefyd am y cyfleoedd i fyw a chymdeithasu yn y Gymraeg tra’n astudio yma.
Edrycha am y logo:
  ar y tudalennau cwrs sy’n dynodi argaeledd ysgoloriaethau a chyfleoedd ar gyfer myfyrwyr sy’n dewis astudio cwrs yn gyfan gwbl neu’n rhannol trwy gyfrwng y Gymraeg!
[Symbol swigen siarad.]
Ysgoloriaeth Goffa Hywel Teifi £3,000.
  Mae’r Ysgoloriaeth yma ar gael ar gyfer myfyrwyr ôl-radd cyfrwng Cymraeg sydd am astudio gradd Meistr trwy Ymchwil, MPhil neu PhD mewn maes yn ymwneud â chyfraniad y diweddar Athro Hywel Teifi Edwards i ddysg a diwylliant Cymru, meysydd megis llenyddiaeth Gymraeg, yr iaith Gymraeg, y Cyfryngau, Gwleidyddiaeth neu Hanes. Cer i dudalennau Academi Hywel Teifi ar wefan y Brifysgol am fanylion pellach.

[tudalen 48]

Undeb y Myfyrwyr.
[Ffotograff o ddau berson yn yfed wrth fwrdd tu allan ar Gampws y Bae, a ffotograff o Esyllt Rosser.]
Esyllt Rosser, Llywydd Undeb y Myfyrwyr.
  Caiff Undeb y Myfyrwyr ei gynnal gan fyfyrwyr, ar gyfer myfyrwyr. Rydym yn elusen gofrestredig sy'n cefnogi ac yn cynrychioli'r holl fyfyrwyr ym Mhrifysgol Abertawe. Rydym yn ethol swyddogion llawn amser bob blwyddyn, sy'n cynrychioli myfyrwyr ym mhopeth sy'n ymwneud â'r brifysgol; o Gymdeithasau a Gwasanaethau i Chwaraeon, materion Cymraeg a Lles ac Addysg.
  Mae gennym gynrychiolwyr colegau a phynciau hefyd — dyma'r myfyrwyr sy'n gweithio gyda'r Brifysgol i ymdrin â phroblemau sydd gan fyfyrwyr ar eu cwrs.
  Rydym hefyd yn gyfrifol am y siopau a bariau ar y campws — JC's, Rebound, Root Zero, Costcutter a Fulton Outfitters. Mae'r holl arian sy'n cael ei wario yn y lleoliadau hyn yn mynd yn syth yn ôl i brofiad y myfyrwyr.
  Mae Undeb y Myfyrwyr hefyd yn trefnu Pythefnos y Glas, Dawns yr Haf, Varsity, Tooters a llu o ddigwyddiadau gwych eraill i ti eu mwynhau!
[logo Twitter] swanseaunisu
[logo Facebook] swanseaunisu
[logo Instagram] susu_official
[logo TikTok] swanseaunisu

[tudalen 49]

Mae Undeb Myfyrwyr Prifysgol Abertawe yn cynnig:
•	Dros 150 o gymdeithasau a dros 50+ o glybiau chwaraeon.
•	Union Collective, platfform i helpu myfyrwyr gydag arian ac adnoddau i gymryd eu syniadau busnes ar lawr gwlad.
•	Cyfle i weithio ar gyfer y papur newydd myfyrwyr, gorsaf deledu a gorsaf radio.
•	Canolfan Gynghori a Chymorth yn helpu gyda phopeth o landlordiaid i anghyfodau academaidd.
•	Meithrinfa ar y campws sy'n hyblyg o gwmpas darlithoedd myfyrwyr.
•	Llais i fyfyrwyr yn y Brifysgol, gan sicrhau bod barn myfyrwyr yn cael ei chlywed ar bob lefel.
Yn Dy Gefnogi.
  Mae ein tîm yn cynnal ymgyrchoedd trwy gydol y flwyddyn i godi ymwybyddiaeth o faterion, a mentrau hynod bwysig i dy gefnogi di! Dyma ychydig yn unig:
Cymorth Astudio:
Gwasanaethau am ddim i dy helpu i ymdopi â chyfnodau astudio dwys (gan gynnwys ymweliad gan gŵn bach gan ein ffrindiau yn Achub Milgwn Cymru).
Rhyddhad:
Rydym ni am i bawb deimlo'n ddiogel, i'w croesawu, a'u cynnwys yn Abertawe. Felly rydym ni'n cynnal ymgyrchoedd trwy gydol y flwyddyn ar bynciau fel Hanes Pobl Dduon, Balchder LGBTQ +, Ymwybyddiaeth Anabledd, a Hawliau Traws i addysgu'r gymuned myfyrwyr ehangach a gwneud ein campysau mor gynhwysol â phosib!
Tashwedd:
Yn ystod Tashwedd, rydym ni'n rhoi cymuned o Mo Bros a Mo Sisters ar waith sy'n gwneud gwahaniaeth drwy godi arian a hybu ymwybyddiaeth o iechyd meddwl ac atal hunanladdiad, canser y prostad a chanser y ceilliau. Dyma un o'n hymgyrchoedd mwyaf, ac mae bob amser yn sioe ledled y Brifysgol.
  Gelli ddilyn ein tîm o swyddogion ar Instagram @susuofficers i ddarganfod beth arall maen nhw'n ei wneud! Os wyt ti am ein dilyn i gael y wybodaeth ddiweddaraf am yr hyn sydd i ddod a sut brofiad yw bod yn fyfyriwr yn Abertawe, rydym ni ar Instagram, TikTok, Facebook, a Twitter, gelli ddod o hyd i ni fel @SwanseaUniSU.
[Tri ffotograff: person yn ail-lenwi potel yn siop Root Zero; ci; dau berson yn eistedd ger bar JC’s.]

[tudalen 50]

Chwaraeon i Bawb.
[Tri ffotograff: gêm lacrosse, gêm pêl-fasged, person yn nofio.]
[logo Chwaraeon Abertawe, Prifysgol Abertawe (Sport Swansea, Swansea University)], [logo Parc Chwaraeon Bae Abertawe/Swansea Bay Sports Park.]
Cyfleusterau.
  Gydag ystod helaeth o gyfleusterau chwaraeon ar gael i fyfyrwyr ym Mharc Chwaraeon Bae Abertawe ar bwys Campws Singleton ac ar Gampws y Bae hefyd, mae'r Brifysgol yn darparu amrywiaeth eang o weithgareddau dan do a rhai awyr agored. Mae gan y ddau gampws gyfleusterau iechyd a ffitrwydd ardderchog, gan gynnwys offer a dosbarthiadau o'r radd flaenaf. Mae'r Brifysgol hefyd yn cynnig cyfleuster cryfder a chyflyru o'r radd flaenaf (Y Sied) sydd ar gael i athletwyr elît a thimau. Mae ein timau pêl-droed yn cael defnyddio cyfleuster hyfforddi o safon fyd-eang yn Fairwood, sy'n brif gae hyfforddi i Glwb Pêl-droed Dinas Abertawe.
Mae ein hystod eang o gyfleusterau chwaraeon yn cynnwys:
•	Cae Artiffisial ar sail dŵr.
•	Caeau Chwarae.
•	Cyrtiau tennis.
•	Gwasanaeth llogi beiciau a llwybrau rhedeg.
•	Pafiliwn chwaraeon.
•	Pwll Cenedlaethol Cymru Abertawe.
•	Trac a chae athletau.
•	Trac athletau dan do.
•	Neuaddau chwaraeon amlbwrpas ac ardaloedd gemau awyr agored.
Ysgoloriaethau.
  Mae’r Brifysgol yn cynnig Cynllun Ysgoloriaethau i Athletwyr Dawnus (TASS) i athletwyr dawnus iawn a phecyn cymorth gwerth hyd at £2,000 y flwyddyn a allai gynnwys; hyfforddiant cryfder a chyflyru, ffisiotherapi, cymorth seicolegol a chyngor maethol, a darperir pob un ohonynt gan ymarferwyr cymwys. Gall buddion eraill gynnwys aelodaeth o gyfleusterau am ddim a hawlen i barcio ar y campws.
Darganfydda Fwy:
https://www.abertawe.ac.uk/israddedig/ysgoloriaethau
[logo Dual Career Accredited TASS.]
https://www.abertawe.ac.uk/chwaraeon

[tudalen 51]

Aelodaeth â'r Gampfa.
  Fel rhan o ffordd o fyw gytbwys ac iach ym Mhrifysgol Abertawe, gall myfyrwyr ymaelodi â'r gampfa a chael nifer o fanteision am bris llai. Mae bod yn aelod hefyd yn rhoi mynediad i'r gampfa ar gampysau'r Bae a Singleton.
Chwaraeon Cystadleuol.
  Rydym yn gorffen yn yr 20 uchaf o Brifysgolion a Cholegau Chwaraeon Prydain (BUCS). Ceir ystod eang o gyfleoedd i ti gynrychioli'r Brifysgol yn gystadleuol yng ngemau Chwaraeon Prifysgolion a Cholegau Prydain a chystadlaethau domestig allweddol oherwydd cei ymaelodi â dros 55 o glybiau chwaraeon. Mae ein clybiau yn darparu ystod o sesiynau hyfforddi dan arweiniad hyfforddwyr i roi'r cyfle i ti gyflawni dy nodau chwaraeon.
  Safle 18 fed BUCS, Tabl Chwaraeon Prifysgolion a Cholegau Prydain (BUCS) 2018-19. [logo BUCS].
  Yn ogystal â'n lleoliad arfordirol rhagorol mae Abertawe'n cynnig rhai o'r chwaraeon gorau mewn unrhyw brifysgol ym Mhrydain yn y DU.
[Dau ffotograff: caiacs ar y môr; tîm rygbi merched o gwmpas arwydd sy’n darllen, “Enillwyr Farsity Cymru”.]
Varsity Abertawe vs Caerdydd.
  Varsity Cymru yw'r digwyddiad myfyrwyr mwyaf yng Nghymru a'r ail fwyaf o Gemau Varsity Prydain, ar ôl Rhydychen/Caergrawnt.
  Yn ystod Gemau'r Prifysgolion, mae Prifysgol Abertawe a Phrifysgol Caerdydd yn cystadlu mewn dros 30 o gampau gwahanol, o bêl-fasged, rhwyfo, golff a hoci i gleddyfaeth, sboncen a Ffrisbi Eithafol. Gwylia uchafbwyntiau Gemau'r Prifysgolion yma:
  Edrych ar luniau Varsity 2022 – flickr. [Ffotograff o bêl rygbi gyda logo “Welsh Varisty Cymru” arni.]
welshvarsity.com
Alun Wyn Jones.
  Llewod Prydain ac Iwerddon, Capten Cymru a'r Gweilch a chyn-fyfyriwr y Gyfraith Abertawe.
[Ffotograff o Alun Wyn Jones mewn crys rygbi.]
  “O ganlyniad i’r Ysgoloriaeth Chwaraeon yn y brifysgol, ces i gyfle i ddilyn dau lwybr gyrfaol ar yr un pryd. Mae gen i atgofion melys o fy hamser ym Mhrifysgol Abertawe, yn enwedig ennill Gêm y Prifysgolion. Dwi’n gwybod na fydd gyrfa mewn chwaraeon yn para am byth, felly dwi’n fodlon ystyried dychwelyd i wella fy nghymwysterau yn y dyfodol.”

[tudalen 52, 53 a 54]

[16 ffotograff: dau fyfyriwr yn gweithio wrth ddesg; myfyrwyr nyrsio wrth wely person beichiog; myfyrwyr yn gwisgo hetiau caled mewn labordy; person yn gwisgo offer mesur anadlu; myfyriwr yn defnyddio offer VR; myfyriwr yn dal llyfrau y llyfrgell; myfyrwyr yn trafod o flaen murlun; myfyriwr yn edrych ar gyfrifiadur labordy; stiwdio a chamera yn Yr Ysgol Reolaeth; myfyriwr yn defnyddio offer recordio; myfyriwr yn edrych ar gasgliad o wifrau peiriant; myfyrwyr wrth feiciau ar Gampws y Ba; myfyrwyr yn rhedeg ar hyd llwybr tywodlyd; myfyrwyr yn eistedd yn ardal lles “Cwtsh” llyfrgell Campws Singleton; myfyriwr yn siop Root Zero; myfyrwyr yn eistedd yng nghanol planhigion.]

[tudalen 55]

Gwneud Cynaliadwyedd yn rhan hanfodol o fywyd Prifysgol.
  Yma ym Mhrifysgol Abertawe, rydym yn ffodus bod gennym amrywiaeth eang o gynefinoedd i’w mwynhau, o draethau i goetir a pharciau, ac rydym yn angerddol am ddatblygu cynaliadwy er lles ein cymuned leol, y DU a’r byd ehangach.
  Fel myfyriwr, bydd digon o gyfleoedd i ti gyfrannu at gadwraeth ymarferol. Gelli wirfoddoli i helpu i gadw’r ardaloedd hyn yn arbennig drwy gymryd rhan yn ein sesiynau rheolaidd i lanhau’r traethau, ein partïon gwaith a monitro bywyd gwyllt. Yn ogystal â helpu’r amgylchedd, byddi di'n dysgu sgiliau newydd ac yn cwrdd â ffrindiau newydd ar yr un pryd.
Gwobr Cynaliadwyedd.
  Os oes gen ti ddiddordeb mewn ailgylchu, bioamrywiaeth, lles, neu unrhyw beth yn y canol, bydd gennym rywbeth i ti!
  Ein rhaglen ymgysylltu â myfyrwyr flaenllaw yw'r Wobr Gynaliadwyedd. Gall myfyrwyr sy'n astudio unrhyw bwnc, mewn unrhyw flwyddyn ar eu cwrs gradd weithio tuag at y wobr hon drwy gydol eu cyfnod gyda ni ym Mhrifysgol Abertawe.
  Mae cwblhau'r wobr yn cyfrannu at dy gofnod academaidd ac mae'n addysgu ystod eang o sgiliau i ti.
https://www.abertawe.ac.uk/cynaliadwyedd
  10 uchaf 7yn y DU (Cynghrair Prifysgol People & Planet 2021). Yr unig dabl cynghrair cynhwysfawr ac annibynnol o brifysgolion y DU wedi'u rhestru yn ôl perfformiad amgylcheddol a moesegol.
  SWell - Cynllun Cynaliadwyedd a Lles ar gyfer Myfyrwyr a Staff.
  Gwobr y Faner Werdd (2021/22).
  Hedgehog Friendly Campus Silver Award 2021/22.
[Ffotograff o berson ar greigiau yn rhoi potel blastig mewn sach sbwriel.]
Teifion Maddocks, Rheolwr Cynaliadwyedd, Prifysgol Abertawe.
  “Plastigau, gan gynnwys poteli plastig untro, yw’r math o sbwriel a ddarganfyddir amlaf ar draethau’r DU ac nid oes rhaid i ti edrych yn bell i’w canfod yn sbwriel ein   trefi a’n mannau gwyrdd hefyd.
Mae Prifysgol Abertawe yn brifysgol gynaliadwy flaenllaw ac rydym wrth ein bodd yn gallu cefnogi Refill gyda’n partneriaid yn Abertawe Plastig Am Ddim ac Undeb y Myfyrwyr. Mae Swyddogion Undeb y Myfyrwyr wedi bod yn brysur iawn yn cefnogi lansio’r ymgyrch; bellach, mae gennym o leiaf 30 o orsafoedd Adnewyddu ar draws ein campysau Bae a Pharc Singleton i’r gymuned gyfan eu defnyddio.”
[logo Refill yn dangos piben yn arwain at y tap sydd yn llenwi’r cwdyn, gyda’r geiriau “dŵr tap am ddim yma - #RefillCymru“ a “refill.org.uk - free tap water here” mewn cylch o’i amgylch.]

[tudalen 56]

Rydym yma i dy helpu.
[Ffotograff o 3 myfyriwr yn sefyll wrth gownter MyUniHub, yn siarad gyda 2 aelod o staff.]
  Gelli fanteisio ar amrywiaeth o wasanaethau cymorth myfyrwyr yn ystod dy astudiaethau ôl-raddedig, gan sicrhau bod dy amser yma ym Mhrifysgol Abertawe mor ddi-straen a hwylus â phosib.
MyUniHub - Sut y gallwn dy helpu?
  Mae MyUniHub yn cynnig gwybodaeth ac arweiniad ar unrhyw agwedd ar fywyd myfyriwr o gofrestru i raddio. Mae'r tîm hefyd yn darparu cyngor, arweiniad ac atgyfeiriadau ar gyfer dy holl ofynion cymorth yn ystod dy amser ym Mhrifysgol Abertawe. Gelli ymweld â'n timau profiadol a chyfeillgar ar Gampws Singleton ac ar Gampws y Bae.
Caroline, (Myfyriwr Ôl-raddedig Prifysgol Abertawe, adolygiad WhatUni).
  “Rwyf wedi tyfu cymaint fel person trwy gydol fy nghyfnod fel myfyriwr israddedig yn Abertawe a nawr yn ystod fy nghyfnod fel myfyriwr ôl-raddedig yn ogystal ac rwy’n teimlo'n llawer mwy hyderus yn fy hun. Rwyf wedi sylweddoli cymaint fy mod yn dwlu ar ddysgu o'i gymharu â fy nghyfnod yn yr ysgol am fy mod wedi dewis astudio rhywbeth s/ n llawer mwy pleserus nag astudio ar gyfer arholiadau TGAU neu Safon Uwch lle teimlais nad oedd modd i mi ddysgu am y pethau yr oeddwn yn dymuno dysgu amdanynt.
  Rwyf wedi bod yn rhan o gymdeithasau ers y pedair blynedd diwethaf ac maent wedi gwella fy nghyfnod yn y Brifysgol mewn ffordd na allwn fod wedi'i dychmygu. Mae cynifer o bethau ar gael ac mae cychwyn dy gymdeithas dy hun yn hawdd iawn os nad oes rhywbeth at dy ddant. Trwy fod yn aelod o bwyllgor rwyf wedi gwella fy sgiliau arweinyddiaeth a threfnu a byddwn yn ailadrodd hyn mewn chwinciad.
  Mae'r adborth academaidd yn dda iawn, caiff gwaith ei farcio'n brydlon ac fel arfer cei sylwadau ac awgrymiadau s/ n ddefnyddiol iawn ar gyfer y dyfodol. Rwyf wedi defnyddio canolfan gyngor y Brifysgol ar sawl achlysur ac mae'r staff wedi bod yn anhygoel. Roedd modd i mi weld rhywun ymhen ychydig o ddyddiau a derbyniais gyngor a chymorth defnyddiol iawn.”
[5 seren]
[logo WhatUni?]
www.whatuni.com

[tudalen 57]

Yn Dy Gefnogi.
[Ffotograff o fyfyriwr.]
Cymorth Dynodedig i ti fel Myfyriwr Ôl-raddedig:
•	Meithrinfa ar y campws gydag opsiynau gofal plant hyblyg.
•	Cymorth ychwanegol ar gyfer dysgwyr/ myfyrwyr aeddfed gyda chyfrifoldebau gofalu.
•	Rhaglenni hyfforddiant sgiliau penodol ar gyfer myfyrwyr ymchwil ac ôl-raddedig a addysgir.
•	Swyddogion Undeb y Myfyrwyr dynodedig i gynrychioli cymuned ôl-raddedig Abertawe sy'n tyfu.
Darganfydda Fwy.
https://www.abertawe.ac.uk/astudio/adran-gwasanaethau-cymorth-i-fyfyrwyr
Gwybodaeth am Iechyd.
  Mae gofal deintyddol y Brifysgol yn cynnig ystod lawn o driniaethau'r GIG a phreifat i fyfyrwyr. Lleolir Meddygfeydd Deintydd a Meddygon ar y campws.
Swyddfa Anableddau.
  Yn sicrhau'r un profiad i'r holl fyfyrwyr. Mae Canolfan Drawsgrifio Prifysgol Abertawe, er enghraifft, yn wasanaeth trawsgrifio arbenigol sy'n darparu adnoddau dysgu hygyrch i'w hargraffu ar gyfer myfyrwyr anabl.
Gwasanaethau Lles.
  Amrywiaeth o wasanaethau am ddim sy'n hybu ac yn edrych ar ôl lles myfyrwyr, gan gynnwys gwasanaeth cymorth iechyd meddwl, cymorth LGBTQ+, myfyrdod, gwasanaeth gwrando a chymorth mewn profedigaeth - popeth wedi'i ddarparu gan ein tîm @BywydCampws cyfeillgar.
[Darlun o berson yn gwneud ioga.]
Arian (BywydCampws).
  Mae'r tîm hwn bob amser wrth law i dy helpu i wneud y gorau o dy arian a chadw llygad ar dy gyllideb.
[Darlun o gadw-mi-gei siâp mochyn.]

[tudalen 58]

Dy Ganllaw i Adran y Cyrsiau.
[Delwedd o arwyddbost gyda’r labeli Gwyddoniaeth, Celfyddydau, Meddygaeth, Peirianneg, a delwedd o gap graddio.]
  Talfyriadau a symbolau a weli di:
Symbolau:
•	[symbol ALl] - Astudiaeth llawn amser.
•	[symbol RhA] - Astudiaeth rhan amser.
•	[symbol swigen siarad] - Modiwlau Cymraeg ar gael.
•	[symbol ION], [symbol MAW] - Mae’r holl Raglenni a Addysgir a restrwyd yn y tudalennau cyrsiau yn dechrau ym mis Hydref. Caiff y cyrsiau sy’n derbyn myfyrwyr newydd ym mis Ionawr eu nodi gan y symbol hwn. Gall dyddiadau cychwyn rhaglen Ymchwil Ôl-raddedig amrywio a bydd ganddi ddyddiad cychwyn ychwanegol, gweler tudalennau gwe’r cyrsiau unigol.
Lle byddi di’n astudio:
•	[symbol ton ac adeilad] Campws y Bae.
•	[symbol coeden ac adeilad] Campws y Parc, Singleton.
Math o Raddau:
•	DBA: Doethur mewn Gweinyddu Busnes.
•	DProf: Mae’r cwrs gradd Doethuriaeth mewn Astudiaethau Proffesiynol ar gyfer ymarferwyr uwch. Ar ôl cwblhau’r arholiad yn llwyddiannus, byddi di ennill doethuriaeth a gellir cyfeirio atat fel Doctor.
•	EdD: Doethuriaeth mewn Addysg.
•	EngD: Doethuriaeth mewn Peirianneg.
•	LLM: Meistr yn Y Gyfraith.
•	MA: Meistr yn y Celfyddydau.
•	MBA: Meistr mewn Gweinyddu Busnes.
•	MBBCH: Baglor mewn Meddygaeth a Llawfeddygaeth.
•	MD: Doethur mewn Meddygaeth.
•	MEng: Meistr mewn Peirianneg.
•	MFin: Meistr mewn Cyllid.
•	MPhil: Meistr mewn Athroniaeth.
•	MRes: Meistr drwy Ymchwil.
•	MSc: Meistr mewn Gwyddoniaeth.
•	PGCert: Tystysgrif i Raddedigion.
•	PGDip: Diploma Ôl-raddedig.
•	PhD: Doethuriaeth mewn Athroniaeth. Gradd PhD yw’r radd lefel ddoethuriaeth a ddyfernir mewn amrywiaeth o ddisgyblaethau.

[tudalen 59]

Addysg.
Campws Singleton.
  Ystyrir bod 81% [o’r] ymchwil mewn Addysg, Cymdeithaseg a Pholisi Cymdeithasol yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Addysg PhD/MPhil [symbol ALl], [symbol RhA].
•	Doethur mewn Addysg EdD [symbol RhA].
Rhaglenni a Addysgir.
•	Addysg MA/PGDip/PGCert [symbol ALl], [symbol RhA], [symbol swigen siarad].
•	Addysg (Cymru) MA [symbol RhA], [symbol swigen siarad].
•	Addysg (Cymru): Anghenion Dysgu Ychwanegol MA [symbol RhA], [symbol swigen siarad].
•	Addysg (Cymru): Arweinyddiaeth [symbol RhA], [symbol swigen siarad].
  [symbol swigen siarad] Ysgoloriaethau Cymraeg ar gael, gweler tudalen 44.
  Mae ein rhaglenni yn datblygu graddedigion â meddylfryd byd-eang a phrofiad addysgol perthnasol ac eang, wedi'u cyfuno ag arbenigedd ymarferol.
  Rydym yn arwain ar ymchwil/ymholi sy'n seiliedig ar dystiolaeth i gefnogi ymarferwyr addysg ar bob lefel. Mae ein gwaith ymchwil hefyd yn canolbwyntio ar bolisi ac yn ymateb i bolisi.
  Yn fyd-eang, mae addysg yn wynebu newid digynsail gyda diwygiadau addysg sylweddol mewn llawer o wledydd. Mae cyfleoedd o'r fath yn ei gwneud yn amser cyffrous i astudio am radd ôl-raddedig mewn addysg ym Mhrifysgol Abertawe.
Yr hyn y gelli di ei ddisgwyl:
•	Amgylchedd addysgu ac ymchwil amrywiol, gyda llawer o gyfleoedd i wneud cysylltiadau ar draws disgyblaethau.
•	Mynediad at adnoddau hyfforddiant gwerthfawr.
•	Amgylchedd cydweithredol a chefnogol i ddatblygu dy wybodaeth a dy sgiliau yn y sector.
Pam Abertawe?
•	Rydym yn cynnig rhaglenni ôl-raddedig wedi'u llywio gan y diweddaraf mewn ymchwil ac arloesi.
•	Elwa o'n partneriaethau rhyngwladol a'n dull cydweithredol unigryw o ymchwilio a dysgu.
Hefyd, gelli di ystyried:
•	Cynradd gyda SAC, PGCert.
•	TAR Uwchradd gyda SAC: Bioleg, PGCert.
•	TAR Uwchradd gyda SAC: Cemeg, PGCert.
•	TAR Uwchradd gyda SAC: Cyfrifiadureg, PGCert.
•	TAR Uwchradd gyda SAC: Cymraeg, PGCert.
•	TAR Uwchradd gyda SAC: Dylunio a Thechnoleg, PGCert.
•	TAR Uwchradd gyda SAC: Ffiseg, PGCert.
•	TAR Uwchradd gyda SAC: Ieithoedd Tramor Modern (Ffrangeg, Sbaeneg), PGCert.
•	TAR Uwchradd gyda SAC: Mathemateg, PGCert.
•	TAR Uwchradd gyda SAC: Saesneg, PGCert.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 60]

Astudiaethau Americanaidd.
Campws Singleton.
  15 uchaf yn y DU, Astudiaethau Americanaidd (Complete University Guide 2023)** [serennig ddwbl].
  ** [serennig ddwbl] Safleoedd sy’n benodol i israddedigion sy’n cynnwys asesu ansawdd ymchwil sefydliad.
Rhaglenni Ymchwil.
•	Astudiaethau Americanaidd MA drwy Ymchwil/PhD/MPhil [symbol ALl], [symbol RhA].
  Astudiaethau Americanaidd yw ymchwiliad amlddisgyblaethol i faterion yr Unol Daleithiau, gan gynnwys hanes, llenyddiaeth, gwleidyddiaeth a ffilm.
  Mae'r rhaglenni MA drwy Ymchwil, MPhil neu PhD yn rhoi cyfle i ti astudio themâu eang megis mewnfudo, democratiaeth, caethwasiaeth, imperialaeth, amlddiwylliannaeth, hil ac ethnigrwydd, hanes trefol, yr economi a therfysgaeth. Nid materion y gorffennol yn unig yw'r rhain - maent yn berthnasol yn uniongyrchol i'r byd rydym yn byw ynddo.
Yr hyn y gelli di ei ddisgwyl:
•	Prifysgol Abertawe yw'r ganolfan Astudiaethau Americanaidd fwyaf blaenllaw yng Nghymru, sy’n cydweithredu â nifer o brifysgolion ledled yr Unol Daleithiau ar brosiectau ymchwil, yn ogystal â chynnig rhaglen lawn o siaradwyr gwadd.
•	Ar raglen MA drwy Ymchwil, PhD neu MPhil mewn Astudiaethau Americanaidd, gall myfyrwyr ymgymryd â phrosiect sylweddol mewn meysydd maent yn angerddol amdanynt. Mae ein staff academaidd yn ysgrifennu ac yn cyhoeddi'n eang a gallant gefnogi myfyrwyr ar draws amrywiaeth helaeth o ddiddordebau mewn amgylchedd ymchwil deinamig.
•	Byddi d'n [sic] astudio amrywiaeth eang o ddiddordebau ymchwil, gan gynnwys llenyddiaeth, hanes, gwleidyddiaeth a llywodraeth, ffilm a diwylliant America.
•	Gall raglen MA drwy Ymchwil, PhD neu MPhil mewn Astudiaethau Americanaidd, arwain at yrfa yn y byd academaidd, mewn addysg, llywodraeth neu yn y sector preifat.
Pam Abertawe?
•	Cei di fynediad at ein casgliadau llyfrgell helaeth i gefnogi dy anghenion ymchwil. Mae hyn yn cynnwys Casgliad Allan Milne o dros 3,000 o ffynonellau gwreiddiol ac eilaidd mewn perthynas a Rhyfel Cartref America - un o'r casgliadau mwyaf o'i fath yn y DU.
•	Bydd ein Canolfan Ymchwil Ôl-raddedig yn dy gefnogi drwy dy ddatblygiad academaidd a phroffesiynol. Byddi di'n cael manteisio ar fannau astudio dynodedig a chyfleusterau TG a chei dy annog i fod yn rhan o'n cymuned ymchwil fywiog.
•	Gan astudio ar gampws Parc Singleton, byddi di'n gallu mwynhau bywyd campws i'r eithaf, gan elwa o amrywiaeth eang o wasanaethau, gweithgareddau a chlybiau - i gyd mewn lleoliad hyfryd ar lan y mor, yn agos at ganol dinas fywiog a hanesyddol.
Hefyd, gelli di ystyried:
•	Cysylltiadau Rhyngwladol, MA.
•	Gwleidyddiaeth, MA.
•	Hanes, MA.
•	Hanes, MA drwy Ymchwil/PhD/MPhil.
•	Hanes Cyhoeddus a Threftadaeth, MA.
•	Hanes Modern, MA.
•	Rhyfel a Chymdeithas, MA.
•	Rhyfel a Chymdeithas, MA drwy Ymchwil/PhD/MPhil.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 61]

Astudiaethau Canoloesol.
Campws Singleton.
  Ystyrir bod 100% [o] effaith ymchwil yn yr adran Hanes yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni a Addysgir.
•	Astudiaethau Canolesol [sic] MA [symbol ALl], [symbol RhA].
  Byddi di'n gweithio gyda haneswyr ac ysgolheigion llenyddol sy'n arbenigo mewn meysydd megis rhywedd a rhywioldeb, crefydd a chred, datblygu trefol a thirweddau, hanes cyfreithiol a diwylliant dogfennol, meddygaeth, hil ac hunaniaeth, brenhiniaeth ac aristocratiaid a rhyfel.
Yr hyn y gelli di ei ddisgwyl:
•	Hyfforddiant mewn dulliau ac ymagweddau uwch ar gyfer astudio'r gorffennol canoloesol.
•	Cyfleoedd i astudio llawysgrifau ac ieithoedd canoloesol.
•	Cwrs sy'n cyfuno disgyblaethau hanes ac astudiaethau llenyddol ond sy'n rhoi cyfle i ti ddilyn un llwybr neu eu cyfuno yn dy draethawd estynedig terfynol.
Pam Abertawe?
•	Byddi di'n astudio mewn dinas, rhanbarth a chenedl a chanddynt dreftadaeth ganoloesol gyfoethog.
•	Byddi di'n cael cyfle i weithio gyda chanolfannau ymchwil y brifysgol gan gynnwys MEMO, Canolfan Abertawe ar gyfer Ymchwil Ganoloesol a Modern Cynnar.
•	Cei gyfleoedd i ymgysylltu â sefydliadau gan gynnwys, Gwasanaeth Archifau Gorllewin Morgannwg a Llyfrgell Eglwys Gadeiriol Henffordd.
•	Cei dy addysgu gan academyddion y barnwyd bod eu hymchwil yn arwain y byd neu'n rhagorol yn rhyngwladol gan Fframwaith Rhagoriaeth Ymchwil 2021.
Hefyd, gelli di ystyried:
•	Hanes, MA.
•	Hanes Cyhoeddus a Threftadaeth, MA.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 62]

Biowyddorau.
Campws Singleton.
  350 uchaf yn y byd – Biowyddorau (QS World Rankings 2022).
Rhaglenni Ymchwil.
•	Biowyddorau MRes [symbol ALl], [symbol RhA].
•	Gwyddorau Biolegol PhD/MPhil/TAR [symbol ALl], [symbol RhA].
Rhaglenni a Addysgir.
•	Bioleg Amgylcheddol: Cadwraeth a Rheoli Adnoddau MSc [symbol ALl], [symbol RhA].
  Gyda chanolfannau o'r radd flaenaf, cyfleusterau labordy pwrpasol a dinas wedi'i hamgylchynu gan barcdir ac arfordir, mae Abertawe wir yn lle rhagorol i astudio a chynnal ymchwil i’r Biowyddorau. Mae cynefinoedd amrywiol ar benrhyn Gŵyr gerllaw (sy'n safle o Ddiddordeb Gwyddonol Arbennig ac Ardal o Harddwch Naturiol Eithriadol gyntaf y DU), yng Nghwm Tawe, ac ym Mharc Cenedlaethol Bannau Brycheiniog, gan ei wneud yn lleoliad delfrydol i fyfyriwr y Biowyddorau ffynnu ynddo.
Yr hyn y gelli di ei ddisgwyl:
•	Mae ein rhaglenni’n canolbwyntio ar y perthnasoedd rhwng organeddau byw a'r amgylcheddau tirol, dŵr croyw a dyfrol, ynghyd â rhyngweithio sy'n ganlyniad prosesau naturiol ac anthropogenig.
•	Rydym ni'n cynnal ymchwil ar draws y gwyddorau naturiol, sy'n cyfuno gwyddoniaeth sylfaenol a chymhwysol i roi amgylchedd ymchwil cynhwysfawr.
•	Mae ein hymchwil yn canolbwyntio ar bedair thema, sydd wedi'u hintegreiddio yn ein cenhadaeth addysg: Systemau Morol a Dŵr Croyw, Ymddygiad Ecoleg ac Esblygiad, Bioamrywiaeth ac Ecosystemau, Cynnyrch Naturiol ac Adnoddau Amgylcheddol.
Pam Abertawe?
•	Bydd amrywiaeth o arbenigwyr ysbrydoledig y biowyddorau yn dy addysgu, gan gynnwys Dr Richard Unsworth, ymgynghorydd ar gyfres fyd-enwog y BBC, Blue Planet II a'r Athro Carlos Garcia de Leaniz, sy'n arbenigwr mewn ymddygiad, cadwraeth ac ecoleg eogiaid ac sy'n arweinydd prosiect AMBER Ewropeaidd aml-bartner.
•	Mae gennym ni gysylltiadau dylanwadol mewn sefydliadau rhyngwladol a chenedlaethol, megis Cyfoeth Naturiol Cymru, Cymdeithas Mamaliaid Prydain a Chanolfan Gwlypdiroedd Naturiol Cymru i ychwanegu gwerth at dy astudiaethau.
•	Bydd myfyrwyr yn elwa o'n cyfleusterau addysgu ac ymchwil o'r radd flaenaf, gan gynnwys y Ganolfan Ymchwil Ddyfrol Gynaliadwy sy'n cynnwys labordai a reolir, gyda systemau dyfrol ailgylchredeg.
•	Mae hefyd gennym ni gwch arolygu dosbarth catamaran 18 metr a chanolfan ddelweddu sy'n unigryw yn y byd sy'n dangos gwybodaeth ddimensiynol o ddata olrhain anifeiliaid.
•	Mae rhai o'n graddedigion diweddar wedi symud ymlaen i yrfaoedd llwyddiannus fel Ecolegwyr, Swyddogion Hydrometreg a Thelefetreg, Tacsonomyddion Dyfynforol a Swyddogion Bywyd Gwyllt ac Addysg.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 63]

Proffil Myfyriwr – Chloe Robinson.
  MSc Bioleg Amgylcheddol, PhD Gwyddorau Biolegol.
  “Cyfres Seminarau i Ôl-raddedigion a alluogodd i mi ddatblygu fy sgiliau a lleddfu fy mhryderon mewn awyrgylch ddiogel lle nad oeddwn yn cael fy meirniadu.”
[Ffotograff o Chloe Robinson.]
  “Y peth mwyaf a helpodd i mi gyrraedd lle rydw i heddiw oedd y cyfleoedd a gefais gan Brifysgol Abertawe o ran cyflwyno gerbron fy nghyd- fyfyrwyr a’n darlithwyr mewn seminarau megis Cyfres Seminarau i Ôl-raddedigion a alluogodd i mi ddatblygu fy sgiliau a lleddfu fy mhryderon mewn awyrgylch ddiogel lle nad oeddwn yn cael fy meirniadu.
  Pe bai rhywun wedi dweud wrthyf y byddwn i’n cael fy mhenodi’n ’Gynrychiolydd Allgymorth Ysgolion’ pan oeddwn i yn y brifysgol ni fyddwn ym Mhrifysgol Abertawe roedd cyflwyno a siarad gerbron pobl yn codi ofn enfawr arnaf ac roeddwn i’n osgoi hynny cymaint â phosib. Fodd bynnag, derbyniais i hyfforddiant rhagorol gan ddarlithwyr yn yr Adran Biowyddorau ar ddiwedd fy nghwrs gradd BSc ac yn ystod fy nghwrs gradd MSc gan fy helpu i fynd i’r afael â’m hofnau a dechrau magu fy hyder.”

[tudalen 64]

Cemeg.
Campws Singleton.
  Ystyrir bod 97.9% [o] cyhoeddiadau ymchwil yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Cemeg MSc drwy Ymchwil/PhD/MPhil [symbol ALl], [symbol RhA].
Rhaglenni a Addysgir.
•	Technoleg a Chymwysedd Lled-ddargludyddion MSc [symbol ALl], [symbol RhA].
  Mae Cemeg yn ffynnu yn Abertawe, gan bontio amrywiaeth eang o feysydd, a disgwylir y bydd ein hymchwil yn lluosi'n gyflym dros y tair blynedd nesaf. Mae ein grwpiau ymchwil ar hyn o bryd yn canolbwyntio ar bedair thema: Ynni; Iechyd; Moleciwlau a Deunyddiau Newydd ac Uwch; a Dŵr a'r Amgylchedd. Mae'r mentrau hyn yn mynd y tu hwnt i ffiniau disgyblaethau traddodiadol ac yn integreiddio meysydd craidd o gemegolion organig, anorganig, ffisegol a dadansoddol, yn ogystal a thorri ar draws disgyblaethau eraill sy'n ymwneud â pheirianneg, meddygaeth a gwyddoniaeth.
Yr hyn y gelli di ei ddisgwyl:
•	Mae'r MSc yn cwmpasu pob agwedd ar dechnolegau lled-ddargludyddion o silicon i led-ddargludyddion cyfansawdd, i led-ddargludyddion y genhedlaeth nesaf (electroneg blastig a deunyddiau 2D).
•	Mae'r radd MSc yn gysylltiedig yn agos â'r Clwstwr Lled- ddargludyddion Cyfansawdd, CSconnected, ac wedi'i chefnogi gan ein partneriaid diwydiant, gan gynnwys SPTS Technologies, IQE, y Ganolfan Lled-ddargludyddion Cyfansawdd (CSC), Microchip, Newport Wafer Fab, Zimmer a Peacock.
•	Rydym ni'n gweithio'n agos gyda'r Gyfadran Gwyddoniaeth a Pheirianneg ac Ysgol Feddygaeth Prifysgol Abertawe, gan alluogi myfyrwyr a staff i feithrin amgylchedd o ragoriaeth ymchwil.
•	Ar gyfer ein rhaglenni ymchwil, rydym ni'n gwahodd ceisiadau gan ymgeiswyr cymwys iawn y mae eu diddordeb ymchwil yn canolbwyntio ar thema Ynni Cemeg; Cemeg Iechyd, Bwyd a Chyffuriau; Cemeg Deunyddiau; Cemeg Lled-ddargludyddion a Chemeg Arwyneb; a Sbectrosgopeg.
Pam Abertawe?
•	Mae ymchwil effaith uchel eisoes yn cael ei gwneud mewn canolfannau o'r radd flaenaf yn Abertawe, gan gynnwys: Y Ganolfan NanoIechyd, Y Sefydliad Sbectrometreg Màs, Sefydliad y Gwyddorau Bywyd, Y Sefydliad Ymchwil i Ddiogelwch Ynni, y Ganolfan Nanodechnoleg Aml-ddisgyblaethol, y Ganolfan ar gyfer Technolegau Dŵr ac Ymchwil Amgylcheddol Uwch, a'r Ganolfan Ymchwil Deunyddiau.
•	Dyfarnwyd sgôr o 97.9% a statws ‘arwain y byd' a 'rhagorol yn rhyngwladol' i Gemeg yn Abertawe ar gyfer Cyhoeddiadau Ymchwil (REF 2021).
•	Mae gan ein Hadran Gemeg gyfleusterau o'r radd flaenaf sy'n cynnwys Hyb Cemeg sy'n cynnwys labordai addysgu modern, mannau ymchwil a mynediad i amrywiaeth eang o isadeileddau ymchwil.
•	Gelli di elwa o'n profiad labordy ymarferol yn ein Canolfan Nanodechnoleg gwerth £22 miliwn a'n Canolfan ar gyfer Deunyddiau Lled-ddargludol Integredig newydd gwerth £30 miliwn.
•	Byddi di'n cael profiad o dechnolegau sydd ar flaen y gad, ac yn rhyngweithio ag arbenigwyr o fyd diwydiant, yn datblygu set sgiliau eang a rhwydwaith o gysylltiadau a fydd yn gwella dy gyfleoedd cyflogaeth, megis yn y diwydiant lled-ddargludyddion sy'n ehangu'n gyflym.
Hefyd, gelli di ystyried:
•	TAR Uwchradd gyda SAC: Cemeg, PGCert.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 65]

Proffil Myfyriwr – John Hudson.
  PhD mewn Cemeg.
Grŵp ReD/SerSAM.
  “Gan fod Cemeg yn adran weddol newydd yn Abertawe, mae'n deimlad cyffrous bod yn rhan o gymuned o ymchwilwyr sydd oll yn ymdrechu i wneud gwahaniaeth a chyfrannu at eu meysydd priodol.”
[Ffotograff o John Hudson.]
  “Mae Prifysgol Abertawe wedi rhoi cyfle i mi fynd ar drywydd ymchwil sy'n arwain y ffordd yn fyd-eang gan ddarganfod rhai o leoliadau cefn gwlad mwyaf prydferth Cymru ar yr un pryd. Mae'r cyfleusterau ar Gampws Singleton a Champws y Bae wedi bod yn gefnogaeth ardderchog i fy ymchwil, ac rwy'n llawn cyffro am y gwaith y byddaf yn gallu parhau i’w wneud trwy weddill fy noethuriaeth.
  Gan fod Cemeg yn adran weddol newydd yn Abertawe, mae'n deimlad cyffrous bod yn rhan o gymuned o ymchwilwyr sydd oll yn ymdrechu i wneud gwahaniaeth a chyfrannu at eu meysydd priodol. Fel myfyriwr PhD newydd, roedd sylfaen gref Abertawe mewn ymchwil gydweithredol yn amlwg iawn, ac rwyf wedi teimlo fy mod yn cael fy nghefnogi'n fawr wrth ddysgu am gyfleusterau neu ddisgyblaethau ymchwil newydd.
  Mae'r ymdeimlad cydweithredol hwn yn amlwg nid yn unig o fewn yr adran ond ar draws y cyfadrannau, gyda fy ymchwil i yn cyffwrdd a’r grwpiau SêrSAM yn Ffiseg a SPECIFIC yn yr adran beirianneg - ac mae pawb yno wedi bod yn groesawgar iawn, ac wedi gwneud fy amser yn Abertawe mor bleserus a gwerth chweil.
  Rwy'n teimlo bod yr amgylchedd ymchwil cyfan hwn wedi fy nghefnogi trwy gydol fy noethuriaeth. Gyda'u cymorth nhw, cefais fy enwebu yn ddiweddar i restr fer gwobrau STEM i Brydain 2022. Cefais y cyfle i gyflwyno fy ymchwil i wleidyddion yn Senedd y Deyrnas Unedig ac esbonio effaith y gwaith rydym yn ei wneud ym Mhrifysgol Abertawe. Roedd yn fraint cael derbyn y Wobr Efydd mewn Cemeg fel rhan o hwn, yn ogystal â'r lle cyntaf yng ngwobrau Dyson am Ymchwil tuag at greu Dyfodol Mwy Cynaliadwy.”

[tudalen 66]

Y Clasuron, Hanes yr Henfyd ac Eifftoleg.
Campws Singleton.
  80 uchaf yn y byd – Y Clasuron a Hanes yr Henfyd (QS World Rankings 2022).
Rhaglenni Ymchwil.
•	Y Clasuron MA drwy Ymchwil/PhD/MPhil [symbol ALl], [symbol RhA].
•	Eifftoleg MA drwy Ymchwil/PhD/MPhil [symbol ALl], [symbol RhA].
•	Hanes yr Henfyd MA drwy Ymchwil/PhD/MPhil [symbol ALl], [symbol RhA].
Rhaglenni a Addysgir.
•	Hanes yr Henfyd a Diwylliant Clasurol MA [symbol ALl], [symbol RhA].
•	Llên Naratif yr Henfyd MA [symbol ALl], [symbol RhA].
•	Y Clasuron MA [symbol ALl], [symbol RhA].
  Dechreua dy astudiaethau ôl-raddedig gan ganolbwyntio ar hanes, diwylliant, ieithoedd neu lenyddiaeth yr henfyd.
  Mae ein cyrsiau hynod ddiddorol a thrylwyr yn cynnwys gwareiddiadau hen Roeg, Rhufain a'r Aifft, gan ddefnyddio tystiolaeth hynafol a syniadau modern i archwilio effaith, etifeddiaeth a threftadaeth y gwareiddiadau hynafol hyn.
Yr hyn y gelli di ei ddisgwyl:
•	Byddi di'n datblygu sgiliau a gwybodaeth arbenigol i wella dy ddealltwriaeth o’r henfyd.
•	Cei ddewis o amrywiaeth helaeth o fodiwlau ar draws disgyblaethau hanes a diwylliant, ieithoedd a llenyddiaeth, gan roi cyfle i ti ganolbwyntio ar dy ddiddordebau personol a’r hyn sy’n tanio dy frwdfrydedd.
•	Byddi di'n gweithio ochr yn ochr â goruchwylwyr sy’n gwneud ymchwil o’r radd flaenaf mewn llawer o feysydd pwnc amrywiol, gan fireinio a datblygu dy sgiliau ymchwil dy hun.
•	Mae’r meysydd arbenigedd presennol yn cynnwys: hanes y cynfyd hwyr; bwyd ac arferion bwyta yn niwylliant a llenyddiaeth Rhufain; nofelau hynafol; Cyprus fel croesffordd lle roedd diwylliant, teithio a thwristiaeth yn dod ynghyd yn yr henfyd; safleoedd Pompeii a Feswfiws; diogelu treftadaeth ddiwylliannol hynafol mewn rhyfeloedd modern.
Pam Abertawe?
•	Ymuna a chymuned ôl-raddedig glos a chael dy addysgu gan academyddion a gydnabyddir yn rhyngwladol.
•	Elwa o fynediad at ein hadnoddau unigryw yng Nghanolfan Eifftaidd Prifysgol Abertawe a'i chasgliadau o eitemau Groegaidd-rufeinaidd ac Eifftaidd.
•	Bydd yn rhan o gymuned ymchwil ffyniannus ym Mhrifysgol Abertawe, gan gynnwys Grŵp Ymchwil OLCAP (Object and Landscape Approaches to the Past), Canolfan Ymchwil KYKNOS ar gyfer llên naratif yr henfyd.
Hefyd, gelli di ystyried:
•	Astudiaethau Canoloesol, MA.
•	Hanes, MA.
•	Hanes Cyhoeddus a Threftadaeth, MA.
•	Hanes Modern, MA.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 67]

Cyfrifeg a Chyllid.
Campws y Bae.
  Addysgir yr holl fodiwlau gan academyddion o’r radd flaenaf.
Rhaglenni Ymchwil.
•	Cyllid PhD [symbol ALl], [symbol RhA].
Rhaglenni a Addysgir.
•	Cyfrifeg a Chyllid Rhyngwladol MSc [symbol ALl].
•	Cyllid a Dadansoddeg Data Mawr MSc [symbol ALl].
•	Rheoli Ariannol Rhyngwladol MFin/MSc [symbol ALl].
  Rydym yn cynnig rhaglenni Cyfrifeg a Chyllid sy'n addas ar gyfer myfyrwyr ag unrhyw radd israddedig neu sydd am gael gyrfa mewn cyfrifeg neu gyllid.
  Mae llawer o'n modiwlau'n cynnig achrediad proffesiynol gan Gymdeithas y Cyfrifwyr Siartredig Ardystiedig (ACCA), Sefydliad Siartredig y Cyfrifwyr Rheoli (CIMA), Sefydliad Cyfrifwyr Siartredig Lloegr a Chymru (ICAEW) a fydd yn dy gysylltu â chyrff proffesiynol neu’n rhoi eithriadau i ti rhag sefyll arholiadau proffesiynol allweddol.
Yr hyn y gelli di ei ddisgwyl:
•	Addysgu gan arbenigwyr academaidd sydd wedi cael profiad o fri ym meysydd cyfrifeg a chyllid, gan sicrhau dy fod ti'n dysgu'r wybodaeth fwyaf cyfoes sy'n berthnasol i'r diwydiant.
•	Labordy Cyllid pwrpasol sy'n cynnig mynediad at feddalwedd ariannol arbenigol a data marchnadoedd.
•	Cymorth rhagorol i fyfyrwyr, ochr yn ochr â dy astudiaethau, gan gynnwys mynediad llawn at dîm o arbenigwyr a chynghorwyr gyrfaoedd.
•	Pwyslais ar ymchwil sy'n cynnwys addysgu ymarferol gan dîm o arbenigwyr yn y sector.
Pam Abertawe?
•	Achrediad gyda chyrff proffesiynol a chysylltiad â Chymdeithas y Cyfrifwyr Siartredig Ardystiedig (ACCA), Sefydliad Siartredig y Cyfrifwyr Rheoli (CIMA), a Sefydliad y Cyfrifwyr Siartredig yn Lloegr a Chymru (ICAEW).
•	Byddi di’n astudio yn adeilad yr Ysgol Reolaeth y buddsoddwyd £22 miliwn ynddo ar Gampws y Bae.
•	Rydym yn darparu mannau addysgu ac ystafelloedd astudio dynodedig a chyfleusterau TG, i gyd ar gael ar Gampws y Bae arloesol.
Hefyd, gelli di ystyried:
•	Rheoli (Cyllid), MSc.
•	Rheoli (Dadansoddeg Busnes), MSc.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
Mae’r achrediadau’n cynnwys:
[logo ACCA - Association of Chartered Certified Accountants], [logo CIMA - Chartered Institute of Management Accountants], [logo ICAEW - Institute of Chartered Accountants in England and Wales].
  Proffil Myfyriwr: gweler y dudalen nesaf.

[tudalen 68]

Proffil Myfyriwr – Wing Man Natalie KO.
  Cyfrifeg Strategol MSc.
  “Cefais yr wybodaeth angenrheidiol i wella a datblygu fy ngallu yn rhan o’r cwrs.”
[Ffotograff o Wing Man Natalie KO.]
  “Roedd yn hanfodol cael addysg fwy trylwyr i'm helpu i baratoi ar gyfer gyrfa mewn cyfrifeg yn fy marn i. Cefais yr wybodaeth angenrheidiol i wella a datblygu fy ngallu yn rhan o’r cwrs.
  Mae cynnwys y cwrs wedi’i strwythuro o amgylch arholiadau cyfrifeg broffesiynol, ac rwyf eisoes wedi llwyddo mewn tri o’r arholiadau ACCA allanol drwy’r gwaith paratoi a ddarparwyd yn y modiwlau perthnasol.
  Adrodd Corfforaethol ac Uwch-reoli Perfformiad yw fy hoff fodiwlau; mae’r darlithydd yn dda iawn ac fe’m helpodd i ddeall y pwnc go iawn.
  Es i rai gweithgareddau a gynhaliwyd gan Gymdeithas Hong Kong gan mai dyma’r tro cyntaf i mi astudio dramor, ac roeddwn i’n gallu cwrdd â nifer o fyfyrwyr eraill o’m gwlad gartref ac ymgyfarwyddo ag ardal Abertawe.”

[tudalen 69]

Cyfrifeg a Chyllid – Arbenigaethau.
Campws y Bae.
  Cei weithio gyda thîm rhyngwladol ardderchog o arbenigwyr academaidd.
Rhaglenni Ymchwil.
•	Cyllid PhD [symbol ALl], [symbol RhA].
Rhaglenni a Addysgir.
•	Bancio Rhyngwladol a Chyllid MSc [symbol ALl].
•	Cyfrifeg Broffesiynol MSc [symbol ALl].
•	Cyllid Cynaliadwy MSc [symbol ALl].
•	Cyllid Rhyngwladol MSc [symbol ALl].
•	Cyfrifeg Strategol MSc [symbol ALl].
•	Dadansoddeg Ariannol MSc [symbol ALl].
•	Rheoli Buddsoddiadau MSc [symbol ALl].
•	Technoleg Ariannol (TechAriannol) MSc [symbol ALl].
  Rydym yn cynnig cyfres o raglenni MSc uwch ar gyfer myfyrwyr sydd eisoes wedi astudio cyfrifeg, cyllid neu sydd o gefndiroedd israddedig cysylltiedig ac sydd am arbenigo a gwella eu cyflogadwyedd a'u rhagolygon gyrfa.
  Mae ein cymuned ffyniannus o fyfyrwyr ôl-raddedig yn hanu o bedwar ban byd, a byddi di’n elwa o'n Campws y Bae arloesol sy'n cynnig mannau addysgu ac ystafelloedd astudio dynodedig, cyfleusterau TG helaeth ac amrywiaeth o feddalwedd arbenigol.
Yr hyn y gelli di ei ddisgwyl:
•	Rhaglenni arbenigol uwch y gellir eu cwblhau mewn un flwyddyn, gyda modiwlau'n cael eu haddysgu gan ein cyfadran o safon fyd-eang sy'n meddu ar wybodaeth ddiwydiannol ac academaidd.
•	Labordy Cyllid penodol sy'n cynnig mynediad at feddalwedd ariannol a data marchnadoedd.
•	Cymorth rhagorol i fyfyrwyr, ochr yn ochr â dy astudiaethau, gan gynnwys mynediad llawn at dîm o arbenigwyr a chynghorwyr gyrfaoedd.
•	Arbenigedd academaidd ym meysydd rheoli ariannol, technoleg ariannol, dadansoddeg, data mawr, buddsoddi a bancio.
Pam Abertawe?
•	Rydym yn cynnig rhaglenni ôl-raddedig sydd wedi'u llywio gan yr ymchwil a’r arloesi diweddaraf.
•	Byddi di’n astudio yn adeilad yr Ysgol Reolaeth y buddsoddwyd £22 miliwn ynddo.
•	Rydym yn darparu mannau addysgu ac ystafelloedd astudio dynodedig a chyfleusterau TG, i gyd ar gael ar Gampws y Bae arloesol.
•	Achrediad corff proffesiynol a chysylltiadau cryf â'r Sefydliad Ariannol Siartredig (CFA).
Hefyd, gelli di ystyried:
•	Economeg, MSc.
•	Economeg a Chyllid, MSc.
•	Gwyddor Actiwaraidd, MSc.
•	Mathemateg a Chyfrifiadura ar gyfer Cyllid, MSc.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
Mae’r achrediadau’n cynnwys:
[logo CFA Institute - Chartered Financial Analyst Institute.]

[tudalen 70]

Cyfrifiadureg.
Campws y Bae.
  250 uchaf yn y byd – Cyfrifiadureg (Times Higher Education World University Rankings (THE) 2022).
Rhaglenni Ymchwil.
•	Cyfrifiadura Gweledol a Rhyngweithiol MSc [symbol ALl], [symbol RhA].
•	Cyfrifiadura Gweledol MRes [symbol ALl], [symbol RhA].
•	Cyfrifiadura a Thechnolegau Rhyngweithio'r Dyfodol MRes [symbol ALl], [symbol RhA].
•	Cyfrifiadureg MSc drwy Ymchwil/PhD/MPhil [symbol ALl], [symbol RhA].
•	Cyfrifiadureg Ddamcaniaethol MSc [symbol ALl], [symbol RhA].
•	Rhesymeg a Chyfrifiannu MRes [symbol ALl], [symbol RhA].
•	Rhyngweithio rhwng Pobl a Chyfrifiaduron MSc [symbol ALl], [symbol RhA].
Rhaglenni a Addysgir.
•	Data Mawr a Deallusrwydd Artiffisial o Safbwynt Defnyddwyr MSc [symbol ALl].
•	Cyfrifiadureg MSc [symbol ALl], [symbol RhA].
•	Cyfrifiadureg: Informatique (llwybr Abertawe/Grenoble) MSc [symbol ALl].
•	Cyfrifiadureg Uwch MSc [symbol ALl], [symbol RhA], [symbol ION].
•	Gwyddor Data MSc [symbol ALl], [symbol RhA].
•	Seiberddiogelwch MSc [symbol ALl], [symbol RhA].
•	Technoleg Meddalwedd Uwch MSc [symbol ALl], [symbol RhA].
  [symbol ION] Gelli di ddechrau'r rhaglen hon ym mis lonawr hefyd, gweler tudalen 58.
  Mae Cyfrifiadureg yn Abertawe yn ehangu ac fe'i lleolir yn y Ffowndri Gyfrifiadol newydd sbon gwerth £32.5m, sy'n cynnig cyfleusterau o'r radd flaenaf i alluogi ein myfyrwyr a'n staff i wneud ymchwil gyfrifiadol a mathemategol drawsnewidiol. Mae ein labordai - sydd wedi'u rhwydweithio'n llawn - yn defnyddio Windows a Linux, gan gefnogi amrywiaeth eang o feddalwedd, gan gynnwys ieithoedd rhaglenni fel Java, C# [hashtag] a'r fframwaith .NET, C, C++, Haskell a Prolog. Mae'r holl feddalwedd yn ffynhonnell agored ac ar gael neu wedi'i darparu am ddim.
Yr hyn y gelli di ei ddisgwyl:
•	Mae ein rhaglenni MSc yn rhoi'r sgiliau a'r wybodaeth drylwyr mae eu hangen arnot ti i ragori yn dy faes, boed hynny drwy astudio pellach, ymchwil neu yrfa sy'n rhoi boddhad ym maes cyfrifiadureg neu ddiwydiannau cysylltiedig.
•	Caiff prosiectau ymchwil eu llywio drwy gyfranogiad mewn seminarau, gweithdai, gweithgarwch labordy a gwaith maes, yn ogystal â dy gyfranogiad yn un o'n grwpiau ymchwil sefydledig.
•	Rydym ni'n gwahodd ceisiadau gan ymgeiswyr cymwys iawn y mae eu diddordebau ymchwil yn canolbwyntio ar ein themâu: Grŵp Cyfrifiadura Gweledol a Rhyngweithiol, Grŵp Rhesymeg a Chyfrifiadura, Grŵp Technoleg y Dyfodol a'r Grŵp Diogelwch.
Pam Abertawe?
•	Dyfarnwyd sgôr o 100% ‘yn arwain byd' a ‘rhagorol yn rhyngwladol' ar gyfer Effaith Ymchwil Cyfrifiadureg yn Abertawe (REF 2021).
•	Bydd arbenigwyr llawn ysbrydoliaeth yn dy addysgu, pobl fel yr Athro Matt Jones, sy'n cael ei gydnabod yn eang fel arweinydd ym maes grymuso cymunedau digidol gwledig yn y DU a ledled y byd sy'n datblygu.
•	Mae'r Ffowndri Gyfrifiadol gwerth £32.5m wrth wraidd ein holl gyrsiau, gyda chyfleusterau addysgu ac ymchwil o'r radd flaenaf, gan gynnwys Labordy Golwg a Biometreg, Labordy Creu, Labordy Damcaniaeth, Labordy Seiberddiogelwch/Rhwydweithio, Labordy Defnyddwyr ac Ystafelloedd Delweddu.
•	Mae ein labordai'n cael eu diweddaru'n rheolaidd i sicrhau nad yw'r cyfarpar byth yn fwy na thair blwydd oed, ac yn anaml ddim yn fwy na dwy flwydd oed.
•	Mae ein graddedigion diweddar wedi mynd ymlaen i gael gyrfaoedd llwyddiannus fel Peirianwyr Meddalwedd, Datblygwyr Llif Gwaith, Rhaglennwyr, Datblygwyr Gwe a Dadansoddwyr Cymwysiadau Busnes.
Hefyd, gelli di ystyried:
•	Gwyddor Actiwaraidd, MSc.
•	TAR Uwchradd gyda SAC: Cyfrifiadureg, PGCert.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 71]

Y Cyfryngau, Cyfathrebu a Chysylltiadau Cyhoeddus.
Campws Singleton.
  10 uchaf yn y DU – Astudiaethau’r Cyfryngau a Ffilm (Complete University Guide 2022)** [serennig ddwbl].
  ** [serennig ddwbl] Safleoedd sy’n benodol i israddedigion sy’n cynnwys asesu ansawdd ymchwil sefydliad.
Rhaglenni Ymchwil.
•	Astudiaethau Cyfryngau a Chyfathrebu PhD/MPhil [symbol ALl], [symbol RhA], [symbol swigen siarad].
•	Astudiaethau Cyfryngau MA drwy Ymchwil [symbol ALl], [symbol RhA], [symbol swigen siarad].
•	Dyniaethau Digidol MA drwy Ymchwil [symbol ALl], [symbol RhA], [symbol swigen siarad].
•	Sgrinio/Llwyfannu Ewrop MA drwy Ymchwil [symbol ALl], [symbol RhA], [symbol swigen siarad].
•	Y Cyfryngau Digidol MA drwy Ymchwil [symbol ALl], [symbol RhA], MPhil [symbol ALl], [symbol swigen siarad].
Rhaglenni a Addysgir.
•	Cyfathrebu, Arferion y Cyfryngau a Chysylltiadau Cyhoeddus MA [symbol ALl], [symbol RhA], [symbol ION], [symbol swigen siarad].
•	Cyfathrebu a Newyddiaduraeth Chwaraeon MA [symbol ALl], [symbol RhA], [symbol swigen siarad].
•	Newyddiaduraeth Ryngwladol MA [symbol ALl], [symbol RhA], [symbol swigen siarad].
•	Rheoli (Cyfryngau) MSc [symbol ALl], [symbol RhA], [symbol swigen siarad]* [serennig].
•	Y Cyfryngau Digidol MA [symbol ALl], [symbol RhA], [symbol swigen siarad].
  * [serennig] Addysgir y cwrs ar Gampws Singleton a Champws y Bae.
  [symbol ION] Gelli di ddechrau’r rhaglen hon ym mis Ionawr hefyd, gweler tudalen 58.
  [symbol swigen siarad] Ysgoloriaethau Cymraeg ar gael, gweler tudalen 44.
  O'r cyfryngau print a darlledu traddodiadol i ffilm a theledu, cyhoeddi digidol, rhwydweithio cymdeithasol, a chysylltiadau cyhoeddus, mae'r cyfryngau'n dylanwadu'n fwyfwy ar y ffordd rydym yn rhyngweithio â'n cymdeithas. Mae'n llunio ein ffordd o'n gweld ein hunain ac eraill, a gall fod yn arf bwerus i gyflawni newid cymdeithasol, er gwell neu er gwaeth. Mae ein gwaith dadansoddi academaidd o'r cyfryngau a chyfathrebu wedi'i lywio gan ymchwil ac ymarfer ac mae'n canolbwyntio ar addysgu. Caiff myfyrwyr eu haddysgu gan academyddion brwdfrydig a chanddynt gefndiroedd a gwybodaeth helaeth yn y diwydiant.
Yr hyn y gelli di ei ddisgwyl:
•	Cei dy addysgu gan ymarferwyr proffesiynol uchel eu cymhelliant sydd â chymwysterau academaidd o safon.
•	Elfen ymarferol sylweddol (yn yr addysgu a'r lleoliadau gwaith) mewn newyddiaduraeth, cysylltiadau cyhoeddus tirwedd y cyfryngau digidol a chynhyrchu ffilmiau.
•	Un o brif elfennau ein rhaglenni yw'r prosiect mawr neu'r traethawd estynedig sy'n rhoi cyfle i fyfyrwyr ddatblygu arbenigedd mewn maes diddordeb penodol.
•	Os wyt ti eisoes yn weithiwr proffesiynol yn y diwydiant, mae'r cwrs hwn yn cynnig sgiliau a chymwysterau dynamig yn y cyfryngau newydd i roi hwb i dy ddatblygiad proffesiynol parhaus.
Pam Abertawe?
•	Mae gan Brifysgol Abertawe enw rhagorol am arferion y cyfryngau, cyfathrebu, newyddiaduraeth a chysylltiadau cyhoeddus.
•	Caiff ein rhaglenni eu hardystio gan ddiwydiant, sy'n golygu y bydd dy astudiaethau gyda ni yn dy alluogi i ddatblygu portffolio o sgiliau a fydd yn gwella dy ragolygon gyrfa a chyflogadwyedd.
•	Caiff yr addysgu ei lywio gan weithgarwch ymchwil y staff a'n cryfderau sefydledig yn y meysydd pwnc hyn.
•	Cei dy ysbrydoli wrth astudio ar ein campws Parc Singleton, mewn parcdir sy'n edrych dros Fae Abertawe.
•	Mae ein myfyrwyr a'n staff hefyd yn cynnal gwefan gymunedol sy'n cynnwys newyddion a barn yr adran.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 72]

Cymdeithaseg a Pholisi Cymdeithasol.
Campws Singleton.
  Ystyrir bod 81% [o’r] ymchwil mewn Addysg, Cymdeithaseg a Pholisi Cymdeithasol yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Cymdeithaseg PhD/MPhil [symbol ALl], [symbol RhA].
•	Dyniaethau Iechyd PhD/MPhil [symbol ALl], [symbol RhA].
•	Polisi Cymdeithasol MSc drwy Ymchwil/PhD/MPhil [symbol ALl], [symbol RhA].
Rhaglenni a Addysgir.
• Dulliau Ymchwil Gymdeithasol MSc [symbol ALl], [symbol RhA].
  Gelli di feithrin dy ddiddordeb mewn cymdeithas ac ymestyn dy wybodaeth mewn amgylchedd ymchwil deinamig. Byddwn yn dy alluogi i feithrin dy sgiliau dadansoddi ac ymchwil wrth roi'r dulliau i ti ar gyfer meddwl yn hyderus ac yn annibynnol, y mae galw mawr am hynny gan gyflogwyr.
  Mae gennym gysylltiadau rhagorol â sefydliadau ledled Cymru, gan gynnwys: llywodraeth leol a chenedlaethol, y sector gwirfoddol, y system cyfiawnder troseddol, gwaith cymdeithasol, addysg, iechyd a gofal cymdeithasol, iechyd yr amgylchedd.
Yr hyn y gelli di ei ddisgwyl:
•	Gelli di gael hyfforddiant mewn ystod o ddulliau ymchwil ansoddol a meintiol a ddefnyddir yn y gwyddorau cymdeithasol.
•	Byddi di'n dysgu gan arbenigwyr yn y diwydiant, gyda chyfoeth o brofiad academaidd ac ymarferol mewn ystod o feysydd ymchwil gan gynnwys: troseddeg, gwaith cymdeithasol, daearyddiaeth ddynol, arweinyddiaeth a rheolaeth ymchwil.
•	Mynd i'r afael â materion cymdeithasol o safbwynt cenedlaethol a rhyngwladol.
Pam Abertawe?
•	Mae ein hymchwil yn mynd i'r afael â materion cymdeithasol cyfoes allweddol o safbwynt cenedlaethol a rhyngwladol, gan archwilio themâu fel: cyfiawnder cymdeithasol, cydraddoldeb, tegwch, dinasyddiaeth a moeseg ymchwil.
•	Mae cynnig ystod eang o fodiwlau dewisol yn golygu y gelli di deilwra dy astudiaethau i dy ddiddordebau a dy nodau.
•	Cymorth bugeiliol a chyflogadwyedd rhagorol, gan dy baratoi ar gyfer dy yrfa.
Hefyd, gelli di ystyried:
•	Daearyddiaeth Ddynol, PhD/MPhil.
•	Datblygiad a Hawliau Dynol, MA.
•	Gwyddor Chwaraeon, PhD/MPhil.
•	Hanes yr Henfyd a Diwylliant Clasurol, MA.
•	Heriau Byd-eang: Cyfraith, Polisi ac Ymarfer, MA.
•	Troseddeg, PhD/MPhil.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
Mae’r achrediadau’n cynnwys:
[logo UKRI - UK Research and Innovation, Economic and Social Research Council.]

[tudalen 73]

Proffil Myfyriwr - Daniel Stevens.
  PhD Cymraeg.
  “Penderfynais ddychwelyd i wneud ymchwil yn Adran y Gymraeg oherwydd ei bod yn adran mor gartrefol. Hefyd, mae arbenigeddau yn yr Adran yn gweddu efo fy arbenigeddau i fel ymchwilydd.”
[Ffotograff o Daniel Stevens.]
  “Mae fy PhD yn archwilio'r canon llenyddol Cymraeg o'r oesoedd canol hyd at heddiw trwy lens theori gwiyr [queer theory], sy'n dadansoddi categorïau rhyw biolegol, rhywedd a rhywioldeb fel cyfres o sbectrymau hyblyg yn hytrach na bocsys neu labeli cyfyngol. Rwyf wedi bod yn lwcus i gael ysgoloriaeth ymchwil y Coleg Cymraeg Cenedlaethol, felly mae'r Coleg yn ariannu'r PhD yn llawn.
  Astudiais BA mewn Cymraeg a Llenyddiaeth Saesneg ym Mhrifysgol Abertawe. Penderfynais ddychwelyd i wneud ymchwil yn Adran y Gymraeg oherwydd ei bod yn adran mor gartrefol. Hefyd, mae arbenigeddau yn yr Adran yn gweddu efo fy arbenigeddau i fel ymchwilydd. Mae gan Brifysgol Abertawe gampws anhygoel, ac mae staff academaidd y Brifysgol hefyd yn gefnogol ac yn dangos empathi i dy sefyllfaoedd penodol. Ar ben hynny, mae darpariaeth a chefnogaeth mewn perthynas â defnydd y Gymraeg yn arbennig o dda.
  Fy nghyngor i ddarpar fyfyrwyr yw cadw logiau ymchwil - hynny yw, noda bob un adnodd, dyfyniad, syniad, ac yn y blaen, sydd gen ti ar bapur. Mae cadw nodiadau ar bapur yn llythrennol yn hytrach na theipio popeth hefyd yn gweithio i mi er mwyn archwilio syniadau yn fanylach.
  Hoffwn gael y cyfle i addysgu am rywedd a rhywioldeb ledled Cymru a'r byd, a hefyd hoffwn ysgrifennu mwy trwy gyfrwng y Gymraeg er mwyn ymestyn y negeseuon sydd gen i.”

[tudalen 74]

Cymraeg.
Campws Singleton.
  Ystyrir bod 100% [o’r] amgylched ymchwil yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Cymraeg MA drwy Ymchwil MPhil/PhD [symbol ALl], [symbol RhA], [symbol swigen siarad].
[symbol swigen siarad] Ysgoloriaethau Cymraeg ar gael, gweler tudalen 44.
Rhaglenni a Addysgir.
•	Cyfieithu Proffesiynol MA [symbol ALl], [symbol RhA], [symbol swigen siarad].
  Mae staff yr Adran Gymraeg ym Mhrifysgol Abertawe yn cynnwys ysgolheigion nodedig y mae parch mawr atynt yn eu meysydd penodol. Maent hefyd wedi cyfrannu'n sylweddol at fywyd diwylliannol Cymru. Mae'r Adran yn cynnig rhaglenni ôl-raddedig a addysgir arloesol mewn Cyfieithu Proffesiynol yn ogystal a'i graddau ymchwil yn Gymraeg. Gall gynnig goruchwyliaeth ymchwil ardderchog mewn amrywiaeth eang o feysydd, gan gynnwys polisi dwyieithog a chynllunio iaith, ysgrifennu creadigol, hanes diwylliannol a chymdeithasol, y cyfryngau a ffilm, llenyddiaeth a beirniadaeth lenyddol, ieithyddiaeth gymdeithasol, technegau a thechnoleg cyfieithu.
Yr hyn y gelli di ei ddisgwyl:
•	Mae MA drwy Ymchwil yn y Gymraeg yn dy alluogi i ymgymryd â phrosiect sylweddol yn seiliedig ar dy frwdfrydedd a dy ddiddordebau personol mewn diwylliant Cymraeg.
•	Bydd y radd MA alwedigaethol mewn Cyfieithu Proffesiynol yn rhoi hwb sylweddol i dy ragolygon gyrfa ym maes cyfieithu.
•	Gall y rhaglenni gynnig llwybr i yrfa academaidd, neu ehangu dy gyfleoedd i ddod o hyd i swydd mewn meysydd megis addysg, y llywodraeth neu'r sector preifat.
Pam Abertawe?
•	Mae'r holl fyfyrwyr ymchwil yn rhan o'n Canolfan y Graddedigion, sy'n darparu cymorth bugeiliol a gweinyddol. Mae hefyd yn gyfrifol am hyfforddiant a chymorth sgiliau ymchwil, yn ogystal â hwyluso amgylchedd deallusol bywiog i'r gymuned ymchwil ôl-raddedig.
•	Mae gennym labordai â'r feddalwedd ddiweddaraf yn y diwydiant cyfieithu, ynghyd ag ystafell sy'n efelychu cyfieithu ar y pryd mewn cynhadledd a'r cyfarpar diweddaraf i olrhain symudiadau'r llygad.
•	Byddi di'n astudio ar ein campws Parc Singleton llawn bwrlwm, mewn parcdir sy'n edrych dros Fae Abertawe.
Hefyd, gelli di ystyried:
•	TAR Uwchradd gyda SAC: Cymraeg, PGCert.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
  Proffil Myfyriwr: gweler y dudalen flaenorol.

[tudalen 75]

Meddyliau Mawr – Tudur Hallam.
  Cadair y Gymraeg.
  “Rydw i'n rhan o dim egnïol o staff dysgu yn Gymraeg. Yn 2020, cyhoeddodd Arolwg Cen y Myfyrwyr mai ein hadran ni oedd ar ben y genedlaethol o safbwynt boddhad myfyrwyr yr Gymraeg. Yn ystod ei ugain mlynedd yn Abertawe, mae’r Athro Hallam wedi creu a dysgu pob math o fodiwlau i fyfyrwyr ym maes iaith a chyfathrebu, dwyieithrwydd ymarferol, hanes Cymru a'r Gymraeg, llenyddiaeth, drama ac ysgrifennu creadigol.”
[Ffotograff o’r Athro Tudur Hallam.]
  Tudur Hallam yw Athro'r Gymraeg a Chyfarwyddwr Ymchwil Adran y Gymraeg ym Mhrifysgol Abertawe. Mae'n Brifardd, yn Gymrawd Fulbright ac yn aelod o fwrdd Cyngor Celfyddydau Cymru. Fe yw Cadeirydd Cymdeithas Astudiaethau'r Gymraeg ac mae'n aelod o fwrdd gweithredu'r Ganolfan Hyfforddi Ddoethurol ym maes Astudiaethau Celtaidd dan nawdd Cyngor Ymchwil y Celfyddydau a'r Dyniaethau. Fe'i penodwyd gan HEFCW/HEFCE yn asesydd ar gyfer panel Ieithoedd Modern ac Ieithyddiaeth y REF (Fframwaith Rhagoriaeth Ymchwil) sy'n asesu gwaith ymchwilwyr ar draws Cymru a'r Deyrnas Unedig.
  Ymunodd ag Adran y Gymraeg, Abertawe yn 1999. Fe'i penodwyd i Gadair y Gymraeg yn 2011.
Ei brif arbenigedd ymchwil yw iaith a chyfathrebu, ysgrifennu creadigol, drama a llenyddiaeth Gymraeg ar draws y canrifoedd.
  Enillodd yr Athro Hallam ei ddoethuriaeth yn 2005. Cyfarwyddwyd ei draethawd gan yr Athro John Rowlands (Aberystwyth) a'r Athro Dafydd Johnston (Abertawe), a datblygodd y traethawd yn llyfr a'i gyhoeddi yn 2007, sef Canon Ein Llen. Cyhoeddodd ail fonograff yn 2013, Saunders y Dramodydd ac yn 2019, ei gasgliad cyntaf o gerddi, Parcio. Mae hefyd wedi cyhoeddi nifer o benodau ac ysgrifau ar wahanol agweddau o ddiwylliant y Gymraeg, gan gynnwys ambell un ar gyfer cynulleidfa ddi-Gymraeg, e.e. y ddarlith Chatterton ar farddoniaeth i'r Academi Brydeinig.
  Yn 2016-2017, enillodd gymrodoriaeth Fulbright i fyw a gweithio yn UDA, gan gymharu sefyllfa'r Gymraeg â'r diwylliant Latino yn bennaf. Gellir gweld ei ymateb creadigol i'r cyfnod hwn yn ei gyfrol farddoniaeth, Parcio, ac mae'r elfen gymharol - cymharu diwylliant Cymru ag eiddo gwledydd eraill - yn hydreiddio ei waith.
  Mae wedi cyfarwyddo ac arholi nifer o draethodau ymchwil MA a PhD ym maes ysgrifennu creadigol (barddoniaeth, drama a rhyddiaith), beirniadaeth a theori lenyddol, ôl-drefedigaethedd, cyfieithu, addysg a chynllunio ieithyddol, llenyddiaeth ganoloesol a chyfoes a llenyddiaeth deithio.

[tudalen 76]

Daearyddiaeth.
Campws Singleton.
  50 uchaf yn y DU – Daearyddiaeth (Complete University Guide 2023).
Rhaglenni Ymchwil.
•	Arsylwi'r Ddaear MSc drwy Ymchwil [symbol ALl].
•	Astudiaethau Trefol MSc drwy Ymchwil [symbol ALl], [symbol RhA], [symbol swigen siarad].
•	Cyfryngau Daearyddol MSc drwy Ymchwil [symbol ALl], [symbol RhA], [symbol swigen siarad].
•	Daearyddiaeth Ddynol PhD/MPhil [symbol ALl], [symbol RhA], [symbol swigen siarad].
•	Daearyddiaeth Ffisegol PhD/MPhil [symbol ALl], [symbol swigen siarad].
•	Damcaniaeth a Gofod Cymdeithasol MSc drwy Ymchwil [symbol ALl], [symbol RhA], [symbol swigen siarad].
•	Deinameg Amgylcheddol MSc drwy Ymchwil [symbol ALl], [symbol RhA].
•	Modelu Amgylcheddol Byd-eang MSc drwy Ymchwil [symbol ALl], [symbol RhA].
•	Rhewlifeg MSc drwy Ymchwil [symbol ALl], [symbol RhA], [symbol swigen siarad].
•	Ymfudo Byd-eang MSc drwy Ymchwil [symbol ALl], [symbol RhA].
Rhaglenni a Addysgir.
•	Cymdeithas, Amgylchedd a Newid Byd-Eang MSc [symbol ALl], [symbol RhA], [symbol swigen siarad].
•	Dynameg Amgylcheddol a Newid yn yr Hinsawdd MSc [symbol ALl], [symbol RhA], [symbol swigen siarad].
•	Gwybodaeth Ddaearyddol a Newid yn yr Hinsawdd MSc [symbol ALl], [symbol RhA], [symbol swigen siarad].
[symbol swigen siarad] Ysgoloriaethau Cymraeg ar gael, gweler tudalen 44.
  Mae Daearyddiaeth yn Abertawe yn cynnwys pob agwedd ar ddaearyddiaeth ddynol a ffisegol. Fe’m cydnabyddir fel un o’r canolfannau byd-eang mwyaf blaenllaw ar gyfer addysgu ac ymchwil yn y maes hwn. Mae gennym ni staff sy’n brysur yn gwneud gwaith ymchwil rhyngwladol a chymuned fawr o ymchwilwyr ôl-raddedig, sy’n creu amgylchedd deinamig a llawn ysbrydoliaeth lle gelli di astudio. Bydd llawer o’r prosiectau a gynhelir yma yn cyfrannu’n weithredol at Nodau Datblygu Cynaliadwy’r Cenhedloedd Unedig, yn enwedig Camau Gweithredu ar yr Hinsawdd, Dinasoedd Cynaliadwy a Chymunedau, Dŵr Glân a Glanweithdra.
Yr hyn y gelli di ei ddisgwyl:
•	Mae dy ddysgu’n elwa o arbenigedd ymchwil staff Daearyddiaeth a'r Biowyddorau ym maes gwybodaeth ddaearyddol, deinameg amgylcheddol a'r hinsawdd, bioleg y môr ac ecosystemau a datblygu cynaliadwy.
•	Byddi di'n ennill gwybodaeth drylwyr arnat ti am y materion gwyddonol presennol sy'n sail i’r data daearyddol, deinameg newid yn yr hinsawdd ac amgylcheddol.
•	Mae ein diddordebau ymchwil presennol yn cynnwys rhewlifeg, ymfudo, damcaniaeth gymdeithasol a lle trefol a deinameg amgylcheddol.
•	Mae rhywfaint o’n gweithgarwch diweddar wedi cynnwys olrhain silff iâ Larsen C, gan nodi coed olewydd wedi’u heintio drwy ddelweddu o bell, a monitro ansawdd dŵr yn dilyn tanau gwyllt yn Sydney.
Trosolwg o’r cwrs: MSc Cymdeithas, Amgylchedd a Newid Byd Eang.
[Nodyn trawsgrifio: dyma linc i’r fideo YouTube canlynol: www.youtube.com/watch?v=ozrU1XMvX4U. Diwedd nodyn.]
Pam Abertawe?
•	Mae dau o’n rhaglenni MSc ymysg y cymwysterau ôl-raddedig cyntaf i dderbyn achrediad gan y Gymdeithas Ddaearyddol Frenhinol.
•	Dyfarnwyd sgôr o 100% a statws 'yn arwain y byd' a 'rhagorol yn rhyngwladol' i Amgylchedd Ymchwil ac Effaith Systemau'r Ddaear a'r Gwyddorau Amgylcheddol yn Abertawe (REF 2021).
•	Mae ein cyfleusterau cyfrifiadura rhagorol yn cefnogi dy astudiaethau o'r dechrau tan y diwedd, gan gynnwys pymtheng gorsaf weithio dau brosesydd ar gyfer Arsylwi'r Ddaear, clwstwr Beowulf Amlbrosesydd 20 nod, ac uwch-gyfrifiadur 'Blue Ice' IBM yr Adran, sy'n cael ei ddefnyddio'n bennaf ar gyfer modelu hinsoddol a rhewlifegol.
•	Caiff dy ddysgu ei lywio gan academyddion llawn ysbrydoliaeth o fri rhyngwladol, gan gynnwys yr Athro Tavi Murray, sef y fenyw gyntaf erioed i dderbyn Medal Begwn am wasanaeth rhagorol i ymchwil begynol; a'r Athro Adrian Luckman, a ddenodd sylw rhyngwladol am ymchwil i argyfwng yr hinsawdd i chwalu silff iâ Larsen C.
•	Byddi di hefyd yn cael dy addysgu gan yr Athro Peter North, a wnaeth gydweithio â NASA i wneud yr Amazon yn 'wyrddach'; a'r Athro Siwan Davies, y mae ei gwaith yn canolbwyntio ar gadarnhau pam mae newid yn yr hinsawdd wedi newid yn sydyn dros y 100,000 o flynyddoedd diwethaf, drwy archwilio dyddodion llwch llosgfynyddoedd mewn iaennau.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 77]

Proffil Myfyriwr – Morgan Lees.
  MSc Deinameg Amgylcheddol a Newid yn yr Hinsawdd.
  “Mae astudio newid yn yr hinsawdd yn fwy perthnasol nawr nag erioed, ac mae yna gyflenwad diddiwedd o wybodaeth a data ffres ar gael sy’n gwneud y cwrs yn un hynod gyfredol ar hyn o’r bryd.”
[Ffotograff o Morgan Lees.]
  “Dewisais astudio MSc mewn Deinameg Amgylcheddol a Newid yn yr Hinsawdd oherwydd yr amryw o gyfleoedd gyrfa y byddwn yn eu hennill a’r set sgiliau eang y byddwn i’n ei chyflawni o’i hastudio. Mae’r cwrs yn ymdrin ag ystod eang o bynciau ac yn caniatáu i mi arbenigo yn fy hoff agweddau o ddaearyddiaeth yn ogystal â galluogi’r defnydd o feddalwedd gymhleth fel arcGIS, sy’n sgìl y mae cyflogwyr yn gofyn amdano’n benodol.
  Fe wnes i astudio Daearyddiaeth ar lefel israddedig ym Mhrifysgol Abertawe gyda phwyslais ar ddaearyddiaeth ddynol. Mae Abertawe yn brifysgol wych oherwydd y lleoliad ger y môr ac mae hi mor agos at y Gŵyr. Ar ben hyn mae yna deimlad o gymuned yn deillio o fod yn brifysgol campws. Fe benderfynais i barhau gyda fy astudiaethau ôl-raddedig yn Abertawe er mwyn parhau i dderbyn cymorth i astudio yn y Gymraeg ac i brofi’r lleoliad hardd am flwyddyn ychwanegol.
  Y peth rwy’n ei fwynhau mwyaf am y cwrs yw’r amrywiaeth o bynciau a’r sbectrwm eang o wybodaeth fanwl y mae’r modiwlau’n ei ddarparu. Mae astudio newid yn yr hinsawdd yn fwy perthnasol nawr nag erioed, ac mae yna gyflenwad diddiwedd o wybodaeth a data ffres ar gael sy’n gwneud y cwrs yn un hynod gyfredol ar hyn o’r bryd.
  Mae astudio yn y Gymraeg yn ddewis naturiol i mi. Roedd cyflawni fy nhraethawd estynedig yn y Gymraeg yn broses bleserus a syml. Byddaf yn derbyn Bwrsari Llywodraeth Cymru gwerth £1,000 am ddilyn elfen o’r cwrs trwy gyfrwng y Gymraeg.
  Yn y dyfodol dwi’n gobeithio parhau i weithio ym maes ymchwil, yn enwedig ymchwil amgylcheddol, neu efallai rhyw fath o swydd ymgynghori amgylcheddol. Dwi’n gobeithio dod o hyd i swydd yng Nghymru er mwyn parhau gweithio trwy’r iaith Gymraeg.”
  Meddyliau Mawr: gweler y dudalen nesaf.

[tudalen 78]

Meddyliau Mawr – Yr Athro Siwan Davies.
  Pennaeth Adran: Ymchwilydd blaenllaw ar newid cyflym yn yr hinsawdd.
  “Mae fy ngwaith ar ronynnau o lwch microsgopig ddarparu'r atebion. Mae'r gwaith yn gyffrous ond yn heriol hefyd ac rwy'n dwlu arno. Mae hefyd yn gyffrous iawn arwain ac ysbrydoli tîm o ymchwilwyr tuag at ein nodau gwyddonol."
[Ffotograff o’r Athro Siwan Davies.]
  Mae Siwan Davies yn Athro mewn Daearyddiaeth ac mae hi'n astudio lludw folcanig i ddatblygu ein dealltwriaeth o newidiadau sydyn yn ein hinsawdd dros y canrifoedd. Mae hi'n wyddonydd arloesol ac wedi derbyn Gwobr Philip Leverhulme (2011) a Chronfa Lyell (2013). Mae hi hefyd yn Gymrawd Cymdeithas Ddysgedig Cymru.
  Magwyd yr Athro Davies yn Nhrefdraeth, Sir Benfro, ac ar ôl graddio mewn Daearyddiaeth o Brifysgol Rhydychen, cwblhaodd radd Meistr a PhD yn y Royal Holloway, Prifysgol Llundain yn 2002. Yn dilyn penodiadau ôl-ddoethurol ym Mhrifysgol Stockholm a Phrifysgol Copenhagen, ymunodd â Phrifysgol Abertawe fel Darlithydd yn 2004 a chamodd ymlaen yn ei gyrfa academaidd yn gyflym, gan dderbyn Cadair Bersonol yn 2012.
  Mae ei hymchwil wedi sicrhau cyllid gan NERC, Ymddiriedolaeth Leverhulme a Chyngor Ymchwil Ewrop (ERC) ac mae hi bellach yn arwain tîm o ymchwilwyr ôl-ddoethurol a myfyrwyr PhD.
  Nod prosiect TRACE, a ariennir gan yr ERC, yw defnyddio haenau o lwch folcanig yng nghreiddiau iâ'r Ynys Las a chofnodion morol Gogledd yr Iwerydd i asesu a wnaeth yr atmosffer neu'r cefnforoedd wthio newid yn yr hinsawdd yn hemisffer y gogledd yn y gorffennol.
  Dywedodd yr Athro Davies: “Mae hwn yn gwestiwn o bwys yng ngwyddorau'r hinsawdd a gall fy ngwaith ar ronynnau o lwch microsgopig ddarparu'r atebion. Mae'r gwaith yn gyffrous ond yn heriol hefyd ac rwy'n dwlu arno. Mae hefyd yn gyffrous iawn arwain ac ysbrydoli tîm o ymchwilwyr tuag at ein nodau gwyddonol."
  Mae'r Athro Davies hefyd yn cyflwyno ei gwaith i'r cyhoedd ac yn gyflwynydd cyfres ddogfen hynod lwyddiannus ar S4C sef “Her yr Hinsawdd". Teithiodd ledled y byd er mwyn rhannu profiadau cymunedau sydd eisoes yn teimlo effaith newid yn yr hinsawdd a'u hymateb nhw i heriau'r dyfodol.
  Ar ben hyn, mae'r Athro Davies hefyd yn cyfrannu at addysgu drwy gyfrwng y Gymraeg yn Abertawe a ledled Cymru ac yn ymwneud a gwaith y Coleg Cymraeg Cenedlaethol.

[tudalen 79]

Economeg.
Campws Singleton.
  500 uchaf yn y byd – Economeg (QS World Rankings 2022).
Rhaglenni Ymchwil.
•	Economeg PhD/MPhil [symbol ALl], [symbol RhA].
Rhaglenni a Addysgir.
•	Economeg MSc [symbol ALl].
•	Economeg a Chyllid MSc [symbol ALl].
  Mae ein cyrsiau MSc mewn economeg wedi'u dylunio i dy baratoi ar gyfer gyrfa mewn llywodraeth neu fusnes, fel economegydd, neu ar gyfer PhD mewn economeg neu yrfa sy'n canolbwyntio ar ymchwil.
  Ym myd busnes, mae economeg yn helpu i ddarparu dealltwriaeth o gymhellion ac ymddygiad cwsmeriaid, cyflenwyr, cystadleuwyr, cyflogwyr ac arianwyr. Mae'n hollbwysig wrth lywio penderfyniadau strategol a gweithredol rheolwyr a chyfarwyddwyr.
  Byddi di'n cael dy addysgu gan arweinwyr byd diwydiant ac arbenigwyr ymchwil a gydnabyddir yn rhyngwladol.
Yr hyn y gelli di ei ddisgwyl:
•	Cymorth eithriadol i fyfyrwyr, tîm cyflogadwyedd pwrpasol a chysylltiadau cryf â sefydliadau proffil uchel.
•	Graddau a addysgir a graddau ymchwil arbenigol.
•	Addysgir pob modiwl gan ein cyfadran o'r radd flaenaf sydd â gwybodaeth helaeth am fyd diwydiant a'r byd academaidd.
•	Cyfleusterau gwych sy'n cynnwys gofod addysgu ac ardaloedd astudio pwrpasol, a chyfleusterau TG helaeth gyda meddalwedd arbenigol.
Pam Abertawe?
•	Rydym yn cynnig rhaglenni ôl-raddedig wedi'u llywio gan y diweddaraf o ran ymchwil ac arloesi.
•	Mae ein hamgylchedd ymchwil astudiaethau busnes a rheoli (gan gynnwys economeg) yn cael ei raddio fel 100% ffafriol i gynnal ymchwil sy'n rhagorol yn rhyngwladol neu'n arwain y byd (REF 2021).
Hefyd, gelli di ystyried:
•	Cyfrifiadureg, MSc.
•	Dadansoddeg Ariannol, MSc.
•	Dulliau Ymchwil Cymdeithasol, MSc.
•	Gwleidyddiaeth, MA.
•	Gwyddor Actiwaraidd, MSc.
•	Polisi Cyhoeddus, MA.
•	Polisi Cyhoeddus (Estynedig), MA.
•	Technoleg Ariannol (FinTech), MSc.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 80]

Ffiseg.
Campws Singleton.
  Ystyrir bod 100% [o] cyhoeddiadau ymchwil yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Ffiseg PhD/MPhil [symbol ALl], [symbol swigen siarad].
•	Ffiseg Arbrofol MSc drwy Ymchwil [symbol ALl].
•	Ffiseg Ddamcaniaethol MSc drwy Ymchwil [symbol ALl].
•	Ffiseg Gymhwysol a Defnyddiau MSc drwy Ymchwil [symbol ALl].
  [symbol swigen siarad] Ysgoloriaethau Cymraeg ar gael, gweler tudalen 44.
  Mae ein hadran yn cynnal gwaith ymchwil mewn ffiseg arbrofol, gymhwysol a damcaniaethol. Mae ein gwaith yn cael ei gefnogi gan grantiau gan EPSRC, STFC, yr UE, y Gymdeithas Frenhinol, CCAUC a sawl ffynhonnell ddiwydiannol, elusennol a llywodraethol. Mae'r rhaglen newydd a ariennir gan Lywodraeth Cymru a Chronfa Datblygu Rhanbarthol Ewrop, yn canolbwyntio ar ffiseg deunyddiau uwch gydag ynni wedi'i integreiddio ar gyfer cymwysiadau mewn optoelectroneg a bioelectroneg. Mae ein meysydd o arbenigedd yn cynnwys lled-ddargludyddion cenhedlaeth nesaf, deunyddiau electronig-ïonig dargludo hybrid, ffotoddatgelu ac ynni solar.
Yr hyn y gelli di ei ddisgwyl:
•	Rydym ni'n cynnig cwricwlwm sy'n seiliedig ar ganfyddiadau ymchwil ein harbenigwyr rhyngwladol-flaenllaw ag amrywiaeth eang o ddiddordebau ymchwil, gan gynnwys ffiseg ronynnol a chosmoleg; ffiseg gymhwysol a deunyddiau; a ffiseg atomig, foleciwlaidd a chwantwm.
•	Caiff prosiectau eu llywio drwy gyfranogiad mewn gweithgareddau megis seminarau, gweithdai, gweithgareddau labordy a gwaith maes, yn ogystal â dy gyfranogiad yn un o'n grwpiau ymchwil sefydledig.
•	Mae natur fyd-eang yr ymchwil yn golygu bod gennym ni gysylltiadau a chydweithwyr byd-eang, gan gynnwys mynediad at gyfleusterau graddfa fawr megis CERN.
•	Mae aelodau o staff yn arwain cydweithrediad ALPHA yn CERN, gyda'r nod o greu, dal a defnyddio gwrth- hydrogen.
Pam Abertawe?
•	Mae 97% o'n cyhoeddiadau ar draws Ffiseg Arbrofol, Gymhwysol a Damcaniaethol wedi'u dyfarnu'n 'arwain y byd' ac yn 'rhagorol yn rhyngwladol' (REF 2021).
•	Mae'r Athro Lyn Evans, sy'n arweinydd y prosiect Gwrthdaro Hadronau Mawr yn CERN yn un o gyn-fyfyrwyr Ffiseg nodedig Abertawe.
•	Mae'r Athro Higgs Boson, sef enillydd y Wobr Nobel am Ffiseg, a wnaeth gynnig y gronynnyn Boson, yn Gymrawd er Anrhydedd ym Mhrifysgol Abertawe ac mae ganddo gysylltiadau agos â'n hadran.
•	Mae ein cyfleusterau o'r radd flaenaf yn cynnwys: pelydr positron ynni isel gydag offeryniaeth bwrpasol er mwyn astudio positroniwm; systemau tonnau parhaus a laserau â phwls; microsgopau optegol maes agos ac electron twnelu sganio; Microsgop Raman; Clwstwr paralel CPU; a'r uwch-gyfrifiadur 'Blue C' a adeiladwyd gan IBM.
•	Mae gennym ni enghreifftiau o fyfyrwyr sy'n astudio yn CERN neu'n ennill interniaethau ymchwil yn yr adran a'n cyrsiau arbenigol sy'n estyn myfyrwyr i ddeall galwadau ymchwil - p'un ai bod hynny'n ffiseg neu'n ddisgyblaethau sy'n perthyn i'w gilydd.
Hefyd, gelli di ystyried:
•	TAR Uwchradd gyda SAC: Ffiseg PGCert.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 81]

Proffil Myfyriwr – Valeria Italia.
  PhD Ffiseg - Gradd Gyfun Ar Y Cyd ag Université Grenoble Alpes.
Grŵp Ymchwil Ffiseg Gymhwysol a Deunyddiau.
  “Mae’r Adran Ffiseg yn darparu amgylchedd gweithio dynamig, ysgogol ac amlddiwylliannol ac yn rhoi cyfle i fyfyrwyr ddatblygu sgiliau newydd a galluoedd arwain.”
[Ffotograff o Valeria Italia yn gweithio mewn lab yn gwisgo côt lab gwyn.]
  “Rwy'n fyfyriwr PhD yn yr Adran Ffiseg ac yn gynrychiolydd myfyrwyr ar y rhaglen Abertawe- Grenoble Co-tutelle. Rwy'n gwneud gradd gyfun ar y cyd gydag Université Grenoble Alpes sy'n cynnwys treulio 18 mis yn Abertawe ac 18 mis yn Grenoble.
  Ffocws fy ymchwil yw deall deunydd biogydnaws newydd sydd wedi'i seilio ar brotein, o'r enw Ubx, y gellir ei ddefnyddio mewn dyfeisiau wedi'u mewnblannu er mwyn adnewyddu meinwe. Hynny yw, gellir defnyddio'r deunydd hwn i adnewyddu meinwe sydd wedi'i niweidio, megis yn y galon yn dilyn trawiad ar y galon.
  Yn rhyfeddol, flynyddoedd yn ôl, darganfuwyd y protein hwn drwy ddamwain gan fy mentor gwyddonol. Ffurfiodd deunydd pan na chafodd colofn ei glanhau tan y diwrnod nesaf. Weithiau, gall damweiniau arwain at ddarganfyddiadau o bwys.
  A dweud y gwir, dau labordy'n unig yn y byd sy'n gallu creu'r protein sy'n rhan o'r broses o greu'r deunydd hwn yn effeithiol ac mewn sympiau mawr, ac un o'r labordai hyn yw Adran Ffiseg Prifysgol Abertawe.
  Rwy'n falch iawn ac yn gyffrous i fod yn rhan o'r tîm hwn, i gyfrannu at ddarganfyddiadau newydd a datblygu potensial y deunydd diddorol hwn. Mae'r Adran Ffiseg yn darparu amgylchedd gweithio dynamig, ysgogol ac amlddiwylliannol ac yn rhoi cyfle i fyfyrwyr ddatblygu sgiliau newydd a galluoedd arwain ac rwy'n hapus iawn y dewisais i ddod yma i wneud fy PhD.”

[tudalen 82]

Gofal Iechyd Cymunedol, Iechyd y Cyhoedd a Gofal Iechyd Sylfaenol.
Campws Singleton.
  10 uchaf yn y DU – Nyrsio (Complete University Guide 2023).
Rhaglenni a Addysgir.
•	Dyfarniad Ymarfer Arbenigol Astudiaethau Iechyd Cymunedol mewn Nyrsio Ardal MSc/PGDip/BSc/Grad Dip [symbol ALl], [symbol RhA].
•	Nyrsio Iechyd Cyhoeddus Cymunedol Arbenigol (Nyrsio mewn Ysgolion) MSc/PGDip/BSc/Grad Dip [symbol ALl], [symbol RhA].
•	Nyrsio Iechyd Cyhoeddus Cymunedol Arbenigol (Nyrsio mewn Ysgolion) gyda V100 wedi'i integreiddio MSc/PGDip/BSc/Grad Dip [symbol ALl], [symbol RhA].
•	Nyrsio Iechyd Cyhoeddus Cymunedol Arbenigol (Ymwelwyr Iechyd) gyda V100 wedi'i integreiddio MSc/PGDip/BSc/Grad Dip [symbol ALl], [symbol RhA].
•	Nyrsio Ymarfer Cyffredinol BSc [symbol RhA].
•	Ymarfer Gofal Iechyd Cymunedol a Sylfaenol MSc/PGDip/PGCert [symbol RhA].
•	Ymarfer Gofal Iechyd MSc/PGDip [symbol RhA].
•	Ymarfer Nyrsio MSc/PGDip [symbol RhA].
  Drwy ein gwaith gyda'r GIG, Gwasanaethau Cymdeithasol a'r sector preifat, rydym yn ymdrechu i wneud gwahaniaeth gwirioneddol i fywydau pobl. Datblygwyd ein hystod o raglenni gofal iechyd cymunedol, iechyd y cyhoedd, a gofal iechyd sylfaenol ar gyfer nyrsys cymwysedig a chofrestredig, a gweithwyr gofal iechyd proffesiynol eraill a hoffai ymgymryd â datblygiad proffesiynol parhaus, symud ymlaen i astudiaethau lefel uwch, neu ddatblygu a gwneud cynnydd yn eu gyrfaoedd.
  Ymuna ag un o ddarparwyr hyfforddiant meddygol a gofal iechyd mwyaf blaenllaw'r DU er mwyn meithrin y rhinweddau academaidd, ymarferol a phersonol angenrheidiol ar gyfer ymarfer proffesiynol parhaus.
Yr hyn y gelli di ei ddisgwyl:
•	Cyfleusterau o'r radd flaenaf, gan gynnwys ystafelloedd clinigol ac efelychu realistig lle cei gyfle i roi dy wybodaeth ddamcaniaethol ar waith.
•	Mae'r modiwlau DPP sydd ar gael yn cynnwys nyrsio ardal, nyrsio mewn ysgolion ac ymwelwyr iechyd. Bydd y rhain yn dy helpu i ddatblygu dy sgiliau a gwella dy ragolygon gyrfa.
•	Byddi di'n gallu teilwra dy astudiaethau i gyd-fynd â dy ddiddordebau arbennig a dy faes ymarfer gyda'n hamrywiaeth helaeth o fodiwlau dewisol.
•	Staff â chymwysterau deuol sy'n weithredol mewn amrywiaeth eang o feysydd ymchwil, gan gynnwys iechyd y cyhoedd, seicoleg, cymdeithaseg, bydwreigiaeth a nyrsio plant, gan gynnig cyfuniad ardderchog o safonau academaidd uchel, profiad proffesiynol ac arbenigedd ymarferol.
Pam Abertawe?
•	Caiff ein cyrsiau gofal iechyd cymunedol, iechyd y cyhoedd a gofal iechyd sylfaenol eu haddysgu yn yr Ysgol Iechyd a Gofal Cymdeithasol.
•	Byddi di'n elwa o amgylchedd addysgu ac ymchwil amrywiol, lle bydd llawer o gyfleoedd i greu cysylltiadau ar draws disgyblaethau.
•	Byddi di hefyd yng nghwmni arbenigwyr byd-eang ym meysydd meddygaeth, iechyd a gwyddor bywyd, y mae 85% o’u hymchwil wedi cael ei chydnabod am arwain y byd ac yn rhagorol yn rhyngwladol gan Fframwaith Rhagoriaeth Ymchwil 2021.
Hefyd, gelli di ystyried:
•	Iechyd y Cyhoedd a'r Boblogaeth.
•	Meddygaeth, Gofal Iechyd a Nyrsio.
•	Seicoleg a Niwrowyddoniaeth.
•	Y Gwyddorau Meddygol a Bywyd.
•	Y Proffesiynau Perthynol i Iechyd.
Cyllid.
  Mae llawer o'n rhaglenni Meddygaeth, Gofal Iechyd a Nyrsio wedi'u hariannu'n llawn gan Gynllun Bwrsariaethau GIG Cymru. Mae'r Brifysgol hefyd yn cynnig amrywiaeth o ysgoloriaethau a bwrsariaethau. Ymweld â: https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 83]

Gweinyddu Busnes (MBA).
Campws y Bae.
  Cer i’r afael â heriau cymdeithasol.
Rhaglenni Ymchwil.
•	Doethur mewn Gweinyddu Busnes DBA [symbol RhA].
Rhaglenni a Addysgir.
•	Gweinyddu Busnes MBA [symbol ALl], [symbol RhA].
  Mae ein rhaglen MBA yn rhoi pwyslais ar werthoedd dynol, yn ogystal â gwerth i gyfranddalwyr, gan dy alluogi i feithrin gwybodaeth uwch am arferion busnes allweddol. Mae'r rhaglen hon yn addas i ymarferwyr proffesiynol sydd a thair blynedd o brofiad perthnasol yn y sector.
  Wedi'i chynllunio i dy alluogi i feithrin y sgiliau i drefnu, cystadlu a chydweithredu yn y sectorau cyhoeddus a phreifat a'r trydydd sector, bydd y rhaglen hon yn sicrhau dy fod yn barod i fynd i'r afael â heriau'r dyfodol. Dyma raglen wahanol sy'n cynnig ymagwedd fodern at reoli.
Yr hyn y gelli di ei ddisgwyl:
•	Caiff ei haddysgu gan arbenigwyr academaidd sydd â gwybodaeth ddiwydiannol ac academaidd mewn agweddau allweddol ar fusnes a rheoli.
•	Cyfleusterau dysgu proffesiynol sydd newydd eu hadeiladu ar gyfer addysgu a gweithio cydweithredol.
•	Cymorth rhagorol i fyfyrwyr ochr yn ochr â dy astudiaethau, gan gynnwys mynediad llawn at dîm o arbenigwyr a chynghorwyr gyrfaoedd.
•	Cysylltiadau ardderchog a busnesau lleol, cenedlaethol a rhyngwladol.
Darllen y Llyfryn MBA:
[Delwedd o glawr Llyfryn MBA. Mae’r clawr yn linc i fersiwn ar-lein o’r llyfryn: https://online.flippingbook.com/view/79654.]
Pam Abertawe?
•	Mae ein rhaglen MBA wedi'i lywio gan yr ymchwil a'r arloesi diweddaraf.
•	Cei dy addysgu yn adeilad yr Ysgol Reolaeth y buddsoddwyd £22 miliwn ynddo.
•	Rydym yn darparu mannau addysgu ac ystafelloedd astudio dynodedig a chyfleusterau TG, i gyd ar gael ar Gampws y Bae arloesol.
•	Byddi di'n astudio yn un o'r 200 o Ysgolion Busnes a Rheoli gorau yn y byd (QS World Rankings 2022).
Hefyd, gelli di ystyried:
•	Doethur mewn Gweinyddu Busnes, DBA.
•	Marchnata Strategol, MSc.
•	Rheoli Anoddau [sic] Dynol, MSc.
•	Rheoli Twristiaeth Rhyngwladol, MSc.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 84]

Gwleidyddiaeth, Athroniaeth a Chysylltiadau Rhyngwladol.
Campws Singleton.
  Ystyrir bod 100% [o’r] effaith ymchwil yn arwain y byd neu’n rhyngwladol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Astudiaethau Datblygu PhD/MPhil [symbol ALl], [symbol RhA].
•	Athroniaeth MA drwy Ymchwil [symbol ALl], [symbol RhA].
•	Athroniaeth PhD/MPhil [symbol ALl], [symbol RhA].
•	Cysylltiadau Rhyngwladol MA drwy Ymchwil [symbol ALl], [symbol RhA].
•	Cysylltiadau Rhyngwladol MPhil [symbol ALl].
•	Datblygu Rhyngwladol MA drwy Ymchwil [symbol ALl], [symbol RhA].
•	Gwleidyddiaeth MA drwy Ymchwil [symbol ALl], [symbol RhA].
•	Gwleidyddiaeth a Chysylltiadau Rhyngwladol PhD/MPhil [symbol ALl], [symbol RhA].
Rhaglenni a Addysgir.
•	Cysylltiadau Rhyngwladol MA [symbol ALl], [symbol RhA].
•	Cysylltiadau Rhyngwladol (Estynedig) [symbol ALl], [symbol RhA].
•	Datblygu a Hawliau Dynol MA [symbol ALl], [symbol RhA].
•	Diogelwch a Datblygu Rhyngwladol MA [symbol ALl], [symbol RhA].
•	Diogelwch a Datblygu Rhyngwladol (Estynedig) MA [symbol ALl], [symbol RhA].
•	Gwleidyddiaeth MA [symbol ALl], [symbol RhA].
•	Polisi Cyhoeddus MA [symbol ALl], [symbol RhA].
•	Polisi Cyhoeddus (Estynedig) MA [symbol ALl], [symbol RhA].
  Mae gwleidyddiaeth, polisi cyhoeddus, cysylltiadau rhyngwladol, athroniaeth ac astudiaethau datblygu yn ddisgyblaethau sydd wedi archwilio gweledigaethau cymdeithasol gwahanol ers miloedd o flynyddoedd, gan arwain at ein gallu i fynd i'r afael â heriau modern. P'un a oes gen ti ddiddordeb mewn damcaniaeth, astudio llywodraeth a gwleidyddiaeth neu berthnasoedd rhyngwladol, mae'r rhain yn ddisgyblaethau a all gynnal y safonau uchaf o wyddor gymdeithasol ac yn arwain at yrfa ar draws ystod eang o ddisgyblaethau.
Yr hyn y gelli di ei ddisgwyl:
•	Cymorth eithriadol i fyfyrwyr, ystod o fentrau cyflogadwyedd, a chysylltiadau â chyflogwyr allweddol i roi hwb i dy brofiad i'r potensial uchaf.
•	Addysgir pob modiwl gan ein cyfadran o'r radd flaenaf sydd â gwybodaeth helaeth am ddiwydiant ac academaidd yn y maes.
•	Mae gan fyfyrwyr fynediad at adnoddau hyfforddiant gwerthfawr i wella eu taith ddysgu.
•	Amryw o gyfleoedd i ddatblygu dy broffil ar gyfer y dyfodol gyda phrosiect traethawd estynedig a phrofiad gwaith.
•	Cyfleoedd rheolaidd i gyfranogi a rhwydweithio â siaradwyr gwadd ac ymarferwyr rhyngwladol.
•	Caiff myfyrwyr eu hannog i ddatrys problemau a datblygu sgiliau ymarferol sy’n addas ar gyfer y gweithle proffesiynol.
Pam Abertawe?
•	Rydym yn cynnig rhaglenni ôl-raddedig wedi'u llywio gan y diweddaraf o ran ymchwil ac arloesi.
•	Ystyrir bod 69% o'r ymchwil ym maes Gwleidyddiaeth, Astudiaethau Rhyngwladol ac Astudiaethau Cyfryngau yn arwain y byd neu'n rhagorol yn rhyngwladol (REF 2021).
•	Gelli di elwa o’n partneriaethau rhyngwladol a'n hymagwedd cydweithredol unigryw at ymchwil a dysgu.
Hefyd, gelli di ystyried:
•	Economeg, MSc.
•	Economeg a Chyllid, MSc.
•	Hawliau Dynol, LLM.
•	Heriau Byd-eang: Cyfraith, Polisi ac Ymarfer, MA.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 85]

Meddyliau Mawr – Dr Krijn Peters.
  “Rwy'n credu'n gryf y dylai addysg prifysgol fod yn seiliedig cymaint a phosibl ar ymchwil yn y byd go iawn.”
[Ffotograff o Dr Krijn Peters.]
  Mae Krijn Peters yn gymdeithasegydd datblygu gwledig sydd wedi arbenigo mewn gwrthdaro arfog ac ailadeiladu yn dilyn rhyfel mewn gwledydd nad ydynt yn y gorllewin. Wedi'i addysgu ym Mhrifysgol Wageningen yn yr Iseldiroedd, dysgodd werthfawrogi pwysigrwydd gwaith maes trylwyr.
  Fel myfyriwr israddedig treuliodd 6 mis yn Sierra Leone, oedd wedi'i rhwygo gan y rhyfel, er mwyn cyfweld a phlant-filwyr oedd wedi'u rhyddhau o'r fyddin ac yna aeth i Gambodia er mwyn astudio proses ailintegreiddio ymladdwyr Khmer Rouge. Ar ôl graddio, gweithiodd am flwyddyn i Achub y Plant gan werthuso ei rhaglenni rhyddhau o'r fyddin ac ailintegreiddio ar gyfer cyn-blantfilwyr yn Liberia. Ar gyfer ei PhD dychwelodd i Sierra Leone er mwyn astudio'r mudiad gwrthryfelgar gwaradwyddus RUF, a arweiniodd at y monograff 'War and the Crisis of Youth in Sierra Leone' (2012, Gwasg Prifysgol Caergrawnt). Mae ei ymchwil bresennol - a ariennir gan ESRC/DFID - yn archwilio rôl adeiladu ffyrdd gwledig ac effaith hynny ar liniaru tlodi yn y Liberia wledig wedi'r rhyfel. Mae llawer o'r cyn-ymladdwyr a gyfwelwyd gan Krijn wedi dod yn rhan o sector tacsis beiciau modur ffyniannus Gorllewin Affrica, ond mae rhoddwyr cymorth a llywodraethau yn dal i fod yn amharod - heb ddata cadarn - i fuddsoddi yn yr hyn sydd wedi dod yn drafnidiaeth fodur fwyaf cyffredin ardaloedd gwledig (a threfol). Cred Krijn yn gryf y dylai addysg prifysgol fod yn seiliedig cymaint a phosibl ar ymchwil yn y byd go iawn.
  Mae'r astudiaeth a nodir uchod a nifer o brosiectau ymchwil eraill ar ieuenctid a thechnoleg y mae Krijn yn ymwneud â nhw wrth wraidd gradd MSc newydd a chyffrous a gyflwynir gan adran Astudiaethau Gwleidyddol a Diwylliannol a Choleg Peirianneg Prifysgol Abertawe, ar y cyd â Sefydliad y Tywysog, sef 'Peirianneg Gynaliadwy ar gyfer Datblygu Rhyngwladol.

[tudalen 86]

Gwyddor Chwaraeon ac Ymarfer Corff.
Campws y Bae.
  100 uchaf yn y byd – Gwyddor Chwaraeon ac Ymarfer Corff (QS World Rankings 2022).
Rhaglenni Ymchwil.
•	Gwyddor Chwaraeon MSc drwy Ymchwil/PhD/MPhil [symbol ALl], [symbol RhA].
Rhaglenni a Addysgir.
•	Erasmus Mundus mewn Moeseg ac Uniondeb Chwaraeon MA [symbol ALl].
•	Gwyddor Perfformiad a Chwaraeon Uwch MSc [symbol ALl].
  Mae Gwyddor Chwaraeon ac Ymarfer Corff yn archwilio sut mae'r corff dynol yn perfformio dan lefelau gwahanol o bwysau, a materion ehangach sy’n berthnasol i gyfranogiad ehangach mewn chwaraeon, i foeseg, polisi cymdeithasol, seicoleg chwaraeon a maeth. Rydym ni'n paratoi graddedigion ar gyfer gyrfa sy’n rhoi boddhad yn y diwydiannau ffitrwydd a hamdden, perfformiad chwaraeon elit, cwmnïoedd fferyllol, gofal iechyd, ymchwil a mwy. Mae ein hymchwil yn pontio meysydd gwyddoniaeth, technoleg, iechyd a meddygaeth wedi'i gymhwyso i chwaraeon, ymarfer corff a sefyllfaoedd iechyd gyda phlant, pobl hŷn, grwpiau clinigol a phencampwyr elît rhyngwladol.
Yr hyn y gelli di ei ddisgwyl:
•	Mae ein rhaglenni wedi'u hadeiladu ar arbenigedd staff a phartneriaethau i sicrhau bod myfyrwyr wedi'u harfogi â'r sgiliau damcaniaethol ac ymarferol allweddol sy'n ofynnol er mwyn gweithio ym maes diwydiant neu ymchwil.
•	Cei dy addysgu gan arbenigwyr ac ymchwilwyr blaenllaw, a byddi di'n cael y cyfle i gydweithio ag arweinwyr diwydiant ac ymarferwyr.
•	Mae gan staff gyfoeth o wybodaeth a phrofiad perthnasol gan eu bod yn ymgynghori'n rheolaidd mewn lleoliadau ymarfer corff â phoblogaethau â chlefyd cronig, gan gynnwys: diabetes, adferiad cardiaidd a gofal arennol.
•	Byddi di'n defnyddio ein cyfleusterau o'r radd flaenaf yn helaeth, gan gynnwys y Labordy Biomecaneg, y Labordy Ffisioleg Ymarfer Corff a Labordy Ymchwil A-STEM.
Pam Abertawe?
•	Rydym ni ymhlith yr 20 Uchaf, ac yn un o'r 51-100 o Adrannau Gwyddor Chwaraeon ac Ymarfer Corff Uchaf yn y Byd (Times Good University Guide 2022, QS World Rankings 2022).
•	Rydym ni ymhlith yr 20 Uchaf yn y DU am Ymchwil (Times Higher Education 2022) a dyfarnwyd bod 100% o'n Hymchwil ‘yn arwain y byd' ac ‘yn rhagorol yn rhyngwladol' (REF 2021).
•	Mae gan ein hadran gysylltiadau cryf â sefydliadau a phartneriaid masnachol megis Diabetes UK, y Sugar Bureau, Haemair, Haemaflow Ltd, Chwarae Cymru, Ymddiriedolaethau'r GIG Abertawe Bro Morgannwg a Hywel Dda, Undeb Rygbi Cymru, yr Uwch- gynghrair ac Actif Abertawe.
•	Rydym ni hefyd wedi gweithio gyda thimoedd chwaraeon elît, gan gynnwys Chwaraeon y DU, Clwb Pêl-droed Dinas Abertawe, Rygbi'r Scartlets [sic], Rygbi Biarritz, Rygbi'r Gweilch, Rygbi 7 Undeb Rygbi Cymru, Nofio Prydain Fawr, a Bobslei Prydain Fawr.
•	Bydd graddedigion yn barod am amrywiaeth o gyfleoedd gyrfa cyffrous, fel y dengys ein hystadegau cyflogaeth trawiadol gyda 100% o raddedigion mewn cyflogaeth neu addysg bellach o fewn 6 mis (DLHE).
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 87]

Gwyddorau Meddygol a Bywyd.
Campws Singleton.
  5 uchaf yn y DU [am] ansawdd ymchwil cyffredinol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Astudiaethau Meddygol a Gofal Iechyd PhD/MD/MPhil/MSc drwy Ymchwil [symbol ALl], [symbol RhA], [symbol swigen siarad].
•	Gwyddor Ddadansoddol Gymhwysol (LCMS) MRes [symbol ALl], [symbol RhA].
Rhaglenni a Addysgir.
•	Addysgol Feddygol MSc/PGDip/PGCert [symbol ALl], [symbol RhA], [symbol ION].
•	Ffiseg Ymbelydredd Meddygol MSc [symbol ALl], [symbol RhA], [symbol ION].
•	Gwyddor Biofeddygol (Biocemeg Glinigol) MSc/PGDip [symbol ALl], [symbol RhA], [symbol ION], [symbol swigen siarad].
•	Gwyddor Biofeddygol (Microbioleg Glinigol) MSc/PGDip [symbol ALl], [symbol RhA], [symbol ION], [symbol swigen siarad].
•	Gwyddor Glinigol (Ffiseg Feddygol) MSc [symbol RhA], [symbol swigen siarad].
•	Meddygaeth Genomig MSc/PGDip/PGCert [symbol ALl], [symbol RhA], [symbol swigen siarad].
•	Nanofeddygaeth MSc/PGDip/PGCert [symbol ALl], [symbol RhA], [symbol ION].
  [symbol ION] Gelli di ddechrau'r rhaglen hon ym mis lonawr hefyd, gweler tudalen 58.
  [symbol swigen siarad] Ysgoloriaethau Cymraeg ar gael, gweler tudalen 44.
  Mae ein cyrsiau ôl-raddedig yn y gwyddorau meddygol a bywyd wedi'u dylunio i dy helpu i gymryd y camau nesaf yn dy yrfa neu fynd â dy astudiaethau academaidd ymhellach. Manteisia'n llawn ar ein cyfleusterau o'r radd flaenaf, ein harbenigedd rhyngddisgyblaethol a'n henw da sy'n arwain y ffordd yn fyd-eang ar gyfer ymchwil ac arloesi agored.
  Mae'r Ysgol Feddygaeth ymysg y goreuon yn gyson yn y DU sy'n golygu bod gennym effaith go iawn o ran gwella iechyd, cyfoeth a lles pobl Cymru a'r byd. Bydd dy ddysgu'n cael ei gyfeirio gan ganfyddiadau diweddaraf staff o'r radd flaenaf ac arloesiadau sy’n torri tir newydd a byddi di'n elwa o ymagwedd ryngbroffesiynol a rhyngddisgyblaethol i wella canlyniadau iechyd.
Yr hyn gelli di ei ddisgwyl:
•	Gelli di astudio mewn cyfleusterau ymchwil o'r radd flaenaf, lle mae 100% o'n hamgylched [sic] ymchwil yn rhagorol yn rhyngwladol (Ref 2021).
•	Gelli di elwa o'n Sefydliad Gwyddor Bywyd gwerth £100m ynghyd ag ystafelloedd Delweddu Clinigol sy'n cynnwys delweddu 3T, MRl a CT cydraniad uchel.
•	Teilwra dy astudiaethau o amgylch ymrwymiadau presennol gyda'n fframwaith modiwlaidd a'n hopsiynau astudio ar gyfer dysgu llawn amser neu ran amser, ar-lein, ar y campws neu ddysgu cyfunol.
•	Gelli di elwa o'r berthynas weithio agos rhwng Prifysgol Abertawe a'r GlG yng Nghymru, sy'n cynnig yr amgylchiadau delfrydol ar gyfer addysgu ac ymchwil ar y cyd.
Pam Abertawe?
•	Caiff ein cyrsiau gwyddorau meddygol a bywyd eu haddysgu yn ein Hysgol Feddygaeth sy'n ymhlith y 5 Uchaf yn y DU (Guardian University Guide 2022)** [serennig ddwbl].
•	Byddi di'n elwa o amgylchedd addysgu ac ymchwil amrywiol, lle bydd llawer o gyfleoedd i greu cysylltiadau ar draws disgyblaethau.
•	Byddi di hefyd yng nghwmni arbenigwyr byd-eang ym meysydd meddygaeth, iechyd a gwyddor bywyd, y mae 85% o'u hymchwil wedi cael ei chydnabod am arwain y byd ac yn rhagorol yn rhyngwladol gan Fframwaith Rhagoriaeth Ymchwil 2021.
  ** [serennig ddwbl] Safleoedd sy'n benodol i israddedigion sy'n cynnwys asesu ansawdd ymchwil sefydliad.
Hefyd, gelli di ystyried:
•	Gofal Iechyd Cymunedol, Iechyd y Cyhoedd a Gofal Iechyd Sylfaenol.
•	Iechyd y Cyhoedd a'r Boblogaeth.
•	Meddygaeth, Gofal Iechyd a Nyrsio.
•	Proffesiynau Perthynol i Iechyd.
•	Seicoleg a Niwrowyddoniaeth.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 88]

Y Gyfraith.
Campws Singleton.
  200 uchaf yn y byd – Y Gyfraith (QS World Rankings 2022).
Rhaglenni Ymchwil.
•	Y Gyfraith PhD/MPhil [symbol ALl], [symbol RhA], [symbol swigen siarad].
Rhaglenni a Addysgir.
•	Hawliau Dynol LLM [symbol ALl], [symbol RhA].
•	Heriau Byd-eang: Cyfraith, Polisi ac Ymarfer MA [symbol ALl].
•	TechGyfreithiol LLM [symbol ALl], [symbol RhA].
•	Seiberdroseddu a Therfysgaeth MA [symbol ALl], [symbol RhA].
  [symbol swigen siarad] Ysgoloriaethau Cymraeg ar gael, gweler tudalen 44.
  Mae Ysgol y Gyfraith Hillary Rodham Clinton yn gymuned fywiog sy'n datblygu'n barhaus i sicrhau bod ein graddedigion wedi'u harfogi er mwyn diwallu anghenion byd cyfreithiol modern sy'n newid drwy'r amser.
  Fel myfyriwr ôl-raddedig, byddi di'n astudio ystod gyffrous o themâu blaengar, a gefnogir gan academyddion gyda phrofiad o'r byd go iawn sydd ar flaen y gad o ran eu gwaith ymchwil. Mae ein dau adeilad sydd newydd gael eu hadnewyddu, sef adeilad y Rhodfa Ysgol y Gyfraith ac adeilad Richard Price, ill dau yn gartref i gyfleusterau o'r radd flaenaf.
Yr hyn y gelli di ei ddisgwyl:
•	Cymorth rhagorol i fyfyrwyr, ystod o fentrau cyflogadwyedd a chysylltiadau â chyflogwyr allweddol.
•	Graddau ymchwil ac a addysgir arbenigol.
•	Grwpiau bach a addysgir gan arbenigwyr gyda llu o brofiad academaidd ac ymarferol.
•	Cyfleusterau sy'n arwain y sector, gan gynnwys mannau astudio a chymdeithasol penodol.
Pam Abertawe?
•	Rydym yn cynnig rhaglenni ôl-raddedig sy'n cael eu llywio gan yr ymchwil a’r arloesi diweddaraf.
•	Mae 83.3% o'n hymchwil yn creu effaith sylweddol o ran ei gyrhaeddiad a'i arwyddocâd (REF 2021).
Hefyd, gelli di ystyried:
•	Cyfraith Fasnachol Ryngwladol, LLM.
•	Cyfraith Fasnachol a Morwrol Ryngwladol, LLM..
•	Cyfraith Forwrol Ryngwladol, LLM
•	Cyfraith Masnach Ryngwladol, LLM.
•	Cyfraith Olew, Nwy ac Ynni Adnewyddadwy, LLM.
•	Eiddo Deallusol ac Arloesedd, LLM.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 89]

Y Gyfraith – Cyrsiau Proffesiynol.
Campws Singleton.
  200 uchaf yn y byd – Y Gyfraith (QS World Rankings 2022).
Rhaglenni a Addysgir.
•	Cwrs Ymarfer Cyfreithiol (LPC) PGDip [symbol ALl], [symbol RhA], [symbol swigen siarad].
•	Y Gyfraith ac Ymarfer Cyfreithiol LLM [symbol ALl], [symbol RhA], [symbol swigen siarad].
•	Ymarfer Cyfreithiol a Drafftio Uwch LLM [symbol ALl], [symbol RhA], [symbol swigen siarad].
•	Ymarfer Cyfreithiol Proffesiynol LLM [symbol ALl], [symbol RhA], [symbol swigen siarad].
  [symbol swigen siarad] Ysgoloriaethau Cymraeg ar gael, gweler tudalen 44.
  Gelli di baratoi dy hun am yrfa gyfreithiol gyda rhaglen broffesiynol o Brifysgol Abertawe.
  Yn cynnwys y sgiliau a'r wybodaeth angenrheidiol er mwyn llwyddo, mae ein cyfres o raglenni'n gwella dy ragolygon ac yn rhoi'r hyder i ti gamu i gam nesaf dy yrfa, boed mynd i'r byd gwaith, contract hyfforddiant, hyfforddiant pellach neu sefyll Arholiadau Cymhwyso Cyfreithwyr (SQE).
Yr hyn y gelli di ei ddisgwyl:
•	Rhaglenni Ôl-raddedig proffesiynol wedi'u haddysgu gan arbenigwyr gyda llu o brofiad a gwybodaeth ymarferol.
•	Graddau LLM sy'n canolbwyntio ar baratoi ar gyfer sefyll yr Arholiad Cymhwyso Cyfreithwyr (SQE).
•	Addysgu mewn cyfleusterau sy'n arwain y sector.
•	Cymorth bugeiliol a chyflogadwyedd ardderchog, gan dy baratoi di ar gyfer dy yrfa.
Pam Abertawe?
•	Byddi di'n elwa o'n cysylltiadau ardderchog â chwmnïau cyfreithiol lleol, cenedlaethol a rhyngwladol.
•	Mae gennym ni dîm Cyflogadwyedd a Lleoliadau Gwaith dynodedig, sy'n trefnu digwyddiadau gyda'n hacademyddion er mwyn rhoi'r wybodaeth a'r sgiliau allweddol i ti.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 90]

Proffil Myfyriwr – Sean Ebenezer Marte Markwei.
  LLM mewn Cyfraith Fasnachol a Morwrol Ryngwladol.
  “Mae gan Ysgol y Gyfraith a’r Brifysgol staff a myfyrwyr o ystod o gefndiroedd diwylliannol ac addysgol sy’n cyfrannu at wella dy brofiad dysgu a dy brofiad fel myfyriwr.”
[Ffotograff o Sean Ebenezer Marte Markwei.]
  “Y peth gorau am astudio yn Ysgol y Gyfraith yw'r adnoddau academaidd. O ddeunyddiau addysgu syml, y seminarau rhyngweithiol, y cyfleoedd cyflogadwyedd sydd ar gael a'r sesiynau cyngor un-i-un gyda thiwtor personol.
  Cymera ran weithredol yn dy astudiaethau academaidd, yn enwedig pan fo angen rheoli amser. Cyfranna at y modiwlau nad ydynt yn cael eu graddio.
  Fodd bynnag, ceisia beidio â chyfyngu dy hun i'r ystafell ddosbarth yn unig. Ymuna â chymdeithas anacademaidd. Cysyllta â dy gyfoedion a llunio cysylltiadau. Mae gan Ysgol y Gyfraith a'r Brifysgol staff a myfyrwyr o ystod o gefndiroedd diwylliannol ac addysgol sy'n cyfrannu at wella dy brofiad dysgu a dy brofiad fel myfyriwr.”

[tudalen 91]

Y Gyfraith – Llongau a Masnach.
Campws Singleton.
  200 uchaf yn y byd – Y Gyfraith (QS World Rankings 2022).
Rhaglenni a Addysgir.
•	Cyfraith Fasnach Ryngwladol LLM [symbol ALl], [symbol RhA].
•	Cyfraith Fasnachol Ryngwladol LLM [symbol ALl], [symbol RhA].
•	Cyfraith Fasnachol a Morwrol Ryngwladol LLM [symbol ALl], [symbol RhA].
•	Cyfraith Forwrol Ryngwladol LLM [symbol ALl], [symbol RhA].
•	Cyfraith Olew, Nwy ac Ynni Adnewyddadwy LLM [symbol ALl], [symbol RhA].
•	Eiddo Deallusol ac Arloesi LLM [symbol ALl], [symbol RhA].
  Mae Ysgol y Gyfraith yn gartref i amgylchedd academaidd ffyniannus ac mae'n ymroddedig i ragoriaeth mewn addysgu ac ymchwil, sy'n darparu profiad rhagorol i fyfyrwyr.
  Fel rhan o hyn, rydym yn cynnig ystod eang o raddau LLM mewn amrywiaeth o arbenigeddau o ran cyfraith morgludiant a masnach.
  Fel myfyriwr LLM, byddi di'n astudio mewn amgylchedd proffesiynol ond cyfeillgar sy'n denu myfyrwyr o bedwar ban byd.
Yr hyn y gelli di ei ddisgwyl:
•	Addysgu gan academyddion sydd ar flaen y gad o ran ysgolheictod eu meysydd, y mae eu haddysgu medrus ac arloesol yn pontio'r bwlch rhwng y byd academaidd ac ymarfer.
•	Cymorth bugeiliol a chyflogadwyedd rhagorol a chymuned ryngwladol fywiog.
•	Ystod o weithgareddau a mentrau allgyrsiol a fydd yn rhoi'r sgiliau a'r profiad y mae eu hangen arnat i lwyddo.
Pam Abertawe?
•	Rydym yn elwa o gysylltiadau rhagorol â chyflogwyr ac yn cynnig ystod o fentrau, megis darlithoedd gwadd, sgyrsiau i ddatblygu sgiliau cyflogadwyedd, digwyddiadau rhwydweithio, ffair gyrfaoedd LLM flynyddol ac ymweliadau a chwmnïau cyfreithiol blaenllaw yn Llundain.
•	Bydd gen ti fynediad at gystadlaethau dadlau mewn ffug lys barn ac ysgolion haf dramor i fireinio dy sgiliau.
•	Mae ein modiwl Cyflafareddu Masnachol Rhyngwladol (LACM17) wedi cael ei gydnabod gan Sefydliad Siartredig y Cyflafareddwyr (ClArb). Mae hyn yn golygu bydd myfyrwyr LLM sy'n cwblhau'r modiwl Cyflafareddu Masnachol Rhyngwladol yn llwyddiannus yn Abertawe'n gymwys i gyflwyno cais i dderbyn lefel Aelod Cysylltiol CIArb.
Hefyd, gelli di ystyried:
•	Hawliau Dynol, LLM.
•	Heriau Byd-eang: Cyfraith, Polisi ac Ymarfer, MA.
•	TechGyfreithiol, LLM.
•	Seiberdroseddu a Therfysgaeth, MA.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
Mae’r achrediadau’n cynnwys:
[logo CIArb - Chartered Institute of Arbitrators.]

[tudalen 92]

Hanes.
Campws Singleton.
  Ystyrir bod 100% [o’r] effaith ymchwil yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Hanes MA drwy Ymchwil/PhD/MPhil [symbol ALl], [symbol RhA], [symbol swigen siarad].
Rhaglenni a Addysgir.
•	Hanes MA [symbol ALl], [symbol RhA], [symbol swigen siarad].
•	Hanes Modern MA [symbol ALl], [symbol RhA], [symbol swigen siarad].
  [symbol swigen siarad] Ysgoloriaethau Cymraeg ar gael, gweler tudalen 44.
  Astudia Hanes mewn adran a gydnabyddir yn rhyngwladol am ei chyfraniadau at ddealltwriaeth o'r cyfnodau canoloesol, modern cynnar a modern. Cei ddewis astudio hanes Prydain, Ewrop, cyfandiroedd America neu'r byd ehangach. Byddi di'n cryfhau sgiliau y mae galw mawr amdanynt gan gyflogwyr academaidd, sefydliadau diwylliannol a busnesau, gan ddilyn dy ddiddordebau hanesyddol dy hun i greu darn gwreiddiol o ymchwil hanesyddol.
Yr hyn y gelli di ei ddisgwyl:
•	Hyfforddiant mewn dulliau ymchwil uwch a sylfeini deallusol a moesegol gwaith hanesyddol.
•	Cymorth ac arweiniad gan arbenigwyr cydnabyddedig mewn amrywiaeth o ymagweddau a meysydd hanesyddol, gan gynnwys gwrthdaro, diwylliant, anabledd, rhywedd, iechyd ac afiechyd, treftadaeth, hunaniaeth, diwydiant a gwaith, y gyfraith, gwleidyddiaeth, crefydd, gwyddoniaeth a chwaraeon.
•	Cyfleoedd i greu gwaith mewn fformatau academaidd traddodiadol ac i feddwl yn greadigol am y ffordd orau o ennyn diddordeb y cyhoedd ehangach mewn ymchwil academaidd.
•	Aelodaeth o gymuned o fyfyrwyr ac ysgolheigion sy'n archwilio arwyddocâd y gorffennol wrth fynd i'r afael ag anghenion dybryd y presennol.
Pam Abertawe?
•	Byddi di'n astudio mewn dinas a chanddi dros fil o flynyddoedd o hanes a threftadaeth, sy'n gartref i adnoddau ymchwil megis Archifau Richard Burton, Gwasanaeth Archifau Gorllewin Morgannwg, Llyfrgell Glowyr De Cymru ac Amgueddfa Genedlaethol y Glannau.
•	Byddi di'n cael cyfle i weithio gyda chanolfannau ymchwil yn y brifysgol sy'n ymroddedig i astudio Cymru; gwrthdaro, cof ac ailadeiladu; y dyniaethau meddygol; rhywedd; y cyfnodau canoloesol a modern cynnar; treftadaeth; a’r celfyddydau a'r dyniaethau digidol.
•	Cei ddewis ymgymryd â lleoliad gwaith gydag un o amrywiaeth eang o sefydliadau partner lleol, cenedlaethol a rhyngwladol.
•	Cei dy addysgu gan academyddion y barnwyd bod eu hymchwil yn arwain y byd neu'n rhagorol yn rhyngwladol gan Fframwaith Rhagoriaeth Ymchwil 2021 ac sy'n ymroddedig i uchafu effaith eu hymchwil er lles y cyhoedd.
Hefyd, gelli di ystyried:
•	Astudiaethau Canoloesol, MA.
•	Hanes Cyhoeddus a Threftadaeth, MA.
•	Rhyfel a Chymdeithas, MA.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 93]

Hanes Cyhoeddus a Threftadaeth.
Campws Singleton.
  Ystyrir bod 100% [o’r] effaith ymchwil yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni a Addysgir.
•	Hanes Cyhoeddus a Threftadaeth MA [symbol ALl], [symbol RhA], [symbol swigen siarad].
•	Hanes Cyhoeddus a Threftadaeth MA (Estynedig) [symbol ALl], [symbol RhA], [symbol swigen siarad].
  [symbol swigen siarad] Ysgoloriaethau Cymraeg ar gael, gweler tudalen 44.
  Astudia mewn adran gydag arbenigwyr ym maes treftadaeth, o'r hen Aifft i heddiw, gan ddatblygu sgiliau dehongli treftadaeth ac ymgysylltu â chynulleidfaoedd cyhoeddus drwy dy wybodaeth o'r gorffennol. Byddi di'n cwblhau dy radd drwy lunio traethawd academaidd estynedig traddodiadol neu drwy wneud gwaith ymarferol gyda sefydliad treftadaeth.
Yr hyn y gelli di ei ddisgwyl:
•	Hyfforddiant yn yr agweddau ymarferol, deallusol a moesegol ar dreftadaeth a hanes cyhoeddus; cyfleoedd i astudio hanes a threftadaeth ystod eang o gyfnodau.
•	Myfyrio ar hanes cyhoeddus a threftadaeth fel mentrau cymunedol, fel allwedd i hunaniaethau'r presennol, fel asedau twristiaeth ac adfywio economaidd, a'u gallu i sbarduno gwrthdaro ynghylch agweddau gwrthgyferbyniol at y gorffennol.
•	Byddi di'n gweithio gyda'r ystod lawn o ffynonellau hanesyddol a deunyddiau treftadaeth, gan gynnwys gwrthrychau archeolegol, dogfennau archifol, yr amgylchedd adeiledig, tirweddau a threftadaeth anniriaethol.
Pam Abertawe?
•	Byddi di'n astudio mewn dinas a gafodd ei llunio gan ei threftadaeth ganoloesol a diwydiannol sy'n cynnwys sefydliadau megis Archifau Richard Burton, y Ganolfan Eifftaidd, Oriel Gelf Glynn Vivian ac Amgueddfa Genedlaethol y Glannau.
•	Cei gyfle i weithio gyda chanolfannau ymchwil y Brifysgol, gan gynnwys CHART, Canolfan Abertawe ar gyfer Ymchwil a Hyfforddiant Treftadaeth, ac OLCAP, Object and Landscape-Centred Approaches to the Past.
•	Byddi di'n ymgymryd â lleoliad gwaith gydag un o amrywiaeth eang o sefydliadau partner lleol, cenedlaethol a rhyngwladol.
•	Byddi di'n cael dy addysgu gan ysgolheigion y barnwyd bod eu heffaith ymchwil yn arwain y byd neu'n rhagorol yn rhyngwladol gan Fframwaith Rhagoriaeth Ymchwil 2021.
Hefyd, gelli di ystyried:
•	Astudiaethau Canoloesol, MA.
•	Eifftoleg, MA drwy Ymchwil.
•	Hanes, MA.
•	Hanes Modern, MA.
•	Hanes yr Henfyd a Diwylliant Clasurol, MA.
•	Rhyfel a Chymdeithas, MA.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 94]

Iaith Saesneg, TESOL ac Ieithyddiaeth Gymhwysol.
Campws Singleton.
  150 uchaf yn y byd – Iaith a Llenyddiaeth Saesneg.
Rhaglenni Ymchwil.
•	Ieithyddiaeth Gymhwysol MA drwy Ymchwil [symbol ALl], [symbol RhA].
•	Ieithyddiaeth Gymhwysol PhD/Ar Sail Dysgu o Bell PhD/MPhil [symbol ALl], [symbol RhA].
Rhaglenni a Addysgir.
•	Addysgu Saesneg i Siaradwyr Ieithoedd Eraill MA/PGDip [symbol ALl], [symbol RhA].
•	Cyfieithu ac Addysgu Iaith Tsieineeg-Saesneg MA [symbol ALl].
  Mae'r adran Iaith Saesneg, TESOL ac Ieithyddiaeth Gymhwysol ym Mhrifysgol Abertawe wedi meithrin a chynnal enw da'n rhyngwladol am ymchwil a hyfforddiant. Mae ein staff ymchwil yn ymgymryd ag ymchwil ddylanwadol ym maes astudiaethau geirfa a phrofi, yn ogystal â phynciau eraill megis caffael ail iaith.
Yr hyn y gelli di ei ddisgwyl:
•	Mae ein haddysgu'n ymwneud â materion y byd go iawn ac mae'n cael effeithiau hollbwysig ar unigolion a chymunedau, gan ystyried yr heriau gwahanol sydd ynghlwm wrth ddysgu ac addysgu ieithoedd newydd.
•	Rydym yn edrych ar ffyrdd o ddadansoddi gwybodaeth am iaith a'r defnydd o iaith ar draws cyd-destunau ac amser.
•	Ar ein rhaglenni a addysgir byddi di'n meithrin y sgiliau i fynd i'r afael â'r heriau damcaniaethol ac ymarferol sy'n gysylltiedig ag addysgu a chyfieithu.
•	Yn ogystal â'r cyfle i astudio am PhD ar y campws, mae'r adran yn cynnig rhaglen PhD ran-amser sefydledig ar sail astudio o bell.
Pam Abertawe?
•	Mae gan yr adran hanes ardderchog o oruchwylio traethodau estynedig dylanwadol o safon uchel, ac mae myfyrwyr ymchwil yn gweithio gyda staff i feithrin cymuned academaidd ddeinamig.
•	Ar y cyd â phrifysgolion Bangor a Chaerdydd, mae'r adran yn cynnig Partneriaethau Hyfforddiant Doethurol ESRC ym meysydd thematig Ieithyddiaeth a Dwyieithrwydd. Mae'r partneriaethau hyn yn cynnig ysgoloriaethau i sicrhau'r llif o bobl gymwysedig iawn i yrfaoedd ymchwil yn y byd academaidd a'r tu allan iddo.
•	Mae'r holl fyfyrwyr ymchwil yn rhan o'n Canolfan y Graddedigion, sy'n darparu cymorth bugeiliol a gweinyddol. Mae hefyd yn gyfrifol am hyfforddiant a chymorth sgiliau ymchwil, yn ogystal â hwyluso amgylchedd deallusol bywiog i'r gymuned ymchwil ôl-raddedig.
•	Byddi di'n astudio ar ein campws Parc Singleton llawn bwrlwm, mewn parcdir sy'n edrych dros Fae Abertawe.
Hefyd, gelli di ystyried:
•	TAR Uwchradd gyda SAC: Saesneg, PGCert.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 95]

Iechyd y Cyhoedd a’r Boblogaeth.
Campws Singleton.
  Ystyrir bod 100% [o’r] amgylchedd ymchwil yn creu ymchwil sy’n arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Astudiaethau Meddygol a Gofal Iechyd MSc drwy Ymchwil/PhD/MD/MPhil [symbol ALl], [symbol RhA].
•	Economeg Iechyd MSc drwy Ymchwil/PhD/MPhil/MSc [symbol ALl], [symbol RhA].
•	Gerontoleg a Heneiddio PhD/MPhil [symbol ALl], [symbol RhA].
•	Gwaith Cymdeithasol a Gofal Cymdeithasol PhD/MPhil [symbol ALl], [symbol RhA], [symbol swigen siarad].
•	Gwybodeg Iechyd MRes [symbol ALl], [symbol RhA].
•	Iechyd a Lles MSc drwy Ymchwil [symbol ALl], [symbol RhA].
•	Iechyd y Cyhoedd PhD/MPhil [symbol ALl], [symbol RhA].
•	Polisi Iechyd PhD/MPhil [symbol ALl], [symbol RhA].
•	Rheoli Gofal Iechyd PhD/MPhil [symbol ALl], [symbol RhA].
•	Ymchwil mewn Addysg y Proffesiynau Iechyd DProf/MRes [symbol ALl], [symbol RhA].
Rhaglenni a Addysgir.
•	Gwaith Cymdeithasol MSc [symbol ALl], [symbol swigen siarad].
•	Gwybodeg Iechyd MSc/PGDip/PGCert [symbol ALl], [symbol RhA], [symbol ION].
•	Gwyddor Data Iechyd MSc/PGDip/PGCert [symbol ALl], [symbol RhA], [symbol ION].
•	Iechyd y Cyhoedd a Hybu Iechyd MSc/PGDip [symbol ALl], [symbol RhA], [symbol ION].
•	Rheoli Gofal Iechyd MSc [symbol ALl], [symbol RhA], [symbol ION].
  [symbol ION] Gelli di ddechrau’r rhaglen hon ym mis Ionawr hefyd, gweler tudalen 58.
  [symbol swigen siarad] Ysgoloriaethau Cymraeg ar gael, gweler tudalen 44.
  Rydym wedi ymrwymo i fynd i'r afael â heriau byd-eang a gwella iechyd, cyfoeth a lles cymdeithas. Bydd dy astudiaethau'n cyfuno damcaniaeth ac ymarfer, gan arwain at effaith yn y byd go iawn a chanlyniadau gwell i gleifion ac iechyd y cyhoedd yng Nghymru, yn y DU ac yn rhyngwladol.
  Wrth astudio gyda myfyrwyr o ystod eang o ddiwydiannau a galwedigaethau, byddi di'n datblygu dealltwriaeth o natur amlddimensiwn iechyd y cyhoedd a'r boblogaeth, gan ystyried ystod eang o safbwyntiau, o feddygaeth draddodiadol i dechnoleg, economeg gymdeithasol a pholisi rhyngwladol.
Yr hyn y gelli di ei ddisgwyl:
•	Integreiddio damcaniaeth ac ymarfer i ddarparu cyfraniadau sylweddol i heriau iechyd y cyhoedd ac iechyd y boblogaeth.
•	Elwa o fodiwlau ac addysgu a gynlluniwyd ac a gaiff eu llywio gan ein hymchwil yn ogystal a pholisi rhanbarthol, cenedlaethol a byd-eang.
•	Mynediad at gyfleusterau ymchwil o'r radd flaenaf, gan gynnwys y Canolfannau Rhagoriaeth ar gyfer Data Gweinyddol ac Ymchwil e-Iechyd.
•	Byddi di’n cael dy addysgu gan academyddion blaenllaw sy'n adnabyddus am ddefnyddio'r gwyddorau i gyflawni newid er budd cleifion a'r gymdeithas.
Pam Abertawe?
•	Caff ein cyrsiau mewn Iechyd y Cyhoedd a'r Boblogaeth eu haddysgu yn yr Ysgol Iechyd a Gofal Cymdeithasol a'r Ysgol Feddygaeth.
•	Byddi di'n elwa o amgylchedd addysgu ac ymchwil amrywiol, sydd wedi'i raddio 100% yn rhagorol yn rhyngwladol gan y Fframwaith Rhagoriaeth Ymchwil 2021, lle bydd llawer o gyfleoedd i greu cysylltiadau ar draws disgyblaethau.
•	Byddi di hefyd yng nghwmni arbenigwyr byd-eang ym meysydd meddygaeth, iechyd a gwyddorau bywyd, y mae 85% o'u hymchwil wedi cael ei chydnabod am arwain y byd ac yn rhagorol yn rhyngwladol gan Fframwaith Rhagoriaeth Ymchwil 2021.
Hefyd, gelli di ystyried:
•	Gofal Iechyd Cymunedol, Iechyd y Cyhoedd a Gofal Iechyd Sylfaenol.
•	Meddygaeth, Gofal Iechyd a Nyrsio.
•	Proffesiynau Perthynol i Iechyd.
•	Seicoleg a Niwrowyddoniaeth.
•	Y Gwyddorau Meddygol a Bywyd.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
  Proffil Myfyriwr: gweler y dudalen nesaf.

[tudalen 96]

Proffil Myfyriwr – Sian Eynon-Jones.
  MSc Gwaith Cymdeithasol.
  “Rwy'n teimlo'n ffodus iawn o fod wedi cael y cyfle i astudio a dechrau gyrfa newydd ym maes gwasanaethau cymdeithasol oedolion, a mwynheais y cwrs cyfan.”
[Ffotograff o Sian Eynon-Jones mewn gŵn a chap academaidd.]
  “Mae fy nghyfnod fel myfyriwr ôl-raddedig yn yr Adran Gwaith Cymdeithasol wedi bod yn un gwerth chweil a phleserus gyda staff cyfeillgar a chefnogol. Cefais swydd yn syth ar ôl cwblhau MSc mewn Gwaith Cymdeithasol, yn ogystal â dysgu'r wybodaeth, y sgiliau a'r ddealltwriaeth angenrheidiol i symud yn hyderus i amrywiaeth eang o leoliadau, o ofal plant i iechyd meddwl. Rwy'n teimlo'n ffodus iawn o fod wedi cael y cyfle i astudio a dechrau gyrfa newydd ym maes gwasanaethau cymdeithasol oedolion, a mwynheais y cwrs cyfan.
  Rydw i bellach yn fyfyriwr PhD o dan nawdd y Coleg Cymraeg Cenedlaethol yn astudio am ddoethuriaeth mewn trawma dirprwyol ymysg gweithwyr cymdeithasol, sef yr hyn sydd yn digwydd o ganlyniad i fod yn dyst i drawma. Rydw i'n astudio Cymraeg ochr yn ochr â'r ddoethuriaeth er mwyn cyflawni'r dystysgrif sgiliau iaith a chyflwyno fy noethuriaeth trwy gyfrwng y Gymraeg. Mae gen i gefndir mewn dysgu ysgol gynradd a gwaith cymdeithasol i oedolion. Hoffwn gyfuno'r profiadau a'r sgiliau rwyf wedi'u datblygu yn ystod fy ngyrfa er mwyn dysgu gwaith cymdeithasol a hyrwyddo'r Gymraeg yn y Brifysgol.
  Os oes gen ti ddiddordeb yn y gwyddorau dynol ac iechyd ac eisiau astudio mewn prifysgol gyfeillgar a chefnogol ar lan y môr, yna rwy'n argymell dy fod yn dod i Abertawe!”

[tudalen 97]

Ieithoedd Modern, Cyfieithu a Chyfieithu ar y Pryd.
Campws Singleton.
  300 uchaf yn y byd – Ieithoedd Modern (QS World Rankings 2022).
Rhaglenni Ymchwil.
•	Astudiaethau America Ladin MA drwy Ymchwil [symbol ALl], [symbol RhA].
•	Cyfieithu PhD/MPhil [symbol ALl], [symbol RhA].
•	Cyfieithu Llenyddol MA drwy Ymchwil [symbol ALl], [symbol RhA].
•	Ieithoedd Modern MA drwy Ymchwil/PhD/MPhil [symbol ALl], [symbol RhA].
•	Ieithoedd Modern Prifysgol Abertawe ac Université Grenoble Alpes PhD ar y Cyd [symbol ALl], [symbol RhA].
•	Sgrinio/Llwyfannu Ewrop MA drwy Ymchwil [symbol ALl], [symbol RhA], [symbol swigen siarad].
Rhaglenni a Addysgir.
•	Cyfieithu a Chyfieithu ar y Pryd MA [symbol ALl], [symbol RhA], [symbol swigen siarad].
•	Cyfieithu a Chyfieithu ar y Pryd (Estynedig) MA [symbol ALl], [symbol RhA].
•	Cyfieithu a Chyfieithu ar y Pryd (Estynedig gydag Université Grenoble Alpes) MA [symbol ALl].
•	Cyfieithu Proffesiynol MA [symbol ALl], [symbol RhA], [symbol swigen siarad].
•	Cyfieithu Proffesiynol (Estynedig) MA [symbol ALl], [symbol RhA], [symbol swigen siarad].
•	Cyfieithu Proffesiynol (Estynedig gydag Université Grenoble Alpes) MA [symbol ALl].
•	Technoleg Cyfieithu PGCert [symbol ALl], [symbol swigen siarad].
  [symbol swigen siarad] Ysgoloriaethau Cymraeg ar gael, gweler tudalen 44.
  Mae Abertawe'n cynnig rhaglenni ôl-raddedig ardderchog mewn cyfieithu a chyfieithu ar y pryd. Mae ein holl raglenni a addysgir wedi'u cynllunio ar sail mewnbwn proffesiynol gan bobl sy'n gweithio yn y diwydiant gwasanaethau iaith, felly maent mor gyfoes a pherthnasol yn broffesiynol â phosib, gan gynnwys cyfran uchel o asesiadau ymarferol ac ar sail prosiect. Mae gan ein staff ymchwil amrywiaeth eang o ddiddordebau, o ieithyddiaeth i lenyddiaeth a thechnolegau cyfieithu. Mae myfyrwyr ymchwil hefyd yn ymuno ag amgylchedd deallusol bywiog lle ceir digwyddiadau rheolaidd a chymorth.
Yr hyn y gelli di ei ddisgwyl:
•	•Mae gennym labordai â'r feddalwedd ddiweddaraf yn y diwydiant cyfieithu, ynghyd ag ystafell sy'n efelychu cyfieithu ar y pryd mewn cynhadledd a'r cyfarpar diweddaraf i olrhain symudiadau'r llygad.
•	Caiff pob myfyriwr fynediad at sianeli iaith ac archif helaeth o ffilmiau mewn ieithoedd tramor.
•	Mae dysgu ac addysgu ar ein graddau'n cael eu hatgyfnerthu gan weithgareddau allgyrsiol a drefnir gan gymdeithasau iaith dan arweiniad myfyrwyr Prifysgol Abertawe, caffis iaith wythnosol a digwyddiadau cymdeithasol eraill. Mae aelodau staff yn yr Adran yn cefnogi'r holl ddigwyddiadau hyn.
Pam Abertawe?
•	Mae gennym gyfleusterau o'r radd flaenaf sy'n bodloni safonau'r diwydiant, ynghyd â rhwydwaith byd-eang cadarn o sefydliadau allanol i helpu i lywio dy astudiaethau.
•	Rydym yn dod â sefydliadau a mudiadau o bedwar ban byd ynghyd i greu a datblygu rhaglenni rhyngwladol arloesol, cydweithrediadau a phartneriaethau strategol â phrifysgolion o safon fyd-eang.
•	Rydym yn cynnig y rhaglen MA (Estynedig) mewn Cyfieithu a Chyfieithu ar y Pryd drwy bartneriaeth unigryw ag ysgolion cyfieithu uchel eu bri Prifysgol Abertawe ac Université Grenoble Alpes (UGA), Ffrainc.
•	Mae gan ein rhaglenni MA a addysgir hanes hir o ysbrydoli ieithyddion cyffredinol ardderchog i ddod yn gyfieithwyr a chyfieithwyr ar y pryd proffesiynol.
•	Rydym yn cynnig hyfforddiant ôl-raddedig er mwyn ehangu datblygiad academaidd a phroffesiynol ac yn hwyluso rhaglenni seminar, gweithdai a chynadleddau rhyngwladol.
Hefyd, gelli di ystyried:
•	Addysgu Saesneg i Siaradwyr Ieithoedd Eraill, MA/PGDip.
•	Cyfieithu ac Addysgu Iaith Tsieinëeg-Saesneg, MA.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
  Proffil Myfyriwr: gweler y dudalen nesaf.

[tudalen 98]

Proffil Myfyriwr - Rebecca Lavis.
  PhD, Ysgol Ieithoedd Modern, Cyfieithu A Chyfieithu Ar Y Pryd.
  “Roedd ysgrifennu'r PhD trwy gyfrwng y Gymraeg yn un o amodau'r ysgoloriaeth ond yn bwysig iawn i mi yn bersonol hefyd. Mae Prifysgol Abertawe yn lle ffantastig heb unrhyw amheuaeth!”
[Ffotograff o Rebecca Lavis.]
  “Roeddwn yn fyfyriwr ym Mhrifysgol Abertawe bum mlynedd ar hugain yn ôl gan raddio gyda Dosbarth Cyntaf mewn Ffrangeg a Chymraeg! Mae atgofion bendigedig gen i o fy nyddiau fel myfyriwr israddedig yma. Yna cyflawnais Ddiploma ôl-raddedig yn y Gyfraith gyda Phrifysgol Morgannwg. Treuliais i bum mlynedd yn Adran Adnoddau Dynol Coleg Castell-nedd Port Talbot ac wedyn ar ôl penderfynu mynd yn rhan amser i fagu teulu, llwyddais i gael swydd fel cyfieithydd rhan amser yn y Coleg yn 2006 ac rwyf wrth fy modd yn dal i wneud yr un swydd heddiw.
  Wrth i'r plant dyfu, dechreuais feddwl o ddifrif am ddychwelyd i addysg ac ar yr un pryd, gwelais yr hysbyseb am ysgoloriaeth ym maes yr anghyfieithadwy a phenderfynais achub ar y cyfle perffaith ac ymgeisio. Roeddwn i wrth fy modd i ennill ysgoloriaeth a ariennir gan Brifysgol Abertawe a'r Coleg Cymraeg Cenedlaethol. Wrth gyfuno'r ysgoloriaeth gyda gwaith rhan amser, mae hyn yn fy ngalluogi i astudio heb effeithio ar fywyd teuluol ac rydw i'n ddiolchgar dros ben. Heb y gefnogaeth ariannol ni fyddai modd i mi gyflawni fy PhD ar hyn o bryd.
  Teitl fy noethuriaeth yw Gwir Arwyddocâd yr Anghyfieithadwy parthed y Gymraeg: Ymagwedd Gyfannol o'r Theori i'r Gweithle. Rydw i'n astudio trwy gyfrwng y Gymraeg ac mae hyn yn ddewis naturiol i mi ar ôl astudio fy ngradd israddedig trwy gyfrwng y Gymraeg. Roedd ysgrifennu'r PhD trwy gyfrwng y Gymraeg yn un o amodau'r ysgoloriaeth ond yn bwysig iawn i mi yn bersonol hefyd. Mae Prifysgol Abertawe yn lle ffantastig heb unrhyw amheuaeth!
  Mae'r cyfleusterau o'r radd flaenaf. Mae'r llyfrgell yn cynnig gwasanaeth ffantastig ar-lein a llyfrgellwyr cymwynasgar. Cynhaliwyd nifer o sesiynau hyfforddi yn ddiweddar ac roeddwn i wrth fy modd i allu gwneud sawl un trwy gyfrwng y Gymraeg e.e. cyfeirnodi. Ac wrth gwrs, mae lleoliad y Brifysgol heb ei ail!
  Mae haenau amrywiol i fy uchelgais mewn gwirionedd. Hoffwn ysgrifennu darn o waith dylanwadol o safon uchel. Yn fwy na dim, hoffwn wneud cyfraniad at ymchwil Cymraeg gan godi proffil yr iaith a diddordeb ym maes cyfieithu a dwyieithrwydd yng Nghymru. Erbyn diwedd y PhD, hoffwn deimlo fel fy mod wedi llwyddo i wneud rhyw fath o gyfraniad gwreiddiol at y maes a man gyfraniad at ddyfodol ymchwil Cymraeg yn gyffredinol.”

[tudalen 99]

Llenyddiaeth Saesneg ac Ysgrifennu Creadigol.
Campws Singleton.
  150 uchaf yn y byd – Iaith a Llenyddiaeth Saesneg (QS World Rankings 2022).
Rhaglenni Ymchwil.
•	Llenyddiaeth Saesneg MA drwy Ymchwil [symbol ALl], [symbol RhA], [symbol swigen siarad].
•	Llenyddiaeth Saesneg PhD/MPhil [symbol ALl], [symbol RhA], [symbol swigen siarad].
•	Ysgrifennu Creadigol PhD/MPhil [symbol ALl], [symbol RhA], [symbol swigen siarad].
Rhaglenni a Addysgir.
•	Llenyddiaeth Saesneg MA [symbol ALl], [symbol RhA], [symbol swigen siarad].
•	Llenyddiaeth Saesneg Cymru MA [symbol ALl], [symbol RhA], [symbol swigen siarad].
•	Ysgrifennu Creadigol MA [symbol ALl], [symbol RhA], [symbol swigen siarad].
•	Ysgrifennu Creadigol (Estynedig) MA [symbol ALl], [symbol RhA], [symbol swigen siarad].
  [symbol swigen siarad] Ysgoloriaethau Cymraeg ar gael, gweler tudalen 44.
  Mae rhaglenni Llenyddiaeth Saesneg ac Ysgrifennu Creadigol ôl-raddedig yn Abertawe yn torri tir newydd a chânt eu harwain gan diwtoriaid sy'n adnabyddus yn rhyngwladol. Mae'r rhaglenni'n arloesol, yn gydweithredol ac yn rhyngddisgyblaethol yn aml. Byddi di'n cael dy fentora gan arbenigwr yn dy ddewis bwnc neu faes astudiaethau, a chei gyfle i gymryd rhan mewn diwylliant ymchwil bywiog. Mae'r cwrs yn dy alluogi i feithrin ystod eang o sgiliau a deialog ymchwil ar draws sawl genre.
Yr hyn y gelli di ei ddisgwyl:
•	Staff arobryn o ysgrifenwyr proffesiynol sy'n darparu'r addysgu craidd.
•	Amrywiaeth eang o opsiynau a modiwlau sy'n elwa o arbenigedd ymchwil unigol aelodau staff.
•	Amrywiaeth eang o weithgareddau allgyrsiol, gan gynnwys sesiynau dan arweiniad ysgrifenwyr gwadd a gweithwyr proffesiynol o'r diwydiant.
•	Mae hyfforddiant ôl-raddedig ar gael er mwyn gwella datblygiad academaidd a phroffesiynol, yn ogystal â rhaglenni seminar, gweithdai a chynadleddau rhyngwladol.
•	Mae'r adran Llenyddiaeth Saesneg ac Ysgrifennu Creadigol hefyd yn gartref i ganolfannau ymchwil cyffrous, megis Canolfan Ymchwil Llenyddiaeth ac Iaith Saesneg yng Nghymru (CREW). Fel yr arweinydd rhyngwladol cydnabyddedig yn y maes hwn o astudiaethau llenyddol a diwylliannol, mae CREW wedi datblygu rhaglen addysgu ac ymchwil helaeth, caiff fudd o adnoddau unigryw, gan gynnwys dyddiaduron Richard Burton, papurau Raymond Williams, a llyfr nodiadau a ailddarganfuwyd yn ddiweddar yn perthyn i Dylan Thomas.
•	Mae'r Ganolfan ar gyfer Ymchwil Canoloesol a Chyfnod Modern Cynnar (MEMO) yn cynorthwyo staff academaidd a myfyrwyr ôl-raddedig sy'n gweithio ar bynciau hanesyddol, ieithyddol, a llenyddol o'r Cynfyd Diweddar i tua 1800. Mae ei haelodau wedi cael symiau sylweddol o gyllid gan AHRC, Ymddiriedolaeth Leverhulme, ac Ymddiriedolaeth Wellcome dros y blynyddoedd diwethaf.
•	Mae'r Ganolfan Ymchwil i'r Rhywiau a Diwylliant mewn Cymdeithas (GENCAS) yn gorff ymchwil rhyngddisgyblaethol sy'n dwyn ynghyd staff a myfyrwyr ôl-raddedig o bob rhan o'r Brifysgol sy'n ymchwilio i rywedd, gan alluogi aelodau i rannu eu harbenigedd a chydweithio.
Pam Abertawe?
•	Mae galw mawr am lawer o'n staff i roi eu barn arbenigol ar raglenni radio a theledu, ac maent yn ysgrifennu'n rheolaidd ar gyfer y papurau newydd o safon ac adolygiadau o bwys.
•	Ystyrir bod 93% o'n hallbynnau mewn ymchwil Iaith a Llenyddiaeth Saesneg yn arwain y byd neu'n rhagorol yn rhyngwladol (REF 2021).
•	Byddi di'n cael dy ysbrydoli drwy astudio ar ein campws Parc Singleton mewn parcdir sy'n edrych dros Fae Abertawe.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
  Meddyliau Mawr: gweler y dudalen nesaf.

[tudalen 100]

Meddyliau Mawr – Daniel Williams.
  Cadair Bersonol, Llenyddiaeth Saesneg ac Ysgrifennu Creadigol.
  Mae'r Athro Daniel G. Williams yn feirniad diwylliannol ac yn un o ddeallusion cyhoeddus blaenllaw Cymru. Mae ei ddiddordebau ymchwil yn amrywio o'r 19eg ganrif hyd heddiw ac yn cwmpasu llenyddiaeth Gymraeg a Saesneg ar ddwy ochr yr Iwerydd. Mae'r diddordebau hyn yn gysylltiedig â'i ddiddordeb mewn cenedlaetholdeb, ethnigrwydd a hunaniaeth.
  Mae'r Athro Williams yn Gymrawd Cymdeithas Ddysgedig Cymru ac yn Gymrawd Etholedig yr Academi Gymreig. Fe yw Cyfarwyddwr Canolfan Astudiaethau Cymreig Richard Burton ac mae wedi gwasanaethu fel Llywydd NAASWCH (Cymdeithas Gogledd America ar gyfer Astudio Diwylliant a Hanes Cymru). Ers 2016 mae'r Athro Williams wedi bod yn Gadeirydd Panel Dyfarnu Grantiau Cyngor Llyfrau Cymru (yn yr iaith Saesneg).
  Wedi derbyn ei addysg yn Ysgol Gyfun Penweddig, a Phrifysgolion Dwyrain Anglia, Harvard (lle fu'n gymrawd Frank Knox) a Chaergrawnt, dechreuodd yr Athro Williams ddysgu ym Mhrifysgol Abertawe ym mis lonawr 2000. Roedd yn Gyfarwyddwr Cynorthwyol CREW (Canolfan Ymchwil i Lenyddiaeth ac Iaith Saesneg Cymru) rhwng 2001 a 2007 ac fe olynodd yr Athro M. Wynn Thomas fel Cyfarwyddwr rhwng 2007 - 2010. Dyfarnwyd Cadair Bersonol iddo yn 2013.
  Mae'n dysgu ar draws y mwyafrif o gyfnodau, gyda ffocws penodol ar lenyddiaeth Affro-Americanaidd, Gwyddelig a Chymreig. Anela, yn ei ddysgu, at ddatblygu dulliau o gymharu traddodiadau llenyddol. Mae'n cydlynu cyrsiau ar yr MA Llên Saesneg Cymru ac wedi cyfarwyddo wyth PhD hyd at eu cwblhau, gyda'r pynciau'n amrywio o'r bardd Harri Webb i'r nofelydd Affro-Americanaidd Ishmael Reed, o Farcsiaeth Ewropeaidd i ôl-drefedigaethedd.
  “Un o'r pynciau sydd wedi cymryd fy niddordeb yn arbennig yn ddiweddar yw'r modd y mae'r Cymry wedi cymharu eu hunain â phobloedd eraill. Gall hyn ymddangos yn or-ddramatig a di-chwaeth ar brydiau. Pwy yw'r Cymry i gymharu eu hunain â'r Iddewon (fel wna'r athronydd J. R. Jones), neu frodorion America (fel y gwna'r bardd R. S. Thomas)? Ar ba sail y gellid gwneud cymariaethau o'r fath? Y berthynas rhwng cymathu i ddiwylliant mwy a'r ymdrech i gynnal hunaniaeth leiafrifol yw'r cysylltiad. Yn wahanol i lyfrau hanes neu areithiau gwleidyddol, gall gwaith o lenyddiaeth gynnal sawl safbwynt ac hunaniaeth sydd yn ymrafael â'i gilydd, a hynny'n aml y tu hwnt i reolaeth yr awdur. Os am ddeall y modd y mae'r Cymry wedi meddwl am eu safle yn y byd, at ein llenyddiaeth - yn y ddwy iaith - y mae'n rhaid troi!"
  Fe yw golygydd y gyfres ryng-ddisgyblaethol Safbwyntiau: Gwleidyddiaeth, Diwylliant, Cymdeithas a gyhoeddir gan Wasg Prifysgol Cymru. Mae fe wedi ysgrifennu tri llyfr: Ethnicity and Cultural Authority: from Arnold to Du Bois (2006), Black Skin, Blue Books: African Americans and Wales 1845 - 1945 (2012) a Wales Unchained: Literature and Politics in the American Century (2015) a gyrhaeddodd restr fer Gwobr Llyfr y Flwyddyn. Ar hyn o bryd mae'r Athro Williams yn cwblhau, ar y cyd â Damian Walford Davies, cyfrol olaf yr 'Oxford Literary History of Wales', Welsh Writing in English, 1914 to the Present: Deaths and Entrance.

[tudalen 101]

Marchnata.
Campws y Bae.
  Ystyrir bod 100% [o’r] amgylchedd ymchwil yn yr adran Fusnes yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni a Addysgir.
•	Marchnata Strategol MSc [symbol ALl], [symbol RhA].
  Bydd ein MSc mewn Marchnata Strategol yn rhoi i ti ddealltwriaeth uwch o farchnata cyfoes y gelli di ei defnyddio mewn amrywiaeth o gyd-destunau a sefyllfaoedd.
  Cynlluniwyd y rhaglen i roi sylfaen gref i fyfyrwyr mewn agweddau ymarferol a damcaniaethol ar farchnata cyfoes, gan gynnwys dealltwriaeth a gwerthfawrogiad manwl o faterion moesegol perthnasol a chyfrifoldeb cymdeithasol a fydd yn dy alluogi i chwarae rhan werthfawr yn y gwaith o sicrhau economi gynaliadwy, gynhwysol ac arloesol ar gyfer y dyfodol.
  Ar ôl cwblhau'r elfennau a addysgir o'r cwrs, cei di gyfle i ymgymryd â phrosiect marchnata sy'n seiliedig ar waith, gan roi dy sgiliau a dy wybodaeth newydd ar waith.
  Mae ein MSc hefyd yn rhan o Raglen Gradd Achrededig y Sefydliad Marchnata Siartredig (CIM), sy’n golygu y gallai ein myfyrwyr, ar ôl cwblhau'r cwrs yn llwyddiannus, raddio gydag eithriadau o asesiadau CIM proffesiynol, gan leihau'r amser y byddai'n ei gymryd i ennill cymhwyster cydnabyddedig CIM.
Yr hyn y gelli di ei ddisgwyl:
•	Cyfle i gwblhau lleoliad gwaith tri mis, neu gelli di ddewis y llwybr mwy traddodiadol a chwblhau traethawd estynedig mewn agwedd arbenigol ar farchnata.
•	Ar ôl cwblhau'r MSc bydd gan fyfyrwyr eithriadau ar gyfer Tystysgrif neu Ddiploma Marchnata'r CIM.
•	Cymorth eithriadol i fyfyrwyr ochr yn ochr â dy astudiaethau, gan gynnwys mynediad llawn at y tîm gyrfaoedd.
•	Mae ein holl fyfyrwyr yn elwa o rannu'r safle arloesol ar Gampws y Bae a phartneriaid diwydiannol.
Pam Abertawe?
•	Mae'r rhaglen yn addas i raddedigion marchnata a busnes neu ymarferwyr proffesiynol sydd eisoes yn gyfarwydd â chysyniadau marchnata.
•	Wedi'i hachredu gan y Sefydliad Marchnata Siartredig (CIM), corff proffesiynol byd-eang.
•	Mannau addysgu ac astudio yn adeilad yr Ysgol Reolaeth y buddsoddwyd £22 miliwn ynddo ar Gampws y Bae.
Hefyd, gelli di ystyried:
•	Cyfryngau Digidol, MA.
•	Cyfathrebu a Newyddiaduraeth Chwaraeon, MA.
•	Cyfathrebu, Arferion y Cyfryngau a Chysylltiadau Cyhoeddus, MA.
•	Newyddiaduraeth Ryngwladol, MA.
•	Rheoli (Marchnata), MSc.
•	Rheoli Twristiaeth Ryngwladol, MSc.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
Mae’r achrediadau’n cynnwys:
[logo CIM - The Chartered Institute of Marketing].
  Proffil Myfyriwr: gweler y dudalen nesaf.

[tudalen 102]

Proffil Myfyriwr – Bianca Kronemann.
  MSc Marchnata Strategol.
  “Cwblheais fy semester cyfnewid ym Mhrifysgol Abertawe pan oeddwn yn astudio fy ngradd israddedig yn Nenmarc. Sylweddolais pa mor dda oedd Prifysgol Abertawe yn ystod y cyfnod hwn.”
[Ffotograff o Bianca Kronemann.]
  “Cwblheais fy semester cyfnewid ym Mhrifysgol Abertawe pan oeddwn yn astudio fy ngradd israddedig yn Nenmarc. Sylweddolais pa mor dda oedd Prifysgol Abertawe yn ystod y cyfnod hwn. Cefais y syniad o ddychwelyd i Abertawe i gwblhau gradd meistr ar ôl un ddarlith yn benodol. Cadwais mewn cysylltiad â'r brifysgol drwy gydol y broses gwneud cais ac roedd y tîm mor gymwynasgar.
  Mae astudio cwrs ôl-raddedig yn golygu y gelli feithrin perthnasoedd hyd yn oed yn gryfach â
darlithwyr, ac mae hyn yn wych. Roeddwn i'n dwlu ar y modiwlau roedd modd i mi eu dewis, a oedd yn cynnwys marchnata digidol a marchnata mewn cymdeithas.
  Rwyf wedi cwrdd â chynifer o fyfyrwyr o bedwar ban byd ac erbyn hyn mae gen i ffrindiau o Fongolia a Thsieina. Roedd ymgartrefu'n hawdd: mae Abertawe'n ddinas ddiogel sydd â chymuned gyfeillgar, ac mae'n wych bod mor agos at draeth mor hardd.”

[tudalen 103]

Mathemateg.
Campws y Bae.
  Ar y cyd 20 uchaf yn y DU – Ymchwil (Complete University Guide 2023).
Rhaglenni Ymchwil.
•	Mathemateg MSc drwy Ymchwil/PhD/MPhil [symbol ALl], [symbol RhA].
•	Prosesau Stocastig: Damcaniaeth a Chymhwyso MRes  [symbol ALl], [symbol RhA].
Rhaglenni a Addysgir.
•	Gwyddor Actiwaraidd MSc [symbol ALl], [symbol RhA].
•	Mathemateg MSc [symbol ALl], [symbol RhA].
•	Mathemateg a Chyfrifiadureg ar gyfer Cyllid MSc [symbol ALl], [symbol RhA].
  Mae Mathemateg yn Abertawe yn ehangu ac fe’i lleolir yn y Ffowndri Gyfrifiadol gwerth £32.5m newydd sbon, sy’n darparu cyfleusterau modern ac o’r radd flaenaf, yn ogystal â lle i rwydweithio a chael ysbrydoliaeth. Mae’n rhywle lle gall partneriaid diwydiannol gydweithio â ni, profi syniadau newydd a galluogi ein myfyrwyr a’n hymchwilwyr i weithio ar broblemau byd go iawn. Mae ein diddordebau ymchwil yn amrywiol ac maent yn cynnwys Algebra a Thopoleg, Dadansoddi Stocastig, Addysg Mathemateg, Dadansoddi Bandiau a Hafaliadau Differol Rhannol Aflinol.
Yr hyn y gelli di ei ddisgwyl:
•	Mae ein rhaglenni MSc yn ddelfrydol os wyt ti am ehangu dy wybodaeth BSc drwy amrywiaeth ehangach o bynciau, a dangos dy sgiliau llenyddiaeth ymchwil drwy draethawd estynedig.
•	Gelli di ddisgwyl astudio elfennau gwahanol ar fathemateg, megis elfennau mathemategol cyfrifiadura a damcaniaethau ystadegol.
•	Byddi di’n datblygu dy sgiliau ymchwil, rheoli prosiect a marchnata, gan gynnwys sgiliau cyfathrebu ysgrifenedig.
•	Pan fyddi di’n graddio, byddi di’n fathemategwr gwybodus gyda’r sgiliau profedig i gyflawni prosiect sylweddol yn annibynnol, gan roi mantais unigryw i ti yn y farchnad swyddi, sy’n dod yn fwyfwy cystadleuol.
Pam Abertawe?
•	Mae’r Gwyddorau Mathemategol yn gydradd yn y 20 Uchaf yn y DU am Ymchwil (Times Higher Education 2022) gan dderbyn 100% ar gyfer effaith flaenllaw a byd-eang yn ei gyhoeddiadau ymchwil (REF 2021).
•	Mae ein cwrs Gwyddor Actiwarïaid wedi’i achredu gan Sefydliad a Chyfadran yr Actiwarïaid.
•	Mae ein staff yn arbenigwyr yn eu meysydd mathemategol, ac mae’r rhan fwyaf wedi’u cydnabod gan yr Academi Addysg Uwch gyda naill ai Cymrodoriaeth neu Uwch-gymrodoriaeth.
•	Mae gan ein hadran gyfleusterau o’r radd flaenaf ar gyfer y gwyddorau mathemategol a chyfrifiadurol yn adeilad y Ffowndri Gyfrifiadol gwerth £32.5m, gan roi mynediad i fyfyrwyr i leoedd a ddyluniwyd i fathemategwyr.
•	Rydym ni’n rhoi pwyslais cryf ar gynyddu cyflogadwyedd, ac mae llawer o’n graddedigion yn mynd ymlaen i gyflogaeth gydag amrywiaeth eang o sefydliadau, gan gynnwys: AXA, BA, Deutsche Bank, Shell Research, Zurich Financial Services, awdurdodau iechyd, a llywodraeth leol.
Hefyd, gelli di ystyried:
•	TAR Uwchradd gyda SAC: Mathemateg, PGCert.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
  Proffil Myfyriwr: gweler y dudalen nesaf.

[tudalen 104]

Proffil Myfyriwr – Jiao Song.
  MRes Prosesau Stocastig: Damcaniaeth a Chymwyso [sic].
  PhD Mathemateg.
  “Mae'r Adran Fathemateg ym Mhrifysgol Abertawe ar flaen y gad o ran arloesi yn y maes ac mae ganddi ddiwylliant ymchwil cryf.”
[Ffotograff o Jiao Song.]
  “Ers cwblhau fy BSc, datblygais ddiddordebau ymchwil mewn tebygolrwydd, a dod yn angerddol am greu atebion i broblemau byd go iawn gyda fy set o sgiliau. Mae'r Adran Fathemateg ym Mhrifysgol Abertawe ar flaen y gad o ran arloesi yn y maes ac mae ganddi ddiwylliant ymchwil cryf. Ymhellach, mae gan staff ymchwil yn yr adran feysydd arbenigedd gan gynnwys disgyblaethau craidd damcaniaethau tebygolrwydd a phrosesau stocastig, a meysydd rhyngddisgyblaethol ystadegau cymhwysol a biofathemateg. Mae'r adran yn gweithio'n agos gyda sefydliadau proffesiynol, hynny yw, Cymdeithas Fathemategol Llundain a'r Sefydliad a Chyfadran Actiwarïaid.
  Cefais fentora a goruchwyliaeth academaidd ardderchog gan fy ngoruchwylwyr yn ystod fy ngradd MRes mewn Prosesau Stocastig a fy PhD mewn Mathemateg, ac roedd aelodau staff bob amser ar gael ar gyfer ymgynghoriadau pan oedd angen.
  Mae'r Adran Fathemateg hefyd yn cefnogi rhaglenni hyfforddiant, adnoddau ar sgiliau ymchwil a datblygiad proffesiynol gan gynnwys ysgrifennu gwyddonol, rheoli prosiectau a sgiliau cyfathrebu. Drwy gydol fy amser yn Abertawe, gwnes i fwynhau beicio neu gerdded yn ling-di-long i'r Mwmbwls ar hyd y traeth yn benodol, yn ogystal â pha mor gyflym roedd i gyrraedd y campws, y traeth a'r dref.
  Mae bellach gen i swydd ystadegydd yn yr adran Ymchwil a Datblygu yn Iechyd Cyhoeddus Cymru. Rwy'n rhoi cyngor ac arweinyddiaeth o ran dylunio a dadansoddi rhaglenni ymchwil a gwerthuso cymhleth i gefnogi iechyd y boblogaeth. Bydd effaith ac effeithiolrwydd polisïau iechyd cyhoeddus ac ymyriadau yn gwella drwy ddefnyddio cofnodion iechyd electronig a gesglir yn rheolaidd a chymhwyso dulliau modelu mathemategol ac ystadegol i ddata mawr ym maes iechyd, gan arbed bywydau yn y pen draw.”

[tudalen 105]

Meddygaeth, Gofal Iechyd a Nyrsio.
Campws Singleton.
  5 uchaf yn y DU – Meddygaeth (Guardian University Guide)** [serennig ddwbl].
  ** [serennig ddwbl] Safleoedd sy’n benodol i israddedigion sy’n cynnwys asesu ansawdd ymchwil sefydliad.
Rhaglenni Ymchwil.
•	Iechyd Meddwl PhD/MPhil [symbol ALl], [symbol RhA], [symbol swigen siarad].
•	Nyrsio PhD/MPhil [symbol ALl], [symbol RhA], [symbol swigen siarad].
Rhaglenni a Addysgir.
•	Astudiaethau Meddyg Cysylltiol MSc [symbol ALl], [symbol swigen siarad].
•	Meddygaeth i Raddedigion MBBCh [symbol ALl], [symbol swigen siarad].
•	Nyrsio – Iechyd Meddwl MSc [symbol ALl].
•	Nyrsio – Oedolion MSc [symbol ALl].
•	Nyrsio – Plentyn MSc [symbol ALl].
  [symbol swigen siarad] Ysgoloriaethau Cymraeg ar gael, gweler tudalen 44.
  Drwy ein gwaith gyda'r GIG, Gwasanaethau Cymdeithasol a'r sector preifat, rydym yn ymdrechu i wneud gwahaniaeth gwirioneddol i fywydau pobl.
  Mae ein cyrsiau, ein modiwlau a'n prosiectau ymchwil i gyd yn cael eu datblygu mewn ymateb i'r galw gan y gweithlu iechyd a gofal cymdeithasol ac i dy helpu i gymryd y camau nesaf yn dy yrfa.
  Ymuna ag un o ddarparwyr mwyaf blaenllaw'r DU i feithrin y rhinweddau academaidd, ymarferol a phersonol y mae eu hangen ar gyfer ymarfer proffesiynol cymwys a hyderus.
Yr hyn y gelli di ei ddisgwyl:
•	Addysgu wyneb yn wyneb ar y campws wedi'i ategu gan sesiynau sgiliau ymarferol, seminarau efelychu, gweithdai a lleoliadau clinigol sy'n dy alluogi wybodaeth ddamcaniaethol ar waith.
•	Gelli di elwa o lefel uchel o brofiad clinigol ymarferol o ddechrau dy gwrs.
•	Cysylltiadau cryf â byrddau iechyd Cymru, gan gynnig amrywiaeth o gyfleoedd i leoliadau gwaith mewn gofal sylfaenol ac eilaidd.
•	Staff â chymwysterau deuol, sy'n dod â chyfuniad eithriadol o drylwyredd academaidd, mewnwelediad proffesiynol ac arbenigedd ymarferol.
Sganio i ddarllen ein Canllaw Gyflym i Yrfaoedd GIG.
[Nodyn trawsgrifio: dyma ddelwedd sy’n linc i’r dudalen we ganlynol: https://www.swansea.ac.uk/cy/gyrfaoedd-gig/. Mae’r ffotograff o staff meddygol yn edrych ar wrthrych gyda’i gilydd. Diwedd nodyn.]
Pam Abertawe?
•	Caiff ein cyrsiau Meddygaeth, Gofal Iechyd a Nyrsio eu haddysgu yn yr Ysgol Iechyd a Gofal Cymdeithasol a'r Ysgol Feddygaeth.
•	Byddi di'n elwa o amgylchedd addysgu ac ymchwil amrywiol, lle bydd llawer o gyfleoedd i greu cysylltiadau rhyngddisbyglaethol [sic] a rhyngbroffesiynol.
•	Byddi di hefyd yng nghwmni arbenigwyr byd-eang ym meysydd meddygaeth, iechyd a gwyddor bywyd, y mae 85% o'u hymchwil wedi cael ei chydnabod am arwain y byd ac yn rhagorol yn rhyngwladol gan Fframwaith Rhagoriaeth Ymchwil 2021.
Hefyd, gelli di ystyried:
•	Gofal Iechyd Cymunedol, Iechyd y Cyhoedd a Gofal Iechyd Sylfaenol.
•	Iechyd y Cyhoedd a'r Boblogaeth.
•	Proffesiynau Perthynol i Iechyd.
•	Seicoleg a Niwrnowyddoniaeth [sic].
•	Y Gwyddorau Meddygol a Bywyd.
Cyllid.
  Mae llawer o'n rhaglenni Meddygaeth, Gofal Iechyd a Nyrsio wedi'u hariannu'n llawn gan Gynllun Bwrsariaethau GIG Cymru.
  Mae'r Brifysgol hefyd yn cynnig amrywiaeth o ysgoloriaethau a bwrsariaethau. Ymweld â:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
  Meddyliau Mawr: gweler y dudalen nesaf.

[tudalen 106]

Meddyliau Mawr – Yr Athro Angharad Puw Davies.
  Mae'r Athro Angharad Puw Davies yn Ficrobiolegydd Meddygol Academaidd ac yn Is-Lywydd er dysg Coleg Brenhinol y Patholegwyr. Mae ei gwaith yn Abertawe yn cwmpasu addysgu, ymchwil a gwaith clinigol.
  “Y chwyldro genomeg, ac ymwrthedd gwrthfiotig yw dau o brif heriau meddygaeth fodern. Ar gyrsiau ôl-radd Abertawe cei gyfle i archwilio'r heriau yma mewn dyfnder, efo athrawon clinigol sy'n gweithio yn y maes.”
[Ffotograff o’r Athro Angharad Puw Davies.]
  Graddiodd fel meddyg o Brifysgol Caergrawnt gan arbenigo mewn microbioleg feddygol yn ysbyty'r Royal Free yn Llundain, cyn gwneud doethuriaeth yng Ngholeg y Brifysgol Llundain. Mae'n addysgwr blaenllaw mewn microbioleg a phatholeg glinigol, yn goruchwylio cwricwla ac arholiadau ôl-radd proffesiynol Coleg Brenhinol y Patholegwyr, ac yn cynghori nifer o bwyllgorau a phrosiectau addysgol cenedlaethol y DU. Mae'n un o Brif Gymrodorion yr Academi Addysg Uwch ac yn aelod o gyngor Academi'r Addysgwyr Meddygol.
  Mae'r Athro Davies yn arbenigwr mewn addysg ôl-radd a rhyngbroffesiynol ym maes iechyd, yn enwedig mewn ymwrthedd a stiwardiaeth gwrthficrobaidd, ar gyfer meddygon, fferyllwyr, gwyddonwyr biofeddygol ac eraill.
  “Mae'r dechnoleg newydd i astudio dilyniannau genomeg dynol ac organebau wedi agor y drws i ddatblygiadau cyffrous tu hwnt, ac mae angen hyfforddiant a sgiliau newydd ar weithwyr iechyd er mwyn defnyddio'r dechnoleg yma i'w llawn botensial. Un arall o brif heriau gofal iechyd heddiw yw ymwrthedd gwrthfiotig. Mae cyfran fwyfwy o'r triniaethau sydd gennym ar gyfer heintiau yn dod yn llai effeithiol o ganlyniad i orddefnydd, ac mae angen gweithlu arbenigol i sicrhau defnydd cyfrifol ohonynt. Mae'n faes sy'n symud yn gyflym ac yn newid yn gyson. Mae fy mhractis proffesiynol fel meddyg yn hollbwysig i sicrhau bod yr addysg rwy'n ei darparu'n parhau'n gyfredol.”
  Mae'r Athro Davies yn ymgynghorydd microbioleg feddygol er anrhydedd ar gyfer Uned Gyfeiriol Cryptosporidium Genedlaethol Iechyd Cyhoeddus Cymru. Heintiau Cryptosporidium yw ei phrif ddiddordeb ymchwil ac mae hi wedi cyhoeddi'n eang yn y maes. Hi yw Arweinydd Arbenigedd Haint Ymchwil Iechyd a Gofal Cymru a chafodd ei hymchwil ei ariannu gan Sefydliad Bill a Melinda Gates, ymysg eraill. Mae hi hefyd yn cefnogi'r Coleg Cymraeg Cenedlaethol fel darlithydd cysylltiol ac yn aelod o'r Pwyllgor Ymchwil a Chyhoeddi.

[tudalen 107]

Peirianneg – Rhaglenni Ymchwil.
Campws y Bae.
  240 uchaf yn y byd – Peirianneg (QS World Rankings 2022).
Rhaglenni Ymchwil.
•	Arloesedd Ynni MSc drwy Ymchwil/PhD [symbol ALl], [symbol RhA].
•	Dihalwyno ac Ailddefnyddio Dŵr MSc drwy Ymchwil [symbol ALl], [symbol RhA].
•	Dylunio Cynhyrchion ar sail Efelychu MSc drwy Ymchwil [symbol ALl], [symbol RhA].
•	Modelu Cyfrifiadurol mewn Peirianneg MRes [symbol ALl], [symbol RhA].
•	Nanodechnoleg PhD/MPhil [symbol ALl], [symbol RhA].
•	Nanodechnoleg i Nanoelectronig MSc drwy Ymchwil [symbol ALl], [symbol RhA].
•	Peirianneg Awyrofod MSc drwy Ymchwil/PhD/MPhil [symbol ALl] , [symbol RhA].
•	Peirianneg Bio-proses MSc drwy Ymchwil [symbol ALl], [symbol RhA].
•	Peirianneg Deunyddiau MSc drwy Ymchwil/PhD/MRes [symbol ALl], [symbol RhA].
•	Peirianneg Electronig a Thrydanol MSc drwy Ymchwil/PhD/MPhil [symbol ALl], [symbol RhA].
•	Peirianneg Fecanyddol MSc drwy Ymchwil/PhD/MPhil [symbol ALl], [symbol RhA].
•	Peirianneg Fiofeddygol MSc drwy Ymchwil/PhD [symbol ALl], [symbol RhA].
•	Peirianneg Gemegol MSc drwy Ymchwil/PhD/MPhil [symbol ALl], [symbol RhA].
•	Peirianneg Meinweoedd a Meddygaeth Atgynhyrchiol MSc drwy Ymchwil [symbol ALl], [symbol RhA].
•	Peirianneg Sifil MSc drwy Ymchwil/PhD/MPhil [symbol ALl], [symbol RhA].
•	Technoleg Pilenni MSc drwy Ymchwil [symbol ALl], [symbol RhA].
•	Technoleg Tanwydd MSc drwy Ymchwil [symbol ALl], [symbol RhA].
  Ein nod ni yw helpu myfyrwyr i fod yn hyrwyddwyr diwydiant, neu eu harfogi ar gyfer gyrfa ym maes ymchwil. Gyda chanolfannau ymchwil o’r radd flaenaf a rhaglen fuddsoddi barhaus, mae Peirianneg yn cynnig amgylchedd rhagorol i ti astudio neu wneud gwaith ymchwil.
Yr hyn y gelli di ei ddisgwyl:
•	Mae ein hamrywiaeth o gyrsiau achrededig yn cynnig yr wybodaeth a’r sgiliau i fyfyrwyr eu defnyddio mewn amrywiaeth eang o sectorau, gan gynnwys awyrenneg, ynni glân, lled-ddargludyddion, roboteg, telegyfathrebu, gweithgynhyrchu uwch, adeiladu, cerbydau, bwyd a diod, cynhyrchion cosmetig, fferylliaeth, gofal iechyd a llawer mwy.
•	Mae ein themâu ymchwil trawsbynciol yn cyfuno timoedd amlddisgyblaethol, gan gyfuno sbectrwm eang o ddisgyblaethau peirianneg sy’n ein helpu ni i fynd i’r afael â heriau byd-eang a chael effaith go iawn.
•	Ar hyn o bryd, gellir rhannu ein hymchwil ym maes Peirianneg yn bedair thema: Digidol a Chyfrifiadol; Deunyddiau a Gweithgynhyrchu; Dŵr ac Ynni; ac Iechyd, Lles a Chwaraeon.
•	Mae prosiectau ymchwil yn rhoi cyfle i fyfyrwyr gydweithio â staff academaidd arbenigol mewn rhai meysydd ymchwil penodol, a gallai hefyd gynnwys cydweithio â diwydiant sy’n gallu cynyddu dy gyflogadwyedd.
Pam Abertawe?
•	Mae ein holl gyrsiau Peirianneg yn y 20 Uchaf yn y DU yn ôl The Times Good University Guide 2022.
•	Dyfarnwyd sgôr o 100% a statws 'yn arwain y byd 'neu'n 'rhagorol yn rhyngwladol' i Beirianneg yn Abertawe ar gyfer Amgylchedd Ymchwil (REF 2021).
•	Rydym ni wedi ein lleoli ar Gampws y Bae gwerth £450 miliwn, gyda lleoliad glan-môr deniadol wrth ymyl bae trawiadol Bae Abertawe, sy’n cynnwys saith adeilad pwrpasol, gyda mwy na 30,000m [superscript] 2 o le labordy a swyddfa a chyfarpar ymchwil ac addysgu gwerth mwy na £10 miliwn.
•	Mae gennym ni gyfleusterau o’r radd flaenaf, gan gynnwys Labordy Efelychu Hediadau a Thwnnel Gwynt, Labordy Strwythurau Trwm/Concrit, Labordy Meteleg, Gweithdy Mecanyddol a Labordy Ffatri Beilot lle ffilmiwyd pennod o Dr Who.
•	Mae ein Hadrannau wedi cynnal rhai o gysylltiadau cryfaf y brifysgol, felly gall myfyrwyr elwa o berthnasoedd gweithio agos ag arbenigwyr megis Rolls-Royce, Babcock, Airbus, BAE Systems, HP, Tata Steel a mwy.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 108]

Peirianneg – Rhaglenni a Addysgir.
Campws y Bae.
  240 uchaf yn y byd – Peirianneg (QS World Rankings 2022).
Rhaglenni a Addysgir.
•	Arweinyddiaeth a Rheoli Peirianneg MSc [symbol ALl].
•	Mecaneg Gyfrifiadurol MSc [symbol ALl].
•	Nanowyddoniaeth i Nanodechnoleg MSc [symbol ALl], [symbol RhA].
•	Peirianneg Adeiladu MSc [symbol ALl].
•	Peirianneg Awyrofod MSc [symbol ALl], [symbol RhA], [symbol ION].
•	Peirianneg Bŵer ac Ynni Cynaliadwy MSc [symbol ALl], [symbol RhA], [symbol ION].
•	Peirianneg Deunyddiau MSc [symbol ALl], [symbol RhA].
•	Peirianneg Electronig a Thrydanol MSc [symbol ALl], [symbol RhA], [symbol ION].
•	Peirianneg Fecanyddol MSc [symbol ALl], [symbol RhA], [symbol ION].
•	Peirianneg Gemegol MSc [symbol ALl], [symbol ION].
•	Peirianneg Gyfathrebu MSc [symbol ALl], [symbol RhA].
•	Peirianneg Gyfrifiadurol MSc [symbol ALl], [symbol RhA].
•	Peirianneg Sifil MSc [symbol ALl], [symbol ION].
•	Realiti Rhithwir MSc [symbol ALl], [symbol RhA].
•	Rheoli Peirianneg Gynaliadwy ar gyfer Datblygu Rhyngwladol MSc [symbol ALl].
  [symbol ION] Gelli di ddechrau'r rhaglen hon ym mis lonawr hefyd, gweler tudalen 58.
  Gwnaeth peirianwyr yn Abertawe dorri tir newydd wrth ddatblygu technegau rhifol megis y dull elfennau cyfyngedig chwyldroadol a gydnabyddir fel un o’r 100 darganfyddiad a datblygiad gorau gan brifysgol yn y DU sydd wedi newid y byd.
Yr hyn y gelli di ei ddisgwyl:
•	Mae ein hamrywiaeth o gyrsiau achrededig yn cynnig yr wybodaeth a’r sgiliau i fyfyrwyr eu defnyddio mewn amrywiaeth eang o sectorau, gan gynnwys awyrenneg, ynni glân, lled-ddargludyddion, roboteg, telegyfathrebu, gweithgynhyrchu uwch, adeiladu, cerbydau, bwyd a diod, cynhyrchion cosmetig, fferylliaeth, gofal iechyd a llawer mwy.
•	Mae ein themâu ymchwil trawsbynciol yn cyfuno timoedd amlddisgyblaethol, gan gyfuno sbectrwm eang o ddisgyblaethau peirianneg sy’n ein helpu ni i fynd i’r afael â heriau byd-eang a chael effaith go iawn.
•	Ar hyn o bryd, gellir rhannu ein hymchwil ym maes Peirianneg yn bedair thema: Digidol a Chyfrifiadol; Deunyddiau a Gweithgynhyrchu; Dŵr ac Ynni; ac Iechyd, Lles a Chwaraeon.
•	Mae prosiectau ymchwil yn rhoi cyfle i fyfyrwyr gydweithio â staff academaidd arbenigol mewn rhai meysydd ymchwil penodol, a gallai hefyd gynnwys cydweithio â diwydiant sy’n gallu cynyddu dy gyflogadwyedd.
Pam Abertawe?
•	Mae ein holl gyrsiau Peirianneg yn y 20 Uchaf yn y DU yn ôl The Times Good University Guide 2022.
•	Dyfarnwyd sgôr o 100% a statws ‘yn arwain y byd 'neu'n ‘rhagorol yn rhyngwladol' i Beirianneg yn Abertawe ar gyfer Amgylchedd Ymchwil (REF 2021).
•	Rydym ni wedi ein lleoli ar Gampws y Bae gwerth £450 miliwn, gyda lleoliad glan-môr deniadol wrth ymyl bae trawiadol Bae Abertawe, sy’n cynnwys saith adeilad pwrpasol, gyda mwy na 30,000m [superscript] 2 o le labordy a swyddfa a chyfarpar ymchwil ac addysgu gwerth mwy na £10 miliwn.
•	Mae gennym ni gyfleusterau o’r radd flaenaf, gan gynnwys Labordy Efelychu Hediadau a Thwnnel Gwynt, Labordy Strwythurau Trwm/Concrit, Labordy Meteleg, Gweithdy Mecanyddol a Labordy Ffatri Beilot lle ffilmiwyd pennod o Dr Who.
•	Mae ein Hadrannau wedi cynnal rhai o gysylltiadau cryfaf y brifysgol, felly gall myfyrwyr elwa o berthnasoedd gweithio agos ag arbenigwyr megis Rolls-Royce, Babcock, Airbus, BAE Systems, HP, Tata Steel a mwy.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 109]

Peirianneg – Deunyddiau, Modelu a Gweithgynhyrchu.
Campws y Bae.
  240 uchaf yn y byd – Peirianneg (QS World Rankings 2022).
Rhaglenni Ymchwil.
•	Deunyddiau, Modelu a Gweithgynhyrchu EngD [symbol ALl].
Prosiectau Ymchwil:
  Mae 'Canolfan Hyfforddiant Doethurol (CDT) mewn Haenau Diwydiannol Swyddogaethol' bresennol yn cefnogi amrywiaeth o brosiectau EngD â ffocws diwydiannol, o ddatblygu swbstrad a fformiwleiddiadau haenau cynaliadwy i berfformiad cyrydu a diwedd oes. Mae gan y cynllun gysylltiadau cadarn â chwmnïoedd amlwladol, gan gynnwys Tata Steel UK, Rolls-Royce, BASF, SPTS, NSG Pilkington, a Beckers Industrial Coatings a Grŵp NSG.
  Mae 'Peirianwyr Ymchwil' yn gweithio yn 'Academi Deunyddiau a Gweithgynhyrchu' y Gyfadran yn bennaf, gyda chefnogaeth goruchwylwyr academaidd a diwydiannol.
Mae gan y Gyfadran amgylchedd ymchwil bywiog ac mae cyfle i weithio gyda grwpiau ymchwil cadarn, gan gynnwys: SPECIFIC; Canolfan Argraffu a Chotio Cymru; Cyrydu a Chotio; a Lled-dargludyddion.
  Dyma rai o'r modiwlau nodweddiadol:
•	Cymhwyso Haenau Metelaidd.
•	Haenau Swyddogaethol.
•	Adneuo Deunyddiau Swyddogaethol trwy Argraffu a Chotio.
•	Diraddiad Deunyddiau.
•	Haenau Organig.
•	Electrocemeg.
•	Technegau Offerynnol a Dadansoddol Cymhwysol.
•	Rheoli Arweinyddiaeth a Chymhlethdod.
•	Moeseg mewn Peirianneg.
•	Sgiliau Rhyngbersonol i Beirianwyr.
•	Entrepreneuriaeth i Beirianwyr Ymchwil.
•	Gwerthusiad Economaidd o Brosiectau Peirianneg.
  Mae'r cwrs wedi'i achredu gan y Sefydliad Metelau, Deunyddiau, Mwynau a Mwyngloddio (IOM3) ar ran y Cyngor Peirianneg a gall gyfrannu at gofrestriad proffesiynol fel Peiriannydd Siartredig.
  https://www.abertawe.ac.uk/gwyddoniaeth-a-pheirianneg/cyrsiau/cyrsiau/engd
  materials-academy.co.uk
Pam Abertawe?
•	Mae gan Abertawe enw da sefydledig am ei rhaglen ymchwil ddoethurol mewn Peirianneg, ac mae wedi cynnig y rhaglen ers ei chreu gan y Cyngor Ymchwil Peirianneg a'r Gwyddorau Ffisegol (EPSRC) ym 1992.
•	Mae'r rhaglen 4 blynedd o hyd yn cyfuno prosiect ymchwil sy'n canolbwyntio ar ddiwydiant, wedi'i ddiffinio a'i noddi gan bartner diwydiannol, ynghyd â modiwlau sgiliau technegol, ymchwil a phroffesiynol gyda'r nod o wella cyflogadwyedd 'Peirianwyr Ymchwil'.
Cyllid.
  Daw pob swydd â bwrsariaeth/cyflog hael gwerth £20,000 a chaiff ffioedd dysgu eu talu ar gyfradd y DU, am gyfnod o bedair blynedd, yn seiliedig ar fodloni gofynion cymhwysedd. Mae cyllid hefyd ar gael ar gyfer costau prosiect, lleoliadau diwydiannol a theithio i ryngweithio ac arddangos ymchwil mewn cynadleddau rhyngwladol.
  https://www.abertawe.ac.uk/ol-raddedig/ysgoloriaethau
  https://www.abertawe.ac.uk/ol-raddedig
  Meddyliau Mawr: gweler y dudalen nesaf.

[tudalen 110]

Meddyliau Mawr – Yr Athro Geraint Williams.
  Athro mewn Peirianneg, Pennaeth Canolfan Ymchwil Deunyddiau (MRC).
“Amcangyfrifir bod colledion blynyddol byd-eang o achos problemau cyrydu oddeutu dau driliwn o bunnoedd. Felly mae gwella ein dealltwriaeth o'r broses er mwyn datblygu technoleg newydd mwy effeithiol ar gyfer atal cyrydu yn her holl bwysig ym maes peirianneg deunyddiau.”
[Ffotograff o’r Athro Geraint Williams.]
  Mae Geraint Williams yn Athro yn y Gyfadran Gwyddoniaeth a Pheirianneg ac ar hyn o bryd yn Bennaeth ar y Ganolfan Ymchwil Deunyddiau (MRC). Yn wreiddiol o Fynachlogddu, Sir Benfro, bu'n astudio am radd a doethuriaeth Cemeg ym Mhrifysgol Abertawe cyn ymuno â'r staff ymchwil ar ddiwedd yr wythdegau. Fe'i benodwyd yn ddarlithydd Peirianneg a Gwyddoniaeth Deunyddiau yn 2007 ac yna i Gadair Bersonol yn 2014.
  Gwyddoniaeth Cyrydu (corrosion science) yw prif ddiddordeb ymchwil Geraint ac mae'n arloeswr ym maes deunydd technegau electrocemegol sy'n sganio i ddatblygu technoleg newydd er mwyn atal cyrydu mewn metelau megis dur, alwminiwm a magnesiwm. Mae'n arwain grŵp sy'n cynnwys dwsin o fyfyriwr ôl-radd ac aelodau staff ôl-ddoethurol yn gweithio ar brosiectau sydd wedi'u hariannu gan gwmnïau Tata cyf, BASF, Chemetall, Beckers cyf, Lufer MEL Technologies a'r NNL. Mae hefyd ganddo ddiddordeb mewn gwyddoniaeth fforensig, yn enwedig technoleg sy'n medru datgelu olion bysedd cudd ar wynebau metel.
  Mae Geraint wedi ysgrifennu dros 160 o erthyglau mewn cyfnodolion rhyngwladol ac mae fe wedi ennill gwobr menter (venture prize) y cwmni Armourers and Brasiers ar gyfer technoleg newydd atal cyrydu.

[tudalen 111]

Plant a Phobl Ifanc.
Campws Singleton.
  Ystyrir 81% [o’r] ymchwil mewn Addysg, Cymdeithaseg a Pholisi Cymdeithasol yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Plant a Phobl Ifanc PhD/MPhil [symbol ALl], [symbol RhA].
Rhaglenni a Addysgir.
•	Astudiaethau Plentyndod MA/PGDip/PGCert [symbol ALl], [symbol RhA].
•	Chwarae Datblygiadol a Therapiwtig MA/PGDip/PGCert [symbol ALl], [symbol RhA].
  Bydd astudio gradd meistr mewn Astudiaethau Plentyndod yn rhoi'r wybodaeth a'r sgiliau i ti i gefnogi plant a'u teuluoedd mewn amrywiaeth o amgylcheddau. Byddi di'n datblygu dealltwriaeth brwd o faterion sy'n ymwneud â datblygiad plant yn y gymdeithas gyfoes a sut y caiff polisïau a gwasanaethau ar gyfer plant a theuluoedd eu cynllunio a'u darparu.
  Mae'r MA mewn Chwarae Datblygiadol a Therapiwtig yn canolbwyntio ar wybodaeth am ymarfer chwarae heb gyfarwyddiadau a'i roi ar waith ar draws amrywiaeth eang o wasanaethau i blant. Mae hyn yn cynnwys meysydd addysg, iechyd a'r gwyddorau cymdeithasol er enghraifft mewn ysgolion, ysbytai ac yn y gwasanaethau cymdeithasol. Mae'r cwrs yn cynnig cyfuniad o ddamcaniaeth ac ymarfer academaidd a gellir ei astudio'n rhan-amser neu'n amser llawn.
  Mae ein staff academaidd yn gweithio i ddod â manteision bywyd go iawn i'r sectorau gofal iechyd, gofal cymdeithasol, gwirfoddol a phreifat, gan arwain yn y pen draw at welliannau i blant, rhieni, ymarferwyr, rheolwyr a llunwyr polisi.
  Mae ganddynt gysylltiadau cryf ag amrywiaeth o rwydweithiau cenedlaethol a rhyngwladol, felly caiff dy ddysgu ei lywio gan y datblygiadau ymchwil, polisi ac ymarfer diweddaraf.
Yr hyn y gelli di ei ddisgwyl:
•	Amgylchedd addysgu ac ymchwil amrywiol, gyda llawer o gyfleoedd i wneud cysylltiadau ar draws disgyblaethau.
•	Mynediad at adnoddau hyfforddiant gwerthfawr.
•	Amgylchedd cydweithredol a chefnogol i ddatblygu dy wybodaeth a dy sgiliau yn y sector.
Pam Abertawe?
•	Rydym yn cynnig rhaglenni ôl-raddedig wedi'u llywio gan y diweddaraf mewn ymchwil ac arloesi a addysgir gan staff sy’n ymgymryd ag ymchwil.
•	Elwa o’n partneriaethau rhyngwladol a'n hymagwedd gydweithredol unigryw at ymchwilio a dysgu.
•	Rydym yn cynnig rhaglen arloesol sydd wedi'i gwreiddio'n dda gyda darlithwyr academaidd profiadol ac ymroddedig.
Hefyd, gelli di ystyried:
•	Addysg, MA.
•	Addysg (Cymru), MA.
•	Addysg (Cymru): Anghenion Dysgu Ychwanegol, MA.
•	Addysg (Cymru): Arweinyddiaeth, MA.
•	Doethur mewn Addysg, EdD.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
  Proffil Myfyriwr: gweler y dudalen nesaf.

[tudalen 112]

Proffil Myfyriwr – Ashelle Paras.
  MA Astudiaethau Plentyndod.
  “Mae Prifysgol Abertawe hefyd yn dy annog i wneud gwaith gwirfoddol gyda phlant ac mae hyn yn gyfle i weld, i ddeall ac i gymhwyso’r hyn rwyt yn ei ddysgu yn yr ystafell ddosbarth.”
[Ffotograff o Ashelle Paras yn gwisgo gŵn a chap academaidd.]
  “Mae’r MA mewn Astudiaethau Plentyndod yn ffordd wych i roi’r sylfaen ddamcaniaethol a’r ddealltwriaeth i ti o ddatblygiad plentyn. Mae’r ymagwedd amlddisgyblaethol yn helpu i ehangu dealltwriaeth o ddatblygiad y plentyn ac archwilio’r materion cyfredol sy’n ymwneud â datblygiad cynnar plentyn (hynny yw plant sydd wedi’u geni yn yr oes ddigidol) o safbwyntiau rhyngwladol.
  Mae Prifysgol Abertawe hefyd yn dy annog i wneud gwaith gwirfoddol gyda phlant ac mae hyn yn gyfle i weld, i ddeall ac i gymhwyso’r hyn rwyt yn ei ddysgu yn yr ystafell ddosbarth. Mae’n wych pan rwyt yn darganfod sut mae theori ac yr ymarfer yn gweithio.”

[tudalen 113]

Y Proffesiynau Perthynol i Iechyd.
Campws Singleton.
  4ydd yn y DU – Astudiaethau Iechyd (Complete University Guide 2023)** [serennig ddwbl].
  ** [serennig ddwbl] Safleoedd sy’n benodol i israddedigion sy’n cynnwys asesu ansawdd ymchwil sefydliad.
Rhaglenni Ymchwil.
•	Gerentoleg a Heneiddio PhD/MPhil [symbol ALl], [symbol RhA].
•	Gwaith Cymdeithasol a Gofal Cymdeithasol PhD/MPhil [symbol ALl], [symbol RhA].
•	Iechyd a Lles MSc drwy Ymchwil [symbol ALl], [symbol RhA].
•	Iechyd Meddwl PhD/MPhil [symbol ALl], [symbol RhA].
•	Rheoli Gofal Iechyd PhD/MPhil [symbol ALl], [symbol RhA].
•	Seicoleg Iechyd PhD/MPhil [symbol ALl], [symbol RhA].
•	Y Gwyddorau Iechyd PhD/MPhil [symbol ALl], [symbol RhA].
•	Ymchwil mewn Addysg y Proffesiynau Iechyd DProf/MRes [symbol ALl], [symbol RhA].
Rhaglenni a Addysgir.
•	Addysg ar gyfer y Proffesiynau Iechyd MA/PGDip/PGCert [symbol RhA], [symbol MAW].
•	Addysg Feddygol MSc/PGDip/PGCert [symbol ALl], [symbol RhA], [symbol ION].
•	Gofal Newyddenedigol Uwch PGCert [symbol RhA].
•	Gwaith Cymdeithasol MSc [symbol ALl].
•	Gweithiwr Proffesiynol Iechyd Meddwl Cymeradwy PGCert [symbol ALl].
•	Rhagnodi Anfeddygol i Fferyllwyr PGCert [symbol RhA], [symbol MAW].
•	Rhagnodi Anfeddygol i Nyrsys a Bydwragedd PGCert [symbol RhA], [symbol MAW].
•	Rhagnodi Anfeddygol i Weithwyr Proffesiynol Perthynol i Iechyd [symbol ALl], [symbol MAW].
•	Rheoli Gofal Iechyd MSc [symbol ALl], [symbol RhA], [symbol ION].
•	Trallwyso Cydrannau Gwaed PGCert [symbol RhA].
•	Ymarfer Bydwreigiaeth Proffesiynol Uwch MSc/PGDip/PGCert [symbol RhA], [symbol swigen siarad].
•	Ymarfer Diabetes MSc/PGDip/PGCert [symbol ALl], [symbol RhA].
•	Ymarfer Gofal Iechyd MSc/PGDip [symbol RhA].
•	Ymarfer Gofal Iechyd Cymunedol a Sylfaenol MSc/PGDip/PGCert [symbol RhA].
•	Ymarfer Nyrsio MSc/PGDip [symbol RhA].
•	Ymarfer Proffesiynol Uwch MSc/PGDip/PGCert [symbol RhA].
•	Ymarfer Uwch mewn Gofal Iechyd MSc/PGDip [symbol ALl], [symbol RhA].
  [symbol ION] Gelli di ddechrau'r rhaglen hon ym mis lonawr hefyd, gweler tudalen 58.
  [symbol MAW] Gelli di ddechrau’r rhaglen hon ym mis Mawrth hefyd.
  [symbol swigen siarad] Ysgoloriaethau Cymraeg ar gael, gweler tudalen 44.
  Drwy ein gwaith gyda'r GIG, Gwasanaethau Cymdeithasol a'r sector preifat, rydym yn ymdrechu i wneud gwahaniaeth gwirioneddol i fywydau pobl trwy wella canlyniadau i gleifion a mynd i'r afael â'r heriau y mae cymdeithas yn eu hwynebu.
  Datblygwyd ein cyrsiau, modiwlau a’n prosiectau ymchwil i gyd mewn ymateb i alw gan y gweithlu iechyd a gofal cymdeithasol i dy helpu i gymryd y camau nesaf yn dy yrfa, neu fynd dy astudiaethau academaidd ymhellach. Mae ein fframwaith modiwlaidd yn caniatáu astudio naill ai'n llawn amser neu'n rhan-amser, gydag amrywiaeth o opsiynau i ddysgu ar-lein, ar y campws neu'n gyfunol.
Yr hyn y gelli di ei ddisgwyl:
•	Staff â chymwysterau deuol, sy'n dod â chyfuniad eithriadol o drylwyredd academaidd, mewnwelediad proffesiynol ac arbenigedd ymarferol.
•	Cysylltiadau cryf ag ymarfer proffesiynol a rhwydweithiau ymchwil ledled y DU, Ewrop a thu hwnt.
•	Teilwra dy astudiaethau o amgylch ymrwymiadau presennol gyda'n fframwaith modiwlaidd.
•	Cyfleusterau o'r radd flaenaf gan gynnwys ystafelloedd glinigol realistig ac efelychu sy'n dy alluogi wybodaeth ddamcaniaethol ar waith.
Pam Abertawe?
•	Caiff ein cyrsiau proffesiynau perthynol i iechyd eu haddysgu yn yr Ysgol Iechyd a Gofal Cymdeithasol a'r Ysgol Feddygaeth.
•	Byddi di'n elwa o amgylchedd addysgu ac ymchwil amrywiol, lle bydd llawer o gyfleoedd i greu cysylltiadau ar draws disgyblaethau.
•	Byddi di hefyd yng nghwmni arbenigwyr byd-eang ym meysydd meddygaeth, iechyd a gwyddor bywyd, y mae 85% o'u hymchwil wedi cael ei chydnabod am arwain y byd ac yn rhagorol yn rhyngwladol gan Fframwaith Rhagoriaeth Ymchwil 2021.
Hefyd, gelli di ystyried:
•	Gofal Iechyd Cymunedol, Iechyd y Cyhoedd a Gofal Iechyd Sylfaenol.
•	Iechyd y Cyhoedd a'r Boblogaeth.
•	Meddygaeth, Gofal Iechyd a Nyrsio.
•	Seicoleg a Niwrowyddoniaeth.
•	Y Gwyddorau Meddygol a Bywyd.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 114]

Proffil Myfyriwr – Drew Hodgson.
  MSc Rheoli Busnes (Marchnata).
  “Yn ystod fy ngradd israddedig, cefais gyfnod o brofiad gwaith lle wnes i weithio gyda thîm marchnata'r Scarlets. Roedd y profiad hwn yn un bythgofiadwy ac wedi newid fy meddwl i ba faes yr hoffwn weithio ynddo yn y dyfodol.”
[Ffotograff o Drew Hodgson.]
  “Yn ystod fy ngradd israddedig, cefais gyfnod o brofiad gwaith lle wnes i weithio gyda thîm marchnata’r Scarlets. Roedd y profiad hwn yn un bythgofiadwy ac wedi newid fy meddwl i ba faes yr hoffwn weithio ynddo yn y dyfodol. Roedd y profiad wedi fy annog i astudio MSc Rheoli yn y Brifysgol.
  Astudiais BA Cymraeg ym Mhrifysgol Abertawe. Doedd dim amheuaeth fy mod i eisiau astudio gradd ôl-raddedig yma oherwydd cefais brofiad anhygoel wrth astudio ar lefel israddedig ac roeddwn yn awyddus i barhau ym Mhrifysgol Abertawe am flwyddyn arall! Mae Prifysgol Abertawe yn wahanol i Brifysgolion eraill gan fod yna ymdeimlad o berthyn i gymuned, mae yna olygfeydd rhagorol a thraethau arbennig sydd yn hynod o agos i gampysau’r Brifysgol. Mae astudio MSc Rheoli yn brofiad arbennig. Rydw i wedi mwynhau dysgu am y maes rheoli (marchnata) yn benodol. Fel myfyriwr iaith gyntaf Cymraeg doedd dim amheuaeth fy mod i am barhau i astudio fy ngradd ôl-raddedig trwy gyfrwng y Gymraeg, ac roedd yr holl gyfleoedd a gefais wedi rhoi mwy o hyder i mi wrth gyflwyno fy ngwaith.
  Byddaf hefyd yn derbyn Bwrsariaeth Llywodraeth Cymru ar gyfer astudio gwerth 40 credyd trwy gyfrwng y Gymraeg. Ar ôl cwblhau fy nghwrs MSc Rheoli Busnes, hoffwn weithio yn y maes marchnata, yn enwedig gyda thîm chwaraeon!”

[tudalen 115]

Rheoli.
Campws y Bae.
  Ystyrir bod 100% [o’r] amgylchedd ymchwil busnes yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Doethur mewn Gweinyddu Busnes DBA [symbol RhA].
•	Rheoli Busnes PhD/MPhil [symbol ALl], [symbol RhA].
•	Rheoli Busnes MSc drwy Ymchwil [symbol ALl], [symbol RhA].
Rhaglenni a Addysgir.
•	Rheoli MSc/PGDip [symbol ALl], [symbol RhA], [symbol ION], [symbol swigen siarad].
•	Rheoli (Busnes Cynaliadwy) MSc [symbol ALl], [symbol RhA], [symbol ION].
•	Rheoli (Busnes Digidol) MSc [symbol ALl], [symbol RhA], [symbol ION].
•	Rheoli (Chwaraeon) MSc [symbol ALl], [symbol RhA], [symbol ION].
•	Rheoli (Cyfryngau) MSc [symbol ALl], [symbol RhA] * [seren].
•	Rheoli (Cyllid) MSc [symbol ALl], [symbol RhA], [symbol ION], [symbol swigen siarad].
•	Rheoli (Dadansoddeg Busnes) MSc [symbol ALl], [symbol RhA], [symbol ION], [symbol swigen siarad].
•	Rheoli (Deallusrwydd Artiffisial) MSc [symbol ALl], [symbol RhA], [symbol ION].
•	Rheoli (Marchnata) MSc [symbol ALl], [symbol RhA], [symbol ION], [symbol swigen siarad].
•	Rheoli (Menter ac Arloesi) MSc [symbol ALl], [symbol RhA], [symbol ION], [symbol swigen siarad].
•	Rheoli (Rheoli Adnoddau Dynol) [symbol ALl], [symbol RhA], [symbol ION], [symbol swigen siarad].
•	Rheoli (Rheoli Gweithrediadau a Chyflenwi) MSc [symbol ALl], [symbol RhA], [symbol ION], [symbol swigen siarad].
•	Rheoli (Rheoli Rhyngwladol) MSc [symbol ALl], [symbol RhA], [symbol ION], [symbol swigen siarad].
•	Rheoli (Technoleg Meddalwedd) MSc [symbol ALl], [symbol RhA], [symbol ION].
  [symbol ION] Gelli di ddechrau'r rhaglen hon ym mis lonawr hefyd, gweler tudalen 58.
  [symbol seren] Addysgir y cwrs ar Gampws Singleton a Champws y Bae.
  [symbol swigen siarad] Ysgoloriaethau Cymraeg ar gael, gweler tudalen 44.
  Rydym wedi datblygu'r rhaglenni MSc Rheoli ar gyfer myfyrwyr ag unrhyw radd israddedig. Mae tîm o arbenigwyr o'r sector yn cynnig addysgu ymarferol, wedi'i arwain gan ymchwil. Mae ein rhaglenni a addysgir wedi'u cynllunio i wella dy gyflogadwyedd.
  Mae ein cymuned ffyniannus o fyfyrwyr ôl-raddedig yn hanu o bedwar ban byd, a byddi di’n elwa o'n Campws y Bae arloesol sy'n cynnig mannau addysgu ac ystafelloedd astudio dynodedig, cyfleusterau TG helaeth ac amrywiaeth o feddalwedd arbenigol.
Yr hyn y gelli di ei ddisgwyl:
•	Cymorth rhagorol i fyfyrwyr, ochr yn ochr â dy astudiaethau, gan gynnwys mynediad llawn at dîm o arbenigwyr a chynghorwyr gyrfa.
•	Pwyslais ar ymchwil ynghyd ag addysgu ymarferol gan dîm o arbenigwyr rheoli.
•	Byddi di’n elwa o gysylltiadau cryf ag amrywiaeth o sefydliadau proffil uchel, gan gynyddu cyfleoedd i rwydweithio.
Pam Abertawe?
•	Addysgir ein graddau ôl-raddedig gan ein hacademyddion o'r radd flaenaf sydd â gwybodaeth broffesiynol ac academaidd ym meysydd busnes a rheoli allweddol.
•	Dewis o achrediad gyda chorff proffesiynol, sy'n gallu rhoi hwb i dy yrfa.
•	Ar gael i ymgeiswyr heb brofiad blaenorol o bynciau sy'n gysylltiedig â busnes neu reoli.
Hefyd, gelli di ystyried:
•	Rheoli Ariannol Rhyngwladol, MFin.
•	Rheoli Ariannol Rhyngwladol, MSc.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
  Proffil Myfyriwr: gweler y dudalen nesaf.
Mae’r achrediadau’n cynnwys:
[logo CIM - The Chartered Institute of Marketing], [logo CMI – Chartered Management Institute].

[tudalen 116]

Proffil Myfyriwr – Dafydd Manley.
  MSc Rheoli.
  “Mae astudio fy nghwrs ôl-raddedig trwy gyfrwng y Gymraeg yn brofiad gwych, ac yn fuddiol dros ben wrth i ddatblygu fy sgiliau Cymraeg ar lafar ac yn ysgrifenedig wrth fynd ymlaen i chwilio am swydd.”
[Ffotograff o Dafydd Manley.]
  “Mae astudio fy nghwrs ôl-raddedig trwy gyfrwng y Gymraeg yn brofiad gwych, ac yn fuddiol dros ben wrth i ddatblygu fy sgiliau Cymraeg ar lafar ac yn ysgrifenedig wrth fynd ymlaen i chwilio am swydd. Yn ogystal, mae fy nhiwtor ar gyfer y traethawd hir yn rhugl yn y Gymraeg sy’n hynod o werthfawr wrth i mi allu trafod syniadau yn fy mamiaith ar gyfer fy ymchwil.
  Mae Bwrsari Llywodraeth Cymru ar gyfer astudio trwy gyfrwng y Gymraeg ar lefel ôl-raddedig yn hynod o ddefnyddiol yn ystod amseroedd caled ofnadwy. Yn ogystal â rhoi’r cyfle i mi ddatblygu sgiliau gyrfaol hollbwysig, a defnyddio’r iaith Gymraeg, mae’r cymorth ariannol wedi galluogi i mi astudio cwrs ôl-raddedig heb orfod poeni am chwilio am swydd gall effeithio ar fy amser astudio wrth gwblhau fy nhraethawd hir.”

[tudalen 117]

Rheoli Adnoddau Dynol.
Campws y Bae.
  Ystyrir bod 100% [o] amgylchedd ymchwil yn yr adran Fusnes yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni a Addysgir.
•	Rheoli Adnoddau Dynol MSc [symbol ALl], [symbol RhA].
  Bydd y rhaglen hon yn rhoi i ti'r wybodaeth a'r ddealltwriaeth arbenigol sy'n ofynnol yn y maes hwn. Gan adolygu galwadau ymarferol arferion gwaith yr 21ain ganrif, ein nod yw datblygu rheolwyr arloesol a strategol sy'n gallu addasu ac sy'n deall goblygiadau tymor byr a hir eu penderfyniadau.
  Gan fod datblygiad a lles gweithwyr wrth wraidd y rhaglen, mae ein graddedigion yn sicrhau cynaliadwyedd y sefydliad drwy reoli unigolion a gweithluoedd yn ofalus.
Yr hyn y gelli di ei ddisgwyl:
•	Pwyslais ar ymchwil ynghyd ag addysgu ymarferol gan dîm o arbenigwyr yn y sector.
•	Cyfleusterau sy'n arwain y sector, ynghyd â mannau addysgu ac ystafelloedd astudio dynodedig, a chyfleusterau TG helaeth, i gyd ar gael ar Gampws y Bae arloesol.
•	Cymorth eithriadol i fyfyrwyr, ochr yn ochr â dy astudiaethau, gan gynnwys mynediad llawn at y tîm gyrfaoedd.
•	Mae'r rhaglen wedi'i chynllunio i dy alluogi i ddod yn weithiwr adnoddau dynol proffesiynol eithriadol; sy'n gweithredu gydag uniondeb ac sy'n gwneud cyfraniadau cadarnhaol ac ystyrlon o fewn sefydliadau.
Sganio i wylio:
[Nodyn trawsgrifio: dyma ffotograff o fyfyriwr sy’n linc i fideo YouTube: https://www.youtube.com/watch?v=dUT7cl3UOZQ. Diwedd nodyn.]
Pam Abertawe?
•	Caiff pob modiwl ei addysgu gan ein hacademyddion o'r radd flaenaf sydd â gwybodaeth broffesiynol ac academaidd.
•	Ar gael i raddedigion o bob cefndir, gan gynnwys y rhai sydd eisoes yn gweithio yn y sector.
•	Cymorth penodol i fyfyrwyr, gan gynnwys mynediad at dîm o arbenigwyr a chynghorwyr gyrfaoedd.
Hefyd, gelli di ystyried:
•	Gweinyddu Busnes, MBA.
•	Rheoli, MSc.
Cyllid.
  Mae amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 118]

Rheoli Iechyd a Gofal Uwch (Arloesi a Thrawsnewid).
Campws y Bae.
  Ymagwedd dysgu cyfunol.
Rhaglenni Ymchwil.
•	Rheoli Busnes MSc drwy Ymchwil/PhD/MPhil [symbol ALl], [symbol RhA].
Rhaglenni a Addysgir.
•	Rheoli Iechyd a Gofal Uwch (Arloesi a Thrawsnewid) MSc/PGDip [symbol ALl], [symbol RhA].
  Mae Prifysgol Abertawe'n ysgogi'r broses o drawsnewid gofal iechyd byd-eang drwy ei Hacademïau Dysgu Dwys, sy'n helpu i greu'r genhedlaeth nesaf o arweinwyr byd-eang arloesol ym maes iechyd a gofal cymdeithasol.
  Mae ein cyrsiau'n addas i ymarferwyr proffesiynol ym meysydd iechyd a gofal cymdeithasol, y trydydd sector a diwydiannau'r gwyddorau bywyd, ac maent yn grymuso gweithluoedd ledled y byd drwy feithrin yr arbenigedd, y sgiliau a'r hyder i helpu i ailwampio systemau iechyd a gofal, gwella canlyniadau a phrofiadau cleifion a defnyddwyr gwasanaeth, a sicrhau cynaliadwyedd gwasanaethau.
Yr hyn y gelli di ei ddisgwyl:
•	Mae'r cwrs hwn wedi'i gynllunio i alluogi rheolwyr canol ac uwch mewn systemau iechyd a gofal cymdeithasol yn y DU ac yn fyd-eang i arwain newid trawsnewidiol ac ysgogi arloesi mewn systemau, prosesau a thechnolegau gofal iechyd. Mae gwella dy sgiliau rheoli i ymateb i'r gofynion mewn amgylchedd iechyd a gofal modern yn allweddol i sicrhau dy fod yn gallu arwain sefydliadau drwy heriau arloesol a thrawsnewidiol yn llwyddiannus.
•	Byddi di’n elwa o gysylltiadau a rhwydweithiau rhyngwladol, cenedlaethol, rhanbarthol a lleol. Bydd ehangder yr arbenigedd ymchwil, addysgu a phroffesiynol yn cyfoethogi dy ddatblygiad yn fawr ym meysydd arloesi a thrawsnewid iechyd a gofal.
Darllen llyfryn MSc Rheoli Iechyd a Gofal Uwch (Arloesi a Thrawsnewid):
[Nodyn trawsgrifio: dyma linc ar ffurf delwedd o’r llyfryn MSc Rheoli Iechyd a Gofal Uwch (Arloesi a Thrawsnewid): https://online.flippingbook.com/view/912599920/. Diwedd nodyn.]
Pam Abertawe?
  Mae'r Academi'n cynnig fframwaith unigryw o gyfleoedd dysgu mewn partneriaeth â Bwrdd Iechyd Prifysgol Caerdydd a'r Fro, a Chomisiwn Bevan gan gynnwys:
•	Cyrsiau rhagarweiniol (ar-lein/wyneb yn wyneb).
•	Profiadau Dysgu Dwys.
•	Rhaglenni Academaidd.
  Mae hefyd yn gweithio'n agos gyda'r academïau eraill i ddarparu amrywiaeth gynhwysfawr ac integredig o gyfleoedd dysgu y bwriedir iddynt ddatblygu mewn ymateb i anghenion newidiol y sectorau a'r cymunedau maent yn eu gwasanaethu.
Hefyd, gelli di ystyried:
•	Rheoli Iechyd a Gofal Uwch (yn Seiliedig ar Werth), MSc.
Cyllid.
  Mae'r Brifysgol a Llywodraeth Cymru yn cynnig amrywiaeth o ysgoloriaethau a bwrsariaethau ôl-raddedig:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
Mae achrediadau’n cynnwys:
[logo Faculty of Medical Leadership and Management, FMLM Accredited.]

[tudalen 119]

Rheoli Iechyd a Gofal Uwch (Yn Seiliedig ar Werth).
Campws y Bae.
  Ymagwedd dysgu cyfunol.
Rhaglenni Ymchwil.
•	Doethur mewn Gweinyddu Busnes DBA [symbol RhA].
Rhaglenni a Addysgir.
•	Rheoli Iechyd a Gofal Uwch (yn Seiliedig ar Werth) MSc/PGDip [symbol ALl], [symbol RhA].
  Mae Prifysgol Abertawe'n ysgogi'r broses o drawsnewid gofal iechyd byd-eang drwy ei Hacademïau Dysgu Dwys, sy'n helpu i greu'r genhedlaeth nesaf o arweinwyr byd-eang arloesol ym maes iechyd a gofal cymdeithasol.
  Mae ein cyrsiau'n addas i ymarferwyr proffesiynol ym meysydd iechyd a gofal cymdeithasol, y trydydd sector a diwydiannau'r gwyddorau bywyd, ac maent yn grymuso gweithluoedd ledled y byd drwy feithrin yr arbenigedd, y sgiliau a'r hyder i helpu i ailwampio systemau iechyd a gofal, gwella canlyniadau a phrofiadau cleifion a defnyddwyr gwasanaeth, a sicrhau cynaliadwyedd gwasanaethau.
Yr hyn y gelli di ei ddisgwyl:
•	Nod y radd meistr hon yw galluogi unigolion i ymgyfarwyddo'n llwyr â pharadeim trawsnewidiol gwerth mewn iechyd a gofal; sut i'w roi ar waith yn ymarferol ar lefel poblogaeth ac unigolion, gan gyflawni canlyniadau o bwys, defnyddio technolegau digidol, cymhwyso modelau costio newydd, defnyddio ymagweddau caffael arloesol a mabwysiadu ymagwedd llwybr gofal gyfannol.
•	Byddi di'n datblygu'r sgiliau angenrheidiol i roi strategaeth arloesol sy'n seiliedig ar werth ar waith mewn sefydliad a bydd gen ti gyfle i roi dy ddysgu ar waith wrth i ti astudio.
  Dyma rai o'r modiwlau nodweddiadol:
•	Archwilio Pwrpas Sefydliadol.
•	Iechyd a Gofal Darbodus - Polisi ac Ymarfer.
•	Ymchwil mewn Cyd-destun Iechyd a Gofal.
•	Iechyd a Gofal sy'n Seiliedig ar Werth: Datblygu Strategaeth.
•	Iechyd a Gofal sy'n Seiliedig ar Werth: Rhoi Strategaeth ar Waith.
[Nodyn trawsgrifio: dyma ddelwedd sy’n linc i’r fideo YouTube canlynol: https://www.youtube.com/watch?v=tW-GAN-bPPG. Mae’r ddelwedd yn dangos y testun ‘Yr Ysgol Reolaeth. Gofal a Iechyd sy’n Seiliedig ar Werth’. Diwedd nodyn.]
Pam Abertawe?
  Drwy ei Hacademi Iechyd a Gofal sy'n Seiliedig ar Werth a gydnabyddir yn rhyngwladol, Prifysgol Abertawe yw'r unig sefydliad sy'n cynnig gradd meistr â llwybr penodol mewn damcaniaeth Gofal Iechyd sy'n Seiliedig ar Werth a'r cyfle i'w rhoi ar waith yn ymarferol yn y sectorau Iechyd, Gofal Cymdeithasol a Gwyddorau Bywyd.
  Mae'r modiwlau'n cael eu haddysgu gan ymarferwyr ac academyddion o'r radd flaenaf sydd â phrofiad helaeth o weithio yn y sectorau iechyd, gofal cymdeithasol a gwyddorau bywyd, yn ogystal â'r byd academaidd.
Hefyd, gelli di ystyried:
•	Rheoli Iechyd a Gofal Uwch (Arloesi a Thrawsnewid), MSc.
Cyllid.
  Mae'r Brifysgol a Llywodraeth Cymru yn cynnig amrywiaeth o ysgoloriaethau a bwrsariaethau ôl-raddedig:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
Mae achrediadau’n cynnwys:
[logo Faculty of Medical Leadership and Management, FMLM Accredited.]

[tudalen 120]

Rhyfel a Chymdeithas.
Campws Singleton.
  Ystyrir bod 100% [o] effaith ymchwil hanes yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Rhyfel a Chymdeithas MA drwy Ymchwil [symbol ALl].
Rhaglenni a Addysgir.
•	Rhyfel a Chymdeithas MA [symbol ALl], [symbol RhA].
  Mae rhyfel wedi bod yn gatalydd newid pwerus drwy gydol hanes. Mae'r cwrs rhyngddisgyblaethol unigryw hwn yn archwilio rhai o'r digwyddiadau gweddnewidiol sydd wedi arwain at ryfel ac mae'n ymchwilio i'r effaith ar hynt hanes dynol. Mae'r cwrs hynod ddiddorol hwn yn archwilio gwrthdaro, cymdeithas, rhyfel, diwylliant a gwleidyddiaeth. Mae'n elwa o lawer o feysydd cryfder academaidd, gan gynnwys hanes, astudiaethau Americanaidd, y clasuron, hanes yr henfyd ac Eifftoleg, gwleidyddiaeth a chysylltiadau rhyngwladol, llenyddiaeth a'r cyfryngau a chyfathrebu.
Yr hyn y gelli di ei ddisgwyl:
•	Mae'r cwrs cydweithredol a rhyngddisgyblaethol hwn yn rhoi cyfle i fyfyrwyr ymchwilio i ystyr rhyfel drwy amrywiaeth o gyd-destunau, gan gynnwys rhai gwleidyddol, cymdeithasol, diwylliannol, technolegol, hanesyddol, milwrol a'r cyfryngau.
•	Ar y rhaglenni a addysgir, bydd myfyrwyr yn astudio dau fodiwl thematig gorfodol (rhyfel, technoleg a diwylliant; a rhyfel, hunaniaeth a chymdeithas). Ymhlith y themâu a astudir mewn perthynas â rhyfel mae: rhyw; celf a diwylliant; y gyfraith a moeseg; rhyfela hybrid a seiber; ffoaduriaid; milwyr cyflog a chwmnïau milwrol preifat; rhyfel llwyr a rhyfel modern. Bydd myfyrwyr hefyd yn cymryd modiwl portffolio ymchwil gorfodol a thri modiwl dewisol yn ogystal â phrosiect traethawd hir.
•	Mae modiwlau dewisol eraill yn amrywio o ymagweddau at gysylltiadau rhyngwladol, i wleidyddiaeth ym Mhrydain heddiw, ac o drais, gwrthdaro a datblygu i seiberlywodraethu.
•	Mae diddordebau ymchwil gweithredol yn amrywio o Ryfel Cartref America, Rhyfel Cartref Sbaen, effaith rhyfel ar gymdeithas, gwrthdaro a strwythurau cyfreithiol, gwrthdaro arfog ac ailadeiladu ar ôl y rhyfel yn Affrica, hanes diplomyddol Ewrop ac astudiaethau strategol.
Pam Abertawe?
•	Mae Rhyfel a Chymdeithas yn cael ei ystyried yn eang yn gryfder arbenigol ym Mhrifysgol Abertawe.
•	Mae cysylltiad agos rhwng y rhaglen a'r grŵp ymchwil Astudiaethau Rhyngwladol, Gwrthdaro a Diogelwch (ISCAS) a'r grŵp ymchwil Ailadeiladu a Chof ar ôl Gwrthdaro (CRAM) sy'n creu ymchwil o'r radd flaenaf.
•	Mae graddedigion yn mynd ymlaen i gael gyrfaoedd mewn llywodraeth a gwleidyddiaeth, sefydliadau dyngarol, sefydliadau milwrol, busnes ac yn y cyfryngau.
Hefyd, gelli di ystyried:
•	Astudiaethau Americanaidd, MA drwy Ymchwil.
•	Cysylltiadau Rhyngwladol, MA.
•	Diogelwch a Datblygu Rhyngwladol, MA.
•	Gwleidyddiaeth, MA.
•	Hanes, MA.
•	Hanes, PhD/MPhil.
Cyllid.
  Mae'r amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 121]

Seicoleg a Niwrowyddoniaeth.
Campws Singleton.
  Ystyrir bod 100% [o’r] amgylchedd ymchwil yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni Ymchwil.
•	Seicoleg MSc drwy Ymchwil/PhD/MPhil [symbol ALl], [symbol RhA].
•	Seicoleg Iechyd PhD/MPhil [symbol ALl], [symbol RhA].
•	Ymchwil Addysg y Proffesiynau Iechyd DProf/MRes [symbol ALl], [symbol RhA].
Rhaglenni a Addysgir.
•	Dulliau Ymchwil mewn Seicoleg MSc [symbol ALl], [symbol RhA].
•	 Niwrowyddoniaeth Wybyddol MSc [symbol ALl], [symbol RhA].
•	Seicoleg Fforensig MSc [symbol ALl].
•	Seicoleg Glinigol ac Iechyd Meddwl [symbol ALl], [symbol RhA].
  Rydym wedi ein lleoli mewn amgylchedd ymchwil ffyniannus sy'n ysgogi staff academaidd, swyddogion ymchwil a myfyrwyr fel ei gilydd, ac mae Ysgol Seicoleg Prifysgol Abertawe wedi ennill enw rhagorol yn y DU ac yn rhyngwladol fel un o Ysgolion Seicoleg Gorau yn y DU o ran effaith ein hymchwil yn y byd go iawn. Ystyrir bod 100% o'n heffaith ymchwil yn rhagorol yn rhyngwladol (REF2021).
  Trwy fuddsoddi'n barhaus mewn seilwaith a chyfleusterau ymchwil, ehangu lefelau staffio a chysylltiadau rhagorol ag ysbytai, addysg a phrifysgolion ledled y byd, mae'r Ysgol Seicoleg yn cynnig profiad myfyrwyr eithriadol wrth fod mewn sefyllfa dda i gryfhau ei ddatblygiad gyrfa.
Yr hyn y gelli di ei ddisgwyl:
•	Elwa o fodiwlau ac addysgu a gynlluniwyd ac a gaiff eu llywio gan ein hymchwil.
•	Byddi di’n cael dy addysgu gan academyddion blaenllaw sy’n adnabyddus am ddefnyddio’r gwyddorau i gyflawni newid er budd cleifion a'r gymdeithas.
Mynediad i gyfleusterau ymchwil o'r radd flaenaf gan gynnwys:
•	Ystafell trydanenceffalograffi dwysedd uchel (EEG).
•	Ystafelloedd arsylwi cymdeithasol.
•	Olrhain y llygaid.
•	Seicoffisiolegol, ysgogiad cerrynt uniongyrchol trawsgreuanol (tDCS).
•	Labordy cwsg, cyflyru ac hyd oes gyda'r holl gyfarpar angenrheidiol.
•	Mwy nag 20 ystafell aml-bwrpas.
Pam Abertawe?
•	Caiff ein cyrsiau seicoleg a niwrowyddoniaeth eu haddysgu yn yr Ysgol Seicoleg a'r Ysgol Feddygaeth.
•	Byddi di'n elwa o amgylchedd addysgu ac ymchwil amrywiol, lle bydd llawer o gyfleoedd i greu cysylltiadau rhyngddisbyglaethol [sic] a rhyngbroffesiynol.
•	Byddi di hefyd yng nghwmni arbenigwyr byd-eang ym meysydd meddygaeth, iechyd a gwyddor bywyd, y mae 85% o’u hymchwil wedi cael ei chydnabod am arwain y byd ac yn rhagorol yn rhyngwladol gan Fframwaith Rhagoriaeth Ymchwil 2021.
Hefyd, gelli di ystyried:
•	Gofal Iechyd Cymunedol, Iechyd y Cyhoedd a Gofal Iechyd Sylfaenol.
•	Iechyd y Cyhoedd a'r Boblogaeth Meddygaeth, Gofal Iechyd a Nyrsio.
•	Proffesiynau Perthynol i Iechyd.
•	Y Gwyddorau Meddygol a Bywyd.
Cyllid.
  Mae'r amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
  Proffil Myfyriwr: gweler y dudalen nesaf.

[tudalen 122]

Proffil Myfyriwr – Hanna Thomas.
  PhD Seicoleg.
  “Rwyf hefyd yn eiriolwr cryf dros hawliau unigolion Cymraeg yng nghyd- destun darparu gwasanaethau gofal sylfaenol trwy gyfrwng y Gymraeg. Roedd y PhD yma yn gyfle i mi gael effaith uniongyrchol ar ymarfer clinigol yng Nghymru ac ateb gofynion nifer o bobl Gymraeg.”
[Ffotograff o Hanna Thomas.]
  “Ar hyn o bryd rwy’n fyfyrwraig PhD ac yn gyd-gyfarwyddwr y Grŵp Ymchwil Dementia yn yr Adran Seicoleg. Cefais gynnig y cyfle i wneud PhD, sydd wedi’i ariannu gan Brifysgol Abertawe a’r Coleg Cymraeg Cenedlaethol, pan oeddwn ar fin gorffen fy ngradd meistr ac roedd hi’n gyfle rhy dda i’w golli. Roedd pwnc y PhD, sef dwyieithrwydd Cymraeg Saesneg yng nghyd-destun heneiddio a dementia, wedi bod o ddiddordeb i mi erioed ac wedi bod yn amlwg trwy gydol fy ngyrfa academaidd. Rwyf hefyd yn eiriolwr cryf dros hawliau unigolion Cymraeg yng nghyd - destun darparu gwasanaethau gofal sylfaenol trwy gyfrwng y Gymraeg. Roedd y PhD yma yn gyfle i mi gael effaith uniongyrchol ar ymarfer clinigol yng Nghymru ac ateb gofynion nifer o bobl Gymraeg.
  Yn gyffredinol, mae fy ngwaith ymchwil yn edrych ar sut mae dwyieithrwydd yn effeithio ar brosesu gwybyddol wrth i ni heneiddio. Mae prif astudiaeth y PhD yn ceisio dilysu asesiadau clinigol niwroseicolegol yn Gymraeg fel y gall siaradwyr Cymraeg sy’n byw â chlefyd Alzheimer gael mynediad at asesiadau Cymraeg yn y dyfodol.
  Astudiais fy ngradd israddedig a gradd meistr ym Mhrifysgol Abertawe. Graddiais gydag anrhydedd dosbarth cyntaf mewn BSc Seicoleg yn 2017, a chefais ragoriaeth yn fy ngradd MSc Seicoleg Annormal a Chlinigol yn 2018. Penderfynais ddychwelyd i gwblhau PhD oherwydd faint wnes i fwynhau yn Abertawe trwy gydol fy ngraddau blaenorol. Roedd y staff academaidd bob tro yn barod i helpu ac roeddwn yn hyderus y buaswn yn medru cwblhau PhD i’r safon orau bosib o ganlyniad i hynny.
  Un o’r rhesymau yr oeddwn yn awyddus i geisio am Ysgoloriaeth Ymchwil y Coleg Cymraeg oedd i gyfrannu at y rhwydwaith o ymchwilwyr Cymraeg yng Nghymru. Yn ogystal, mae’r gallu i gynnal ymchwil ac ymdrin â syniadau cymhleth yn ddwyieithog yn fantais fawr wrth chwilio am swydd.
  Mae Prifysgol Abertawe yn lle arbennig i astudio. Rwy’n dal i fod yma ar ôl saith mlynedd, dyna’r cyfan sydd angen ei ddweud.”

[tudalen 123]

TAR – Cynradd.
Campws Singleton.
  Ystyrir 81% ymchwil mewn Addysg, Cymdeithaseg a Pholisi Cymdeithasol yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni a Addysgir.
•	Cynradd gyda SAC PGCert [symbol ALl], [symbol swigen siarad].
  [symbol swigen siarad] Ysgoloriaethau Cymraeg ar gael, gweler tudalen 44.
  Rydym yn dy annog i feithrin sgiliau addysgu ymarferol a dealltwriaeth ddamcaniaethol o sut mae plant yn dysgu drwy gydol ein rhaglen gyffrous ac arloesol. Rydym yn cynnig rhaglen wedi'i strwythuro'n ofalus i ti o weithgarwch damcaniaethol ac ymarferol sy'n ennyn diddordeb ac sy'n seiliedig ar dystiolaeth.
  Rydym yn dy baratoi i gynllunio, cyflwyno a myfyrio ar gyfleoedd dysgu effeithiol ar draws y cwricwlwm cynradd. Rydym yn dy gefnogi i feithrin dealltwriaeth ymarferol a phroffesiynol a sgiliau meddwl yn feirniadol i dy baratoi i ysbrydoli cenedlaethau'r dyfodol drwy gydol dy yrfa.
Yr hyn y gelli di ei ddisgwyl:
•	Sesiynau prifysgol o safon uchel, gan roi amser i ddatblygu a myfyrio ar natur addysgu mewn ysgolion cynradd.
•	Dau leoliad addysgu mewn ysgolion partneriaeth amrywiol a ddewiswyd yn ofalus.
•	Profiad o addysgu ar draws y cyfnod cynradd cyn dewis arbenigo mewn cyd-destunau Cyfnod Sylfaen, Cyfnod Allweddol 2 neu Bob Oedran.
•	Cyfleoedd i ymgymryd â phrofiad amgen byr mewn lleoliadau fel ysgolion Anghenion Arbennig neu ganolfannau addysgol.
•	Cymorth personol gan diwtor profiadol iawn sy'n rhannu dy frwdfrydedd dros addysgu cynradd.
•	Mentoriaid cefnogol yn yr ysgol i dy dywys drwy dy leoliadau ysgol.
•	Trafodaeth wybodus a beirniadol am Gwricwlwm Cymru a chwricwla eraill. Archwilio cynnwys allweddol megis gwybodaeth am bynciau, llythrennedd, rhifedd, technoleg ddigidol, ymarfer cynhwysol, chwarae a dysgu yn yr awyr agored.
Pam Abertawe?
•	Mae ein Tystysgrif Addysg i Raddedigion (TAR) Cynradd yn darparu mynediad i gyfoeth o brofiadau proffesiynol a ddarperir gan dîm partneriaeth brwdfrydig, profiadol ac effeithiol.
•	Mae'r tîm yn weithgar ym maes ymchwil gyda chyfoeth o brofiad pwnc a phrofiad o gyfnodau, gyda llawer ohonynt yn arbenigwyr ym maes addysg a gydnabyddir yn rhyngwladol.
•	Caiff ein rhaglen gynradd ei llywio gan yr ymchwil addysgol a'r arloesedd diweddaraf.
•	Mae'r rhaglen yn elwa o gyfleusterau rhagorol yn y brifysgol megis amgueddfa ar y safle, darpariaeth awyr agored a chyfleusterau addysgu pwrpasol, yn ogystal â chynnig lleoliadau gwaith mewn ysgolion partneriaeth a ddewiswyd yn ofalus.
•	Gyda charfannau bach a chymorth wedi'i deilwra (gan gynnwys Timau Cymorth i Fyfyrwyr, Cyflogadwyedd a Lleoliadau Gwaith) byddi di’n dod yn rhan o gymuned ddysgu gydlynol, flaengar, gynhwysol a chefnogol.
Hefyd, gelli di ystyried:
•	Addysg, MA/PGCert/PGDip.
•	Addysg (Cymru), MA.
•	Addysg (Cymru): Anghenion Dysgu Ychwanegol, MA.
•	Addysg (Cymru): Arweinyddiaeth, MA.
•	Addysg, PhD/MPhil.
•	Doethur mewn Addysg (EdD).
Cyllid.
  Mae'r amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
  Proffil Myfyriwr: gweler y dudalen nesaf.

[tudalen 124]

Proffil Myfyriwr – Catrin Jones.
  TAR Mathemateg.
  “Mae Prifysgol Abertawe wedi sicrhau bod y cwrs TAR yn cynnwys yr holl brofiadau sydd eu hangen ar ddarpar athrawon i ddatblygu i fod yn athrawon llwyddiannus. Prif ffocws y cwrs yw datblygu ymarferwyr myfyriol sy'n cael eu cyfeirio gan ymchwil ac mae'r darlithwyr arbenigol yna i dy gefnogi a chynnig arbenigaeth, pob cam o'r ffordd.”
[Ffotograff o Catrin Jones.]
  “Rwyf wedi mwynhau pob eiliad o’r cwrs TAR Mathemateg, hyd yn oed gyda’r newidiadau a chyfyngiadau a achoswyd gan COVID-19. Mae hyn o ganlyniad i’r cynllunio manwl sydd wedi mynd at greu’r cwrs gan Brifysgol Abertawe. Rwyf wedi derbyn swydd mewn ysgol uwchradd gyfrwng Cymraeg yn Sir Powys ac edrychaf ymlaen at gael dechrau addysgu yn yr ysgol ym mis Medi.
  Er i’r pandemig greu heriau newydd yn ystod y flwyddyn, ni chafodd hyn effaith ar strwythur a diben y cwrs. Mae Prifysgol Abertawe wedi sicrhau bod y cwrs TAR yn cynnwys yr holl brofiadau sydd eu hangen ar ddarpar athrawon i ddatblygu i fod yn athrawon llwyddiannus. Prif ffocws y cwrs yw datblygu ymarferwyr myfyriol sy’n cael eu cyfeirio gan ymchwil ac mae’r darlithwyr arbenigol yna i dy gefnogi a chynnig arbenigaeth, pob cam o’r ffordd. Gyda’r Cwricwlwm Newydd i Gymru yn dod i rym yn 2022, does dim cyfle gwell i unigolion ymuno â Phrifysgol Abertawe er mwyn cael y dechrau gorau i’w gyrfa addysgu!
  Trwy wybod y byddaf yn cael fy nghefnogi gan Brifysgol Abertawe gyda gwersi gloywi iaith Gymraeg a thrwy glywed bod yna alw gan Lywodraeth Cymru am athrawon sy’n medru addysgu trwy’r Gymraeg, roedd penderfynu astudio yma yn un hawdd a naturiol. Teimlaf fy mod wedi gwneud ffrindiau gydol oes ac yn sicr teimlaf fy mod wedi derbyn y cymorth angenrheidiol i ddatblygu i fod yr athrawes yr wyf erbyn heddiw. Roedd dyddiau heriol yn ystod y flwyddyn ond gyda chymorth fy mentor pwnc yn yr ysgol ac yn y brifysgol, rydw i wedi goroesi’r heriau ac rwy’n falch iawn o fy hun.
  Yn ogystal ag ennill bwrsariaeth STEMM Llywodraeth Cymru gan i mi raddio gyda gradd dosbarth cyntaf mewn Mathemateg, rwyf hefyd wedi derbyn cymorth ariannol o dan gynllun cymhelliant Iaith Athrawon Yfory gan i mi gwblhau’r cwrs TAR yn llwyddiannus trwy gyfrwng y Gymraeg.
  Byddwn yn annog unrhyw un sy’n ystyried gyrfa addysgu i fynd amdani - mae’n yrfa mor foddhaol a gwerth chweil.”

[tudalen 125]

TAR – Uwchradd.
Campws Singleton.
  Ystyrir 81% ymchwil mewn Addysg, Cymdeithaseg a Pholisi Cymdeithasol yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni a Addysgir.
•	TAR Uwchradd gyda SAC: Bioleg PGCert [symbol ALl], [symbol swigen siarad].
•	TAR Uwchradd gyda SAC: Cemeg PGCert [symbol ALl], [symbol swigen siarad].
•	TAR Uwchradd gyda SAC: Cyfrifiadureg PGCert [symbol ALl], [symbol swigen siarad].
•	TAR Uwchradd gyda SAC: Cymraeg PGCert [symbol ALl], [symbol swigen siarad].
•	TAR Uwchradd gyda SAC: Dylunio a Thechnoleg PGCert [symbol ALl], [symbol swigen siarad].
•	TAR Uwchradd gyda SAC: Ffiseg PGCert [symbol ALl], [symbol swigen siarad].
•	TAR Uwchradd gyda SAC: Ieithoedd Tramor Modern (Ffrangeg, Sbaeneg) PGCert [symbol ALl], [symbol swigen siarad].
•	TAR Uwchradd gyda SAC: Mathemateg PGCert [symbol ALl], [symbol swigen siarad].
•	TAR Uwchradd gyda SAC: Saesneg PGCert [symbol ALl], [symbol swigen siarad].
  [symbol swigen siarad] Ysgoloriaethau Cymraeg ar gael, gweler tudalen 44.
  Mae ein rhaglen TAR Uwchradd yn canolbwyntio ar dy gefnogi i ddod yn ymarferydd hyderus a myfyriol sy'n gallu gwneud penderfyniadau gwybodus yn yr ystafell ddosbarth. Drwy gydol y rhaglen, cei di dy annog i gymhwyso damcaniaeth ac ymchwil i dy ymarfer dy hun a chael cyfleoedd i ddatblygu'r wybodaeth am bynciau, addysgeg ac ymchwil a fydd yn dy alluogi i ddod yn athro sy'n gallu ymateb yn bwrpasol i anghenion dy ddisgyblion. Cei di dy gefnogi'n llawn, yn yr ysgol ac yn y brifysgol, drwy gydol y rhaglen i dy helpu i gyrraedd dy botensial fel athro.
Yr hyn y gelli di ei ddisgwyl:
•	Rhaglen TAR integredig a thrylwyr Partneriaeth Ysgolion Prifysgol Abertawe (PYPA) a fydd yn dy herio'n academaidd ac yn broffesiynol.
•	Mae PYPA wedi ymrwymo i ddatblygu ymarferwyr myfyriol wedi'u llywio gan ymchwil a all ddangos creadigrwydd a hyblygrwydd yn eu haddysgu er mwyn i ddysgwyr ddatblygu eu cymhwysedd pwnc mewn amgylchedd sy'n meithrin mwynhad.
Pam Abertawe?
•	Rydym yn cynnig rhaglenni ôl-raddedig wedi'u llywio gan y diweddaraf o ran ymchwil ac arloesi.
•	Bydd adnoddau hyfforddiant gwerthfawr ar gael i ti.
•	Tîm Cyflogadwyedd a Lleoliadau Gwaith pwrpasol ar y safle yn benodol ar gyfer ein myfyrwyr, sy'n darparu awgrymiadau gyrfa, gweithdai a chyngor.
Hefyd, gelli di ystyried:
•	Addysg, MA/PGCert/PGDip.
•	Addysg (Cymru), MA.
•	Addysg (Cymru): Anghenion Dysgu Ychwanegol, MA.
•	Addysg (Cymru): Arweinyddiaeth, MA.
•	Addysg, PhD/MPhil.
•	Doethur mewn Addysg (EdD).
Cyllid.
  Mae'r amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
  Proffil Myfyriwr: gweler y dudalen nesaf.

[tudalen 126]

Proffil Myfyriwr – Dafydd Prys Roberts.
  TAR Ffiseg.
  “Mae astudio'r cwrs TAR ym Mhrifysgol Abertawe wedi bod yn brofiad hwylus iawn! Roeddwn yn benderfynol o wneud fy TAR trwy gyfrwng y Gymraeg. Mae gan Brifysgol Abertawe enw da ac adnoddau safon uchel megis labordai gwyddoniaeth modern.”
[Ffotograff o Dafydd Prys Roberts.]
  “Mae astudio’r cwrs TAR ym Mhrifysgol Abertawe wedi bod yn brofiad hwylus iawn! Roeddwn yn benderfynol o wneud fy TAR trwy gyfrwng y Gymraeg. Mae gan Brifysgol Abertawe enw da ac adnoddau safon uchel megis labordai gwyddoniaeth modern. Er fy mod i wedi bod allan o addysg Gymraeg ers pedair blynedd cyn dychwelyd i Gymru i wneud y TAR, roeddwn i’n fawr o dro yn dod i afael yn yr iaith unwaith eto. Mae’r cwrs yn un hyblyg iawn yn nhermau’r Gymraeg, nid yn unig wrth ddewis gwneud dy waith fel y Pasbort Dysgu Proffesiynol a Thraethodau trwy’r Gymraeg, ond hefyd am leoliadau - gan fod rhai ysgolion yn ddwyieithog (yn enwedig CA4/Lefel A) ac eraill yn unieithog, sy’n rhoi cyfle i feithrin hyder yn dy Gymraeg wrth barhau i ddysgu trwy’r Gymraeg neu’r Saesneg.
  Derbyniais swydd ym mis Rhagfyr, sy’n dangos yr angen dirfawr am athrawon gwyddoniaeth sy’n gallu siarad Cymraeg. O’r chwe gwyddonydd Cymraeg TAR yn Abertawe cafodd pob un ohonom swydd erbyn mis Mai, tra bod nifer mawr o swyddi’n dal i gael eu hysbysebu hyd at wyliau’r haf. Diwrnod ar ôl cwblhau’r cwrs TAR, roeddwn i’n gwneud gwaith cyflenwi cyn y gwyliau haf yn yr ysgol y byddaf yn gweithio ynddi fis Medi. Roedd yn gyfle i mi ddod i 'nabod yr ysgol, plant a’r staff cyn mis Medi.
  Roeddwn i ychydig yn amheus am ymuno ag addysg ond fel llawer o bobl, pandemig COVID-19 wthiodd fi i wneud y naid i faes dysgu, ac un o’r ffactorau mwyaf deniadol o ddysgu oedd diogelwch swydd a’r hyblygrwydd i ddysgu bron unrhyw le. Mae hwn, ynghyd â’r cymhelliant ar gyfer dysgu gwyddoniaeth yn meddwl bod gen i gyfle i fyw yn agos at fy nheulu, prynu tŷ a sicrhau fy nyfodol. Roeddwn yn ffodus i dderbyn cefnogaeth ariannol drwy’r Cymhelliant Hyfforddi Athrawon Mathemateg a Gwyddoniaeth a Chymhelliant Iaith Athrawon Yfory.”

[tudalen 127]

Troseddeg.
Campws Singleton.
  30 uchaf yn y DU – Ymchwil (The Times Good University Guide 2022)** [serennig ddwbl].
  ** [serennig ddwbl] Safleoedd sy’n benodol i israddedigion sy’n cynnwys asesu ansawdd ymchwil sefydliad.
Rhaglenni Ymchwil.
•	Dyniaethau Iechyd PhD/MPhil [symbol ALl], [symbol RhA].
•	Troseddeg PhD/MPhil [symbol ALl], [symbol RhA].
Rhaglenni a Addysg.
•	Cyfiawnder Troseddol Cymhwysol a Throseddeg MA[symbol ALl], [symbol RhA].
•	Seiberdroseddu a Therfysgaeth MA [symbol ALl], [symbol RhA].
  Mae'r Adran Droseddeg, Cymdeithaseg a Pholisi Cymdeithasol yn gartref i gymuned academaidd ac ymchwil fywiog, gan ddatblygu'n barhaus i sicrhau bod ein graddedigion yn gallu ymateb i'r heriau a achosir gan dirweddau troseddeg a chyfiawnder troseddol sy'n newid yn barhaus.
  Byddi di’n dysgu am achosion troseddu, y system cyfiawnder troseddol a themâu blaengar eraill, gyda chefnogaeth academyddion sydd â phrofiad yn y byd go iawn. Mae ein hymchwil yn mynd i'r afael â heriau cymdeithasol mawr, gan archwilio'r effaith ar bolisi troseddu a chyfiawnder troseddol.
Yr hyn y gelli di ei ddisgwyl:
•	Mae siaradwyr gwadd yn cynnwys uwch-ymarferwyr cyfiawnder troseddol, rheolwyr a llunwyr polisi.
•	Mae ein grwpiau darlithoedd bach yn rhoi cyfle i ti leisio dy farn a rhannu syniadau.
•	Gelli di ymuno â digwyddiadau cymdeithasol a drefnir gan y Gymdeithas Droseddeg dan arweiniad myfyrwyr.
•	Cymorth cyflogadwyedd eithriadol, gydag ystod o fentrau a chysylltiadau â chyflogwyr allweddol.
Pam Abertawe?
•	Byddi di’n ymuno ag adran o'r radd flaenaf.
•	Rydym yn cynnig cyfleoedd i ymgysylltu â sefydliadau partner a grwpiau a phrosiectau ymchwil.
•	Byddi di’n dysgu am y datblygiadau rhyngwladol diweddaraf mewn ymchwil i droseddeg a chyfiawnder troseddol.
•	Rydym yn darparu cymorth personol, academaidd a chyflogadwyedd rhagorol i ti drwy gydol dy radd.
Cyllid.
  Mae'r amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig
  Proffil Myfyriwr: gweler y dudalen nesaf.

[tudalen 128]

Proffil Myfyriwr – Aaron Brown.
  PhD Troseddeg.
  “Ni allaf argymell astudio ôl-raddedig yn yr Adran Droseddeg yn fwy! Yn sicr fyddi di ddim yn difaru gwneud cais!”
[Ffotograff o Aaron Bowen.]
  “Mae fy nghyfnod fel myfyriwr ôl-raddedig yn yr Adran Droseddeg, ar lefel MA a PhD wedi bod yn werth chweil ac yn bleserus. Mae arbenigedd academaidd y staff yn ogystal â lefel y gefnogaeth y maen nhw'n ei dangos tuag at fyfyrwyr ôl-raddedig wedi cael argraff arnaf wrth gynnal fy ymchwil.
  Mae fy ngoruchwylwyr yn ogystal â staff ehangach yr adran yn hawdd mynd atynt, yn hael gyda'u hamser a bob amser yn barod i rannu eu gwybodaeth a'u dealltwriaeth.
  Rwyf hefyd wedi elwa'n fawr ar yr ystod eang o brofiadau sydd ar gael ar lefel ôl-raddedig, gan gynnwys cynllunio ac addysgu seminarau, yn ogystal â'r cyfleoedd amrywiol i fynd i gynadleddau a chyflwyno ynddynt.
  Rwyf hefyd wedi elwa'n fawr ar yr ystod eang o brofiadau sydd ar gael ar lefel ôl-raddedig, gan gynnwys cynllunio ac addysgu seminarau, yn ogystal â'r cyfleoedd amrywiol i fynd i gynadleddau a chyflwyno ynddynt.
  Ni allaf argymell astudio ôl-raddedig yn yr Adran Droseddeg yn fwy! Yn sicr fyddi di ddim yn difaru gwneud cais!”

[tudalen 129]

Twristiaeth.
Campws y Bae.
  Ystyrir bod 100% amgylchedd ymchwil yn yr adran Fusnes yn arwain y byd neu’n rhagorol yn rhyngwladol (Fframwaith Rhagoriaeth Ymchwil (REF) 2021).
Rhaglenni a Addysgir.
•	Rheoli Twristiaeth Ryngwladol MSc [symbol ALl], [symbol RhA].
  Wedi'i seilio ar yr egwyddorion sy'n sail i Nodau Datblygu Cynaliadwy’r Cenhedloedd Unedig, bydd ein rhaglen MSc mewn Rheoli Twristiaeth Ryngwladol yn dy alluogi di i feithrin y sgiliau a'r ddealltwriaeth sy'n angenrheidiol i werthuso dyfodol y diwydiant twristiaeth yn feirniadol, boed yn y DU neu dramor.
Wrth gyfuno cysyniadau allweddol o fusnes, rheoli a'r gwyddorau cymdeithasol, ac enghreifftiau byd-eang, erbyn i ti raddio, byddi di wedi dy baratoi ar gyfer mathau mwy cyfrifol o dwristiaeth leol, genedlaethol a rhyngwladol.
Yr hyn y gelli di ei ddisgwyl:
•	Cyfle i gael profiad o gyrchfannau lleol a thramor drwy gyfres o ymweliadau maes.
•	Cymorth rhagorol i fyfyrwyr, ochr yn ochr â dy astudiaethau, gan gynnwys mynediad llawn at dîm o arbenigwyr a chynghorwyr gyrfaoedd.
•	Cei di dy addysgu gan academyddion arbenigol sy'n gwneud ymchwil arloesol yn y diwydiant twristiaeth.
•	Mannau addysgu ac ystafelloedd astudio dynodedig a chyfleusterau TG helaeth, i gyd ar gael ar Gampws y Bae arloesol.
Pam Abertawe?
•	Addysgir ein graddau ôl-raddedig gan ein hacademyddion o'r radd flaenaf sydd â gwybodaeth broffesiynol ac academaidd mewn agweddau allweddol ar fusnes a rheoli.
•	Cyngor personol a phwrpasol diderfyn ar yrfaoedd gan ein tîm cyflogadwyedd ymroddedig o arbenigwyr a chynghorwyr gyrfaoedd.
•	Byddi di’n astudio yn adeilad yr Ysgol Reolaeth y buddsoddwyd £22 miliwn ynddo.
•	Hanes ardderchog wrth helpu ein myfyrwyr i gael swyddi gwerthfawr mewn sefydliadau o bob maint, o fusnesau bach i gorfforaethau mawr, yn lleol ac yn fyd-eang.
Hefyd, gelli di ystyried:
•	Gweinyddu Busnes, MBA.
•	Marchnata Strategol, MSc.
•	Rheoli Adnoddau Dynol, MSc.
Cyllid.
  Mae'r amrywiaeth o ysgoloriaethau a bwrsariaethau ôl-raddedig ar gael:
https://www.abertawe.ac.uk/ol-raddedig/ysgoloriaethau
https://www.abertawe.ac.uk/ol-raddedig

[tudalen 130]

Cyrsiau newydd yn dod yn fuan.
•	Gwyddor Biofeddygol (Geneteg Glinigol), MSc/PGDip.
•	Gwyddor Biofeddygol (Patholeg Celloedd a Moleciwlaidd), MSc/PGDip.
•	Gwyddor Biofeddygol (Ymarfer Proffesiynol), MSc/PGDip.
•	Gwyddorau Biofeddygol Cymhwysol, PGCert.
•	Gwyddor Data Cymhwysol, MSc.
•	Niwrowyddoniaeth Feddygol, MSc.
•	Peirianneg Fiofeddygol, MSc.
•	Synhwyro o bell drôn amgylcheddol, MSc.
•	Ymarfer Clinigol Uwch (Gofal Sylfaenol), MSc/PGDip.
Darganfydda fwy.
https://www.abertawe.ac.uk/ol-raddedig/addysgir/cyrsiauol-raddedigaddysgiryndodynfuan
[Ffotograff o grŵp o fyfyrwyr yn edrych ar lyfrau tra’n eistedd ger y twyni ar Gampws y Bae.]

[tudalen 131]

Cadw Mewn Cysylltiad.
  Mae Cymdeithas Cyn-fyfyrwyr Prifysgol Abertawe yn sicrhau y gelli gadw cysylltiad agos â'r Brifysgol ymhell ar ôl i sŵn y cymeradwyo yn dy seremoni raddio bylu.
  Mae ein holl raddedigion yn dod yn aelodau oes yn awtomatig o'r Gymdeithas, cymuned gynnes a chroesawgar o raddedigion sy'n cael eu huno gan eu profiad o astudio yn Abertawe.
  Mae gan Rwydwaith y Cyn-fyfyrwyr fwy na 175,000 o aelodau a byddi di'n dod o hyd i gyn-fyfyrwyr sy'n gweithio ar bob lefel mewn diwydiant, masnach, chwaraeon, a'r sector cyhoeddus.
  Mae rhai yn arwain adrannau cwmnïau rhyngwladol, ond mae eraill yr un mor debygol o reoli'r busnesau llai a mentrus sy'n ysgogi'r economi, neu'n darparu gofal iechyd mewn ysbytai, neu'n addysgu mewn ysgolion.
  Y mae hefyd cymuned gynyddol fawr o gyn-fyfyrwyr rhyngwladol, sy'n golygu y byddi di'n dod o hyd i gyfeillion a chydweithwyr o'r un anian lle bynnag ei di yn y byd. Gwna'r gorau o'r rhwydwaith hwn. Pwy a ŵyr pa ddrysau allai agor i ti yn y DU neu dramor o ganlyniad i'r perthnasoedd a grëwyd trwy fod yn gyn-fyfyriwr Prifysgol Abertawe.
Darganfydda fwy.
https://www.abertawe.ac.uk/cyn-fyfyrwyr
Wyt ti’n gyn-fyfyriwr Prifysgol Abertawe?
  Mae ein cyn-fyfyrwyr yn helpu i lunio a mireinio ein cyrsiau ac mae dy adborth yn bwysig i ni. Darganfydda fwy a chymryd rhan yn yr arolwg Canlyniadau Graddedigion cenedlaethol a chadwa dy fanylion cyswllt yn gyfredol yma:
https://www.abertawe.ac.uk/cyn-fyfyrwyr/graddedigion-newydd/hynt-graddedigion
Mae ein cyn-fyfyrwyr yn cynnwys:
•	Alun-Wyn Jones, capten rhyngwladol Cymru a'r Llewod.
•	Andy Hopper CBE FRS, Cyd-sefydlydd Acorn Computers Ltd.
•	Annabelle Apsion, Actores.
•	Anne Boden, Prif Swyddog Gweithredol a Sylfaenydd Banc Starling.
•	Carol Robinson, Llywydd y Gymdeithas Cemeg Frenhinol.
•	Christina Macfarlane, Cysylltwr Chwaraeon a Newyddion ar gyfer CNN Rhyngwladol.
•	Jason Mohammad, Cyflwynydd Teledu.
•	John Maidens, Awdur/Cyfarwyddwr, Holby City, Casualty, Doctors.
•	Lana Haddad, COO Pwyllgor Olympaidd Rhyngwladol.
•	Liam Dutton, Cyflwynydd y Tywydd ar Channel 4.
•	Liz Johnson, Nofiwr ac enillydd Medal Aur yn y Gemau Paralympaidd.
•	Dr Lyn Evans CBE, Arweinydd Prosiect, Large Hadron Collider, CERN.
•	Richey Edwards and Nicky Wire, Cerddorion, Manic Street Preachers.
•	Syr Terry Matthews OBE, biliwnydd cyntaf Cymru.
•	Sylvia Heal MP, Dirprwy Siaradwr Ty'r Cyffredin (2000-10).
Dilyn ni:
https://www.abertawe.ac.uk/cyn-fyfyrwyr
[logo Twitter] @Swansea_Alumni
[logo Facebook] SwansAlunmi
[logo LinkedIn] Prifysgol Abertawe Rhwydwaith Cyn-fyfyrwyr

[tudalen 132]

Sut i wneud cais.
  Mae ein ffurflen gais ar-lein yn caniatáu i ti olrhain dy gais yn ystod pob cam o'r broses.
https://www.abertawe.ac.uk/ol-raddedig/sut-i-wneud-cais
  Pan fyddwn yn derbyn dy gais, byddwn yn:
•	Sicrhau dy fod yn bodloni ein gofynion mynediad academaidd a'n gofynion anacademaidd (os yw'n briodol).
•	Cadarnhau dy fod yn meddu ar y profiad a’r sgiliau sydd eu hangen i astudio'r pwnc.
•	Edrych am dystiolaeth o dy ymrwymiad a dy gymhelliant, a dy gyflawniadau.
•	Ystyried dy eirdaon.
Ceisiadau am radd Meistr a addysgir.
  Unwaith y byddwn wedi derbyn yr holl ddogfennaeth ategol angenrheidiol, byddwn yn anelu at dy hysbysu o'n penderfyniad (neu anfon gwahoddiad i ti ddod am gyfweliad) o fewn 9 diwrnod gwaith o'r dyddiad y byddwn yn cydnabod ein bod wedi derbyn dy gais.
Ceisiadau am gyrsiau Gradd Ymchwil.
  Er mwyn sicrhau bod digon o amser i staff academaidd ystyried dy gais a bodloni amodau cynnig posib a gofynion teithio/adleoli, rydym yn argymell y caiff ceisiadau eu gwneud cyn y dyddiadau a amlinellwyd isod.
  Sylwer ei bod hi'n bosib gwneud cais y tu hwnt i'r dyddiadau a awgrymwyd isod ond ei bod hi'n bosib y bydd angen symud dy gais/ cynnig posib i'r ffenestr dderbyn briodol nesaf.
Cofrestru ym mis Hydref:
Ymgeiswyr o'r DU - 15 Awst.
Cofrestru ym mis Ionawr:
Ymgeiswyr o'r DU - 15 Tachwedd.
Cofrestru ym mis Ebrill:
Ymgeiswyr o'r DU - 15 Chwefror.
Cofrestru ym mis Gorffennaf:
Ymgeiswyr o'r DU - 15 Mai.
Cyfweliadau.
  Ni fydd angen cynnal cyfweliad fel rhan o'r broses ddethol ar gyfer y rhan fwyaf o raglenni. Os bydd angen cynnal cyfweliad, cei dy hysbysu o ddiben a fformat y cyfweliad er mwyn i ti wybod beth i'w ddisgwyl a pha ran y mae'r cyfweliad yn ei chwarae yn y broses ddethol gyffredinol. Mae rhai rhaglenni (er enghraifft, MA mewn Ysgrifennu Creadigol) yn gofyn i ymgeiswyr ddarparu gwaith ysgrifenedig ychwanegol i ategu cais.
  Ar ôl ystyried dy gais, cei wybod y canlynol:
•	Ein bod yn bwriadu cynnig lle i ti.
•	Ein bod yn bwriadu dy wahodd am gyfweliad.
•	Ni allwn gynnig lle i ti.
  Byddi di naill ai'n derbyn cynnig amodol neu gynnig diamod gennym, neu byddwn yn rhoi gwybod i ti na allwn gynnig lle i ti. Byddwn yn dy hysbysu o'n penderfyniad drwy neges e-bost.
  Noder mai dim ond Swyddfa Dderbyn y Brifysgol sy'n gwneud cynigion ffurfiol, yn dilyn argymhellion gan yr adran academaidd berthnasol. Bydd dy lythyr cynnig yn cynnwys manylion llawn telerau ac amodau'r cynnig. Os wyt yn gwneud cais i astudio'n llawn amser, byddi di hefyd yn cael manylion sut i wneud cais am lety'r Brifysgol.
  Os oes gen ti anabledd, cyflwr meddygol neu anhawster dysgu penodol, fe dy wahoddir i gysylltu â Swyddfa Anabledd y Brifysgol neu'r Gwasanaeth Lles fel y gallwn fod yn siŵr ein bod yn rhoi'r cymorth angenrheidiol i ti drwy gydol dy astudiaethau.
  Ar ôl derbyn ein cynnig, os na fyddi di'n bodloni union amodau ein cynnig, mae'n bosibl y caiff dy gais ei ailystyried gan ddibynnu ar y lleoedd gwag sydd ar gael, ac mae'n bosibl y caiff dy le ei gadarnhau o hyd.
  Os na fydd dy gais yn llwyddiannus, a dy fod o'r farn ein bod wedi gwneud camgymeriad, gelli ofyn i ni ailystyried dy gais. Cysyllta â'r Swyddfa Dderbyn am ragor o fanylion.

[tudalen 133]

Proses ansafonol ar gyfer gwneud cais. 
  Mae gan rai rhaglenni proses cyflwyno cais wahanol. Cer i'r wefan i dderbyn gwybodaeth am y broses cyflwyno cais ar gyfer dy raglen ti:
https://www.abertawe.ac.uk/ol-raddedig/sut-i-wneud-cais/proses-gwneud-cais
Beth sydd ei angen arnat?
  Er mwyn astudio rhaglen ôl-raddedig yn Abertawe, fel arfer bydd angen gradd anrhydedd neu gymhwyster ôl-raddedig priodol arnat. Mae'n bosibl y caiff profiad gwaith perthnasol hefyd ei ystyried er mwyn cael dy dderbyn i raglenni gradd a addysgir. Gweler manylion y rhaglen am ofynion mynediad manwl.
Dyddiadau a dyddiadau cau.
  Mae gan rai o'n hadrannau ddyddiadau cau sefydlog ar gyfer eu rhaglenni a addysgir. Rydym ni'n argymell dy fod yn cyflwyno dy geisiadau am radd Meistr a addysgir cyn gynted â phosibl oherwydd y gellir dwyn ymlaen y dyddiadau cau hyn mewn rhai achosion oherwydd poblogrwydd rhai o'n cyrsiau. Sylwer ar derfynau amser ysgoloriaethau gan fod llawer o'n hysgoloriaethau a'n bwrsariaethau a addysgir yn cau yn gynharach na'r dyddiadau cau ar gyfer ceisiadau.
  Gweler ein gwefan am y dyddiadau perthnasol:
https://www.abertawe.ac.uk/astudio/derbyn-myfyrwyr/dyddiadau-cau-ymgeisio
Cofrestru.
  Caiff gwybodaeth am y broses gofrestru ei hanfon atat cyn i ti ddechrau astudio. Fel arfer, cynhelir y broses gofrestru ar gyfer rhaglenni a addysgir ddechrau mis Medi ar gyfer mynediad ym mis Medi ac ar ddechrau mis Ionawr ar gyfer mynediad ym mis Ionawr.
  Noder ei bod yn ofynnol i bob myfyriwr gydymffurfio â gweithdrefnau cofrestru'r Brifysgol a pharchu Rheoliadau Cyffredinol ac Academaidd y Brifysgol - gweler:
myuni.abertawe.ac.uk/bywyd-academaidd/rheoliadau-academaidd
Ein polisi derbyn.
  Mae'r Brifysgol yn croesawu ceisiadau ac ymholiadau gan bob unigolyn ni waeth beth fo’i oedran, hil, tarddiad ethnig neu genedlaethol, credoau crefyddol neu wleidyddol, rhywedd, dewisiadau rhywiol, statws priodasol, cyfrifoldeb teuluol, ac anabledd corfforol neu synhwyraidd, onid yw'r gweithgareddau hyn yn anghyfreithlon neu'n mynd yn groes i bolisi'r Brifysgol.
  Mae'r Brifysgol yn trin pob ymgeisydd yn ôl ei rinweddau unigol ac yn croesawu ceisiadau gan ymgeiswyr ag amrywiaeth o gymwysterau a phrofiad gwaith.
  Gellir cael y manylion llawn am ein polisïau yma:
https://www.abertawe.ac.uk/astudio/derbyn-myfyrwyr/polisi-derbyn
Diwrnodau agored.
  Darganfydda fwy am Brifysgol Abertawe a'n rhaglenni Ôl-raddedig trwy gadw lle ar un o'n diwrnodau agored sydd ar ddod* [serennig].
  * [serennig] edrych ar ein gwefan i gael manylion llawn, dyddiadau a fformat y diwrnodau agored sydd ar ddod.
Cadwa dy le heddiw:
https://www.abertawe.ac.uk/ol-raddedig/diwrnodagored

[tudalen 134]

Gradd wedi’i haddysgu.
Llinell amser y cais.
  P'un a yw dy gwrs yn dechrau ym mis Medi neu ym mis Ionawr, mae'n syniad da i ti ddechrau meddwl am opsiynau astudio ôl-raddedig o leiaf chwe mis cyn i'r cwrs ddechrau.
[Nodyn trawsgrifio: dyma gyfres wedi’u rhifo o flychau gyda delwedd, a blwch yn y gornel ar gyfer tic. Diwedd nodyn.]
1. Dechrau cynllunio.
  Wyt ti am barhau i astudio dy bwnc presennol neu astudio mewn maes hollol wahanol? Byddai'n syniad da meddwl hefyd beth fyddai orau i ti - gradd wedi'i haddysgu neu radd ymchwil. Mae'n syniad da cysylltu â dy ganolwyr a pharatoi datganiad personol cyn dechrau dy gais.
  Bydd ein Nosweithiau Agored Ôl-raddedig yn rhoi cyfle i ti archwilio dy holl opsiynau ar ein campysau sydd ger y traeth.
  Darganfydda fwy: https://www.abertawe.ac.uk/ol-raddedig/diwrnodagored
2. Gwna gais a derbyn dy gynnig.
  Gelli wneud cais yn uniongyrchol i Brifysgol Abertawe ar gyfer y rhan fwyaf o'n cyrsiau ôl-raddedig (mae rhai rhaglenni'n eithriadau). Fel arfer, byddi di'n clywed a ydym wedi cynnig lle i ti astudio ar y cwrs neu'r cyrsiau rwyt wedi'u dewis o fewn 9 diwrnod gwaith.
  Gelli wneud cais erbyn diwedd mis Gorffennaf (ar gyfer mynediad ym mis Medi) ac ar ddiwedd mis Tachwedd (ar gyfer mynediad ym mis Ionawr) fan bellaf ond paid â'i adael yn rhy hwyr oherwydd y gelli golli cyfleoedd am ysgoloriaethau.
3. Derbyn dy gynnig.
  Rho wybod i ni o fewn 28 diwrnod i sicrhau dy fod yn cael lle ar y cwrs o dy ddewis.

[tudalen 135]

4. Gwna gais am gyllid.
  Rydym yn cynnig amrywiaeth o ysgoloriaethau ôl-raddedig ym mhob maes pwnc, yn ogystal â ffynonellau eraill o gyllid. Mae'r broses ymgeisio am gyllid myfyriwr yn agor ym mis Mehefin fel arfer.
5. Paratoi.
  Efallai yr hoffet ddechrau ystyried ble rwyt ti am fyw pan fyddi di'n astudio gyda ni. Mae dewis eang o opsiynau llety hyblyg yn y Brifysgol a'r sector preifat ar gael yn Abertawe.
6 Canlyniadau.
  Os wyt yn sefyll arholiadau, byddi di'n derbyn y canlyniadau ac, ar yr amod dy fod yn bodloni telerau dy gynnig, caiff dy le i astudio ym Mhrifysgol Abertawe ei gadarnhau. Byddi di hefyd yn clywed a wyt wedi bod yn llwyddiannus os gwnaethost gais am ysgoloriaethau.
7. Cofrestru.
  Cyn i ti gyrraedd Abertawe, byddi di'n derbyn cyfarwyddiadau llawn am y broses gofrestru. Gwahoddir yr holl fyfyrwyr ôl-raddedig i ddod i ddigwyddiad sefydlu yn eu cyfadran hefyd - cyfle gwych i gwrdd â ffrindiau newydd!

[tudalen 136]

Gwneud cais am PhD?
  Gelli gychwyn dy PhD ym Mhrifysgol Abertawe ym mis Hydref, Ionawr, Ebrill neu Orffennaf. Rho 3 i 6 mis i dy hun i gynllunio ac ymchwilio cyn i ti gyflwyno dy gais.
  Yn Abertawe, rydym yn cynnig dau brif fath o brosiect PhD:
•	Y rhai sydd wedi'u cynllunio ymlaen llaw gan academydd (sy'n fwy cyffredin mewn pynciau gwyddoniaeth a pheirianneg).
•	Y rhai rwyt ti'n eu dylunio dy hun.
Prosiectau a gynlluniwyd ymlaen llaw:
  Bydd prosiect a gynlluniwyd ymlaen llaw yn aml yn rhan o waith ymchwil ehangach a wneir gan academydd neu grŵp ymchwil. Fel arfer bydd teitl a nodau ac amcanion penodol i'r mathau hyn o brosiectau, a byddi di fel rheol yn cael dy oruchwylio gan yr academydd a gynlluniodd y prosiect. Mae Prifysgol Abertawe yn hysbysebu nifer fawr o'r cyfleoedd hyn drwy gydol y flwyddyn academaidd ym mhob maes pwnc.
Cyllid:
  Mae ysgoloriaethau ymchwil yn Abertawe fel arfer yn cynnig cyllid ar gyfer cyfnod dy astudiaethau. Mae benthyciadau PhD ar gael hefyd trwy Gyllid Myfyrwyr Lloegr a Chyllid Myfyrwyr Cymru.
Gwneud cais:
  Mae gwneud cais am brosiect a gynlluniwyd ymlaen llaw yn syml - yr unig beth y bydd angen i ti ei wneud bydd dilyn y cyfarwyddiadau ar hysbyseb y prosiect.
  Fel arfer bydd gan y rhain dyddiad cau penodol felly rho ddigon o amser i dy hunan i gwblhau unrhyw waith papur a chasglu geirdaon os oes angen.

[tudalen 137]

Graddau PhD a hunangynlluniwyd:
  Bydd angen ychydig mwy o ymdrech a meddwl i gychwyn ar PhD a hunangynlluniwyd, ond yn y bôn, dylet fod â thema i dy brosiect sydd wirioneddol yn dy gyffroi ac o ddiddordeb i ti.
Cysyllta â darpar oruchwylwyr:
  Ar ôl creu syniad cychwynnol ar gyfer prosiect, bydd angen i ti ddod o hyd i oruchwyliwr academaidd priodol.
  Man dechrau da yw dod o hyd i'r adran yn y Brifysgol sydd â'r meysydd cryf sydd fwyaf perthnasol i dy waith ymchwil. Gelli hefyd chwilio cyfeiriadur arbenigedd Prifysgol Abertawe ar-lein, siarad â dy oruchwyliwr presennol, cer i ffair astudio neu noswaith agored ôl-raddedig.
Cyllid:
  Ceir nifer o ffyrdd y gelli ariannu dy PhD gan gynnwys benthyciadau sydd ar gael trwy Gyllid Myfyrwyr Cymru a Chyllid Myfyrwyr Lloegr.
Darganfydda fwy:
https://www.abertawe.ac.uk/ol-raddedig/ffioedd-ac-ariannu/benthyciadau-ol-raddedig
Gwneud cais:
  Ar ôl i ti adnabod darpar oruchwyliwr ar gyfer dy syniad ymchwil, bydd angen i ti gysylltu ag ef cyn cyflwyno cais ffurfiol. Mae academyddion yn croesawu ceisiadau anffurfiol gan ddarpar fyfyrwyr a byddant hefyd yn dy helpu ti i ffurfio dy gynnig ymchwil. Dylet ti gynnal dy ymchwil cyn i ti gyflwyno dy gais a threulio amser yn ei baratoi.
  Pob lwc!

[tudalen 138]

Mynegai.
A.
  Addysg 59.
Addysg ar gyfer y Proffesiynau Iechyd 13, 95, 113.
Addysg Feddygol 87, 113.
Addysgu Saesneg i Siaradwyr Ieithoedd Eraill (TESOL) 94.
Almaeneg 97.
Arloesedd Ynni 107.
Arsylwi’r Ddaear 76.
Arweinyddiaeth a Rheoli Peirianneg 108.
Athroniaeth 84.
Astudiaethau America Ladin 97.
Astudiaethau Americanaidd 60.
Astudiaethau Canoloesol 61.
Astudiaethau Datblygu 84.
Astudiaethau Gwleidyddol a Diwylliannol 67.
Astudiaethau Heneiddio 95, 113.
Astudiaethau Iechyd Cymunedol 82.
Astudiaethau Meddyg Cysylltiol 105.
Astudiaethau Meddygol a Gofal Iechyd 87, 95.
Astudiaethau Plentyndod 111.
Astudiaethau Trefol 76.
Astudiaethau’r Cyfryngau 71.
Astudiaethau’r Cyfryngau a Chyfathrebu 71.
B.
  Bancio a Chyllid Rhyngwladol 69.
Bioleg Amgylcheddol 62.
Biowyddorau 62.
Busnes Digidol 115.
Bydwreigiaeth 113.
C.
  Cadwraeth a Rheoli Adnoddau 62.
Cemeg 64.
Cwrs Ymarfer Cyfreithiol (LPC) 89.
Cyfathrebu, Arferion y Cyfryngau a Chysylltiadau Cyhoeddus 71.
Cyfathrebu a Newyddiaduraeth Chwaraeon 71.
Cyfiawnder Troseddol Cymhwysol a Throseddeg 127.
Cyfieithu 94, 97.
Cyfieithu ac Addysgu Iaith Tsieinëeg-Saesneg 94.
Cyfieithu ar y Pryd 97.
Cyfieithu Llenyddol 97.
Cyfieithu Proffesiynol 74, 97.
Cyfraith ac Ymarfer Cyfreithiol (LLM) 89.
Cyfraith Eiddo Deallusol ac Arloesi 91.
Cyfraith Fasnach Ryngwladol 91.
Cyfraith Fasnachol Ryngwladol 91.
Cyfraith Fasnachol a Morwrol Ryngwladol 91.
Cyfraith Forwrol Ryngwladol 91.
Cyfraith Hawliau Dynol 88. 
Cyfraith Olew a Nwy ac Ynni Adnewyddadwy 91.
Cyfrifeg a Chyllid 67.
Cyfrifeg a Chyllid Ryngwladol 67.
Cyfrifeg Broffesiynol 69.
Cyfrifeg Strategol 69.
Cyfrifiadura a Thechnolegau Rhyngweithio’r Dyfodol 70.
Cyfrifiadura Gweledol 70.
Cyfrifiadura Gweledol a Rhyngweithiol 70.
Cyfrifiadureg 70.
Cyfrifiadureg Ddamcaniaethol 70.
Cyfrifiadureg Uwch 70.
Cyfryngau, Cyfathrebu a Chysylltiadau Cyhoeddus 71.
Cyfryngau Daearyddol 76.
Cyfryngau Digidol 71.
Cyllid 67, 69.
Cyllid a Dadansoddeg Data Mawr 67.
Cyllid Cynaliadwy 69.
Cyllid Rhyngwladol 69.
Cymdeithas, Amgylchedd a Newid Byd-Eang 76.
Cymdeithaseg 72.
Cymraeg 74.
Cysylltiadau Rhyngwladol 84.
CH.
  Chwarae Datblygiadol a Therapiwtig 111.
D.
  Dadansoddeg Ariannol 69.
Dadansoddeg Busnes 115.
Daearyddiaeth 76.
Daearyddiaeth Ddynol 76.
Daearyddiaeth Ffisegol 76.
Damcaniaeth a Gofod Cymdeithasol 76.
Data Mawr a Deallusrwydd Artiffisial o Safbwynt Defnyddwyr 70.
Datblygu a Hawliau Dynol 84.
Datblygu Rhyngwladol 84.
Deinameg Amgylcheddol a Newid yn yr Hinsawdd 76.
Deunyddiau, Modelu a Gweithgynhyrchu 109.
Dihalwyno ac Ailddefnyddio Dŵr 107.
Diogelwch a Datblygu Rhyngwladol 84.
Doethur mewn Gwneinyddu [sic] Busnes 83, 115, 119.
Dulliau Ymchwil Cymdeithasol 72.
Dulliau Ymchwil mewn Seicoleg 121.
Dylunio Cynhyrchion ar sail Efelychu 107.
Dyniaethau Digidol 71.
Dyniaethau Iechyd 72, 127.
E.
  Ecoleg 62.
Economeg 79.
Economeg a Chyllid 79.
Economeg Iechyd 95.
Eiddo Deallusol ac Arloesi 91.
Eifftoleg 66.
FF.
  Ffiseg 80.
Ffiseg Arbrofol 80.
Ffiseg Ddamcaniaethol 80.
Ffiseg Gymhwysol a Deunyddiau 80.
Ffiseg Ymbelydredd Meddygol 87.
Ffrangeg 97.
G.
  Gerontoleg ac Astudiaethau Heneiddio 95, 113.
Gofal Newyddenedigol Uwch 113.
Gwaith Cymdeithasol a Gofal Cymdeithasol 95, 113.
Gweithiwr Proffesiynol Iechyd Meddwl Cymeradwy 113.
Gwleidyddiaeth 84.
Gweinyddu Busnes MBA 83.
Gwybodaeth Ddaearyddol a Newid yn yr Hinsawdd 76.
Gwybodeg Iechyd 95.
Gwyddoniaeth Ddadansoddol Gymhwysol 87.
Gwyddor Actiwaraidd 103.
Gwyddor Biofeddygol 87.
Gwyddor Chwaraeon ac Ymarfer Corff 86.
Gwyddor Data 70.
Gwyddor Data Iechyd 95.
Gwyddor Glinigol (Ffiseg Feddygol) 87.
Gwyddor Perfformiad Chwaraeon Uwch 86.
Gwyddorau Biolegol 62.
Gwyddor Glinigol (Ffiseg Feddygol) 87.
Gwyddorau Iechyd 113.
Gwyddorau Meddygol a Bywyd 87.
H.
  Hanes 92.
Hanes Cyhoeddus a Threftadaeth 93.
Hanes Modern 92.
Hanes yr Henfyd 66.
Hanes yr Henfyd a Diwylliant Clasurol 66.
Heriau Byd-eang: Cyfraith, Polisi ac Ymarfer 88.
I.
  Iechyd a Lles 95, 113.
Iechyd y Cyhoedd a Hybu Iechyd 95.
Iechyd Meddwl 105, 113.
Ieithoedd Modern, Cyifiethu [sic] a Chyfieithu ar y Pryd 97.
Ieithyddiaeth Gymhwysol 94.
LL.
  Llên Naratif yr Henfyd 66.
Llenyddiaeth Saesneg Cymru 99.
Llenyddiaeth Saesneg ac Ysgrifennu Creadigol 99.
M.
  Marchnata 101, 115.
Marchnata Strategol 101.

[tudalen 139]

Mathemateg 103.
Mathemateg a Chyfrifiadureg ar gyfer Cyllid 103.
MBA Gwneinyddu [sic] Busnes 83.
Mecaneg Gyfrifiadol 108.
Meddygaeth Genomig 87.
Meddygaeth i Raddedigion 105.
Meddygaeth a Gofal Iechyd 105.
Menter ac Arloesi 115.
Modelu Amgylcheddol Byd-eang 76.
Modelu Cyfrifiadurol mewn Peirianneg 107.
Moeseg ac Uniondeb Chwaraeon 86.
N.
  Nanodechnoleg 107.
Nanoelectroneg 107.
Nanofeddygaeth 87.
Nanowyddoniaeth i Nanodechnoleg 108.
Newid yn yr Hinsawdd 76.
Newyddiaduraeth (Chwaraeon) 71.
Newyddiaduraeth Ryngwladol 71.
Niwrnowyddoniaeth [sic] Wybyddol 121.
Nyrsio 82, 105, 113.
Nyrsio Iechyd Cyhoeddus Cymunedol Arbenigol 82.
Nyrsio Ymarfer Cyffredinol 82.
P.
  Peirianneg 107, 108, 109.
Peirianneg Adeiladu 108.
Peirianneg Awyrofod 107, 108.
Peirianneg Bio-proses 107.
Peirianneg Bŵer ac Ynni Cynaliadwy 108.
Peirianneg Defnyddiau 107, 108.
Peirianneg Electronig a Thrydanol 107, 108.
Peirianneg Fecanyddol 107, 108.
Peirianneg Fiofeddygol 107.
Peirianneg Gemegol 107, 108.
Peirianneg Gyfathrebu 108.
Peirianneg Gyfrifiadurol 108.
Peirianneg Meinweoedd a Meddygaeth Atgynhyrchiol 107.
Peirianneg Sifil 107, 108.
Plant a Phobl Ifanc 111.
Polisi Cyhoeddus 84.
Polisi Cymdeithasol 72.
Polisi Iechyd 95.
Prosesau Stocastig: Damcaniaeth a Chymhwyso 103.
R.
  Realiti Rhithwir 108.
RH.
  Rhagnodi Anfeddygol 113.
Rheoli 115.
Rheoli Adnoddau Dynol 117.
Rheoli Ariannol 67.
Rheoli Ariannol Rhyngwladol 67.
Rheoli Buddsoddiadau 69.
Rheoli Busnes 115, 118.
Rheoli Chwaraeon 115.
Rheoli Cyflyrau Cronig a Hirdymor 142.
Rheoli (Cyfryngau) 71, 115.
Rheoli Gofal Iechyd 95, 113.
Rheoli Gweithrediadau a Chyflenwadau 115.
Rheoli Iechyd a Gofal Uwch 118, 119.
Rheoli Peirianneg Gynaliadwy ar gyfer Datblygu Rhyngwladol 108.
Rheoli Twristiaeth Ryngwladol 129.
Rhesymeg a Chyfrifiannu 70.
Rhewlifeg 76.
Rhyfel a Chymdeithas 120.
Rhyngweithio rhwng Pobl a Chyfrifiaduron 70.
S.
  Sbaenig [sic] 97.
Sbaeneg 97.
Seiberddiogelwch 70.
Seiberdroseddu a Therfysgaeth 88, 127.
Seicoleg 121.
Seicoleg Fforensig 121.
Seicoleg Glinigol 121.
Seicoleg Iechyd 113, 121.
Sgrinio/Llwyfannu Ewrop 71, 97.
T.
  TAR 123, 125.
TechGyfreithiol 88.
Technoleg a Chymwysiadau Lled-ddargludyddion 64.
Technoleg Ariannol 69.
Technoleg Meddalwedd Uwch 70.
Technoleg Pilenni 107.
Technoleg Tanwydd 107.
Trallwyso Cydrannau Gwaed 113.
Troseddeg 127.
Twristiaeth 129.
Y.
  Y Clasuron, Hanes yr Henfyd ac Eifftoleg 66.
Y Gyfraith 88.
Ymarfer Bydwreigiaeth Proffesiynol Uwch 113.
Ymarfer Cyfreithiol a Drafftio Uwch 89.
Ymarfer Cyfreithiol Proffesiynol 89.
Ymarfer Diabetes 113.
Ymarfer Gofal Iechyd 82, 113.
Ymarfer Gofal Iechyd Cymunedol a Sylfaenol 82.
Ymarfer Uwch mewn Gofal Iechyd 113.
Ymarfer y Gyfraith Proffesiynol 89.
Ymarfer Proffesiynol Uwch 113.
Ymchwil mewn Addysg y Proffesiynau Iechyd 95, 113, 121.
Ymfudo Byd-eang 76.
Ysgrifennu Creadigol 99.
Allwedd.
[symbol ALl] - Rhaglen llawn amser.
[symbol ION] - Mynediad ym mis Ionawr ar gael.
[symbol RhA] - Rhaglen rhan amser.
[symbol swigen siarad] Ysgoloriaethau cyfrwng Cymraeg ar gael gweler tudalen 44.
  Mae'r neges ganlynol yn cynnwys gwybodaeth bwysig iawn. Cafodd y prosbectws hwn ei argraffu yn ystod haf 2022. Mae'n cynnwys gwybodaeth am y rhaglenni ôl-raddedig y mae Prifysgol Abertawe yn bwriadu eu cynnig i fyfyrwyr sy'n bwriadu dechrau'r brifysgol ym mis Ionawr 2023 ac ym mis Medi 2023. Rydym wedi gwneud pob ymdrech resymol i sicrhau bod y wybodaeth a roddir yn ddefnyddiol ac yn gywir ar y dyddiad cyhoeddi.
  Fodd bynnag, gall fod angen gwneud rhai newidiadau, er enghraifft i raglenni, lleoliadau astudio, cyfleusterau neu ffioedd am resymau staffio, ariannol, rheoliadol ac academaidd dilys.
  Pe bai gweithredu diwydiannol, ffactorau allanol y tu hwnt i reolaeth y brifysgol neu Ddeddfwriaeth a/neu Ganllawiau gan y Llywodraeth yn ymyrryd â'i gallu presennol i ddarparu'r gwasanaethau (ar adeg cyhoeddi'r ddogfen), bydd y Brifysgol yn sicrhau ei bod yn cymryd pob cam rhesymol er mwyn lleihau lefel y tarfu ar y gwasanaethau. Ar adeg cyhoeddi'r ddogfen hon, rydym yn wynebu tirwedd sy'n newid yn barhaus a byddwn yn adolygu'r sefyllfa yn barhaus/yn gyfnodol.
  Ceisiwn wneud cyn lleied o newidiadau â phosibl bob amser a sicrhau bod darpar fyfyrwyr yn cael gwybod amdanynt yn briodol. Caiff unrhyw newidiadau i'r wybodaeth yn y prosbectws hwn eu diweddaru ar dudalennau'r cyrsiau ar-lein yn: www.abertawe.ac.uk/ol-raddedig
  Rydym ni'n annog myfyrwyr i ymweld â'n gwefan i wirio am wybodaeth sydd wedi'i diweddaru yn y prosbectws hwn cyn gwneud cais.
  Mae'r prosbectws hwn wedi'i argraffu ar bapur a wnaed o bwlp o ffynonellau cynaliadwy gan ddefnyddio inc o lysiau.
  Mae fformatau amgen, gan gynnwys copi print bras ar gael ar gais, cysyllta â: creativeservices@abertawe.ac.uk
  Cynhyrchwyd gan yr adran Marchnata, Recriwtio a Rhyngwladol, Prifysgol Abertawe.
  Dylunio: Icon Creative Design, IconCreativeDesign.com.
  Mae Prifysgol Abertawe yn elusen gofrestredig. Rhif.1138342 
[symbol hawlfraint] Prifysgol Abertawe 2022.

[tudalen 140]

  Yn y 25 gorau ôl-radd - WhatUni? Student Choice Awards 2022.
Diwrnodau Agored Ôl-raddedig.
  Darganfydda fwy am Brifysgol Abertawe a'n rhaglenni Ôl-raddedig trwy gadw lle ar un o'n diwrnodau agored sydd ar ddod* [serennig].
  Rydym yn cynnal diwrnodau agored ôl-raddedig trwy gydol y flwyddyn academaidd. I gael mwy o wybodaeth ac i gadw lle ar gyfer ein digwyddiad nesaf, cer i:
  Cadwa dy le heddiw:
https://www.abertawe.ac.uk/ol-raddedig/diwrnodagored
  * [serennig] edrych ar ein gwefan i gael manylion llawn, dyddiadau a fformat y diwrnodau agored sydd ar ddod.
Ymweliadau Unigol.
  Efallai y gelli drefnu ymweliad unigol i weld ein campysau a'n hadrannau academaidd.
  Am fwy o wybodaeth, cysyllta â:
[symbol e-bost] astudio@abertawe.ac.uk
Taith Rithwir.
Bron cystal â bod yma!
https://www.abertawe.ac.uk/rhith-daith
Unibuddy.
  Sgwrsia ag un o'n myfyrwyr ôl-raddedig cyfredol trwy ein sgwrs Unibuddy ar-lein:
https://www.abertawe.ac.uk/astudio/bywyd-myfyriwr/sgwrsio-llysgennad
[logo] Unibuddy.
Dilyn ni i ddarganfod mwy:
[logo Facebook] PrifysgolAbertawe
[logo Twitter] Prif Abertawe
[logo Instagram a YouTube] PrifAbertawe
[Ffotograff o fyfyriwr yng nghanol grŵp ar gampws Singleton, yn dal arwydd diwrnod agored gyda’r geiriau ”Yma i helpu”.]

[tudalen fewnol clawr cefn]

Astudio yn Abertawe.
[Nodyn trawsgrifio: Mae’r dudalen yn cynnwys map o’r Deyrnas Unedig a Gweriniaeth Iwerddon gyda dinasoedd a threfi wedi eu nodi ar y map. Nodir y llefydd canlynol: Caeredin, Newcastle, Leeds, Manceinion, Lerpwl, Birmingham, Caergrawnt, Llundain, Bryste, Bangor, Wrecsam, Aberystwyth, Doc Penfro, Abertawe, Caerdydd, Dulyn a Belffast. O arfbais Prifysgol Abertawe mae saeth yn pwyntio at gylch coch yn ardal Abertawe, a symbol awyren ger Caerdydd. Ceir rhestr o lefydd a hyd amser y daith i Abertawe. Diwedd nodyn.]
  1 awr [symbol bws] o Gaerdydd.
2 awr [symbol car] o Aberystwyth.
2 awr [symbol trên] o Ddoc Penfro.
4 awr [symbol trên] o Wrecsam.
4 awr [symbol car] o Fangor.
Edrych a phori trwy’r prosbectws unrhyw bryd...
  Sganio i lawrlwytho fersiwn ddigidol o’r prosbectws.
[delwedd rhyngweithiol o’r prosbectws ar sgrin ffôn] https://www.swansea.ac.uk/cy/ol-raddedig/prosbectws-olraddedig/

[clawr cefn]

[delwedd o arfbais Prifysgol Abertawe]
[logo Facebook, Twitter, YouTube, Instagram] #PrifAbertawe
[ebost] astudio@abertawe.ac.uk
[ffôn] +44 (0)1792 295358
https://www.abertawe.ac.uk/ol-raddedig
[Diwedd y Prosbectws.]